
Pentru istoria noastră literară, Baltasar Graciân nu e total 
necunoscut, prima lui apariţie în româneşte având chiar o 
semnificaţie aparte. Trebuie să spunem mai întâi că la laşi, în 
1754, e realizată prima tălmăcire grecească a capodoperei 
marelui scriitor spaniol, El Criticări, datorată unui anume loan 
Ralis din Mitilene, „fost mare stolnic”; textul lui a fost folosit mai 
târzio, fără indicarea provenienţei, de Gavriil Callonas în 
Pedagogia sa, mult timp crezându-se că acesta fusese primul 
traducător al lui Graciân în limba greacă *. Dar tot în capitala 
Moldovei, la 1794, cu osteneala şi sub îngrijirea lui laeov 
Stamate, apar, sub titlul de ICrit// şi Andronius, primele nouă 
capitole din partea | a Cri- ticonului: este primul roman care iese 
„de sub teascurile tipografiilor române”"!?. Cartea s-a bucurat de 
succes, dar, din motive necunoscute, restul traducerii n-a mai 
văzut lumina tiparului. 

Capitolele finale ale părţii | nî s-au păstrat intr-o copie manu- 
scrisă executată de Neculae Proca la 1840 (Bibi, Acad. Ms. 
5051), iar partea a l-a, într-o copie făcută tot în Moldova, la 
1827, de Xlie loan: numele traducătorului, stăpân pe o limbă de 
o arhaică suculenţă, nu ne e cunoscut, după cum neprecizat 
rămâne şi intermediarul după care a lucrat (cel mai probabil, o 
versiune grecească, deşi nu cea a lui loan Ralis, în niciun caz din 
„nemţeşte”, cum spune, pesemne în mod generic, copistul). 
Apariţia, fie şi fragmentară, a Criticonului în Moldova sfârşitului 
de veac XVill e un frumos exemplu de integrare firească şi 
organic cerută a unei capodopere de realism satiric şi figura tiv- 
alegoric, produs al barocului târziu, într-un spaţiu literar 


] Pentru amănunte, vezi Ariadna Camariano-Cîoranu, Precizări şi identificări privind unele 
traduceri româneşti din greacă (sec. al XVIII), în Revista de istorie şi teorie literară, tom. 22, 
nr. 2, Bucureşti, 1973, pp. 271—279 (despre Graciân, pp. 274—278), contribuţie ce rectifică 
unele date şi atribuiri mai vechi, 

2! Vezi ALexandru Duţu, Coordonate ale culturii româneşti în secolul XVIII E.P.L., Bucureşti, 
1958, p. 245. Tot aici, extrase din Critil şi Andronius, la pp. 281—289. 


şovăitor, dar care născuse la rându-i, încă din 1705, o 
capodoperă în numeroase privinţe comparabilă cu Criticonul; ne 
gândim la extraordinara epopee alegorică - şi ea plăsmuită în 
spirit baroc - a lui Di- mitrie Cantevnir, /storia ieroglifică. O 
cercetare paralelă a celor două romane ar fi extrem de rodnică 
în iluminări reciproce. Pătrunderea Criticonului în literatura- 
română e însă urmată de o lungă uitare. Deşi Criti/ și Andronius 
se tipărise cu aproape o jumătate de veac înaintea primei 
versiuni parţiale din Don Qui- jote, cariera acestuia nu era decât 
la început, pe când Criticonul e abandonat, aproape la fel ca şi 
în patria sa, unde abia secolul nostru îl va revalorifica pe deplin. 

Baltasar Graelăn Morales se naşte la 8 ianuarie 1601, la Bel- 
monte, sat din apropierea oraşului Calatayud, anticul Bilbilis, 
patria lui Marţial. Biografia scriitorului e săracă în evenimente 
exterioare, peregrinările prin diverse colegii lezuite fiind rareori 
întrerupte de experienţe de mai vastă amploare. După o 
copilărie petrecută, probabil din pricina situaţiei materiale nu 
prea strălucite a familiei, în casa unui unchi din Toledo, unde 
urmează primii ani de şcoală, îi regăsim la Zaragoza, înscris în 
colegiul iezuit. La 30 mai 1610 devine novice în Societatea lui 
lisus. Astfel începe îndelungata carieră ecleziastică a lui Graciân. 
Mediul şi principiile de educaţie iezuite l-au marcat profund, 
încurajindu-i înclinările personale spre problematizare şi laxism 
(interpretare a normei în favoarea liberului arbitru). Trezirea 
vocației literare avea să se petreacă mult mai târziu, după virata 
de treizeci de ani şi, probabil, Sub influenţa cercurilor de literați 
laici cu care avea să intre în contact Scriitorul Graclăn îl va găsi 
gata format pe preotul Graclăn; de un conflict între ci nu se 
poate vorbi, dar de o separație netă, da: deşi sinceritatea 
vocației sale religioase n-a putut fi pusă în mod serios la 
îndoială, ideea angajării de la un moment dat intr-o viaţă dublă 
se impune. Datoriile profesionale şi le va îndeplini întotdeauna 
în chip exemplar, va întruni, deşi cu rezerve uneori, aprecierile 
superiorilor săi, dar disjungerea lăuntrică dintre scriitor şi monah 
va fi atât de puternică, încât şi numai ghidul de a-şi supune 
operele aprobării ierarhice i se va părea probabil intolerabil şi o 
va eluda sistematic. E instructiv să-i comparăm atitudinea cu 
aceea a unui alt mare literat iezuit, Gerard Manley Hopkins, 
dispus, un sfert de veac mai târziu, să-şi sugrume chemarea 
poetică doar pentru că i se părea că ar încălca normele ordinului 


în care intrase de bunăvoie: într-o scrisoare din 1878, poetul 
englez îi mărturisea unui prieten că-şi arsese manuscrisele şi că 
nu avea să mai scrie decât dacă superiorii aveau să i-o ceară 
vreodată. De unde se poate deduce că Graclăn era în fond un 
gânditor independent ca structură care se simţea sugrumat de 
chingile unei discipline ostile vocației sale, pe când Hopkins 
introducea un habâtus mental de un puritanism excesiv într-un 
cadru normativ mult mai relaxat decât pe vremea lui Graclăn. În 
cazul acestuia însă formaţia iezultă are şi alte semnificaţii. Intât, 
ca iezuit, „beneficiază de acea solidă educaţie intelectuală pe 
care, în vremea sa, nicio altă şcoală sau sistem de educaţie nu i- 
o putea asigura, nici măcar pe departe, la un nivel echivalent” *. 
Apoi, ordinul militant creat de Ignacio de Loyola este unul din 
promotorii cei mai activi ai Contrareformei, mişcare cu adinei 
repercusiuni în cultura şi arta timpului, dacă ar fi să ne gândim 
numai la înflorirea 
1 Ludwig Pfandl, Historia de la literatura nacional espanola 
en la edad de oro, trad, de Jorge Rubio Balaguer, ed. A 2-a, Ed. 
Gustavo Glii, Barcelona, 1952, p. 605. Cf. Şi Jose Antonio 
Maravall, Las bases antropologicas del pensamiento de Graclăn, 
în Revista de la Universidad de Madrid, 1958, p. 407. 
artei baroce, sârins legată de vasta acţiune propagandistică 
declanşată de papalitate împotriva bisericilor reformate; şi dacă 
jugularea liberei expresii a fost, mai mult sau mai puţin, un ţel 
comun ambelor orientări, acţiunea contrareformistă îmbracă 
aparențele mai atrăgătoare ale unor sisteme de captare şi 
dirijare globală a opiniei publice cu ajutorul agrementului estetic 
şi cultural; nimic din teroarea sumbră a Genevei calviniste nu ne 
întâmpină în presiunea mai subtilă şi mai adaptabilă, deşi la fel 
de tenace, exercitată în genere de catolicism asupra 
credincioşilor. lezuiţii în special au dezvoltat o adevărată artă de 
a cuceri cugetele. Obligaţia de a-l forma, de a-l atrage pe omul 
concret, vieţuitor în atât de complicatele medii laice, impunea 
renunţarea la rigorile teologice prea absolutizante, cazuistica lor 
de confesional nefiind în fond- decât o recunoaştere şi o 
consacrare metodologică a jocului dialectic în care intra infinita 
diversitate a psihologiilor individuale. Or, fineţea şi abilitatea 
psihologică a viitorului scriitor Graclăn nu poate fi seperată de 
mediul în care şi-a început şi desăvârşit cultura; dacă înlocuim 
scopul final al disciplinei şi acţiunii iezuite - câştigarea gloriei 


cereşti - cu scopul moralei laice înaintate a vremii sale, căreia i 
se consacră Baltasar Graclăn - şi anume desăvârşirea 
personalităţii umane şi dezvoltarea până la rafinament a 
capacităţii ei de a se impune într-o lume ostilă valorilor 
personale - vom găsi însăşi una din trăsăturile dominante ale 
sistemului etic gracianesc: țelul gândirii etice a acelui „iezuit 
nesupus” va fi plămădirea unei personalităţi umane complete, 
ceea ce, în terminologia lui, este persoana, capabilă să sfâşie 
vălul amăgirilor (e/ desengano) şi să biruiască prin orice 
mijloace, neexcluzând vicleşugul şi chiar compromisul pasager, 
în înfruntarea cu lumea stricată de vn;g, adică de mulţimea 
răuvoitoare a incompetenţilor şi proştilor, indiferent de extracția 
lor socială. 

Revenind la anii de studiu ai lui Graclăn, îl regăsim în casa’ 
novicilor din Tarragona, ocupat cu studii de literatură şi logică. 
Viaţa casei era tulburată de numeroase certuri regionaliste, 
între aragonezi, castilieni şi valencieni, aceştia din urmă, fiind 
majoritari; aceleaşi certuri vor învenina şi mai târziu atmosfera 
CO- 

Icgiilor prin care va trece Gradări, el însuşi taxabil de un. 
Consecvent aragonism. Dar şi diferențele de medii şi clase 
sociale din care proveneau novicii constituiau şi ele un 
permanent subiect de animozităţi şi suspiciuni, în ciuda 
strictelor reguli egalizatoare ale ordinului. Aceste conflicte i-au 
oferit tânărului Graclăn primele rudimente ale unei experiențe 
de viaţa pe care, deşi le va fi cules din sinul unei colectivităţi 
reduse şi închise, îşi va întemeia mai târziu concluziile de critică 
socială *. 

După ce trecuse succesiv prin colegiile din Calatayud şi Za-, 
ragoza începu ultimul an de „încercare'* (probarwn) în casa 
monahală din Valencia. La încheierea acestui ultim stagiu 
preparator obţine un calificativ echivoc, „sed parum satisfecit“ 
(„dar a dat puţină satisfacţie"). Legâmintele solemne pe care 
trebuia să le depună prin 1634 se amină din cauza unor „mici 
abateri". Viitorul scriitor manifestase o anumită independenţă 
de opinie, se făcuse vinovat de regionalism, de „aragonism", şi 
vădea o cres- cândă înclinare spre melancolie. Abia peste un an, 
în Gandia, unde se afla pe atunci, Graclăn rosteşte şi semnează 


3 Miguel Batllori, Graciăn y el Barroco, Roma, Edizioni * di Storia e Letteratura, 1958, pp. 21 
—22 


cele patru legă- minte solemne: veşnică sărăcie, castitate, 
ascultare, ascultare faţă de papă şi, separat, un alt legămint 
solemn, de ascultare faţă de ordinul iezuit. 

În vara anului 1G3G Graciân este mutat la colegiul din 
Huesca, din nou pe pământul natal, în calitate de confesor şi 
predicator. Munca în - colegiu îi îngăduie să-şi desfăşoare şi să- 
şi dezvolte capacităţile intelectuale. Dar şederea în Huesca îi 
prilejuieşte mai cu seamă apropierea de cercul aceluia care 
avea să devină marele său prieten şi mecena: don Vincencio 
Juan de Lastanosa. E, pentru Graclăn, unul din cele două-trei 
evenimente epocale ce-i marchează viaţa şi-i deschid, prea 
fugar, porţi către alte zone de existenţă, atât de necesare lui ca 
scriitor. Huesca înseamnă pentru el contactul fecund cu 
umanismul laic şi cu literatura vie a epocii. Vincencio Juan de 
Lastanosa era descendentul unei vechi familii aragoneze care se 
ilustrase încă de pe la începutul veacului al XIII-lea şi căreia el îi 
duce la apogeu fauna şi bogă- Wta. Membru de frunte al 
consiliului municipal din oraş, dem- âtar'şi militar în slujba 
regelui cu diverse prilejuri, Lastanosa ducea o viaţă de mare 
senior renascentist în plin ev baroc, cul- âvixid prieteniile cu 
spirite alese şi dragostea pentru arte şi ştiinţe. Palatul său, 
situat pe aceeaşi stradă ca şi colegiul din Hu- esca, e Un 
veritabil muzeu plin de minuni, căruia Gradau îi dedică un întreg 
capitol în Criticonul (Minunile lui Salastano, ||, 2), ea şi 
numeroase alte pasaje din celelalte scrieri ale sale. Şi alţi 
contemporani au fost impresionați de reşedinţa lui Lastanosa, 
dedicindu-i, la rându-le, pagini entuziaste. Colecţionar pasionat 
şi erudit, Lastanosa este şi autor al unei lucrări de numismatică. 
Avea o bibliotecă bogată, o mare colecţie numismatică şi 
gliptografieă, o colecţie de arme, o galerie de pictură, mobile 
rare, colecţii ştiinţifice şi de istorie naturală, care ocupau cele 
două nivele ale palatului. Mai avea un parc zoologic şi o grădină 
botanică îngrijită de opt grădinari francezi stabiliţi aici împreună 
cu familiile lor. Faima palatului şi a grădinilor sate era atife de 
mare, incit şi regele Filip al IV-lea i le vizita cu mare plăcere ori 
de câte ori trecea prin Huesca, la fel şi prietenul francez al 
opulentului senior, Gaston d'Orleuns, care-i trimitea şi plante 
preţioaselor plantaţii. Un număr de scriitori şi erudiţi locali se 
strângeau aproape zilnic în casa lui Lastanosa, discutând sau 


citind u-şi producţiile, cerc freeventat cu asiduitate şi de Gra- 
ciân, care avea să beneficieze astfel şi de mecenatul pe care 
Lastanosa ţinea să-l exercite, încurajindu-i pe scriitorii locali şi 
yjutându-i să-şi tipărească operele: mai toate primele ediţii ale 
scrierilor lui Graciân au apărut în tipografia din Huesca, ţinută 
de un anume Juan Nogues, el însuşi protejat al eruditului senior. 
Prietenia şi protecţia lui Lastanosa au însemnat extrem de mult 
pentru Graciân, în izolarea provincială în care şi-a petrecut 
aproape întreaga viaţă; acum i se oferea prilejul şi posibilitatea 
de a se pune la curent cu literatura epocii sale, cu viaţa 
intelectuală aragoneză, pe care însă o va recepta la un nivel cu 
mult superior realităţii ei cotidiene, cu viaţa intelectuală 
spaniolă în genere şt chiar cu cea europeană. Aici, în cercul lui 
Lastanos?. Graciân îşi precizează şi-şi dezvoltă personalitatea 
literată pânfi la punctul în care ea îi depăşeşte şi chiar îi 
contrazice personalitatea religioasă. De altfel, prezenţa 
simbolică pe aceeaşi strad, a colegiului iezuit şi a palatului lul 
Lastanosa oglindeşte perfec cei doi poli între care pendulează 
viaţa spirituală a lui Graciân: separaţia strictă a celor două 
domenii, de care am mai vorbit ş pe care el însuşi o postulează 
(„Foloseşte mijloacele omeneşti c; şi cum n-ar exista şi divine, 
iar pe cele divine ca şi cum n-ar exista omeneşti”, Oracolul 
manual, af. 251) a fost determinată poate, şi de experienţa de 
viaţă, din Huesca: „S-a- născut astfel marea problemă a 
existenţei sale: ceea ce în cercul lastanosiar. Era admirat, 
devenea, la câţiva paşi, pe caile del Coso din Huesca. In colegiul 
Companiei, motiv de blam”?. Situaţia dificilă în cart se situează 
faţă de rectorul nou numit al colegiului, padre Ga- briel 
Dominguez, e agravată şi de prima încălcare a dispoziţiilor 
privitoare la activitatea publicistică a membrilor ordinului. 
Regula Sfântulul Ignacio („să nu se scrie şi să nu se publice cărţi 
fără  încuviinţare”-) sau prevederile constituției ordinului 
(„nimeni nu trebuie să publice niciun fel de scriere fără a fi 
văzută întâi de prepozitul general”5) erau formale. Şi totuşi, în 
1637 Graciân publică prima ediţie - azi dispărută - a primei sale 
cărţi. Eroul, sub un semipseudonim, Lorenzo Graciân, infanzon 
(care. Ulterior, avea să fie luat drept un frate al autorului), ceea 


4 liegulae, Monumenta Historica S.I., t. 71, p. 372, Roma, 1948, apud Ratllori, op. cit., p. 
28. 


5 Constitutiones S. I., VII, p. 4, apud Batllori, op .cit, p. 28. 


ce dovedeşte caracterul premeditat al gestului său, eludând viza 
superiorilor de la Roma şi inaugurând astfel lunga serie de 
derogări de la disciplina monahală. Această conjugare de 
insubordonări provoacă şi prima reacţie represivă sau cel puţin 
sever admonifivă a superiorilor săi, deoarece în mai 1638, într-o 
scrisoare către provincial, generalul Vitelleschi cere mutarea lui 
Graciân în alt coiegiu şi-i condamnă în termeni foarte aspri 
purtarea independentă, în care vede una din sursele atmosferei 
de indisciplină din. Colegiu, despre Graciân afirmând că este 
„crucea superiorilor săi şi prilej de necazuri şi mai puţină pace în 
sus-zisul colegiu”. Se pare însă că opiniile privitoare la 
comportarea lui Graciân se îmblânzesc, de vreme ce continuă să 
funcţioneze la colegiul din Huesca timp de încă un an şi 
jumătate. 

Dar la sfârşitul anului 1639 sau la începutul lui 1640 e 
transferat la Zaragoza, capitala Aragonului, în calitate de 
confesor al viceregelui Francesco Maria Carafa, duce de Nocera, 
nobil italian aflat în slujba curţii spaniole, care îl ceruse anume 
pe el în mod foarte insistent. Viaţa în suita ducelui a fost pentru 
Graciân un prilej de a trăi direct istoria vie a ţării sale într-un 
moment de răscruce. În primul rând, îi e dat să facă experienţa 
curţii, însoţindu-l pe duce la Madrid în lunile aprilie şi mai 1640. 
Aflăm din scrisorile sale din 14 şi 28 aprilie şi 19 mai 1640, că a 
vizitat fastuosul palat de la Buen Retiro, construit de favoritul 
regelui, contele-duce de Olivares, ca şi casele altor mari seniori. 
Pe lângă relatări despre mobilierul, obiectele de artă şi picturile 
văzute, în scrisoarea din 28 aprilie i se plânge lui Lastanosa de 
aroganţa şi impoliteţea manifestate de slujitorii celor mari: „M- 
aş întoarce bucuros în odaia de studiu a doinniei-voastre; totul e 
înşelăciune, lume plină de trufie şi deşertăciune, încât li se pare 
că ' fără ci n-ar mai fi nici' oameni, nici lume. Eu nu prea sunt 
umil şi linguşitor, aşa că-i las în pace.”$ 

Bilanţul vizitei la curte a fost decepţionant, a găsit aici o 
societate închisă, opacă la suferinţele şi nevoile ţării, dedată în 
întregime intrigilor şi loc predilect al prefăcătoriei, clevetirii şi 
lipsei de substanţă. Dar în acelaşi timp, curtea este şi teatrul 
celei mal decisive înfruntări dintre personalitate, dintre omul cu 
însuşiri maxime şi vu/gul curtenilor moralmente amorfi, Curtea 
nu mai e, la Graciân, acea supremă şcoală de civilitate, acel 


6 B. Graciân Obras campletas, ed. cit., p. 1124, 


focar de bun-gust şi de ştiinţă din viziunea stilizată într-un sens 
re- 'iiascentist de un Castiglior. E, în // cortegiano, ci o arie a 
dezumanizării, a grotescului moral, după cum vom vedea în 
Criticon, o reducţie potenţată a lumii stricate de intervenţia 
omului; vechea funcţie reprezentativă a curţii ca model şi 
esenţă a unei întregi societăţi se menţine, dar cu semn 
schimbat, ca model negativ, ca epitom al răului mundan şi 
cosmic. La toate acestea se adăuga şi reținerea de natură 
teologică în faţa curţii văzute ca loc de pierzanie, inevitabilă la 
un om de formaţie ecleziastică. Ecuația stabilită de Hugo 
Friedrich”: „curtea - societate = lume” e astfel deosebit de 
complexă în concepţia lui Graciân care, nici el, nu este constant 
în aprehensiunile sale; spre sfârşitul părţii a Ill-a a Criticouului 
vom întâlni şi un model ideal de curte, văzută de astă dată ca 
„Şcoală a persoanelor”, unde curtenii sunt cu adevărat profesori 
de înţelepciune şi de ştiinţă a vieţii. Nu trebuie să neglijăm, în 
constituirea acestei viziuni despre curte, nici eşecul personal 
suferit de Graciân care, cu tot succesul repurtat ca predicator cu 
ocazia unei a doua vizite la Madrid, în iulie 1G41, nu este reţinut 
aici. E poate mai mult frustrarea unui orgoliu de om conştient de 
capacităţile şi de superioritatea sa decât suferinţa unui ambițios 
ratat. Oricum, aşteptările îi rămân neîmplinite şi destinul 
marginalităţii, cu avantajele şi dezavantajele lui, îl urmăreşte şi 
mai departe: e condamnat să observe curtea, cu alte cuvinte 
lumea, de pe tărâmul lui periferic şi să renunţe definitiv la 
eventualul privilegiu de a o contempla, dacă nu domina, dintr-un 
punct central. Poziţia sa marginală face însă posibilă dubla 
viziune asupra omului în opera lui Graciân: omul în societate, în 
lume, în sistemul de interrelaţii umane pe de o parte, şi, pe de 
alta, omul singur, cu întreaga taină a personalităţii sale 
conştient dobindite, omul autentic în definitiv, acel hombre se- 
creto căruia Îi închina o poezie Tudor Vianu, având în minte 
poate şi ecouri din Graciân, cu alte cuvinte omul reprezentativ. 


versus omul lăuntric interpretativ. Sinteza lor este persoana, 
de care vom vorbi la locul potrivit. 


7 Vezi Hugo Friedrich, eseu-postfaţă (Zum Verstăndhnis des IVerkes) la B. Graciân, Criticon 
oder liber die allgemeinen Laster des Menschen, trad, de Hanns Studniczka, Rowohlt, 
Hamburg, 1957, pp. 217—218, 

Funcţia de confesor al ducelui de Nocera îi prilejuieşte lui 
Graciân şi un spor de experienţă politică şi istorică directă. 
Ducele era un reprezentant tipic al unei categorii de militari şi 
oameni de stat deznaţionalizaţi, aflaţi în slujba falimentelor 
ambiţii universaliste ale monarhiei spaniole. Prezenţi în toate 
punctele fierbinţi ale vieţii politice europene, ei se vedeau 
adesea confruntaţi şi cu nu mai puţin dificilele probleme interne 
ale Spaniei, pe care le puteau privi cu mai multă detaşare şi 
obiectivitate. In vara anului 1640, ducele e numit vicerege al 
Navarrei, conducând operaţiile militare împotriva Cataloniei 
răsculate în urma „Războiului secerătorilor“ şi alături de care 
Franţa intervenise numaidecât, sprijinindu-i pe separatiștii 
catalani. Războiul avea să fie lung şi sângeros. In. Două scrisori 
adresate regelui, Nocera îi recomandase clemenţa faţă de 
răsculați şi o examinare atentă a doleanţelor lor, pentru a se 
evita extinderea conflictului şi intervenţia străină. Părerile sale 
nu numai că nu sunt ascultate, dar îl şi duc la pieire. 

Din perioada convieţuirii cu ducele de Nocera se adânceşte 
probabil şi meditaţia politică şi socială a lui Graciân: dezastrele 
interne la care participase - şi va mai participa - şi pe care 
luciditatea ducelui le prevăzuse îi demonstrează inechivoc 
apusul grandoarei spaniole. Rolul Spaniei în lume era tot mai 
redus, în pofida nesfârşitelor războaie care secătuiau zadarnic 
forţele ţării (sau poate şi datorită lor: din cei o sută de ani ai 
secolului al XVil-lea, Spania a fost în stare de război optzeci!). 
Dezastrul economic, agravat de himerâsmul unei liote nesfârşite 
de reformatori, incapacitatea monarhiei de a mai polariza 
energiile națiunii. Rolul nefast al  favoriţilor coroanei, 
centralizarea abuzivă a administraţiei prefac Spania într-o 
victimă tot mai sigură a celorlalte puteri europene. Graciân va 
găsi una din cele mai plastice expresii ale acestei stări de 
lucruri: trecând Pirineii în 

Franţa, cei doi eroi principali ai Crittconului, Critilo şi 
Andrenio, 11 intâlnesc pe primul francez, un „musiu” care 
numaidecât îi întreabă dacă a sosit „flota” cu transportul 
periodic de argint din 

America. Cei doi îi răspund afirmativ, iar franţuzul începe să 
joace de bucurie, spre mirarea lor, care nu înţeleg de ce norocul 
Spaniei îl poate ferici pe un vrăjmaş, drept care-l întreabă: „— 
Dar ce-i foloseşte Franţei ca Spania să se îmbogăţească şi să-şi 


sporească puterea? 

— Auzi vorbă - zise musiul. Oare voi nu ştiţi că intr-un an 
când, dintr-o pricină oarecare, flota n-a sosit, niciunul dintre 
duşmanii lui n-a putut purta război împotriva Regelui Catolic? Şi 
acum, de curând, când s-a devaiori- zaț oarecum argintul din 
Peru, oare nu s-au tulburat toţi suveranii Europei şi toate 
regatele lor odată cu dinşii? Ascultaţi-mă pe mine, spaniolii 
oferă flote de aur şi argint pentru setea Întregii lumi“ (II, 3). 

li iulie 1641, după cum anticipam mai sus, Graclăn se află din 
nou la Madrid, unde în anul următor, în luna februarie, publică, 
în temeiul aprobării din 31 octombrie 1641, prima ediţie a 
importantului tratat de poetică barocă Arte de ingenio, tratado 
de la agudeza (Arta minţii, tratai despre argutie); cartea 
dedicată prinţului Baltasar Carlos, e semnată tot Lorenzo 
Graclăn, dar e supusă, pare-se, de astă dată, unei discrete 
cenzuri indirecte a ordinului iezuit, întrucât aprobarea de tipărire 
e dată de un membru al ordinului, Juan Bautista Dâvila, profesor 
la colegiul din Madrid. După tipărirea cărţii, pe care rămăsese 
probabil s-o supravegheze, Graclăn părăseşte Madridul. In 
martie îl găsiin la Zaragoza, iar în septembrie la Tarragona, oraş 
în care participă la acţiunile de apărare împotriva asediului 
francez (nereuşit) din 22 august-14 septembrie 1643. 

În 1644 e mutat la colegiul din Valencia, unde, pe lângă 
activitatea de predicator, preocuparea de căpetenie a lui 
Graclăn o constituie lectura şi arheologia. 

În 1046 apare la Huesca £/ Discreta (Omul de lume), cel mai 
important tratat tipologic şi de morală practţcă al lui Graclăn 
până la Oracolul manual. 

în perioada septembrie-noiembi'ie 1646, este ales, alături de 
alţi câţiva preoţi, să însoţească, în calitate de capelan, armata 
trimisă în ajutorul garnizoanei din Lerida, oraş asediat de 
francezi. Trupele spaniole, sub comanda marchizului de 
Leganes, alături de care se afla şi Pablo de Parada, îl înving pe 
francezii conduşi de contele de Harcourt, „Invincibilul*, Acest 
eveniment face obiectul unei remarcabile scrisori a lui Graciân 
către un iezuit din Madrid - expediată la 24 noiembrie, la trei 
zile după victorie - şi care cuprinde o amănunţită descriere a 
operaţiilor militare, ateslând simţul practic şi patriotismul 
scriitorului pe care existenţa izolată l-a făcut parcă şi mai 
sensibil la viaţa dia jur. La sfârşitul luptei, spune Graciân, cu 


bucuroasă mândrie nu lipsită de-o nuanţă de omenească 
vanitate, e proclamat unanim drept „părinte al victoriei*. In 
decembrie, acelaşi an, revine la Huesca, în colegiul iezuit din 
localitate, reluând şi legăturile zilnice cu Lastanosa şi cercul său. 

Următorii doi ani, deşi total lipsiţi de ştiri directe despre Gra- 
ciân, sunt extrem de bogaţi: în 1647 apare Oracolul manual, iar 
în 1648, a doua ediţie, practic o carte nouă, din Arte de ingenio: 
Agudeza y arte de ingenio. 

În iunie 1651 apare prima parte a marelui roman alegoric El 
Criticon, capodopera scriitorului şi una din operele de referinţă 
ale literaturii universale. Fără a se şti de ce, Graciân renunţă de 
data asta la mecenatul lui Lastanosa, dedicând cartea 
„viteazului cavaler don Pablo de Parada*. Cartea apare, fără 
aprobarea ordinului, la Zaragoza, într-o tipografie a aceluiaşi 
Juan de Nogues. E semnată „Garda de Marlones", anagramă 
aproximativă a celor două nume ale scriitorului: Graciân 
Morales. Vălul pseudonimului este iluzoriu, adevăratul autor era 
cum nu se poate mai lesne identificabil, fie şi numai din 
dedicaţia către Pablo de Parada. 

Odată cu numirea ca profesor de Scriptură la colegiul din 
Zaragoza, post foarte râvnit, care-i atrage numeroase inimiciţii 
şi atacuri, începe cea mai dificilă epocă din viaţa scriitorului; 
sănătatea, serios  zdruncinată, îi e tot mai şubredă, 
impulsivitatea i se accentuează; efortul cerut de scrierea 
Criticonului, neplăcerile tot mai mari pe care i le pricinuieşte 
tipărirea ultimelor două părţi ale acestuia, lipsa atmosferei 
prietenoase şi stimulatoare din cercul lui Lastanosa îi slăbesc 
puterea de rezistenţă şi-l fac total vulnerabil la loviturile care-i 
vor zdruncina ultimii ani de viaţă. În 1652 se produce şi ruptura 
violentă a relaţiilor, până atunci de prietenie, cu canonicul 
Manuel Salinas y Lizana, văr al lui Lasta- nosa şi vechi 
participant la cercul acestuia, faţă de care Graciân îşi 
manifestase prețuirea incluzându-i în ediţia a doua din Agu- 
deza traducerile din Marţial. 

Într-o scrisoare din 13 aprilie 1652, pe care noul general al 
ordinului, Goswin Nickel, rigid şi sever, i-o trimite de la Roma lui 
Jacinto Pictuer, provincialul Aragonului, se spune: „Mi se aduce 
la cunoştinţă că părintele Baltasar Graciân a dat la iveală, suta 
nume străin şi fără încuviinţare, unele cărţi puţin serioase şi 
deloc potrivite eu profesiunea noastră, şi că în loc de a i se da 


penitenţa meritată, a fost răsplătit, încredinţându-i-se catedra 
de Scriptură a colegiului din Zaragoza. Reverenţa voastră să 
cerceteze cu sirguinţă dacă aşa stau lucrurile şi, discutind în 
prealabil cu consilierii domniei voastre, dacă veţi constata că 
este vinovat, să i se dea penitenţa socotită pe măsura culpei... 
41 Totuşi represaliile întârzie: mutarea pentru scurt timp la 
colegiul din Graus, târg la vreo 80 de km de Huesca, unde-l 
găsim în decembrie 1652, nu pare a fi avut un caracter punitiv. 

Între timp continuă să lucreze la romanul său. Partea a doua 
şi-o publică în primăvara lui 1653 la tipografia lui Juan Nogues 
din Huesca. Cartea poartă titlul de /udicioasă filosofie aulică în 
toamna virstei bărbăteşti şi e semnată cu vechiul pseudonim, 
Lorenzo Graciân. Cenzura regală poartă semnătura lui Uztarroz, 
cronicarul aragonez, care făcuse front comun cu Salinas 
împotriva lui Graciân; deşi pozitiv, referatul său musteşte de-o 
iritare abia reprimată. Cartea e precedată şi de o caracterizare 
critică pur literară, semnată de un anume Josef Longo, licenţiat, 
text care, după opinia lui Arturo del Hoyo, pare a fi fost scris sub 
dictarea lui Graciân însuşi: „N-am întâlnit - scrie Longo - nicio 
virgulă străină purității catolice, nici politicii regale şi nici celei 
creştine”. Dedicaţia către don Juan de Austria, fiul lui Filip al IV- 
lea, elogierea unui mare număr de personalităţi contemporane 
întreprinsă în carte voiau poate să fie un paravan contra 
numeroşilor răuvoitori. Dar această a doua parte conţine şi una 
din cele mai incisive satire ale lui Graciân, şi anume a 
moravurilor lumii bisericeşti (în critica intitulată  Pustia 
Hipocrindei), de o virulență pamfletară greu de mascat. Nici cu 
acest prilej însă scriitorul nu e pedepsit. — ' 

Atmosfera e tot mai apăsătoare în jurul lui Graciân începând 
din anul 1055. Ştim din câteva scrisori către Lastanosa că 
lucrează la parlea a treia şi ultima a Criticonului, pe care 
începuse probabil s-o serie încă din 1653. E convins că prin 
romanul său îşi va atrage furia „părinţilor vitregi” (padrastros), 
cum îi numeşte el pe unii iezuiţi care-l persecută şi care, fără 
îndoială, vor strâmba din nas încă de la titlul cărţii pe care nu-l 
înţeleg (scrisoare din 18 februarie); pe măsură ce scria, supunea 
aprecierii lui Lasla- nosa unele din critici (capitole), şi, printr-o 
scrisoare din 30 iulie îl ruga să i-o restituie pe cea trimisă, după 
ce o va fi citit, printr-o.. Persoană sigură". Pasajul este echivoc: 
în ce sens voia Graciân ca acea persoană să fie sigură? Să nu 


piardă sau să nu deterioreze manuscrisul ori să păstreze taina şi 
să eludeze supravegherea sub care era ţinut scriitorul? „Dacă 
acesta din urmă îi era gân- âu/, atitudinea lui este, fără putinţă 
de tăgadă, cea a unui rebel" {. Ai'luro del Hoyo). In primăvara 
acestui an, apare prima şi singura scriere a lui Graciân de 
factură teologică: £/ Comulgatorio (îndreptarul de împărtăşanie), 
semnată cu adevăratul său nume şi dedicată Elvirei Ponce de 
Leon, mare cameristă a reginei. Gradări începuse să lucreze la 
această carte încă din 1653 şi încă din acel an o supuse cenzurii 
ordinului iezuit, dar procesul de aprobare şi revizuire fusese 
extrem de lent. Şi nu era vorba decât de o carte religioasă, o 
culegere de meditații destinate pregătirii spirituale a celor ce 
urmau să primească taina împărtăşaniei. Aşa stând lucrurile, ne 
dăm seama că sustragerea de la aprobările ordinului a celorlalte 
cărţi a fost un act de prudenţă din partea lui Graciân, deoarece 
e greu de crezul că, cei puţin în cazul Criticonului, ar fi primit, nil 
obstat Prin laxismul şi cazu- ismul său, Graciân şi-a salvat 
cărţile, a salvat un capitol de primă importanţă din istoria 
literaturii spaniole şi universale Publi- 

1 Arturo de Hoyo, op. Cit-, în' ed. Cât., p. CXCa, carea cărţii 
despre împărtăşanie nu-i uşurează câtuşi de puţin situaţia. 
Caracterizările ce i se fac în această perioadă sună astfel: 
„îngenium bonum, judicium mediocri, prudentia nan multa, 
experientia rerum mediocris, complex io colerica, meiancholica” 
(„intelect bun, judecată mijlocie, prudență nu multă, experiență 
de viață mijlocie, temperament coleric, melancolic”). 

Anul J656, fără a lăsa vreo mărturie despre Graeiân, se 
presupune a fi anul în care termină partea a treia din Criticau ul. 
Cartea apare la sfârşitul lunii iunie la Madrid, în tipografia lui 
Pablo del Val, intitulată fiind în iarna bătrânetii. Licenţa de 
imprimare a cenzurii regale fusese dată la 5 mai. O zi mai târziu 
îşi dă avizul şi cenzorul ecleziastic, Jray Esteban Sânchez din 
ordinul Predicatorilor, care apără pe larg „ortodoxia” celor 
douăsprezece critici, insistând asupra valorii morale a textului. 
Cartea e dedicată unui personaj obscur din lumea bisericească, 
Lo- renzo Frances de Urritigoyti, autorul nemaiapelind la un 
ocrotitor puternic şi influent, ci vrând, pare-se, să-şi asigure un 
sprijin de ordin practic în eventualitatea unui conflict iremediabil 
cu ordinul său. Scriitorul pare a fi sfăpinit de oboseală şi teamă, 
cuvântul către cititor e dominat de amărăciune: „Mărturisesc că 


ar fi fost mai nimerit din parte-mi să nu mă fi apucat de acest 
op, dar nicidecum să nu-l fi dus la bun sfârşit”. Presimţirea 
nenorocirilor avea să se adeverească de astă dată. Societatea 
lui lisus trecea prin împrejurări foarte dificile. Atacurile împotriva 
ei se înmulţesc şi culminează cu celebrele Scrisori provinciale 
publicate de Blaise Pascal între 23 ianuarie 1653 şi 24 martie 
1657. Pamflet strălucit, capodoperă de spirit şi de limbă 
franceză, deşi, ca orice pamflet, părtinitor şi excesiv 
caricaturizant, scrisorile lui Pascal atacă, în numele 
intransigenţei moralei şi spiritualității janseniste, spiritul 
acomodabil şi tolerant al iezuiţilor, ipocrizia şi imoralitatea 
acțiunii lor. Conducătorii ordinului, în fața răsunetului 
extraordinar al scrisorilor, iau măsuri de disciplină internă 
excepţionale. Apariţia ultimei părţi a Criticonuliu coincide cu 
primirea circularei generalului Nickel din 12 mai 1G57, către toţi 
provincialii, prin care aceştia sunt. Avertizaţi împotriva doctrinei 
probabilismului şi laxismului excesiv, circulara pretânzând, de 
asemenea, din partea cenzorilor societăţii, o atenţie fără fisură. 
Graciân recidivează deci, îneălcându-şi legămintele de supunere 
şi ascultare, tocmai în aceste împrejurări care amenințau însăşi 
existenţa ordinului. Dacă celelalte insubordonări îi fuseseră mai 
mult sau mai puţin trecute cu vederea, de data asta avea să fie 
pedepsit în mod exemplar. La începutul iernii, Piquer, 
conducătorul provinciei, fără a mai aştepta încuviințarea 
generalului, îi face o mustrare publică lui Graciân în refectoriul 
colegiului, îl osândeşte la post cu pline şi apă şi-l înlătură de la 
catedră, ordonându-i să părăsească Zaragoza şi să plece la 
Graus. Într-o scrisoare din 16 martie, generalul Nickel se arată 
de acord cu penitenţa impusă lul Graciân, cu înlăturarea de la 
catedră şi cu strămutarea la Graus, cerându-i însă lui Piquer să 
verifice cu toată grija temeinicia acuzațiilor. Până atunci, spune 
el, „se cade să-l supravegheați îndeaproape, să-i controlaţi 
manile, să-i cercetaţi din când în când camera şi hârtiile şi să 
nu-i îngăduiţi să ţină nimic încuiat în ea, iar de-i veţi găsi cumva 
vreo hârtie sau scriere împotriva Societăţii sau împotriva 
conducerii ei [...], să-l întemnițați şi să-l ţineţi închis până ce se 
va căi şi cuminţi, să nu-i îngăduiţi să aibă nici hârtie, nici pană, 
nici cerneală. Totuşi, în luna aprilie Graciân e mutat la colegiul 
din Tarazona, oraş tipic aragonez, la vreo 90 km nord-est de 
Zaragoza, în calitate de „admonâtor“ şi consultant al rectorului, 


deci oarecum reabilitat. Nemulțumit de noua situaţie şi 
considerând că fusese pedepsit pe nedrept, Graciân cere 
permisiunea de a trece în alt ordin monahal şi anume în cel al 
călugărilor cerşetori, dar cererea sa nu va primi niciun răspuns 
direct, Nickel recomandându-i în schimb lui Piquer, la 10 iunie, 
să-l ţină mai departe sub observaţie şi să-l convingă de justeţea 
pedepsei la care fusese supus. Se vede că sănătatea scriitorului 
era grav deteriorată, de vreme ce e sculit la cerere de a 
participa la congregația provinciei Ara- gonului, „fiind bolnav şi 
incapabil de drum". La sfârşitul lunii lunie apare la Valencia un 
pamflet veninos şi meschin împotriva lui Graciân, intitulat Critica 
de rețleccion y censura de las cen- suras. Fantasia apologetica y 
moral escrita por el dator Sancho 

Terzon y Mucla, profesor de Matemăticas en la villa de Alt ura, 
Obispado de Segobre (Critica prin risfrângere şi blamul 
blamurilor. Fantezie apologetică şi morală scrisă de doctorul S. 
T. Y M., profesor de matematici în târgul Aâtura, episcopatul 
Segobre). S-a crezut multă vreme că sub numele autorului se 
ascunde, prin- tr-o anagramă imperfectă, Lorenzo Matheu y 
Sanz, jurist valen- cian. 

— Critica recentă consideră însă ca pamfletul a fost scris de 
un iezuit valencian, bun cunoscător al lui Graciân şi al cercului 
lui Lastanosa, şi anume un vechi coleg al lui Graciân, Paulo de 
Rajas. Graciân e acuzat că a publicat „hârtii atât de prost 
şlefuite” precum Criticonul şi că a insultat „naţii atât de 
generoase şi nobile” precum cea valenciană, răspuns, aşadar, la 
nu rarele aluzii satirice ale scriitorului la adresa locuitorilor 
acestei regiuni. Intr-o semialegorie plasată în succesiunea 
cronologică a acţiunii din Criticonul, Graciân alias Critilo e 
înfăţişat din momentul în care, alungat de pe Insula nemuririi, 
unde ajunsese în chip fraudulos, se întoarce pe pământ şi 
porneşte în căutarea adevăratului merit; la Salamanca e supus 
judecății unui tribunal ad-hoc, alcătuit din jurişti, literați şi 
teologi, care-i condamnă opera pe temeiul imperfecţiunilor ei, 
acuzaţia cea mai gravă fiind că nu l-a iniţiat pe Andrenio în 
învăţătura religiei creştine catolice şi că nicăieri în drumul celor 
doi pelerini ai lumii nu se află vreo biserică unde să o fi putut 
deprinde. Graciân însuşi este descris în mod răuvoitor cu 
propriile-i cuvinte desprinse din portretul făcut de el lui Momos 
(Criticonul, ||, 11). Peste câteva luni, la G decembrie 1658, 


Baltasar Graciân moare în colegiul din Tara- zona. Un portret al 
său, pictat probabil cu câteva luni înaintea morţii, a. Stat o 
vreme în claustrul colegiului din Calatayud; îl însoțea o 
elogioasă inscripţie latinească, în care se enumerau marile 
merite ale decedatului şi se exprima convingerea că părintele 
Paltasar Graciân, „deşi stins, va străluci veşnic”. 

Evenimentul central al atât de fructuoasei şederi la Huesca 
este publicarea primei cărţi a lui Graciân, În 1637, cu sprijinul 
direct al lui Lastanosa, în tipografia lui Juan Nogues, apare micul 
tratat £/ heroe (Eroul), dedicat, în manuscris, lui Filip al iV-lea, 
iar în primă ediţie lui Lastanosa. „Eroul-1 lui Graciân e prima 
întrupare a omului idea] aşa cum îl concepea el şi cum avea să-l 
aprofundeze şi în alte ipostaze (el discreta, persana). Dedica!,] 
unui rege, cartea schiţează implicit figura unui monarh ca loc 
geometric al tuturor calităţilor excepţionale, dar nu moralismul 
politic, în sensul lui Machiavelli, e preocuparea de căpetenie a 
lui Graciân în acest opuscul, ci edificarea unei individualităţi 
exemplare, în care scop schimbă semnul principiilor 
renascentiste sintetizate de Machiavelli şi dezvoltă, după cum 
spune el însuşi în cuvântul către cititor „, nu o politică şi nicio 
economie, ci o rațiune de stat a ta însuţi (una razon de Tesiado 
de li mismo), o busolă care să conducă la excelare, o artă de a fi 
ilustru cu câteva reguli de înţelepciunel*. Renunţarea la 
dedicaţia către regele Filip al IV-lea pare deci a semnifica o 
deplasare conştientă de accent, Eroul nefiind numai un manual 
al „regelui naturalll, ci un mănunchi de precepte pentru 
aspirantul la măreţia individuală. Este o „carte pitică” ce 
urmăreşte să formeze un „bărbat uriaş”, vrând să plăsmuiască 
din „fraze scurte, fapte nemuritoarell: e de mai mare folos, ni 
se spune, să fii rege prin propriile tale însuşiri excepţionale, 
decât numai prin naştere. Acestui erou îi e destinată, aşadar, 
cărticica de debut a lui Graciân, iar scurtimea ei materială e 
justificată, printre altele, prin calitatea de „espejo manual” 
(„oglindă de mină”), uşor manevrabilă şi lesne de purtat de 
către cei interesaţi, aşa cum va fi şi Oracolul „manual“. Eroul lui 
Graciân nu este prin urmare un militar glorios şi niciun semizeu 
în accepţia antică, nu este un călăuzitor spiritual, în sensul dat 
acestui concept de Cariyle, şi niciun supraom nietzschean. C'I 
prototipul omului individuall care se ridică prin meritele proprii 
şi printr-o însumare de  desăvârşiri (primoras), a căror 


enumerare şi analiză face obiectul celor douăzeci de capitole, 
intitulate, ia spirit baroc, tot primores, ale micului tratat. Eroul 
gracianesc e 

'Cf. Adolphe Coster, „Ha/lunar Graciân”, în Revue Hispanicjue, 
Bordeaux, 1913, p. 450; Ludvvig Pfandi, op cât., p. 605; Juan 
Luis Alborg, H ist oria de la literatura espanola, Gredos, Madrid, 
1967, voi. Il, p 852—353. 

dator în primul rând să-şi cultive prudenta, să nu-şi lase 
descoperite limitele capacităților fincomprensibilidades de 
caudal); trebuie să-şi „disimuleze11 sau să-şi „îneifreze voinţa", 
să stăpânească deci arta tăcerii oportune, să aibă minte 
ascuţită, gust educat şi sigur, să fie generos şi drept, viteaz şi 
cucernic, să-şi cunoască exact puterile şi să nu întreprindă nimic 
deasupra lor, să aibă graţie, farmec, autoritate firească asupra 
celorlalţi, să evite orice afectare, să făptuiască fără greş, dar să- 
şi întreţină şi câte un mic defect care să distragă atenţia 
competitorilor de la principala direcţie a acţiunilor sale. 
Exigenţele maxime sunt însă legate de intelect şi de voinţă, 
concepte pe care Graciân le preia în sensul lor scolastic tomist, 
ca facultăţi particulare ale sufletului omenesc, laicizindu-le în 
sensul unei tipologii a omului de stat baroc, aplicând „o schemă 
şi o doctrină permanentă sau perenă în sens catolic, unei lumi 
vii, neliniştite, în criză11, arată Arturo del Hoyo, care vede aici şi 
principalul titlu de originalitate al £Erou/uf. Succesul cărţii lui 
Graciân în epocă e notabil. Chiar în 1639 apare o a doua ediţie, 
iar în 1640, cu prilejul primei sale vizite la Madrid, autorului îi.. E 
dată satisfacția de a-şi vedea opera printre cărţile regelui care o 
şi citează elogios.: 

Cea de-a doua carte a scriitorului apare în 1640: £/ Politico 
don Fernando el Catolico (Politicul don Fernando Catolicul). 
Această primă ediţie a fost considerată ca pierdută până în 
1958, când eruditul Eugenio Asensio regăseşte şi achiziţionează 
unicul exemplar supravieţuitor. Din datele publicate de el 
rezultă că noul opuscul a fost tipărit la Zaragoza, unde Graciân 
se afla împreună cu ducele de Nocera, căruia de altfel îi şi este 
dedicată. Scrierea. Doar ediţia a doua, apărută în. 1646, e 
tipărită la Huesca de acelaşi Juan Nogues şi sub îngrijirea lui 
Lastanosa. Ambele ediţii sunt semnate Lorenzo Graciân. De data 
asta nu mai avem de-a face cu un tratat tipologic, ca Eroul, ci cu 


8 Arturo del Hoyo, op. cit, în ed. cit., p. CXXXV 


un discurs, conceput ca pentru a fi citit în faţa unei adunări, 
despre un personaj istoric concret, biografia lui constituind 
trupul scrierii, iar faptele şi operele, adică „politica”, sufletul 
acesteia. „Opun im rege tuturor celor trecuţi; propun un rege 
tuturor celor viitori: don Fernando Catolicul, acel mare maestru 
al artei de a domni, oracolul suprem al raţiunii de stat“. Pe 
scheletul unei biografii exemplare, Graciân edifică o construcţie 
teoretică, un tratat de filosofie politică ce dobândeşte, prin 
apariţia sa tocmai într-o epocă de gravă decadenţă şi derută 
internă, şi o semnificaţie de manifest, de reamintire a unui 
model de conducere care a făcut gloria Spaniei. O 
impresionantă erudiție istorică (Botero, Paolo Giovio, Sedeno, 
Guevara, Suetonius, Tacit, Pliniu cel Tânăr, Ammianus 
Marcellinus. Ca principale referinţe) e folosită în scopul exaltării 
paradigmatice a monarhului spaniol, printr-o hispanizare şi 
catolicizare tacit polemică a raţiunii de stat machiavellice. 
Arhitectura discursului e de o artificiozitate barocă foarte 
complexă, destul de răspândită în epocă, şi descinzând dintr-o 
mai veche schemă cvintuplă (credinţa, prudenţa, dreptatea, 
curajul şi cumpătarea) a virtuţilor necesare unui suveran ideal, 
devenită ulterior schema structurală tipică a majorităţii 
compunerilor aretelogice din epoca barocului. 

EI Discreio {Omul de lume), rod al deplinei maturităţi a 
scriitorului, apare tot la lluesca în 1645 sub vechea semnătură 
de Lorenzo Graciân, şi această carte eludând aprobarea 
ordinului iezuit. Deşi nici până atunci identitatea veritabilă a 
autorului nu mai era un secret şi pseudonimul nu mai putea 
înşela pe nimeni, - un sonet acrostih al canonicului Manuel de 
Salinas, prieten cu Graciân la această dată şi membru al 
cercului lastanosâan (era de altfel chiar văr eu Lastanosa) 
împrăştie şi ultimul echivoc, dezvăluindu-l pe adevăratul autor. 
Cartea era dedicată principelui Baltasar Carlos, dar, potrivit unei 
practici curente în epocă, dedicaţia era semnată de Lastanosa, 
nu de autor. O succesiune de douăzeci şi cinci de capitole, 
numite rea/ces, adică reliefuri., înnobilări, formează osatura unul 
tratat tipologic despre omul înzestrat cu puterea de a discerne 
(discretul < discernere; vir discretul e o noţiune apărută în latina 
medievală)”, de a cumpăni şi alege comportarea optimă într-o 


9 E. R. Curtius, Literatura europeană şi Evul Mediu latin, trad de A. Annbruster, Bucureşti, 
1370, p. 341 n. 4. 


împrejurare socială dată, tip uman înrudit cu francezul honnete 
homme, codificat în Franţa de INicolas Faret (VHonneste- 
homme, 1630), consultat de Graciân!. Dedicat unui principe, 
aşa cum Eroul fusese iniţial închinat unui rege, El discreta e 
conceput în principiu tot ca operă de pedagogie aulică destinată 
conducătorilor de naţiuni; ca şi primul tratat însă, ba chiar în 
mai mare măsură, Omul de lume propune un model cu o mult 
mai largă aplicabilitate, învăţându-l „pe om să fie desăvârşit în 
totul”. Insuşirile omului de lume nu diferă foarte mult de cele ale 
eroului, alta fiind în schimb axa în jurul căreia gravitează: dacă 
în cazul eroului aveam de-a face cu binomul intelect - voinţă, în 
cazul omului de lume perechea de calităţi fundamentale este 
genio - ingenio. Definirea acestor concepte face obiectul 
primului capitol din tratat, deşi nu putem spune că distincţiile 
stabilite de Graciân sunt foarte tranşante. In mare, genio se 
referă la trăsăturile înnăscute ale personalităţii, la „condiţiile 
naturale”, el „naşte dintr-o natură sublimă”, spune Graciân, este 
o înclinaţie caracterologică, spre bine sau spre rău. Ingenio (lat. 
Ingenium) ţine, după cum precizează autorul, de sfera 
intelectului (entendimiento) şi presupune „valentin del enten- 
der”, adică îndrăzneală, curaj al înţelegerii, depăşind cu alte 
cuvinte sfera propriu-zisă a intelectului prin capacitatea de 
iniţiativă imprevizibilă şi surprinzătoare, ceea ce-l apropie şi de 
sfera inventivităţii (inventio). Sebastiân de Covarrubias, în 
Tesoro de la lengua castellana (Tezaurul limbii spaniole), 
dicţionar frecvent folosit de Graciân,. Defineşte ingenio ca „forţă 
naturală a intelectului, care cercetează ceea ce, prin rațiune şi 
exprimare (dis- cursa), se poate cuprinde în. Toate genurile de 
ştiinţe, discipline, arte liberale şi mecanice, subtilităţi, invenţii şi 
trucaje (enganosf, pentru ca L. A, Muratori (Della perfetta poesia 
italiana, Il, 1) să vadă în el „acea virtute şi forţă activă cu 
ajutorul căreia inte- fectul adună, uneşte şi regăseşte 
asemănările, relaţiile şi raţiunile lucrurilor!!1?, 1. Este vorba prin 
urmare de o facultate situată la jumătate de drum între intelect 
şi imaginaţie, al cărei instrument este agudeza (poanta, 


10 vezi Charles V. Aubrun, Graciân contre Faret, în Homenaje a Graciân, Zaragoza, 
Institucion „Fernando ol Catolico", pp. 7—26 ; idem, recenzie Ia Mărie Carmen Biondo, Graciân 
et „I'Honneste- homme" de Faret, în Bulletin Hispanigue, LX, 3, 1958, pp. 394— 397. 

11 Vezi Arturo del Hoyo, op. cit., ed. cit., p. CXLVII. Tot din Hoyo am preluat citatele din 
Covarrubias şi Muratori, ibidem, p. 80 a, nota 1. Vezi şi Curtius, op cit., pp. 339 urm. 


12cu minte, vocabulă care în româneşte oferă o ambiguitate seman 


agerimea spiritului sau, cum ne-am propus să o echivalăm, 
întâlnindu-ne apoi şi cu opinia lui Adrian Marinos, argutie) şi ale 
cărei operaţii pot fi descrise, inventariate şi integrate unui 
sistem estetic coerent şi, după cum se vede, lesne corelatul, 
prin chiar conceptele sale fundamentale, eu sistemul etic al lui 
Graclăn, investigaţiile sale în aceste două domenii afiându-se 
într-un raport de convergenţă şi îndreptându-se către momentul 
de sinteză pe care-l va reprezenta marele său roman Criticonul. 
Ţinta sistemului etic gracianesc este trezirea subiectului la 
adevărata cunoaştere, sfărimarea iluziei, eî desengano, 
dezamăgirea înțeleasă ca virtute activă. Arta, pe de altă parte, 
în accepţia sa pozitivă, corectează natura, introduce artificiul ca 
semn dignitativ al prezenței umane, agudeza fiind prin 
excelență instrumentul acestei iluzionări conştiente şi necesare; 
dar tot artă înseamnă la cugetătorii baroci în general şi la 
Graclăn în special, şi artificiu negativ, vicleşug, activitate 
corupătoare şi amăgitoare, pe care tot mintea ingenioasă a 
prudentului, acelaşi ingenio de care vorbeam, ştie să o 
contracareze, sfărâmându-i falsele aparente, desenganando, 
dezamăgind, demistificând, dacă e să întrebuinţăm un termen 
modern”. Tensiuni similare propun, printr-o simplă răsturnare 
perspectivică, universuri antagonice. Universul însuşi al gândirii 
lui Graclăn se împlineşte astfel, într-o vocaţie a unităţii, din 
împăcarea  contrariilor printr-o subtilă  substructură de 
mecanisme reversibile şi basculante. Revenind la discreto, pe 
lângă cele două daruri axiale, fire şi minte., cum ar suna râe în 
traducerea noastră, omul de lume trebuie să-şi cultive 
autoritatea în  voibire şi-n acţiune, apoi răbdarea şi 
generozitatea, statornicia în tot ce e bun, dar, neapărat, şi /a 
prolelăaci,  proteismul, adică diversitatea de reacţie, 
adaptabilitatea la situaţii, care-i permite să se comporte cu o 
plăcută varietate în gusturi şi în activităţi. Omul de lume, 
„discretul”, este un bărbat matur de o cumpănită gravitate, 
semn al maximei substanţe personale, dar şi cu un grăunte de 
haz (un gr ano de donosura), care stăpâneşte ştiinţa alegerii, 
bizuindu-se fie pe gustul propriu, dacă e sigur pe el, fie pe al 
celorlalţi, dacă a constatat că este autorizat; va avea grijă să 
evite „universalismul”, va fi rezervat, ştiind să se retragă 
oricând fără pierderi, dar şi fără a reteza punţile. Va fi prompt în 


1 3tică l'oarte apropiată de conotaţiile termenului spaniol. 


fapte şi în spuse, stăpân pe sine, evitând izbucnirile umorale. Va 
trăi în acord cu timpul său, nu se va face remarcat prin nicio 
bizarerie sau singularitate extravaganta. Simţul armoniei şi al 
dispoziţiei îl va ajuta să acorde locul cuvenit fiecărui lucru, sigur 
pe judecata şi cunoştinţele sale. Va fi cu adevărat activ, făcând 
treabă, iar nu aflindu-se doar în treabă (hazanosidad, nu haza- 
Miieria) şi lăudându-se. Inteligența îi va fi însoţită de aplicaţie, 
de stăruinţă, una fără alta fiind inoperante. Într-o lume plină de 
curse şi amăgiri, prudenţa este o virtute de maximă importanţă 
şi ea este izvorul cel mai sigur al mulţumirii. Pentru a-şi pune în 
valoare toate aceste însuşiri are nevoie de integritate, liant al 
tuturor înzestrărilor, „soare al lor”, şi, în egală măsură de 
„Ştiinţa ostentaţiei”, adică ştiinţa de a se pune în valoare, de a şi 
părea ceea ce este, pe de o parte, şi de „formă”, de „manieră” 
(moda), pe de alta, deci de ştiinţa de a prezenta lucrurile sub o 
lumină favorabilă, aurindu-şi şi îndulcindu-şi acţiunile. Ca 
încununare, ultimul rea/ce al Omului de lume prezintă o viziune 
globală asupra vieţii exemplare a unui înţelept, care anticipă 
schema viitorului său roman alegoric: primăvara copilăriei, vara 
fierbinte a adolescenţei, toamna maturității şi iarna bălrâneţii. 
Tn prima parte a vieţii, înțeleptul va conversa cu morții 
(lectură); în cea de-a doua, cu cei vii (călătoriile), iar în a treia şi 
ultima parte, cu el însuşi (meditaţia, filosofia ca „pregătire 
peniru moarte”). Opera în sine e destul de eterogenă, soluţiile 
literare sunt foarte diverse, sugennd parcă, prin varietatea lor, o 
pregătire pentru marca operă care se maturiza lent în spiritul 
scriitorului, ţfoate capitolele poartă subtitluri m „elogiu',1* 
„discurs academic”, „critică” (termen pe care Criticonul îi va şi 
generaliza ca substitut pentru „capilor*), „satiră”, „scrisoare”, 
„problemă”, „satiricon”, „alegoric**, „fabulă”, „panegiric” etc. Şi 
sunt dezvoltate în spiritul acestor genuri, asemeni unor 
compoziţii de sine stătătoare destinate lecturii într-un salon 
precum cel al lui Lastanosa: „Omul de lume va ajunge astfel să 
fie o versiune mai umană a Curteanului renascentist, adaptată 
veacului său. Curtea s-a redus la un Salon, iar Omul de lume va 
trebui să întrunească toate condiţiile necesare pentru a se 


14 E, Correa Calderdn, Baltasar Graeiân. Su vida y su obra, segunda edicidn aumeotada, 
Gredos, Madrid, 1970, p. 170. Despre „discreto“ si discreeion în ansamblul operei lui Graeiân, 
vezi excelenta carte a lui Klaus Hcger, Baltasar Gradări, Estilo lingilis- tico y doctrina de 
valores. Estudio sobre la aetitud litcraria del conceptismo. Catedra Graeiân, Institucion 
„Eernando el Catolico", Zaragoza, 19(50, pp. 145—171. 


mişca în el cu dezinvoltură şi succes” t Cartea lui Graeiân 
abundă şi în aluzii la gravele împrejurări prin care trecea Spania 
precum şi la soarta tristă a ducelui de Nocera. Chiar în anul 
apariţiei Omu/ui de lume, scriitorului îi e dat să facă, după cum 
am văzut, şi experienţa dură a războiului. 

In martie (?) 1(548, publică tot la Huesca, în tiparniţa lui Juan 
Nogues, Agudeza y arte de ingenio, en que se explicări iodgs los 
modos y diferencias de conceptos (Argiiţia ti arta minţit, în rare 
se explică toate tipurile şi felurile de conceptej. Prima ediţie 
apăruse la Madrid, 1(542. Era a treia carte a lui Graeiân. 
Continuă să lucreze la ea şi o reeditează sub o formă 
considerabil amplificată. Şi restructurată - caz unic în cariera sa. 
Pe lângă schimbarea de Uliu, în cel nou punindu-se accentul pe 
agudeza, care devine noţiune centrală, opera c divizată în două 
secţiuni, sporindu-i-se şi numărul de capitole, prima despre 
agudeza suelta (arguţăâa liberă), a doua despre agudeza 
compuesta (arguţia compusă). Exemplele se înmulţesc, tratatul 
este acum şi o adevărată antologie a poeziei baroee din toate 
timpurile, adevărat „muzeu viu” de poezie al unui cititor 
pasionat; în plus, citatelor din Marţial le sunt adăugate versiuni 
spaniole semnate de canonicul Salinas, încă prieten cu Graciân, 
act convenţional pe care scriitorul îl va regreta mai târzlu. 

Ca tip de cercetare, cartea nu era izolată. Prima ediţie fusese 
îndeaproape precedată de un tratat similar, deşi de orientare 
anti- conceptistă, atacând acntezza, şi anume Delle acutezze, 
1639, a italianului Matteo Peilegrini, pe care Lastanosa, în 
prologul său la Omul de lume (1646), îl acuzase de plagiat după 
Graciân, în ciuda indiscutabilei anteriorităţi a cărţii lui Peilegrini; 
oricum, nici din partea lui Graciân nu s-a putut constata vreun 
împrumut sau utilizare literală a acestui tratat, alături de care 
poate fi totuşi situat în contextul mai general al teoretizărilor 
despre con- ceplism (it. Concettismo), care cunoşteau o mare 
vogă în ltalia>. Mare parte din acestea însă, pe lângă sursele 
clasice comune, pot fi puse în legătură şi cu importanta acţiune 
a învăţămânlului iezuit care, pornind de la necesitatea captivării 
prin mijloace sensibile a auditoriului, dă o mare pondere 
ornamentului verbal şi sistemelor de persuasiune prin cuvânt şi 
dezvoltă un program minuţios de studii retorice şi poetice, cu 
loc bine stabilit în programa analitică (ratio studiorum) a 
colegiilor iezuite. Oratoria barocă va ajunge la excese pe care 


însăşi Societatea le cenzurează, fără a mai vorbi de criticâle 
venind din partea oamenilor de litere contemporani, printre care 
Graciân nu e cel din urmă, dar înrâurirea acestor studii asupra 
literaturii şi criticii literare a vremii, în generai, ca şi asupra lui 
Graciân, în special, e un fapt dovedit!516. Baza acestor studii era 
clasică, modelul propus fiind Cicero, «nas Cicero!, iar preceptele 
teoretice erau extrase din Aristoţel şi Quintilian. S-a afirmat că 
exacerbarea teoriei metaforei din cartea a Hl-a a Retoricii 
Stagiritului, prin reducerea la W*rbitrar a „relaţiei dintre lucruri” 
reprezentată de metaforă, este una din sursele formelor baroce 
*. Ca manuale, se foloseau Retorica lui Cipriano (De arte rhe 
lorica libri tres, 1561), care înlocuise mai vechiul manual al lui 
Antonio de Nebrija, De artis rhetoricae, iar în materie de 
poetică, Hora tiu şi tratatul de obedienţă horaţiană al lui 
Pontanus (Jacob Spanmiiller), /nstitutiones poeticae, 1594. 
Cartea lui Graclăn apărea în toiul dezbaterii dintre cultism 
(sau culteranism) şi conceptism. S-a discutat mult dacă există o 
deosebire de esenţă între cele două direcţii sau dacă nu cumva 
e vorba doar de acelaşi fenomen denumit cultism sau 
culteranism în cazul poeziei (ilustrat de Găngora) şi conceptism 
în cazul prozei (ilustrat de Quevedo sau Graclăn). In mod 
tradiţional, cul- tismul e atribuit mai ales poeziei şi căutărilor ei 
formale, el implicând o abundență de figuri şi un efort de 
îmbogăţire a lexicului eu ajutorul latinismelor sau neologismelor, 
şi a sintaxei, cu ajutorul construcţiilor latineşti; conceptismul 
foloseşte în general vocabularul comun, dar cultivă conceptele, 
jocurile de idei strălucitoare, forma sentenţioasă, concizia şi 
chiar laconismul oracular, folosind în acest scop figurile retorice. 
Otis H. Green defineşte foarte plastic aceste căutări: „ «con cep 
tistul» îşi supraîncarcă vocabulele cu semnificaţie - sau 
semnificaţii - pe când cultera- nistul sau gongoricul îşi 
supraîncarcă versurile cu imagini sau figuri” 3, separaţia nefiind 
însă deloc etanşă: cultivarea conceptului este principiul 
unificator şi sincronizant cu mişcarea manieristă de amploare 
europeană  (manierismul italian,  preţiozitatea franceză, 
euphuismul şi poezia metafizică engleză). „Conceptul, spune O. 


15 Vezi Benedetto Croce, I tratlatisti italiani del „concettismo' c Valtasar Graciân, Napoli, 
1899, reluat în Problemi di estetica, 

16 Miguel Batllori, La Barroquizacion de la Ratio studiorum en las obras y en la mente ăe 
Graciân şi Graciân y la retorica ba- rroca en Espana, în op. cit. 


H. Green, este o figură literară complexă care stabileşte noi 
relaţii secunde între termeni ce se aflau deja într-o preaia- 

1G. M. Tagliaube, Retorica aristotelica e barroco, în Retorica 
e barroco, Atti del III Congresso di Studi Umanistici, Fratelli 
Bocea, ed. Roma, 1955, pp. 119—195, apud Arturo del Hoyo, op. 
Cit-, în ed xit., p. CLXVa, nota 3. 

2Otis H. Green, Espana y la tradicion occidental. El espiritu c. 
Astellana en la literatura ăesde „El Cid“ hasta Calderdn, version 
espî>nola de C. Sânchez Gâl, Madrid, Gredos. 1969. 4 voi., vel. 
IV, p. 253. 

bilă conexiune mutuală. Când inteligenţa lraţi'duecv, am zice 
noi. N. N.] caută sa simplifice, ea ar prefera poate să izoleze 
aceste relaţii diverse, dar în conceptism n-o poate face. Mintea 
trebuie să capteze instantaneu ambele relaţii şi să le 
armonizeze în intuiţia unei realităţi simple şi superioare 
amândurora."!! Graelăn st- situează pe o poziţie de mijloc în 
aceste dispute. „Conceptismuj lui Graelăn nu este doctrinar. El 
ştie să distingă şi să aprecieze calităţi şi forme stilistice 
opuse”1$, după cum declară el însuşi: „Trecând la stiluri, în 
frumoasa-le varietate, două sunt cele capitale: după esenţa lor, 
preaplin unul şi concis celălalt; asiatic şi laconic, după tradiţie. 
Ar fi greşit să osândim pe unul dintre ele, deo'arece îşi au 
fiecare desăvârşirea şi prilejul lor“!?. La fel, stilul „natural'1 şi cel 
„artificial” sau ornat au fiecare în parte merite şi justificări, deşi 
Graelăn pare a-l prefera pe cel ornai în sens conceptist: „În 
retorică există ornamente pentru cuvinte, într-adevăr, dar mai 
însemnate sunt cele pentru sens, şi anume tropii sau figurile de 
vorbire”?0, cu precizarea că „Argiiţia se foloseşte de tropii şi 
figurile retorice ca de nişte instrumente pentru a-şi exprima în 
mod cult conceptele; ele se mărginesc însă a fi temeiuri 
materiale ale subtilităţii şi, cel mult, podoabe ale cugetării” ?1- 
Graelăn însuşi parcurge ca scriitor toate aceste experienţe 
stilistice, sintetăzându-le în Criticonul. Dacă după câţiva ani, în 
prefața primei părţi a romanului său, el îşi va minimaliza cartea 


17 Ibidem, p. 253, Vezi şi pp. 310—312 din acelaşi voi. 
18 Curtius, op. cil. p. 346. 

19: Agudeza, disc. LXI, Obras completas ed. Hoyo, p- 510 b. 
20 Ibidem p. 507 a. 

21 IbidemAi lector, p. 235 b. 


despre argiâţie prin afirmaţia că este „mai subtilă decât utilă”, 
aceasta nu poate semnifica decât o detaşare de modalitate, 
discursiv-teoretizantă, nicidecum de miezul dens a] meditaţiei 
care structurează tratatul, şi care, dintr-o necesitate de 
reculegere lăuntrică, se ascunde de acum înainte în lupta 
solitară cu verbul, cu orizonturile lui semantice contradictorii, 
unificate în peregrinarea inteligenţei. Posteritatea a neglijat însă 
aproape total această carte, în străinătate n-a circulat decât sub 
forma unei prelucrări italiene a lui Emmanuele Tesauro, care s-a 
bucurat, e drept, de succes în a doua jumătate a veacului al 
XVII-lea. A fost privită apoi ca o simplă ciudăţenie, împărtăşind 
soarta mai tuturor producţiilor literaturii şi esteticii baroce, pe 
care abia secolul nostru a început să le recupereze cu adevărat. 
Mult timp a derutat factura neobişnuită a tratatului, care nu este 
nicio poetică, nicio retorică în sens clasic. E. R. Curtius a înţeles 
printre primii marea noutate a cărţii lui Graciân, surprinzând 
îutr-o analiză strălucită demersul estetic inedit şi totodată tocul 
lui în tradiţia latinităţii occidentale. „Originalitatea lui Graciân 
constă tocmai în aceea că este primul şi singurul care declară 
insuficient sistemul retoricii antice, completându-l cu o disciplină 
nouă pentru care pretinde o valabilitate sistematică” b Anticii, 
spune Graciân, au stabilit regulile silogismului şi au definit 
figurile retorice, dar au neglijat „agerimea minţii” (agudeza). 
Pentru noua sensibilitate a epocii era nevoie de-o nouă estetică, 
al cărei sistem, funcţionând prin intermediul arguţiei, Graciân îl 
întemeiază pe noţiunea de concepto (lat. Conceptus, cu sens 
stabilit în latina medievală): „Ceea ce este pentru ochi 
frumuseţea, iar pentru urechi consonanţa, e conceptul (sau, în 
terminologia lui Curtius, jocul de idei) pentru intelect” 2. 
Artificiul ideatic al conceptului „constă, aşadar, într-o măiastră, 
concordanţă, într-o corelaţie armonică între două sau trei 
cognoscibile extreme, exprimată printr-un act al intelectului” 3 
sau, mai simplu spus, conceptul „este un act al intelectului care 
exprimă corespondenţa dintre obiecte. Consonanţa sau corelaţia 
meşteşugită însăşi astfel exprimată este subtilitatea obiec- 
livă“4. Exemplele cu care Graciân îşi fundamentează teoria, 
arată Curtius, sunt culese din autori antici şi moderni, selectaţi 
pe baza a două „ «experienţe» literare” cruciale: Marţial şi 
Gongora. Manierismul poeziei latine târzii şi literatura sacră 
(Ambrozie şi Au- gustin), ca şi retorica biblică, sunt receptate ca 


un corp unitar. 

1 Curtius, op. Cât., p. 342. 

— Agudeza, disc. Il, p. 230a 9 /bidem, p. 241 b. 

— Ibidem, p. 242 a- xxxrr 

Secolul de aur spaniol, fiind, [lupă Curtius, o continuare 
solidară a Evului Mediu latin *. Preferinţele lui Graclăn merg 
către agudeza suelta, ale cărei forme „se înalţă asemenea unor 
rachete de artificii. Dar el ştie să găsească aplicaţii ale agerimi! 
şi în epopee şi în roman... ca şi în complicațiile intrigii 
dramatice...“ a. Intelectualismul lui Graclăn şi al Secolului de aur 
este cel puţin la ni- jelul raționalismului lui Boileau şi, în orice 
caz, mult mai apropiat de sensibilitatea modernă. „Graclăn a dat 
o «sumă»- de agu- deza. A fost un fapt naţional. Tradiţia 
spaniolă de la Marţial până la Gongora a fost încadrată într-un 
context universal. [...] Cine îndrăgeşte originalitatea exuberantă 
a Spaniei va şti s-o admire şi la Graclăn.” Dar marea 
însemnătate a tratatului gracianesc ni se pare că se mai poate 
întemeia şi pe cel puţin alte două considerente: în primul rând 
pe faptul că întreprinde o cercetare intrinsecă a faptului literar, 
ceea ce face din el un precursor al. Stilisticii moderne, cu 
menţiunea că mecanismul stilului, în viziunea lui, este solidar şi 
cu sistemul etic şi filosofic al autorului. Un concept de bază ca 
ingenio face posibilă integrarea acestor sisteme într-o imagine 
unitară a omului ca fiinţă deopotrivă intelectuală şi sensibilă, 
toate operațiile spiritului  găsindu-şi izvorul comun, iar 
„demnitatea spiritului”, de care vorbeşte Curtiusfiind nu numai 
păstrată, dar şi fundamentată. In al doilea rând, tratatul despre 
arguţie a lui Graclăn este, credem, cel mai impunător efort 
postmedieval în domeniul a ceea ce se va numi critică de 
scriitor (sau „de artist” cum îi va spune Thibaudet), aşa cum în 
epoca noastră vom găsi la un T. S. Eliot sau la un Valery, după 
ce, în secolul trecut, fusese ilustrată de un Co- leridge sau un 
Victor Hugo. E, în orice caz, singurul scriitor spaniol-de 
anvergură universală din vremea sa care meditează în mod atât 
de sistematic asupra literaturii ca mod de existenţă spirituală. 
Viziunea gravă care-i structurează opera îşi află o explicaţie şi în 


consecvenţa acestei meditaţii??25. 

Doua sunt însă operele cărora Graciân le datorează faima sa 
universală: Oracolul manual şi Criticonul. indeosebi Oracolul a 
început să exercite o importantă influenţă asupra moralisticii 
europene curând după apariţia sa. In Franţa, unde producţia 
literară iberică-era urmărită foarte atent în secolul al XVII-lea, 
ecourile aforismelor lui Graciân pot fi detectate în opere atât de 
diverse precum cele ale doamnei de Sabie, a lui La 
lâoehefoucauld sau La Bruyere. Tălmăcirea lui Amelot de la 
Houssaie, apărută în 1584, va sta la baza majorităţii celorlalte 
versiuni în limbi europene până în secolul al XIX-iea. Prima 
ediție?” a Oracolului manual, intitulată Orăculo manual y arte de 
pnulencia sacada de los aforismos que se discurren en las obras 
de Lorenzo Graciân, apare în 1647, în timpul celei de-a doua 
şederi la Huesca, în tipografia lui Juan Nogues. Era a cincea 
carte a lui Graciân, după Omul de lume, şi avea să reprezinte o 
primă operă de sinteză globală în cariera lui Graciân: va însuma 
atât rezultatele scrierilor sale tipologice cât şi pe cele ale 
tralatuiui despre urgii ţie, prudenţa, ca şi mintea (ingenioj, 
devenind acum o artă. După cum spuneam, cartea se publică 
sub pseudonim şi tot fără aprobarea ordinului iezuit. E 
precedată de o dedicație către Luâs Men- dez de L1-laro, 
semnată de însuşi Lastanosa, şi de un cuvint către cititor, dar 
prezentat ca şi cum i s-ar datora tot generosului magnat. De aici 
şi îndelungata convingere a criticii, cum că Oracolul nu ar fi 
opera lui Graciân, ci doar o antologie de fragmente din operele 
sale alcătuită de Lastanosa, care i-ar fi dat şi titlul, poate mai 
puţin gracianesc, intr-adevăr, de Oracol. Susţinută de buni 
cunoscători ai operei lui Gradau, teza aceasta nu mai rezistă 
însă. E de ajuns să arătăm, pe urmele lui Miguel Romera- 
Navarro, că din totalul celor 300 de aforisme, doar DO sunt 
abrevieri sau prelucrări ale unor pasaje din operele anterioare şi 
numai 12 sunt reproduceri textuale, restul de 238 fiind formulări 


22 Ni se pare, pe de altă parte, că tratatul lui Graciân este singura cercetare sistematică 
despre „vorba de duh“ sau „spirit" (poantă, ivitz) înaintea cărţii lui Freud, Der Witz und seine 
bezie- hung zum unbewussten (1905, pe care am consultat-o in versiunea franceză : -Le mot 
d'esprit et ses rapports avec Vinconscient, Gal- limard, Idees, 1971). Freud ar fi fost probabil 
încîntat să găsească printre precursorii studiului său şi opera ingeniosului iezuit * o lectură 
paralelă a acestor două cărţi e plină de surprize ! 

23 Considerată dispărută pină la găsirea întimplătoare a unicului exemplar 
supravieţuitor, care a stat la baza monumentalei 


24ediţii din 1954 a lui Romera-Navarro. 


inedite. Lastanosa şi cercul său vor fi avut probabil doar un rol 
stimulativ sau vor fi făcut sugestii: la fel se întâmpla şi în cazul 
lui La Ro- chefoueauld care-şi citea maximele în salonul 
doamnei de Sabie. Dar dovada peremptorie este de natură 
stilistică: aici Graciân e în apogeul său de cultivator al expresiei 
laconice, elaborarea con- ceptistă e atât de avansată şi de 
personală, încât ideea unei participări străine majoritare la 
elaborarea operei apare ca inacceptabilă.  Oraculare, 
concentrate până la hermetism uneori, aforismele acestea sunt 
rezultatul unei extraordinare voințe stilistice: materialul sensibil 
al vocabularului e parcă valorificat aici ca principală experienţă 
de viaţă a marginalului Graciân, scriitorul trăieşte în straturile de 
vechimi îndelung acumulate ale limbii, sapă, dislocă, recompune 
şi inovează. 

Forma la care autorul recurge în această carte, aforismul, e 
întrepătrunsă cu genul mixt, plastic şi verbal totodată, al 
emblemei. Creaţie a Renaşterii, cu rădăcini în alegorismul şi 
heraldica medievală, genul emblemelor va cunoaşte o vqgă fără 
egal în secolele al XVI-lea şi al XVII-lea. Prima carte de acest gen 
i se datorează italianului Andrea Alciati: Emblemata, 1531, una 
din cărţile de câpătii ale lui Graciân. In esenţă - pentru că în 
practică apar multe subgenuri strict codificate - emblema 
presupune coexistenţa, reciproca determinare conceptuală a 
unei imagini plastice simbolice şi a unui text concis care trebuie 
să o verbali- zeze fără a o descrie, fiecare element păstrându-şi 
deci particularismul expresiv subordonat unei idei unificatoare. 
Aforismele lui Graciân sunt structurate aproape emblematic. 
Sentința, enunţul aforismatic propriu-zis, prezentată ca într-o 
exergă, de o lapida- ritate adesea criptica, e urmată de un 
comentariu de câteva rân- duri, ghem de aforisme la rându-i; 
lipseşte doar imaginea sim- bolică, una din cele trei condiţii ale 
emblemei, dar Graclăn suplineşte pe alocuri şi lipsa ei prin 
trimiteri la asemenea imagini, bine cunoscute în epocă, din 
opera embiematiştilor reputați. Fiecare aforism e, aşadar, o 
compoziţie de sine stătătoare; nu W° “putem vorbi de o 
dispunere a maximelor după un anumit plan. Graclăn le oferă 
înţelepţilor adunaţi la ospăț, după cum se spune în cuvântul 
către cititor, „o condică... unde să se înscrie felurile de bucate 
pruclenţiale (s. N.) ce se vor fi servind în celelalte opere, pentru 
o cât mai felurită bucurare a gustului", reutilizând astfel o 


metaforă etimologică de veche tradiţie, aceea a însugşirii ştiinţei, 
înţelepciunii (sapientia înseamnă gust, pricepere de a aprecia 
bunătatea mâneărurilor, apoi învăţătură, ştiinţă, înţelepciune) 
printr-un simiiiproces de nutriţie fiziologică, precum Viñ- 
nutrition a lui Montaigne, printr-un metabolism spiritual 
complicat care generează o nouă făptură lăuntrică superioară, la 
Gra- ciân eroul, omul de lume, prudentul, persoana sau 
înțeleptul. In această gradaţie, Oracolul manual teoretizează 
treapta prudentei şi a persoanei, faţă de celelalte tratate 
moralistice, el pune un mai mare accent pe prudenţă şi pe 
situaţia conflictuală în care se vede prins omul doritor de 
autoperfecţionare. Eroul şi Po/iticul propuneau tipuri umane 
însufleţite încă de energetismul Renaşterii. Oracolul desenează 
tipul baroc al prudentului, în care se regăsesc toate trăsăturile 
tipurilor anterioare, potenţându-se insă calităţile defensive 
(atenţia, veghea, sfatul) şi diversioniste (vicleşugul, gândul 
ascuns, şiretenia, încifrarea etc.). Paralel, şi prin contrast, ni se 
înfăţişează tipul contrar, al imprudentului găunos, prost, 
înfumurat, neatent. Teatrul unde se înfruntă aceste tipuri este 
tot curtea, în sensul ei lărgit, de echivalență a societăţii şi lumii, 
populaţia majoritară, divers influenţabilă, este vulgul, care Snsă 
la Graclăn este determinat nu social, ci moral şi spiritual, prin 
antiteză cu pătura cuminţilor şi înţelepţilor: „Află că pretutindeni 
există vulg chiar în Corint, în familia cea mai aleasă. [...1 Nu lua 
seama la ceea ce zice şi cu atât mai puţin la ceea ce cugetă. Se 
cade să-l cunoşti ca să te scuturi de el, [...] căci orice prostie 
înseamnă vulgaritate, iar vulgul este alcătuit din proşti" (af. 
206), pentru ca în altă parte să fie şi mai categoric: „vulgul 
jjrxxvi nu e decât o sinagoga de ignoranţi închipuiţi care vorbesc 
cel mai mult despre lucrurile pe care le înţeleg cel mai puţin" 
terz- ticonul, I, 5). Deşi viaţa întreagă e o „miliţie împotriva 
maliţiei omului" şi lupta e a tuturor contra tuturor, emulaţia, 
lupta creatoare cu alte cuvinte, arc loc între egali, după cum 
observa încă Adolphe Coster. Sfaturile privitoare la comportarea 
tață de suverani sau faţă de superiori în genere sunt mai puţin 
semnificative în noul context moral al Oraco/ului, care e un 
mănunchi de reguli pentru desăvârşirea individului cu voinţă de 
autoafirmare independentă în societate, nu pentru şlefuirea 
reprezentantului unei categorii sau „bresle" supraindividuale, ca 
în feudalism; la Graciân, fiecare luptă pentru sine, libertatea 


înseamnă a nu depinde de nimeni sau de vât mai puţini şi a 
transforma chiar această minimă dependenţă într-o placă 
turnantă a liberei iniţiative care-şi atrage voinţele celorlalţi, 
Critica mai nouă? vede în Graciân un precursor cert al filosofiei 
luminilor, al concepţiilor individualiste care se impun tot mai 
mult în gindirea burgheză din secolul al XVIII-lea, ceea ce ar 
explica succesul literaturii lui Graciân în plin secol al luminilor, 
mirarea lui Paul Hazard nemalavând temei?6. Cu atât mai mult 
cu dt lumea în care acţionează personajele tipologice ale 
scriitorului este strict laică. O singură dată în cele 300 de 
aforisme se referă Graciân la un posibil obiectiv transcendent, şi 
anume în ultimul aforism din Oracol: „într-un cuvânt, sfânt, căci 
prin aceasta spui totul „şi, tot acolo: 'Trei s-uri te fac fericit; 
sfânt, sănătos şi sapient”. Dar sfinţenia se reduce aici la o 
semnificaţie morală, virtutea maximă, condiţia supremă a 
succesului (acierto) din timpul vieţii şi în postumitate, ea 
făcându-l pe adevăratul erou prudent, cuminte, înţelept, viteaz 
şi, să reținem, vrednic de aplauze (plausible) I Nu întâlnâm nici 
aici, prin urmare, nimic din idealul ascetic al retragerii din lume 
şi al refuzului terestrităţii, concepţia lui Graeiân fiind atât de 
diferită astfel de soluţiile moraliştilor religioşi. „Graeiân a fost un 
om tipic modern, adică un om care, chiar personal religios fiind 
şi chiar trăind în interiorul unei structuri religioase. Nu-şi 
alimentează opera cu spirit religios, ci cu experienţă 
inirainundanăâ” Caracteristică în acelaşi sens e constatarea că, 
de fapt. Concepţia fundamentală despre prudenţă a lui Graeiân 
nu e decât secularizarea sistemului tomist al virtuţilor cardinale 
(prudenţa. Justiţia, tăria sufletească şi cumpătarea), în spiritul 
căreia, pentru dobândirea prudenţei e necesară experienţa şi 
cultivarea memoriei, iar pentru a garanta o alegere promptă şi 
corectă în orice împrejurare, trebuie exercitată so//ertia (dibăcia, 
iscusinţa, pătrunderea). „Axa tomistă pruclenfă - iscusință - 
experiență se transformă la Graeiân în prudență - atenție 
pătrunzătoare —dezamăgire, producând astfel unul din cele mai 
deconcertante şi mai moderne manuale de conduită.” 
Adaptarea acestei scheme la contextul societăţii şi gândirii 


25 Vezi mai ales Jose Antonio Maraval), Las bases antropolâ- gicas clei pensamiento de 
Graciân, în Baltasar Graciân en su ter- cer cenienario. Revista de la Universidad de Madrid, 
1958, Vil, 27, pp. 403—445, 

26: Cf. Paul Hazard, Criza conştiinţei europene, 1080—1715, trad. de Sanda Şora, Bucureşti, 
1973, pp. 320—328. 


baroce se face intr-un mod curios: Graeiân, care deseori 
deplinge decăderea prezentului în eompara- ţie cu strălucirea şi 
puritatea etică a „bunelor zile vechi”, intuieşte foarte exact mult 
mai marea complexitate a vremii sale, şi ansamblul regulilor 
sale de înţelepciune e destinat omului contemporan privit ca o 
realitate cantitativ şi calitativ diferită de omul trecutului: 
cunoştinţele s-au amplificat enorm, gândirea şi rafinamentul 
relaţiilor interumane s-au complicat: „Totul e acum în apogeu şi 
mai ales arta de a fi persoană. Mai mult se cere azi pentru un 
înţelept decât în vechime pentru şapte şi de mai mult ai 
trebuinţă în vremea noastră ca să tratezi cu un singur ins decât 
cu un popor întreg în vremile trecute” (af. 1). lar perspectiva 
apare şi mai tulburătoare într-un text din Criticonul/, care pune 
sub semnul întrebării multe din afirmaţiile despre paseismul lui 
Gra- ciân: „... tot ce-au cugetat anticii nu-i decât o copilărie pe 
lângă ceea ce gi. Ndim azi, iar mâine va fi şi mai mult. Ceea ce 
s-a spus e nimic pe lângă ceea ce rămine de spus” (III, 5), 
Regulile necesare 'elesăvii'Şirii omului, în care Graciân, fie şi 
condiţionat sau limitativ, crede, trebuie să se adapteze acestei 
deveniri continue, trebuie să ajungă la acel grad de 
abstractizare necesar pentru a le face aplicabile un timp 
indefinit, ca un ansamblu de precepte ale unei arte perene, arta 
de a fi persoană. Opera moralistică a lui Graciân în general şi 
Oracolul în particular tind în mod conştient la un statut de 
universalitate. Omul universal de care ni se vorbeşte nu e deci 
universal numai sau nu în primul, rând prin capacitatea sa 
uriaşă de cuprindere şi de creaţie, ca uorno universale 
renascentist, ci şi în sensul de permanentă capacitate sumativă 
a virtuţilor în procesul de autodesăvârşire şi în sensul propriu de 
model cu maximă aplicabilitate în spaţiu şi timp la nivelul 
categoriei sale. Dacă pentru a deveni persoană există o artă, 
atunci această artă poate fi aplicată de oricine îndeplineşte 
condiţiile minimale de normalitate umană, indiferent de statutul 
social. Pe lângă faptul că personalitatea e astfel o construcţie de 
natură artistică, e vrednică de relevat împrejurarea aparent 
paradoxală că în concepţia lui Graciân construirea personalităţii 
este un act  csenţialmente democratic,  necomportând 
apriorisme sociale de rang, situare şi naştere: la acest 
teoretician al vieţii de curte, noblețea de sânge nu e necesară, 
în vederea autotransformării nu e nevoie decât să fii om fapt cu 


atât mai semnificativ cu cât Graciân îşi meditează şi elaborează 
sistemul de  autorealizare a personalității „într-o lume 
devalorizată”. S-a şi spus că arta propovăduită de el nu este un 
cod de viaţă destinat curteanului, ci o artă de a manevra o 
realitate ostilă. Graciân şi-a dorit această aplicabilitate 
universală a principiilor sale. Tocmai aceasta e noima ironizării 
unor manuale de bună purtare cu largă circulaţie în epocă 
(Criticonul, |, II). Arta de a fi persoană e deci, în viziunea lui 
Graciân, o artă democratică şi universală; la ea scriitorul ajunge 
nu atât prin experienţa de viaţă proprie, care i-a fost săracă şi 
uneori derizorie, ci prinţ r-iln efort de contemplare şi meditaţie 
intelectuală în faţa tradiţiei filosofice şi literare: aceasta 

] O. H. Green, op. Cât, IV, p, 70, şi J- A, Maravall, op. Cit-, p. 
420. 

e calea vie a lui Graciân, intelectualismul lui nu e un defect, ci 
un organ de adaptare la lume, un mod de gândire chiar, ca şi 
alegoria însăşi, iar sărăcia conţinutului psihologic care i-a fost 
reproşată 1 e de fapt esenţializare, reducere la o schemă de 
principiu universal valabilă în concepţia autorului; ar fi şi inutil 
să | se reproşeze ceva ce nici nu l-a interesat programatic, 
trecând peste faptul că observaţia psihologică de amănunt e 
totuşi surprinzător de bogată. Aşadar, în Oracol se conturează 
noul tip uman’ de sinteză pe care ni-l propune scriitorul: persona 
(persoana). Acesta va fi conceptul central în tipologia morală 
exemplară a Criticonului, unde va fi accentuat prin mijloace 
sensibile şi rolul experienţei sfăriinătoare de iluzii, celebra 
dezamăgire barocă, temelia înțelepciunii, ca treaptă superioară 
prudenţei teoretizate în Oracol: ajuns la capătul efortului activ 
de dezamăgire, omul va câştiga o bogată interioritate 
contemplativă, ştiutoare şi resemnată, în dauna capacităţii de 
acţiune, urmând de altfel chiar curba vârstelor biologice. 
Persoana, în înţelesul dat acestui concept de Graciân, 
presupune gravitate calmă, maturitate binevoitoare, integritate 
plină de curtenie, acţiune prudentă şi preţuire a calităţilor 
morale şi spirituale (vezi af. 293). E vorba, aşadar, „nu de un 
concept abstract al individului, ci de un ideal care îmbrăţişează 
deopotrivă abstracţiile şi pe omul viu, ideal care personifică 
lumea înconjurătoare şi pe el însuşi” 1. Omul superior, la 
Graciân, nu este, ci se jace, personalitatea este o totalitate 
integrativă şi dinamică. Drumul practic presupus de arta de a 


deveni persoană e însă mai sinuos decât ar putea rezulta din 
aceste însemnări sumare. Lupta cu ceilalţi, în universul gra- 
cianesc, e de fapt o pândă necurmată, un joc viclean de 
mascare şi demascare, de autenticitate şi simulare, deoarece, în 
concepţia barocă, aparenţa, ca mod de existenţă al esenței, e 
uneori mai importantă decât aceasta din urmă şi către ea 
trebuie să se îndrepte toată atenţia prudentului: degeaba eşti 
dacă nu şi pari sau arăţi că eşti. Pe de altă parte, aparențele- 
înşelătoare trebuie?” 


sfâşiate, realitatea trebuie restabilită în poziţia ei firească, 
pentru a înţelege corect eşti nevoit să priveşti pe dos; intenţiile 
trebuie anticipate şi dejucate, orice enunţ va fi interpretat 
contrar; dacă nu poţi îmbrăca pielea de leu, îmbrac-o pe cea de 
vulpe, fii şiret, dar fără să-ţi denaturezi firea, păstrează-ţi ceva şi 
din ingenuitatea porumbiţei, alături de viclenia şarpelui, 
Prudenţa însăşi aduce fericirea şi e mamă a cuminţeniei, 
foloseşte-o ori de câte ori te angajezi intr-o acţiune şi nu uita că 
hrana ei este dezamăgirea, ea te ajută să nu-ţi laşi vederii 
slăbiciunile compromițătoare şi te fereşte de riscurile 
împătimirii, ea te sfătuieşte când să cugeţi îndelung şi când să 
treci grabnic la fapte, cum să alegi, căci buna alegere e dovadă 
de mare înţelepciune, şi cum să-ţi alegi mai cu seamă prietenii. 
Dar sfaturile lul Gra- clăn sunt uneori contradictorii: prietenii sini 
un alt eu şi cea mai mare fericire a unei vieţi, mai preţioşi decât 
averea, şi totuşi prietenii de azi sunt duşmanii de mâine, din 
prieteni ies cei mai înverşunaţi duşmani; generozitatea e o 
virtute mult recomandată de scriitor, dar tot el spune că se 
cuvine să-i cunoşti pe cel fericiţi ca să-i alegi, şi pe cei nefericiţi 
ca să fugi de ei sau, în alt loc, cere să ştii cum să laşi asupra 
altora nenorocirile: ati- tudine cinică, s-ar zice, când de fapt nu e 
decât un reflex pragmatic al realităţii amai” a unei lumi pentru 
care nu manifestă nicio complezenţă şi în care, el ca şi Hobbes, 
vedea că omul era lup pentru om. Dar şi o" anume distanţare 
artistică a scriitorului faţă de operă explică într-o măsură 
prezenţa unor asemenea soluţii contrastante. Spuneam că. La 
Graclăn experienţa limbajului, aventura stilului suplinesc uneori 


27 Klaus Heger, op. cit., p. 171. 

experienţa vitală, că în fond, la el, ca şi în cazul unor demersuri 
artistice moderne, expresia se autonomizează şi îşi secretă ea 
însăşi propria-i realitate. Faptul a mai fost observat: „Ni se 
impune ipoteza că Graclăn a fost mai mult ca orişice un scriitor, 
un pasionat al frazei bine tăiate, astfel încât, cu un simţ al artei 
foarte modern,?* s-a dedicat convertirii problemelor în expresie, 
cu o detaşare ironică salvatoare, punându-se la adăpost ca un 
contemplator distant, satisfăcut de bucuria operei bine 
închegate'"Dar să nu uităm nici că teoria sa estetică presupune o 
relaţie profundă şi lucid teoretizată între faptul artistic şi faptul 
etic. 

Dacă Oracolul manual e momentul de vârf al etapei „pruden- 
tiale” în opera lui Graclăn, marele-i roman alegoric este 
încununarea întregii sale opere, sinteza sapienţială care 
integrează întregul său efort etic şi teoretic. Sâmburele viitorului 
roman e găsit deobicei în ultimul capitol al Omului de lume, care 
schiţează „culta împărţire a vieţii” unui înţelept, precum şi 
schema tetra- partită a vieţii omului în general, după simbolica 
celor patru anotimpuri ale anului. Mai există însă şi o altă 
prefigurare internă a operei maxime, pe 'lingă armătura 
teoretică din Arpiiţia a; aria minții, tratat unde discută pe larg 
despre alegorie, despre agudeza an cad evada şi agudeza 
compuesta fingida  (arguţia  înlănţuită,  arguţia compusă 
ficțională), adică despre însuşi procedeul alegoric, văzându-l ca 
pe un întreg artistic, rod al imaginaţiei, care prin translație 
(metaforă) şi prin asemănare (comparaţie) zugrăveşte şi 
propune întâmplări omeneşti, făcând apel ia felurite modalităţi 
imaginatie ca epopeea, metamorfoza, alegoria, apologul, 
comedia, povestirea, emblema, hieroglifa, deviza, dialogul (disc. 
LI şi LV). Acel alt posibil izvor intern al Criticdmaui, pe care nu l- 
am găsit nicăieri interpretat ca atare, este aforismul 300 din 
Oracolul manual, de care am ingi vorbit şi cu alt prilej: „/ntr-un 
cuvânt, sfânt, căci prin aceasta spui totul. Virtutea e lanţul 
tuturor desăvârşirilor, centru al beatitudinilor; ea // face pe.om 
prudent, atent, pătrunzător, cuminte, înţelept, viteaz, stăpânii, 
integru, fericit, vrednic de aplauze, adevărat şi universal erou. 
[...) Nimic nu e mai vrednic de iubire ca virtutea, şi de ură ca 
viciul. Virtutea e un lucru aievea, restul scorniri. Măsura 


28 Francisco Yndurâin, Gradau, un estilo, în Homenaje a Gra.czân, Zaragoza, Institucion 
„Fernando el Catolico", 1958, p. 387. 


capacităţii şi a măreției trebuie să fie virtutea, nu norocul: doar 
ea îşi este sieşi de ajuns. Pe om, viu, îl face iubit, iar mort, 
pomenit.” E întocmai programul educativ al Criticouului, în a 
cărui pagină finală se face o recapitulare a etapelor parcurse de 
cei doi eroi şi a virtuți- 1 lor dobândite, enumerare ce coincide în 
esenţă cu „lanţul desăvir- şirilor” din aforismul citat şi reprezintă 
tocmai condiţiile admiterii în lăcaşul Veşniciei, pe Insula 
nemuririi, unde, după ce în viaţă s-au făcut iubiţi, se vor face, 
după moarte, pomeniti. Credem că este încă o dovadă a „voinţei 
de structură” proprie operei lui Graciân. Creaţia sa e un 
adevărat cosmoid. 

Voința de structură şi atitudinea literară conştientă sânt-şi 
temeiurile amănunţitei analize la care supune Klaus Heger 
conceptul de originalitate la Graciân. Într-o epocă în care 
motivele şi temele nu constituiau proprietate literară, problema 
originalității ţinea în primul rând de „cosmoviziunea” autorului şi 
de capacitatea acestuia de a împărtăşi operei profunzime 
personală indiferent de proveniența elementelor de montaj. 
Criticonul se plasează şi el într-o vastă tradiţie şi autorul însuşi 
precizează că pe lângă aportul său original (romanul e „cursul 
vieţii tale într-uri discurs” şi o „filosofie aulică”, întregul fiind 
rodul unei strădanii de a îmbina „uscăciunea filosofiei cu 
divertismentul invenției,  pişcătura satirei cu  dulceaţa 
povestirii”), a imitat (în sensul asimilării organice, desigur), 
alegoriile lui Homer, ficţiunile lui Esop. Miezul de doctrină al lui 
Seneca, discernământul lui Lucian, descrierile lui Apuleius, 
pildele morale ale lui Plutarh, intriga lui Heliodor, gradaţia lui 
Ariosto, criticile lui Boccalini şi causticltă- ţ Lle lui Barclay. Pe 
lângă acest „canon” propriu de maeştri de la care preia şi 
forme, şi idei literare, Graciân mai fructifică şi tradiţia apologului 
oriental, pe care i-o transmite în primul rând cartea atât de 
preţuită de el, Contele Lucanor de clon Juan Mantiei, apoi 
romanul cavaleresc şi cel picaresc (îndeosebi Guzmăn de 
Alfarache al lui Mateo' Alemân), romanul antic (citatul Teagene 
şi Haricleea), literatura marilor experienţe spirituale a unor San 
Juan de la Cruz sau Teresa de Jesus, literatura cavalerească „a 
lo divino” (în manieră sacră), gen foarte cultivat pe atunci 
(precum El Cciba/lero peregrina de Alonso de Soria), opere 
poetice contemporane (So/itudini/e lui Gongora folosesc şi ele 
toposul anotimpurilor ca diviziuni alegorice ale vieţii omeneşti) 


sau romane (nu a fost străin de Don Qidjote, deşi îl trece 
aproape sub tăcere). 

Tm toate acestea se adaugă, fundal fecund al întregii opere 
gra- eianeşti, literaturâYAntâchităţii, dintre poeţi preferându-l pe 
Martial, iar dintre filosofi pe Seneca (,„Citindu-l pe Graciân ne 
dăm seama cât de spaniol era Seneca”, avea să spună Aubery 
F. G. Bell’), Biblia, patristica, tratatiştii italieni ax barocului, 
literatura istorică ete. Motivul adamic al omului care, izolat pe o 
insulă, reface plin mijloace proprii evoluţia intelectuală a 
omenirii a avut un interesant precursor iberic în persoana 
arabului Abu Bequer Ben Abd-El-Melek Ben Thofail (Abuchâfar 
Abentofăil), născut la Guadix În î 12(5, poet, matematician, 
filosof şi medic, elev al lui Avempace şi contemporan cu 
Averroes, autor al povestirii Filosoful autodidact sau Hay 
Benyocdan; eroul, crescut de o gazdă pe o insula, ajunge pe 
calea meditaţiei raţionale şi a observaţiei la revelaţia unităţii 
spirituale a lumii. Graciân nu a putut însă cunoaşte direct 
această scriere, deoarece textul arab însoţit de o traducere 
latină n-a apărut decât în 1671; în 1673 un iezuit din Calatayud 
semnalează pentru prima dată asemănarea dintre Filosoful 
autodidact şi Criticonul, aceeaşi apropiere făcând-o şi Paul 
Rycaut, traducătorul englez al Cri/iconului, în 168]. Se pare insă 
că amândouă operele au avut o sursă comună, tot arabă, o 
povestire care a circulat printre moriscii aragonezi şi pe care 
Graciân ar fi putut-o cunoaşte pe “cale orală. E posibil, pe de 
altă parte, ca în Anglia, unde fuseseră traduşi atât Graciân cât şi 
Ibn * Thofail, amândoi să fi exercitat o anume înrâurire asupra 
celebrului Robinson Crusoe de Daniel Defoe -. Dar pornind de la 
motivul drumului inițiatic se pot stabili şi alte paralelisme 
rodnice, dintre care cităm, la întâmplare, doar câteva: uluitorul 
roman al chinezului U Ceng-en, Călătorie spre soare-apune, 
romanul satiric Labirintul lumii şi paradisul inimii publicat de Jan 
Araos Komensky 

1 Aubery F, G. Bell, Bahasar Graciân, Hispanic Notes and 
Monographs, Oxford University Press, Humphrey Milford, 1921, 
p. 54. 

s Pentru o prezentare amănunţită a surselor sau 
paralelismelor din literatura spaniolă şi universală vezi E. Correa 
Calderon, op. Cât., pp. 161—187; Arturo del Hoyo, op. Cât., în 
ed. Cât., pp. CBXXVII-CLXXXIII; o discuţie filologică şi stilistică 


despre sursele arabe şi Criticonul la Klaus Heger, op. Cât., pp. 
19—30. > En 1631, Că/ătoria pelerinului (1678, 1684) de John 
Bunyan, sau ciclul vechilor romane arthuriene şi al Graalului, 
unde motivul drumului se îmbină, ca şi În Criticon, cu motivul 
căutării (quete) etc. 

; Criliconul e o vastă panoramă alegorică a vieţii omeneşti şi a 
cadrului ei cosmic şi istoric. Sensul primordial este drumul către 
desăvârşirea de sine, însuşirea artei de a fi persoană şi accesul 
la înțelepciune (sabiduria), ca etapă superioară prudenței. 
Inţelepciunea e înţeleasă ca forţă de asumare a destinului 
omenesc, prin- tr-o continuă autodisciplinare şi îmbogăţire 
spirituală, prin experienţă şi luciditate critică, temeiuri ale 
refuzării aparenţelor (acelaşi desengafio, concept atât de 
caracteristic secolului al XVIl-lea spaniol, teoretizat, după cum 
am văzut, şi de Graciân, ca o trezire la realitatea lucrurilor ”) « 
Pesimismul şi  mizantropia sunt locurile comune ale 
comentariilor despre Graciân. Rareori, într-adevăr, o mai feroce 
satiră a nebuniei omeneşti, a viciilor şi inconştienţei trufaşe a 
omului care alterează, după scriitor, însuşi echilibrul cosmic al 
creaţiei. Nimicnicia universală îşi strecoară unda îngheţată şi 
neagră în cele mai fastuoase spectacole ale lumii. Dar, pe lângă 
faptul că, măcar în parte, se poate vorbi în acest caz şi de un 
efect rezultat dintr-o acumulare stilistică?%0, lucrurile trebuie 
judecate în totalitatea lor şi sub specia perspec- tivismului, 
atitudine mentală atât de tipic spaniolă, sistematizată în cele din 
urmă de Ortega y Gasset, şi fundamentală şi în cazul lui Graciân 
3, împrejurare ce interzice o concluzie unilaterală. Tre- « 

ciad Alpii bătrâneţii, Critilo şi Andrenio întiinesc o făptură 
ciudată: „Faţa o avea către ei şi mergea în partea opusă. 
Andrenio susţinea că vine, iar Critilo că se duce, căci şi în ceea 
ce văd doi inşi sub aceeaşi lumină se ivesc păreri diferite”, 
Intrebându-l, primesc următorul răspuns: „Nu vă miraţi - le 
spuse chiar el, văzându-le şovăiala; căci la acest capăt al vieţii 
toţi vorbim cu două înţelesuri şi umblăm în două chipuri. Nici nu 
se poate trăi altfel decât cu două feţe: cu una râdem, pe când 
cu cealaltă mor- mătm; cu o gură zicem ga şi c: u alta nu, şi ne 
l'acem treaba” (lii, 1). Sau extraordinara alegorie a scării 


29 Cf. şi Chamfort : „L'honnete homme detrompe ele toutes ses 


30 Pe lîngă cartea citată a lui Kiaus Heger, vezi şi eseul lui Mariano Baquero Goyanes, 
Perspectivismo y satira en «El Criti- coti»-, în Homenaje a Graciân, Zaragoza, 1950, pp. 27—56. 


Fortunei (Il, 6), în care un efect de perspectivă optică e folosit 
pentru a realiza, într-o dispoziţie de fapt reversibilă, un efect de 
perspectivism moral şi psihologic: urcind pe acea scară, cei doi 
„pelerini ai vieţii” îi văd pe cei ce urcau în faţa lor, adică 
deasupra lor, deci pe oamenii din trecut, ca pe nişte uriaşi fără 
egal, în timp ce oamenii viitorului îi urmează dedesubt şi sunt 
văzuţi,  dunpotnvă,  micşoraţi de perspectivă. Pe lângă 
exploatarea unui efect aproape cinematografic*!, remarcabilă e 
dispunerea panoramică pe verticală, simultaneitatea privirii 
asupra succesiunii generaţiilor răsturnând obişnuinţele unei 
transpuneri spaţiale ale acestei perindări temporale. In această 
concoinitenţă vie a omenirii cu perspective schimbate nu avem 
de-a face cu o „laudă a timpurilor trecute”, deoarece şi în 
această privinţă, am. Văzut, Graeiân judecă perspectivist, ci cu 
o reducţie emblematică a unei simultaneităţi spaţiotemporale 
de infinită profunzime.  |Insuşi conceptul de desengano, 
atitudinea pe care se întemeiază cele mai radicale concluzii 
despre 'pesimismul lui Graeiân, este, în realitatea textelor, mai 
nuanţat. Temă prin excelenţă barocă, circulând în întreaga 
Europă, dezamăgirea trebuie înţeleasă în primul rând ca un act 
voluntar de clarificare a conştiinţei cunoscătoare, fără alte 
legături decât colaterale cu împrejurările care dădeau naştere 
pesimismului spaniol din Secolul de aur şi anume: sentimentul 
decadenţei naţionale; ideea mişcării ciclice a istoriei, a 
îmbătrânirii lumii în general şi a rasei omeneşti în particular, 
presiunile Contrareformei şi reîmpu- nerea mentalităţii păcat- 
infern etc. De toate acestea trebuie şi ţinem seama şi cmd 
voâbim de pesimismul lui Graciân. De altfel încă Unamuno 
spunea undeva despre marele scriitor: „Pesimist? în înţelesul 
vulgar pe care i-l dau laşii, atragicii - şi chiar anti* tragicii - da, 
Graciân trebuie să apară pesimist; dar bărbatul care a scris: 
«Unde va merge cineva fără să lupte?» nu, nu era pesimist. 
Pentru că lucrul cel mai rău e pacea optimiştilor, pacea 
pacificilor. Pacea luptătorilor e cu totul altceva.” Mai aproape de 
noi, Otis H. Green fundamentează textual optimismul lui 
Graciân**%, plecând de la concepţia scriitorului despre omul 


31m. Baquero Goyanes, op, cit., p. 31. 
32 Otis. H. Green, op. cil., voi. IV, despre desengano ca temă barocă in Spania, pp. 57— 
89, şi în restul Europei, pp. 39—93. 


33 Idem, cp. cit., voi. III, pp. 315—318 ; voi «IV, pp, 47—48, G3, 09 urm. 
1 Azorin, Obras completas, Aguilar, MadrifL, tom o II, p. 649. 


superior, despre posibilitatea autoameliorării personale, despre 
om ca încununare a creaţiei. Adevărul, apropiat- de cel întrezărit 
de Unamuno, ni se pare că a fost formulat de către acel scriitor 
şi cititor de excepţie care a fost Azorin: el îl plasează pe Graciân 
printre acei mari scriitori, printre acei „spanioli râi”, adică 
înzestrați cu vedere necruțătoare, „scriitori care, pesimişti fiind, 
fără a înceta să fie pesimişti, încearcă să concilieze această 
viziune asupra lucrurilor cu un elevat optimism”: i. 

Trama narativă a Critieontdui e destul de simplă: Critilo, omul 
raţional, conştiinţa criticistă formată ţp societate, scapă ca 
printr-o minune dintr-un naufragiu şi-l înti. Lneşte pe insula Sf. 
Elena pe Andrenio, omul natural 'şi instinctiv, care, după ce 
fusese crescut de sălbăticiuni, trăise complet singur; Critilo îl 
învaţă să vorbească, îl educă şi, salvaţi întimplător de-o navă 
spaniolă, pornesc într-o lungă peregrinare în căutarea soţiei lui 
Critilo, Felisinda, simbol totodată şi al fericirii căutate de toţi 
muritorii; ea este şi mama lui Andrenio, după cuin află cei doi 
mai târziu. Drumul către Felisinda îi poartă prin Spania. Franţa, 
Germania şi Italia, până la Roma, unde află însă că fericirea e 
iluzorie pe acest pământ; dar toate încercările prin care au 
trecut i-au format ca persoane şi moartea îi surprinde pregătiţi. 

Virtuţile dobândite în timpul vieţii le dau dreptul de a 
supravieţui pe Insula nemuririi, un fel de paradis terestru în care 
admiterea se face după criteriile unei morale strict imanentiste. 

Critilo şi Andrenio, cele două personaje principale, sunt 
deopotrivă „reale” şi simbolice. Au biografii în genere plauzibile. 
Critilo, la data întilnirii cu Andrenio, era un om format: o tinereţe 
necugetată îi făcuse să golească devreme cupa tuturor 
amărăciunilor şi să-şi ispăşească nesăbuinţele, dezamăgindu-se, 
învățând să se ferească de răutatea oamenilor şi să-şi croiască 
drumul printre nălucirile pestriţe ale lumii. Căutarea Felisindei, 
de care fusese brutal despărţit, începe după o adevărată 
„moarte rituală, regeneratoare”, anii de temniţă, în decursul 
cărora îşi construieşte personalitatea, şi ia sfârşit la Roma, locul 
supremei dezamăgiri, unde, separat astfel definitiv de Felisinda, 
trece prin ultima experienţă, moartea adevărată acum, într-un 
beci alegoric, de unde pleacă spre Insula nemuririi. Critilo 
semnifică astfel omenirea cugetătoare, dubitativă şi critică, dar 
şi întreaga omenire în genere, în măsura în care toţi oamenii 
aleargă după fericire; din acest unghi, rudenia de sânge cu 


Andrenio nu mai este o simplă convenţie romanescă, ci o 
confirmare, tot simbolică, a unei aspirații comune întregii 
omeniri, indiferent de valorificările individuale. Andrenio, omul 
natural, adamic, are şi el o biografie „istorică” şi una alegorică. 
Fiu al lui Critilo şi al Felisindei, părăsit de mama sa imediat după 
naştere, e crescut de animale sălbatice într-o peşteră, spaţiu 
matricial al existenţei preumane, neindividualizate. Acolo e 
chinuit de întrebări, de o adevărată „perplexitate în faţa 
existenţei”, de o sete mistuitoare de a cunoaşte, şi ajunge la un 
examen ontologic cvasicartezian („sunt sau nu sunt? Dacă sunt, 
cine sunt?“). leşind din peşteră, devine omul căruia îi e dat să 
arunce o privire virgină asupra cosmosului, omul-Adam, mişcat 
de dorinţa de a cunoaşte tot ce se oferă cugetului său uimit. 
Fiecare trăieşte ca personaj concret, de 'sine stătător, existenţă 


marcată frecvent în text („— Pe mine puţine lucruri mă 
mulţumesc... — în schimb pe mine - zise Andrenio - puţine nu 
izbutesc să mă mulţumească”, Ill, 4). Cei doi sunt totodată şi 


aspectele complementare ale omului,  alegorizări ale 
bipolarismului său ca fiinţă raţională şi sensibilă. Drumul alături 
prin viaţă îi leagă, dar felul de a reacţiona, raţional sau 
instinctiv, îi şi desparte: Andrenio, prins în mrejele lui Falimundo 
(adică „lume falsă, amăgire”), se încăpăţânează să rămână 
singur la curtea acestuia (|, 7), pradă mirajului vulgar; la Madrid, 
tânăr naiv, se iasă înşelat de Falsirena, şi Critilo îl regăseşte fără 
cunoştinţă sub o grămadă de gunoi, luminată de fosforescenţa 
rece a unui deget de femeie, unde zăceau victimele amorului 
venal (I, 12); cu alt prilej, Andrenio se avântă de unui singur în 
uriaşul cortegiu al amatorilor de viaţă înlesnită şi de ştiinţă uşor 
dobândită, reîntâlnindu-se cu Critilo, în poziţie avantajoasă de 
data asta, la picioarele scării Fortunei, pe care omul virtuos n-o 
poate urca decât cu ajutorul căpătuitului Andrenio (II, 5 şi 6); în 
fine, ajunşi în iarna bătrâneţii, Andrenio se dedă viciului ultimei 
vârste, beţiei, şi Critilo îl adună dintr-o băltoacă de vin unde 
zăcea delirând; Andrenio reia astfel experienţele pe care 
bătrânul Critilo le consumase în tinereţe; o ultimă despărţire a 
lor, aceasta de bună voie, are loc la bifurcarea a doua cărări ce 
aveau să se reîntâl- nească, Andrenio lăsându-se călăuzit de 
hulub, simbolul sincerităţii şi al naivităţii, iar Critilo de şarpe, 
simbolul şireteniei avizate (III, 6); mai târziu, atraşi iar de 
solicitări divergente, între înfumurare şi nepăsare, nu se mai 


despart, ci vizitează împreună atât palatul trufiei (III, 7) cât şi 
peştera nimicului (III, 8): ciclul vital a fost parcurs de amândoi în 
întregime, le rămâne doar pregătirea pentru ultima încercare, 
moartea, în faţa căreia, căliţi de experienţă, se prezintă 
amândoi, deşi. O privesc cu ochi diferiţi (III, 11). Critilo nu e deci 
o călăuză infailibilă, ci doar omul care ştie şi critică, dar continuă 
să aibă ezitări şi temeri, la fel Andrenio, care nu-şi leapădă 
niciodată pe deplin naivitatea şi instinctuali- tatea. Cuplul Critilo- 
Andrenio nu este excesiv schematizat, funcţia simbolic- 
alegorizantă izvorăşte din  „literalitatea” lor. Mai puternic 
alegorizant - dar şi mai plastic totodată - e mediul prin care 
călătoresc. Scenariul care le însoţeşte drumul apare imobil şi 
invariabil, ca traseul fix al unui joc: ne gândim irezistibil la 
traseul străvechiului „joc al gâştii” (juego de ta oca, jeu de 
Voie), răspândit Incă şi azi în Spania şi încărcat de-a lungul 
vremurilor cu sensuri alegorice elementare, ea figurare a 
drumului vieţii, semănat eu piedici şi capcane, cu deosebirea că 
în Criticonul, libera alegere e mai însemnată decât acţiunea 
hazardului. Locuitorii ținuturilor parcurse sunt simple figuri de 
fundal sau potenţări ale caracteristicilor mediului etic respectiv. 
Pe ceilalţi, supozabili, pelerini ai vieţii îi înt. Îlnim doar la 
„punctele de control”, la vămi. la trecerile de la o vârstă la alta, 
în diferitele instanţe care le examinează patentele de 
umanitate. Dar nici ei şi nici populaţia statornică a scenelor fixe 
„nu au nicio relaţie internă cu Critilo şi Andrenio. Nu le- 
influenţează Înaintarea pe drum, nici întirziind-o, nici 
accelerând-o“ ci doar oferindu-le material de reflecţie, cel mult 
dând sumare informaţii, şi însufleţind numeroase tablouri de o 
mare varietate dinamică şi coloris- lică. Altfel stau lucrurile cu 
personajele alegorice de prim plan, care sunt de două tipuri: 
însoțitorii alegorici pe de o parte şi suveranii punclelor-cheie de 
pe parcurs pe de alta. Critilo şi Andre- uio călătoresc 
întotdeauna în tovărăşia unui al treilea personaj: „Totdeauna ni 
se alătură şi Un al treilea din ţinutul unde sosim, uneori 
călăuzindu-ne, iar alteori rătăcindu-ne“, îi sjoune Critilo Artemiei 
(I, 8). Aceşti însoțitori sunt de obicei potenţări ai câid linei 
însuşiri umane: omul cu nenumărați ochi (Argus), omul cu şase 
simţuri (Egenio), Clarvăzătorul, Descifratorul etc. Acţiunea lor e 
extrem de eficientă, dar limitată de însăşi ascuţirea la 
maximum, inevitabil unilaterală a facultăţii lor dominante. Ei îi 


conduc pe cei doi până la un punct, apoi se eschivează din faţa 
oricărei primejdii care, venind de pe un tărâm străin cuprinderii 
lor, îi ameninţă sau îi depăşeşte; rolul lor e preventiv, curativ 
sau educativ, cu specializări stricte. Curioasă e, uneori, la aceste 
personaje, ambivalenţa funcţiei: Falsirena, desfrânata vrăjitoare 
madrilenă, îi minte pe cei doi, declarându-se rudă cu ei, totodată 
însă ea este cea care îi dezvăluie lui Andrenio adevărata 
identitate, adevărul cadrului exterior al acţiunii ei directe, aşa 
cum e folosit de ea, căpătând în context restrins o funcţie de 
diversiune prin montaj, fără a i se altera mesajul. Suveranii 
locurilor sau 

1 Kiaus Heger, op. Cât., p. 42 

ţinuturilor-cheie prin care trec cei doi sunt tot potenţări ale 
câte unei virtuţi sau ale unui viciu, rolul lor e insă acela de ţinte 
parţiale, căutate sau impuse, în peregrinarea totală; ei, îşi 
exercită suveranitatea direct (Artemia) sau prin interpuşi 
(Falimundo), intervenind activ sau având menirea unor instanţe 
obiective. Infăţişarea lor e rareori obişnuit umană. Nefiind medii 
cuminţi ale unor extreme, ci înseşi aceste extreme, ei dezvoltă 
şi fizic apariţii „monstruoasell ori cel puţin extraordinare: fie 
benefice (omul cu nenumărați ochi, Argusul; omul alcătuit 
numai din creieri, Creierosul; omul luminos, Lucindo; centaurul 
Chiron, preluat din tradiţia antică etc.), fie malefice (Falimundo, 
conglomerat coş- maresc de specii diferite). Capacitatea de 
invenţie plastică a lui Gradân în sensul grotescului e nelimitată, 
deşi nu e singular în epocă, un Quevedo (în Vise) fiindu-i poate 
chiar superior ca forţă verbală şi plastică. Admiraţia lui Graciân 
pentru Hieronymus Bosch (El /iosco) mărturiseşte nu numai o 
preferinţă personală, ci una general spaniolă pentru colcăitoarea 
putere de fantazare eu substrat moral-alegoric a marelui pictor. 
Substratul moral e întotdeauna caracteristic şi reprezentărilor 
groteşti din Criticon. 

Drumul vieţii propriu-zis se desfăşoară şi el intr-un timp 
istoriceşte determinabil prin numeroase aluzii din text - este 
epoca lui Filip al IV-lea, când decadenţa Spaniei se precipită, 
Graciân asistând neputincios, alături de alţi contemporani, la 
prăbuşirea tuturor valorilor care-i făcuseră strălucirea: 
dinamismul, vocaţia eroică, sobrietatea, cinstea. Am citat cu alt 
prilej un pasaj pătrunzător despre rolul subordonat al Spaniei pe 
scena politică europeană. In alt loc, un tablou dezolant al 


imobilismului spaniol e pus în contrast violent cu bogăţia 
activităţii umane din Italia, unde natura a fost îinblânzită, 
supusă nevoilor omului: „Spania a rămas şi-n ziua de azi aşa 
cum a creat-o Domnul, fără ca locuitorii ei s-o fi îmbunătăţit 
oarecum, afară de puţinul durat în ea de romani: munţii i se 
înalţă şi azi la fel de trufaşi şi de sălbatici ca şi la început; riurile 
nenavigabile, curgând pe-acelaşi drum descins lor de natură; 
cimpiile au rămas înţelenite, fără a se fi tăiat canale pentru 
irigarea lor; ogoarele nelucrate, astfel încât priceperea n-a 
făptuit nimica” (III, 9). Se adaugă o acerbă 

satiră a profesiilor: juriştii care jupoaie, grefierii necinstit!, 
medicii care tiu în viaţă doar ea să omoare mai profitabil, 
prelaţii care se îmbogăţesc, meşteşugarii care fură şi duc cu 
vorba, dar mai ales soldaţii, mercenarii prezenţi pe toate 
câmpurile de bătălie ale Europei: „Soldaţii, care ar fi trebuit să 
curme războaiele, le tot lungesc; meseria lor e lupta. Şi cum, 
odată isprăvit războiul, ar rămâne şi fără post, şi fără rost, îl 
pupă pe duşman, fiindcă papă de la el“ (|, G). Observaţii ascuţite 
se fac şi despre ţinuturile, oraşele şi popoarele cunoscute în 
drum, ceea ce-l califică pe scriitor şi ca excelent cunoscător al 
psihologiilor naţionale. Dar şi aici, traseul „real” (care, în mod 
curios, se suprapune oarecum şi traseului urmat de Ignacio de 
Loyola până la Roma), parcurge tărâmul întrepătruns al 
alegoriei. Elementul geografic are astfel şi ei o dublă funcţie, 
una de situare în spaţiul real, determinabil, al experienţei 
curente, cealaltă de vehiculare a semnificaţiilor alegorice: 
ţinutul copilăriei, bunăoară, e situat în regiunea mediteraneană 
a Spaniei, locuitorii coastei, de la Sevilla până la Valen- cia. 
Părându-i-se lui Graclăn lipsiţi de miez, inconstanţi şi puerili. 
Madridul, „Babilonul Spaniei”, e teatrul tinereţii disolute. 
Maturitatea e cucerită, după un urcuş trudnic, în Aragonul atât 
de prețuit de scriitor pentru profunzimea şi bărbăţia locuitorilor 
săi. Experienţa avariţiei cei doi o fac în Franţa, iar viciile 
bătrâneţii, în special beţia, se consumă în Germania. Suprema - 
iniţiere are loc la Roma, care, mai mult decât Italia, este, în 
epocă, centrul spiritualităţii universale, către care năzuiseră şi 
eroii romanului postum al lui Cervantes, Los trabajos de Persiles 
y Sigismunda (Muncile lui Persiles şi ale Sigismunaci). Centrele 
prin -care trec cei doi pelerini ai vieţii sunt de preferinţă urbane. 


Deşi viaţa orăşenească a complicat şi chiar falsificat viaţa curată 
şi nepretenţioasă de odinioară, Graclăn crede că pentru înţelept 
viaţa cea mai plăcută este la oraş, şi cu atât mai bine dacă e 
unul mare. Topografia şi arhitectura oraşelor, fie ele reale 
(Madridul sau Roma), ori fictive (cetatea Honoriei), sunt strict 
adaptate necesităţilor de figurare alegorică, O întreagă suită de 
edificii jalonează drumul vieţii: palatele alegorice ale diverselor 
virtuţi sau vicii sunt prilejul desfăşurării unei rare capacităţi 
imaginative. Aparen- 

LII ţeie frumoase de obicei înşală. Un adevărat delir 
arhitectonic e palatul lui Amăgire, asimetria, îrângerea iraţională 
de linii, ferestrele false îi trădează adevăratul spirit. Dimpotrivă, 
palatele diferitelor virtuţi sunt sobre, chiar sărăcăcioase, ori, 
dacă impun şi prin aspectul exterior, atunci frumuseţea lor 
îmbină plăcut arta şi firescul, precum palatul Artemici. 
Neîncrederea în aparenţa atrăgătoare e de altfel generală la 
Graclăn. Cum aspectele vizuale sunt predominante în roman, iar 
văzul însuşi, pe urma fiziologiilor tradiţionale, e considerat ca 
simţul superior prin excelenţă şi prima poartă de acces spre 
adevăr, el face obiectul celei mai atente educaţii, e învăţat să 
vadă în profunzime, să străpungă măştile sau hainele care 
ascund distorsiuni morale în faldurile lor compilate. Nici oamenii 
nu sunt bine văzuţi dacă au un aspect prea atrăgător. Înțeleptul 
lui Graclăn, persoana, e un bărbat în plină maturitate, îmbrăcat 
în negru, palid, sobru, detestând îndeltnici- rile şi distracţiile 
frivole. „La italienii Renaşterii, ochiul era organul plăsmuit din 
lumină pentru a vedea frumuseţea lumii. In Criticonul însă el 
este instrumentul amărăciunii defensive care stă la pândă şi 
pentru care podoaba şi plăcerea nu sunt decât cifruri 
amăgitoare ale primejdiei”.1 

Revenind la elementele de structură ale traseului alegoric din 
Criticonul, drumul alegoric al celor doi pelerini ai vieţii ar putea 
fi redus şi la o succesiune semnificativ simetrică de forme de 
relief cu funcţii simbolice străvechi: 

CRITILO: mare (naşterea pe corabie) - insulă (Goa, ca teritoriu 
izolat prin mari distanţe şi ape de Spania) - munte (cel al 
nefericirilor de pe care se prăbuşeşte) - peşteră (închisoarea) 

— Mare - insulă (Şi!. Elena); 

ANDRENI.O; mare (incertitudinea prenatală) - insula (naşterea 
pe insula Sf. Elena) - peşteră (ca spaţiu matricial) - munte 


(revelaţia universului creat); 

TRASEU COMUN: mare (prima iniţiere a lui Andrenio) 

— Apoi succesiuni de şes - munte - şes - munte. „munte 
(final ia Roma, colina de pe care contemplă lumea istoricizată şi 
roata 

! Hugo Friedrich, op. Cât., p. 221 (trad. De Dorin Oancea). 

timpului) - peşteră (subterana în care se află casa Morţii) - 
mare (marea de cerneală cu virtuţi anamnezice, contrar fluviului 
Lele) - insulă (Insula nemuririi, paradisul terestru). 

0 primă observație ar fi că traseul alegoric din Crillconul se 
desfăşoară într-un plan orizontal strict imanent, spre deosebire 
de alegoriile cosmice, precum poemul dantesc, unde traseul e 
vertical, spre transcendenţă. Drumurile celor doi sunt aproape 
identice, la un capăt şi la celălalt se află marea şi câte o insulă, 
romanul însuşi îneepând şi încheindu-se simetric cu imaginea 
unei insule. /nsu/a, în mai toate tradiţiile, e simbolul unui centru 
spiritual primordial şi al stabilităţii în mijlocul agitaţiei eterne. 
Nici la Graclăn lucrurile nu credem că stau altfel, şi insula nu ni 
se pare un loc al provizoratului**, ci al concentrării sau 
reeoncentrării  indâvidualizante din vasta  nediferenţiere 
înconjurătoare. Peştera, simbol cu multiple conotaţii:5%, e, în 
primul rând, pentru Andrenio, locul de pregătire pentru lumea 
fenomenală a existenţei sale viitoare ca om, spre deosebire de 
caverna lui- Platon, din care, ieşind, omul ar fi pătruns „în lumea 
realităţii plenare şi ultime, adică în lumea ideilor” s. Am mai 
spus că peştera are funcţia unui spaţiu matricial. Pentru Critilo, 
grota, ca spaţiu închis - lunga detenţiune din tinereţe - 
semnifică claustrarea îniţiatică şi regeneratoare, valorificarea 
singurătăţii ca prilej de autodesăvâr- şire morală în compania 
marilor pilde ale umanităţii, în vreme ce pentru omul amorf, ca 
şi pentru Critilo însuşi în anii săi de orbire, „grota” nu e decât 
„peşteră a nimicului” (semnificativ, expresia apare pentru prima 
oară rostită de Critilo, în naraţiunea sa autobiografică de la 
începutul romanului: „peştera  nimicniciei mele”, |, 4). 


34 CI Klaus Heger, op. cit., p. 20. 

35 Vezi J. Chevalier, A. Gheerbrant, Dictionnaire des symboles, Seghers-Jupiter, Paris, 
1073, 4 voi. 

36 Jose Antonio Maravall, Una esquema conceptual de la cultura barroca, în Cuadernos 


hispanoamericanus. nr. 273 (martie 1973), p. -449. 

Momentele de revelaţie, trezire la adevăr, instruire 
fundamentală, desăvârşire, au loc toate pe câte o eminenţă, pe 
un munte, la care accesul e în genere dificil şi problematic: 
munţii care mărginesc valea fiarelor, muntele pe care se înalţă 
palatul Virte- 

Hei, colina romană de unde cei doi contemplă roata timpului 
şi depanarea vieților omeneşti etc.; simbolica muntelui este, şi 
ea, universală, legată de conceptele de înă/țime şi centru. Nu ne 
putem permite o discuţie mai amănunţită. Am ţinut doar să 
relevăm o structură alegorică deosebit de importantă şi, după 
ştirea noastră, mai puţin sau deloc discutată de comentatorii 
Criticonului,; şi ea, prin simetriile ei de organizare, denotă 
aceeaşi „voinţă de structură” pe care Klaus Heger o pune la 
baza întregii opere gracianeşti. 

Am pus astfel, mai insistent, problema Criticonului ca roman 
alegoric. O tradiţie de obârşie predominant romantică a impus o 
ierarhizare valorică în favoarea simbolului şi în detrimentul 
alegoriei. Chiar critica foarte recentă deplânge schematismul 
modalităţii alegorice, care presupune o lectură univocă şi îşi 
autodistruge planul semnificant prin emergenţa continuă a 
semnificatului ideatic, chiar în cazul lui Graclăn *. Antichitatea şi 
mai ales Evul Mediu, care a cultivat cu frenezie ambele 
modalităţi, nu au cunoscut asemenea discriminări. Angus 
Fletcher s a pus bazele unei interpretări mult mal generoase a 
modului alegoric, deteclând structuri de acest fel şi în cea mai 
modernă literatură şi propunând prin analizele sale regimuri 
optime de lectură pentru operele create în acest spirit, care, 
trebuie să subliniem, nu este o simplu modalitate literară, ci şi o 
forma mentis. Curios e însă faptul că niciunul dintre cercetătorii 
atât de avizaţi ai alegoriei, care iau în considerare un imens 
material literar, nici măcar nu pomenesc în treacăt Criticonul, 
care e, fără doar şi poate, cea mai însemnată şi mai desăvârşită 
construcţie alegorică pe care au cunoscut-o literaturile 
moderne. Schopenhauer îi intuise clar valoarea: „Cunosc trei 
opere alegorice de largă respiraţie: prima. În care aluzia e 
limpede şi mărturisită, este incomparabilul Criticon al lui 
Baltasar Graclăn, bogată țesătură de alegorii ingenioase, 
înlănţuite între ele; sub o formă plăcută, ele împărtăşesc înalte 
adevăruri morale, cărora le conferă şi evidentă de ordin intuitiv, 
autorul uimindu-ne totodată şi prin bogăţia inventivităţii sale. 


Celelalte două opere, în care alegoria este mascată, sunt Don 
Quijote şi Gulliver în Lilliput (Lumea ca voinţă şi reprezentare, 
voi. |, cartea a Ill-a, 850.) In altă parte spune tot despre Criticon 
că este „poate cea mai mare şi mai frumoasă alegorie care a 
fost scrisă vreodată’? *. Admiţind că accesul cititorului modern 
la complicatele sisteme alegorice este mai dificil, savurarea unei 
opere de acest gen' poate începe cu stratul semnificant, care cu 
cât e mai bogat cu atât sporeşte mai mult posibilităţile de 
valorificare estetică a operei în întregul ei. Studiind operele 
alegorice medievale, Paul Zumthor, pe urmele retoricii vechi 
(vezi H. Lausberg, § 895 şi 807), stabileşte sistemul teoretic care 
face posibilă o asemenea lectură pe baza evoluţiei înseşi a 
genului; el arată că alegoria funcţionează „fără transparenţă 
proprie, ca o glosă integrată textului şi neexistând pe niciun alt 
plan’. Decât aceia, actual, al literalităţii. Ea alătură unui subiect 
nemetaforic un predicat care ţine de ordinul metaforei, într-o 
figurare comportând deopotrivă caracteristicile concretului şi ale 
generalului. Obiectul surprins de ea este, prin' însuşi acest fapt, 
dezbrăcat de ceea ce are unic şi personal. Totuşi ea îl sustrage 
abstracţiei inteligibilului pur“ procedând de la metaforă la 
realitate, adică exact contrariul simbolizării. Lectura, pe măsura 
evoluţiei genului, îşi poate deplasa centrul de greutate pe planul 
literalităţii: „ponderea lite- ralitnţii câştigă întâietate şi [...] 
sensul figurat fie nu mai subzistă decât ca o sugestie accesorie, 
fie se concentrează în'tr-un punct central [...] lăsând ca de jur 
împrejur să trăiască intens un decor care a încetat a mai fi doar 
purtătorul orb al unui alt sens”. Nu avem spaţiul necesar 
pentru a încerca să refacem aici, în acest sens, lectura 
Criticonului. „Literalitatea” lui, am putut vedea, şi parcurgerea 
directă a cărţii e cea mai bună dovadă, este suficient de bogată 
pentru a permite o dublă lectură cu egale satisfacţii estetice şi 
intelectuale, lar ceea ce poale părea cititorului modern balast 
discursiv şi abstract, comentariu excesiv moralizant, pe lângă 
faptul că e perfect integrat textului, e şi ceva aproape Firesc 
pentru epoca noastră, în care romanul „a explodat” şi şi-a 
înglobat toate celelalte genuri, inclusiv pe cele teoretice, ca 
eseul. Criti- conul este, aşadar, o operă de critică moralistă 


37 Apud E. Correa Calderora, op. cit., p. 317. 


38 Ibidem, p. 284. 

imaginativă a omului în genere, dar şi o critică a înseşi epocii 
concrete în care a trăit scriitorul şi pe care el însuşi a fructificat- 
o; scheletul spaţiului alegoric din roman e un spaţiu 
determinabil, în latura sa literală, din punct de vedere geografic 
şi istoric, ceea ce îl pune în directă legătură cu literatura 
alegorizantă din veacul luminilor (Swift şi Voltaire). 
Incomparabilă e forța de plasticizare şi de verbalizare a lui 
Graclăn, în literatura spaniolă neavând alt echivalent decât 
opera lui Quevedo. Şi mai presus de toate, romanul lui Graclăn 
este prima epopee profană modernă a drumului dificil spre 
cunoaşterea de sine şi spre autoformare pe care îl parcurgea şi, 
în exemplaritatea sa, încă îl mai parcurge omul. Criticonul e 
totodată prima „comedie umană”, ai cărei actori sunt lumea şi 
oamenii; infernul şi paradisul se află în imanenţa raporturilor 
dintre ei, în pierderea sau în câştigarea calităţii de om. Pelerinii 
vieţii se făuresc intr-o neslăbită confruntare cu forţele maligne 
care-i înstrăinează de esenţa şi de chemarea lor, cad şi se 
regăsesc sub raza „dezamăgitoare” şi atotpătiunzătoare a 
inteligenţei. 

SORIN MARCULESCU. 

1601 8 ianuarie (data din registrul parohial de botezuri) Se 
naşte Baltazar Graciân Morales, în satul Bel- monte, lângă 
Calatayud (provincia Zaragoza). Părinţii lui Graciân (tatăl, 
Francisco Graciân, „doctor medic”, mama, Angela Morales) erau 
de obârşie modestă şi nu aveau niciun titlu de nobleţe, aşa cum 
lasă să se înţeleagă semnătura, pe jumătate pseudo- nimică, de 
mai târziu a scriitorului (Lorenzo Graciân, mjanzdn): nu erau 
decât gente honrada (oameni onorabili). Toţi fraţii scriitorului de 
care avem ştire au intrat în diferite ordine monahale: Magdalena 
(născută în 1599), Felipe, Pectro, Raimundo; e, desigur, o 
dovadă de pietate, dar şi de stare materială modestă sau chiar 
precară, întrucât, în epocă, mulţi îmbrăţişau cariera religioasă 
din acest motiv. Graciân urmează cursurile şcolare la Toledo. Nu 
avem date din această perioadă. 

1618—1619 Urmează cursurile colegiului iezuit din Zara- 
gaza. 

1619 30 mai Este” primit novice în Societatea lui lisus. 
1620 Primul manuscris autograf al lui Graciân: un necrolog. 

S 

1621 31 mai Trece la colegiul din Calatayud. 


1623 Studiază teologia la colegiul din Zaragoza. 

1624 30 aprilie Al doilea manuscris autograf, tot un necrolog 
cerut de superiori. 

1626 Secretar al prorectorului în colegiul din Zaragoza. 

1627 Susţine examenele finale. La mijlocul anului e hirotonisit. 

1627—1630 Ani de „încercare”: predă gramatica latină la 
colegiul din Calatayud. 

163030 marile începe ultimul an de „încercare” în casa 
monahală dinr Valencia. Confesor şi predicator. 

1631 Vara La Colegiul din Lerida. Predă teologia morală şi 
gramatică. Asesor al rectorului. 

1633 Vara Este transferat la colegiul din Gandia; predă cursul 
de filosofie şi devine consultant al rectorului. 

163525 iulie Rosteşte şi semnează cele patru legăminte 
solemne. 

1636 Vara Este mutat la colegiul din Huesca, în calitate de 
confesor şi predicator. Începe prietenia cu Vin- cencio Juan 
de Lastanosa. 

1637Publică E/ Heroe (Eroul). 

1639A doua ediţie din ErouL 

1640Este mutat la Zaragoza, în calitate de confesor al 
viceregelui, ducele de Nocera. 

Apare El politico don Fernando el Catolico (Politicul don 

Fernando Catolicul). 

Aprilie-mai Prima călătorie la Madrid, în suita vice-i regelui. 

Vara Il urmează în Navarra pe ducele de Nocera, care primise 
ordin să intervină în războiul din Cata- lonia. 

i 

1641A doua vizită la Madrid. 

1642Februarie Publică la Madrid Arte de ingenio, tratado de la 
agudeza (Arta mintii, tratat despre argutie). Septembrie 
Este mutat la Tarragona, ca prorector al 

„casei de încercare4', 
\ 

1643Participă la apărarea împotriva asediului franepz (22 
august-14 septembrie). 

'2644 Este mutat la colegiul din Valencia. 

1645Apare la Paris traducerea Eroului. 

1646Vara Publică la Huesea £/ Discreta (Omul de lume). 
Septembrie-noiembrie Capelan al armatei spaniole în 


luptele de lângă Lerida. 

Decembrie Este readus la colegiul din Huesea. 
1647Publică Orăculo manual y arte de prudencia (Ora- colul 

manual şi arta prudenţei). 

LXI 
1648Martie Publică Agudeza y arie de ingenio (Arguţia şi arta 

minții), reeditare mult amplificată a tratatului dâi 1642. 
1651/unie Publică prima parte din E/ Criticân (Critico- nul): în 
primăvara copilăriei şi în vara tinereții. Toamna Este numit 
profesor de Scriptură la colegiul din Zaragoza. 
1652Rupe legăturile cu un vechi prieten din cercul lui 

Lastanosa, canonicul Salinas. Primele mustrări pentru faptul 
de a fi publicat cărţi fără aprobarea ordinului. 

Decembrie Stagiu de scurtă durată la colegiul din Graus. 
1653Primăvara Publică Criticonul partea a Il-a: judicioasă jilozojie 

aidică în toamna vârstei bărbăteşti. Mai-iunie Apare a Ill-a 
ediţie din Oracolul manual. 

1654—1655 Lucrează la ultima parte a Criticonului. 

1655 Primăvara Apare singura scriere cu caracter religios a lui 
Graciân: £/ Cojnulgalorio sau El Comulgador. (indreptarul 
împărtăşaniei), singura pe care o prezintă spre aprobare 
ordinului iezuit. 

21 octombrie Data ultimei scrisori rămase de lă Graciân. 

1657 lunie Publică la Madrid partea a lll-a, şi ultima, diri 
Criticon: în iarna bătrâneţii. Încep represaliile diri partea 
superiorilor ordinului iezuit. Spre sfârşitul anului, e_ osândit la 
post cu piine şi apă şi exilat la Graus. 

LXII 

1658 Este ţinut sub strictă supraveghere la Graus. 

Aprilie Reabilitat oarecum, este mutat la colegiul din 
Tarrazona, ca „adrnonitor“ al rectorului şi consultant. Cere 
permisiunea de a trece în ordinul călugărilor cerşetori, dar nu 
primeşte răspuns. Grav bolnav. 

Iunie Apare la Valencia Critica de reflecciân (Critica prin 
răsfrângere), un veninos şi nedrept pamflet împotriva lui 
Graciân. 

Nu avem nicio altă ştire despre ultimele luni de viaţă. 

6 decembrie Moare la Tarazona 

HM. 

Cu toată receptarea sa relativ timpurie, opera lui Graciân O 


foarte puţin cunoscută la noi. Afară de primele traduceri din 
Crittconul, despre care am vorbit (vezi mai sus, p. ¥), se poate 
presupune că traducerea germană a Oracolului manual, 
realizată de Arthur Schopenhauer în 1832 şi publicată postum. 
În 1862, sub titlul de Handorakel und Kunst der Weltklugheit, a 
circulat printre junimiştii admiratori ai filosofului. În acest sens, 
G. Călinescu scria: „Maiorescu care cultiva pe Schopenhauer şi 
probabil cunoştea pe Graciân avea o filosofie defensivă foarte 
asemănătoare. Din aforismele lui, iată două în spirit baltasarian; 
«Păzeşte-te a doua zi după succes»; «Arta vieţii? Rezervă, 
discreţiune, cumpătare, în genere negaţiune şi în rezumat 
abnegaţiune». «Maiores- ciană» este la Graciân arta de a cultiva 
prieteniile în pură mizantropie. Maiorescu ţinea o listă de amici 
cu calificative, în scopul de a folosi de la flecare însuşirea” *. 
Traducerile din opera sa sunt aproape inexistente*9; abia în 
1944 apare o versiune integrală a Oracol/ului manual: Baltasar 
Graclăn, Aforisme (Oracolul manual al înțelepciunii în viaţă), în 
româneşte după traducerea făcută de Arthur Schopenhauer de 
Sandi Constantinescu, „Bucovina”, I.E. Torouţiu, Bucureşti, 
realizare meritorie pentru acel moment. Ecourile critice sunt la 
fel de sporadice: o discuţie despre însemnătatea teoriei gustului 
la Graclăn în Tudor Vianu, Studii de filosofic şi estetică, 
Bucureşti, 1939 (pagini retipărite în volumul colectiv C/asic/sm, 
baroc, romantism, Cluj, Dacia, 197], pp. 252—255); un studiu al 
lui Dan Simonescu, Un roman spaniol în Moldova secolului al 
XVIII-lea, în Anuarul Liceului Naţional din laşi, 1942—1945, pp. 
45—63; şi paginile consacrate de G. Căli- nescu în deja 
amintitele /mpresii asupra literaturii spaniole, care nu acordă 
însă destulă importanţă Criticonului Mai vechea Istorie a 
literaturilor romanice de N. ltârga menţionase în treacăt şi cu 
inexactităţi, opera lui Graclăn 7. In 1968, Alexandru Duţu, în 
Coordonate ale culturii româneşti în secolul XVII, readuce în 
discuţie vechea traducere fragmentară din Criticonul, paginilor 
sale li se adaugă precizările binevenite ale Ariadnei Camariano- 
Cioranu (vezi mai sus, p. V). 

1 Ediţia de faţă oferă prima versiune românească bazată pe 


39 G. Călinescu, Impresii asupra literaturii spaniole, Fundaţia pentru literatură şi artă, 
Bucureşti, 1946, p. 259 (reed. Bucureşti, E.L.U., 1965, unde însemnările despre Graciân sînt la 
pp. 209— 212). 

40 Vezi de ex. Lucreția loan, Spicuiri din „El Orâculo Manual“ al lui Baltasar Graciân, în 
Revista Fundațiilor, III, nr. 9, sept. 1936, 


textul original, a celor două capodopere ale lui Baltasar Graclăn: 
Oracolul manual şi arta prudenței şi Criticonul. Am căutat să 
transpunem cu cea mai mare fidelitate de cane am fost capabili 
dificilul stil gracianesc: am evitat arhaizarea, dar nu sugestiile 
arhaizante sau regionaliste, prezente şi la Graclăn“!%?; am 
echivalat, cu rare excepţii, toate jocurile de cuvinte, exploatând, 
ori de câte ori am avut prilejul, acest hazard semnificativ şi în 
alte locuri, dintr-o dorinţă de compensare Nu am ocolit 
expresiile eliptice, hermetismul oracular caracteristic 
aforismelor. Reputația de intraductibilitate a operei lui Graclăn 
ne-a fost un stimulent continuu, dar şi o sursă de nesfârşite 
ezitări şi reveniri asupra textului. Am fi bucuroşi ca intenţiile 
noastre să fi fost măcar în parte realizate. 

Ca text de bază am folosit ediţia: 

Baltasar Graciân, Obras completas, estudio preliminar, edi- 
cidn, bibliografia y notas e indices de Arturo del Hoyo, Madrid, 
Aguilar, 1967. 

Pentru lămurirea dificilelor probleme de interpretare ca şi 
pentru redactarea notelor am mai folosit şi următoarele ediţii: 

1. Baltasar Graclăn, £E/ Criticări, edicion critica y comentada 
por Mâguel Romera-Navarro, catedrâtico de la Universidad de 
Pensilvania, 3 vot., Philadelphia, University of Pennsylvania 
Press, published în Co-operation with the Modem Language As- 
socialion of America; London, Humphrey Milford; Oxford 
University Press, 1938—1940. 

2. Baltasar Graciân, £/ Criticări, edicion, întroduccion y notas 
de Evaristo Correa Calderon, 3 voi., Madrid, Espasa-Caipe, 1971. 

3. Baltasar Graciân, Orăculo manual y arte de prudencia, 
edicion critica y comentada por Miguel Romera-Navarro, 
Catedrâtico de la Universidad de Texas, Revista de Filologia 
espanola, anejo LXII, Madrid, 1954. 

4. Baltasar Graciân, Orăculo manual y arte de prudencia, 
edicion, întroduccion y notas de E. Correa Calderon, Biblioteca 
Anaya, Madrid, 1968. 


4lpp. 543—547. Sau destul de numeroasele fragmente de aforisme cuprinse în vasta lucrare 
postumă a lui Theofil Simenschy, Un dicţionar al înţelepciunii, 4 voi-, ed. Junimea, laşi, 1970— 
1975. 


42 Vezi si G. Călinescu, Viaţa la ţară, în Vremea, 1944, febr. 13, p. 9. 
2 Reed. E.L.U., 1968, voi. III, pp. 27, 69. 

Mulţumim şi pe această cale tuturor celor care ne-au înlesnit 
accesul la o documentaţie foarte greu de găsit sau, cu sfatul şi 
competenţa lor, ne-au ajutat să ducem la bun sfârşit această 
traducere. 

SORIN MARCULESCU 

Bucureşti, 1 martie 1971—20 martie 1975 

ORACOLUL MANUAL ŞI 
ARTA PRUDENTEI SCOASĂ DIN 
AFORISMELE RISIPITE ÎN OPERELE 
LUI LORENZO GRACIÂN 

1 Cuvântul manual în spaniolă are, în cazul de fată, accepţia 
de portativ, la îndemână. Cum însă titlul original e consacrat de 
tradiţie, iar cvasiomofonia dintre varianta românească şi forma 
spaniolă face posibilă păstrarea acestui titlu, am renunţat la o 
traducere explicativă, realizabilă numai în dauna caracterului 
emblematic al sintagmei  gracianeşti  (Orăculo manual), 
propunind. <cu precizarea de rigoare, titlul de faţă, şi nu 
Oracolul portativ, Oracolul de buzunar etc. 

Excelentisime senor, 

Acest Oracol prudential caută nu alit ocrotirea cât autoritatea 
excclenţei-voastre, nu norocul, deşi mare, ci meritul, încă şi mul 
Amare. Nădăjduieşte ca această copie de precepte să nu pară 
nevrednică de făptuirile originalului ei. Fncifrează un bărbat 
deplin prin înzestrări, ăescijrându-le pe cele venerate de 
excelența-voas- tră, iar din ceea ce a început ca admirație, face 
artă. Scuza orgolioasei lui trimiteri la picioarele excelenței- 
voastre fie măgulirea îndreptată odinioară marelui Macedonean, 
Infățişându-i privilegiul de cetățean al cultului Corint şi părindu- 
li-se că atare cinstire ar fi de râs pentru cuceritorul intregii lumi, 
locuitorii oraşului îşi. Dauriră fapta cu următoarea spusă: ca nu 
mai făcuseră un asemenea dar nimănui altcuiva decât lui 
Hercule şi lui însuşi -. lertat să fiu şi eu, de vreme ce operele 
acestea nu le-cun închinat” 

altcuiva decât Regelui, stăpinului nostru,  Prințuluil şi 
excelentei- voastre, pe care cu drept cuvânt vă proclam 
Catolicul - Vale“. 


43 Cf. Seneca, De beneficiis, 1, XIII, 1 : „Nulii, inquit, ci vital a vaquam dedimus alii quam 
tibi ei Herculi". 
44! Acelaşi număr de opere e pomenit şi într-un sonet acrostih al canonicului Salinas, 


reprodus printre piesele preliminare ale Omului de lume, fără nici un temei real. Ipotezele care 
ţin seama, pe lingă cele publicate, de unele opere plănuite, dar nerealizate, diferă. Romera- 


DON VINCENCIO JUAN DE LASTANOSA* 

Nici celui drept legi, nici înțeleptului sfaturi, deşi nimeni nu 
ştie destul pentru sine. Un lucru trebuie să mi-l ierti, pentru altul 
să-mi-fii recunoscător. că acest compendiu al izbânzilor în viată 
I-am intitulat Oracoj, după cum şi este prin sentențiozitate şi 
concizie; că-ți ofer dintr-o singură trăsătură pe toți cei 
doisprezece Graciâniatât de prețuiți fiecare în parte, Incit Omul 
de /ume 2, abia apărut în Spania, a şi fost adus în Franţa, 
tălmăcit fiind în limba ei şi tipărit la Curte. Slujească acest op 
drept condică a rațiunii la ospățul înțelepților ci, unde să se 
înscrie felurile de bucate prudenţiale ce se vor fi servind în 
celelalte opere, pentru o cât mai felurită bu- curare a gustului. 

1. 7oiul e acum în apogeu şi mai ales arta de a ji persoană. 
Mai mult se cere astăzi pentru un înţelept decât în vechime 
pentru şapte, şi de mai mult ai trebuinţă în vremea noastră ca 
să tratezi cu un singur ins decât cu un popor întreg în vremurile 
trecute, 

2. Fire şi minte: cele două osii ale strălucirii însuşirilor; una 
fără alta, noroc pe jumătate; nu-i de-ajuns inteligenţa, e nevoie 
şi de caracter. Nenoroc de om prost să dai greş în alegerea 
stării, slujbei, aşezării, anturajului. 

3. Poartă-te lăsând lucrurile în suspensie. Uimirea trezită de 
noutate este o preţuire a izbândirilor. Jocul cu cărţile pe faţă nu 
e nici de folos, nici de bun gust. Nedezvă- luirea imediată 
stârneşte curiozitatea, şi cel mai mult când măreţia slujbei tale 
este obiect al universalei aşteptări; presupune taină în toate şi 
prin înseşi arcanele ei impune venerație. Chiar când te faci 
înţeles cată să fugi de familiaritate, după cumr nici în relaţii nu 
trebuie să-ţi îngădui tuturor lăuntrul. Tăcerea circumspectă e 
sanctuarul cuminţeniei. Hotărârea declarată n-a fost nicicând 
apreciată; 

mai degrabă se expune blamului, iar dacă are şi un 
deznodământ nefast, va fi de două ori nefericită. Imită, prin 
urmare, lucrarea divină pentru a face ca toţi să stea la pândă şi 
de veghe. 

4. Știința şi curajul alcătuiesc deopotrivă măreția. 
Navarro (Ordculo, p. XXV, nr. 11, propune următoarea listă : E] Heroe (1637), El Politico 
(1640), EI arte de ingenio (1642), El Discreto (1646), Agudeza y arte de ingenio (1648, nouă 
versiune mult amplificată a scrierii din 1642), Avtsos al varon atento, netipărită, El Criticon, 
socotindu-i cele trei părţi publicate separat (1651—1653—1657), ca trei cărţi, EI Comulgatorio, 


tipărit abia în 1655, El Galante, menţionat doar de Salinas, nu însă şi de autor, şi rămas 
necunoscut; în sfîrşit, Orăcuto manual. 


Nemuritoare fiind, fac nemuritori; eşti pe cât ştii, iar învățatul 
poate totul. Omul fără cunoştinţe, lume-n beznă. Sfat şi forţă, 
ochi şi mâini; fără curaj, ştiinţa e stearpă. 

5. Fă-i pe oameni să depindă de tine. Idolul nu e făcut de 
cine-l daureşte, ci de cine-l doreşte 1. Iscusitul îşi vrea ymai 
degrabă  imploratori decât recunoscători. Inşeli aşteptarea 
curtenitoare dacă pui temei pe recunoştinţa vulgară, căci pe cât 
de bine ţine minte cea dinţii, pe-atât e de uitucă cealaltă. Mai 
mult obţii de pe urma dependenţei, decât a curteniei; cine nu 
mai e însetat întoarce spatele izvorului, iar portocala stoarsă 
ajunge din glob de aur, glod. Sfârşindu-se dependenţa, se 
sfârşeşte şi gratitudinea şi, odată cu ea, consideraţia. Fie lecţie, 
şi încă de prim ceas în experienţă, s-o întreţii, nu s-o împlineşti, 
veghind să rămâi totdeauna trebuincios, chiar şi pentru 
încoronatul patron, dai’ nu care cumva să ajungi şi la nesăbuinţa 
de a păstra tăcere astfel încât să greşească şi nici de-a face de 
netămăduit răul altuia pentru folosul tău. 

G. Bărbatul în apogeu. Nu te naşti gata făcut; cu fiecare zi îţi 
tot desăvârşeşti persoana, slujba, până ce ajungi la apogeul 
fiinţei împlinite, la rotunjirea darurilor, a calităţilor eminente: se 
cunoaşte după rafinamentul gustului, după limpezimea minţii, 
după maturitatea judecății, după lămurirea voinţei. Unii nu 
ajung niciodată întregi, mereu le lipseşte ceva; alţii, cu mare 
întârziere. Bărbatul îm- 

1 Parafrazare a unor versuri din Marţial (VIII, 24—25). 

plinit, înţelept în spuse, cuminte în fapte, e primit şi chiar dorit 
în societatea aleasă a oamenilor de lume. 

7.Evită biruințe asupra mai-marelui tău. Urâtă e orice 
izbândă, dar cea asupra stăpânului, prostească sau fatală. 
Superioritatea a fost pururi detestată, cu atât mai mult de 
superioritatea însăşi. Atenția  obişnuieşte să-şi ascundă 
avantajele mărunte, bunăoară deghizându-şi frumuseţea în 
neorânduială. Vei găsi lesne inşi care să-şi recunoască 
inferioritatea în noroc şi fire, dar în agerimea minţii niciunul, şi 
cu atât mai puţin o suveranitate: ea este atribu- tul-rege şi, ca 
atare, orice crimă împotrivă-i este lezmajestate. Sunt suverani şi 
astfel vor să fie şi-n ceea ce-i prin excelenţă suveran. Principilor 


le place să fie ajutaţi, dar nu întrecuţi, iar sfatul să pară mai 
degrabă reamintire a celor uitate de ei decât vădire a 
nepriceperii lor. Subtilitatea aceasta ne-o propovăduiesc în chip 
foarte fericit chiar aştrii, care măcar că-i sunt feciori şi 
strălucesc şi ei, niciodată nu se-ncumetă a se măsura cu 
învăpăierile soarelui. 

8.0m nepătimaş, chezăşie a celei mai mari înălțimi de cuget. 
Însăşi superioritatea lui îl izbăveşte de robia trecătoarelor 
impresii vulgare. Nu este mai mare stăpi- nire decât cea de sine, 
a propriilor patimi, adevărat triumf al liberului arbitru. Şi chiar 
dacă patima cuprinde persoana, nu cumva să se dea la funcţie 
şi cu atât mai puţin cu cât aceasta e mai înaltă: mijloc ales de-a 
ocoli neplăcerile şi chiar de-a scurta calea reputației. Pregetă a 
i-l veşteji, fie din prudenţă, fie ca mângâiere. E triumfătoare 
dibăcie să-ndrepţi sau măcar să dezminţi atare stigmate 
naţionale: dobândeşti astfel faima de unic între ai tăi, căci tot 
ce-i mai puţin aşteptat e prețuit mai mult. Sunt şi metehne ce 
tin de familie, de stare, de slujbă şi de vârstă, care, 
înmănuncheate intr-un singur ins şi neprevenite de grijă, 
alcătuiesc un monstru nesuferit. 

10. Noroc şi faimă. Pe cât de nestatornic e unul, pe-atât 
de trainică e cealaltă. Cel dinţii pentru viaţă, cea de-a doua 
pentru apoi; acela împotriva invidiei, aceasta împotriva uitării. 
Norocul ţi-l doreşti şi uneori ţi-l înlesneşti; faima ţi-o făureşti. 
Dorinţa de renume se naşte din virtute. Faima a fost şi este soră 
bună a uriaşilor; merge totdeauna la extreme: fie monştri, fie 
miracole, de disprețuit, de aplaudat. 

11. Frecvenlează-i pe cei de la care poți învăţa. Relaţiile 
prieteneşti să fie şcoală de erudiție, iar conversaţia învăţătură 
cultă, prefacere a prietenilor în profesori, contopind utilul 
instruirii cu plăcerea conversării. Mulţumirea pe care ţi-o dau 
oamenii inteligenţi e felurită, cele spuse aducându-ţi aplauzele 
cu care sunt primite, laicele auzite îndreptarea de sine. Propriul 
nostru interes, înnobilat de astă dată, ne poartă îndeobşte către 
alţii. Atentul frecventează casele acelor eroi curteni, care-s mai 
degrabă teatre ale eroismului decât palate ale deşertăciunii. 
Există seniori cu faimă de oameni subţiri, şi pe lângă faptul că ei 
înşişi sunt adevărate oracole ale tuturor măreţiilor prin pilda şi 
purtarea lor, cortegiul celor care-i înconjoară este o adevărată 
academie aulică de bună şi nobilă înţelepciune. 


12. Natură şi arta, material şi lucrare, Nu există fru museţe 
fără ajutor, nici perfecţiune care să nu se sălbăticească fără 
înnobilarea prin artă: aceasta îndreaptă răul şi desăvârşeşte 
binele. Natura de obicei ne părăseşte când ne aşteptăm mai 
puţin; să recurgem la artă. Fără ea, cea mai bună înzestrare 
naturală rămâne necultivată, iar perfecţiunile sunt înjumătăţite 
dacă le lipseşte cultivarea. Fără mijloacele artei, orice om pare 
necioplit şi are nevoie de şlefuire în orice soi de perfecţiune. 

13. Lucrează cu intenție când primă, când secunda”. 
Viaţa omului e miliţie împotriva maliţiei omului“5*. Iscusinţa se 
slujeşte în luptă de stratagemele intenţiei: nu face niciodată 
ceea ce arată; ia la ochi, e drept, dar numai de ochii lumii; 
ameninţă cu dibăcie în aer şi dă lovitura în realitatea 
neaşteptată, jucând mereu gata să dejoace. Slobozeşte o 
intenţie ca să capteze atenţia rivală, dar se răz- gândeşte brusc, 
învingând prin neprevăzut. Inteligența pătrunzătoare o previne 
însă cu străji, o pândeşte cu viclenii, pricepe totdeauna 
contrariul a ceea ce i se dă de înţeles şi cunoaşte numaidecât 
orice plăsmuire; nu ia în seamă nicio intenţie primă şi rămâne-n 
aşteptarea celei secunde şi chiar a celei terţe. Simularea 
sporeşte când îşi vede vicleşugul dibuit şi năzuieşte să 
amăgească  slujindu-se chiar de adevăr. Schimbă jocul, 
schimbând tertipul şi face vicleşug din nevicleşug, întemeindu-şi 
înşelăciunea pe cea mai mare nevinovăție. Dar luarea-aminte 
stă de veghe, încordându-şi ascuţimea, şi dezvăluieşte tene- 
brele-nveşmântate în lumină, descifrează intenţia, cu atât mai 
prefăcută cu cât mai simplă. Astfel luptă şiretenia Pitonului cu 
neprihănirea pătrunzătoarelor raze ale lui Apolo. 

14. Fondul şi modul. Nu-i de ajuns substanţa, e necesară 
şi circumstanţa. Un mod rău strică tot, până şi dreptatea şi 
raţiunea. Cel bun ţine loc de toate; poleieşte nu-ul, îndulceşte 
adevărul şi sulemeneşte chiar şi bătrâne- ţea. Cum are o mare 
însemnătate în toate, iar maniera e trişorul gusturilor. O purtare 


45 Intenţie secundă : „Termenul se foloseşte cînd cineva înfăp 


46tuieşte un lucru pe faţă, avînd însă un scop şi un plan ascuns, nemanifestat de acţiunea 
respectivă" (în Diccionario de la lengua castellana de la Real Academia Espanola, 1726—1739 
— aşa-numi- tul Diccionario de Autoridades — citat de E. Correa Calderon, ed. Orăculo manual, 
p. 199). Cf. şi aforismul 215. Păstrăm termenul 

47 Cf. lov, 7,1: „Miliția est vita hominis super terram". Aceeaşi reflecţie se regăseşte, printre 
alţii, la Seneca (Scrisori către Luciliu, XCVI) : „Vivere, Luciii, militare est". La Graciân, acest 
fond reflexiv tradiţional e potenţat de jocul de cuvinte specific baroc, pe care am ţinut cu orice 
preţ să-l păstrăm şi-n româneşte. 


aleasă e podoaba vieţii: 

orice vorbă bună te scoate în chip fericit din încurcături. 

/ 

15. Minti ajutătoare. Noroc al celor puternici: să se 
înconjoare cu viteji ai inteligenţei care să-i scoată din orice 
strâmtoare a neştiinţei şi să tragă-n locul lor spada în sfada cu 
greutăţile. Măreţie fără seamăn a te sluji de înţelepţi, mult 
deasupra gustului barbar al lui Tigran“, cel ce ţinea ca regii 
supuşi să-i fie slugi. Soi nou de dominație în tot ce are viaţa mai 
bun: a-i face prin artă servi ai noştri pe cei pe care natura i-a 
făcut superiori. Sunt multe de ştiut şi viaţa e scurtă, şi nu 
trăieşti dacă nu ştii. 

E, aşadar, o îndemânare fără pereche să înveţi fără cheltuială 
şi încă mult prin mulţi, ştiind prin toţi; un asemenea om 
vorbeşte apoi într-o adunare prin mulţi, sau prin gura lui vorbesc 
tot atâţia înţelepţi câţi l-au pregătit, dobândind faima unui 
oracol cu sudoarea altora. Ei îi iac intâi selecţia lecţiei şi apoi îi 
servesc ştiinţa numai în chintesenţe. Dar cine nu poate ajunge 
să-şi aibă înţelepciunea în slujba lui dobândeasc-o de la cei 
apropiaţi. 

16. Știință cu bună intenție. Asigură belşug de reuşite. 
Căsătoria dintre o bună inteligenţă şi o rea voinţă s-a,” 

dovedit întotdeauna o  silnicie monstruoasă. Intenția 
răuvoitoare e un venin al desăvârşirilor şi, ajutată de ştiinţă, 
corupe cu şi mai mare subtilitate. Nefericit talentul pus în slujba 
ticăloşiei! Ştiinţă fără creier, îndoită nebunie 

17. Schimbă-ţi felul e-a lucra. Nu totdeauna la fel, ca 
să orbeşti curiozitatea, mai ales pe cea rivală. Nu totdeauna 
după intenţia primă, deoarece îţi vor surprinde neschimbarea, îţi 
vor- preveni şi chiar zădărnici acţiunile. E lesne de ucis pasărea 
care zboară drept, nu însă şi cea care zboară cotit. Dar nici 
mereu cu intenţie secundă, căci a doua oară îţi vor înţelege 
tertipul. Răutatea stă la pândă. E nevoie de multă subţirime ca 
s-o derutezi. Jucătorul şiret nu joacă niciodată cartea bănuită de 
parte-, ner, necum cea pe care acesta şi-ar dori-o. 

18. Sârguință şi cap. Nu există. Excelare fără amin- 


48 Printr-un procedeu caracteristic, Graciân reformulează un proverb tradiţional : La ciencia 
es locura si buen seso no la cura“ („Ştiinţa este nebunie dacă mintea bună n-o vindecă"). 

49 Tigran al II-lea (95—54 î.e.n ), după un lung stagiu de ostatic la Roma, făcîndu-se remarcat 
prin servilismul său, e numit de Nero rege al Armeniei ; îi învinge pe Vologeses, regele părţilor, 
pe Tiridates, fratele acestuia, şi pe Monobazus, regele adiabenilor, tratîndu-i ca pe nişte sclavi. 


'două, dar când conlucrează, prisos. Mai mult obţine o 
mediocritate prin sârguinţă decât o superioritate fără ea. 
Reputația se cumpără cu muncă: valorează puţin ceea ce costă 
puţin. Fină şi-n cele mai înalte posturi, unora le-a jipsit 
sârguinţă; rareori dezminte firea. A nu excela într-o slujbă de 
rând, vrând să fii mediocru într-una înaltă, are drept scuză 
noblețea; dar a te mulţumi să fii mediocru în cea de rând, când 
ai putea excela în cea înaltă, nu are niciuna. Fac, aşadar, 
trebuinţă natura şi arta, iar sâr- guinţa pune pecetea. 

19. Nu porni cu aşteptări prea mari. Restrişte obişnuită 
a tot ce-a fost mult proslăvit cu anticipație, de a nu fi pe urmă 
la-nălțimea gândului. Realul nu s-a putut ridica niciodată până la 
imaginar, deoarece desăvârşirile sunt lesne de închipuit, dar 
foarte anevoie de realizat. 1 

Imaginaţia se împreunează cu dorința şi zămisleşte totdeauna 
mult mai mult decât ceea ce sunt lucrurile. Oricât ar fi de mari 
calităţile, ele n-ajung să mulţumească ideea despre ele şi, 
găsind-o amăgită de aşteptarea excesivă, mai degrabă o 
dezamăgesc decât o uimesc. Speranţa e o mare calpuzană a 
adevărului; cuminţenia o înfrânează, căutând ca desfătarea să 
fie superioară dorinţei, începuturile de reputaţie slujesc la 
trezirea curiozităţii, nicidecum la zălogirea obiectului ei. Mai 
bine e când realitatea întrece ideea şi este mai mult decât s-a 
crezut. Această regulă nu se aplică la rău, întrucât aceeaşi 
exagerare îi e de ajutor; o dezminte cu aplauze, iar culmea 
mârşăviei de care ne temeam ajunge chiar să pară suportabilă. 

20. Omul veacului său. Oamenii cu adevărat 
excepţionali atârnă de vremuri. Nu toţi au avut parte de cele pe 
care le-ar fi meritat şi mulţi, deşi au avut, n-au izbutit să se 
bucure de ele. Unii au fost vrednici de un secol mai bun, căci 
ceea ce e bun nu triumfă totdeauna; lucrurile îşi au vremea lor, 
până şi  înzestrările eminente sunt la cheremul modei. 
Înţelepciunea are însă un avantaj, că e veşnică, iar dacă veacul 
acesta nu-i al ei, multe altele vor fi. >° 


50 21. Arta de a ţi norocos. Există reguli ale norocirii, 

căci' pentru înţelept nu toate sînt doar întîmplări ; poate fi ajutată şi 
de pricepere. Unii se mulţumesc să se înfigă cu voie bună la porţile 
Fortunei, aşteptînd ca ea să lu—, creze. Alţii, mai bine, trec mai 
departe cu ajutorul cutezanţei cuminţi, care, cu aripile virtuţii şi ale 
curajului, poate prinde din urmă norocul, măgulindu-l cu folos. Dar, 
cugetînd bine, nu-i altă cale decît cea a virtuţii şi-a atenţiei, pentru 


22. Bărbatul cu lăudabile cunoştinţe. Plăcuta erudiție 
curtenească e muniţia oamenilor de lume: o cunoaştere practică 
a tot ce este actual, mai mult sub aspectul cult, mai puţin sub 
cel vulgar; să dispui de un matur belşug de sare în vorbe, de 
politeţe în fapte, ştiind a le folosi la vremea lor, căci uneori 
sfatul a izbutit mai mult într-o glumă decât în cel mai grav 
profesorat. Ştiinţa comunicativă le-a fost de mai mare ajutor 
unora decât toate cele şapte laolaltă, oricât de liberale. 

23. Fii fără niciun stigmat. E ciar-ul perfecțiunii; puţini 
trăiesc fără cusururi, atât pe tărâmul moral cât şi-n cel natural, 
şi au o slăbiciune pentru ele, putându-le tămădui cu uşurinţă. 
Cuminţenia celorlalţi regretă că uneori o sublimă universalitate 
de înzestrări e atacată de un defect mărunt, şi-i de ajuns un nor 
ca să eclipseze un întreg soare. Sunt pete ale reputației de care 
numaidecât se leagă, stând să le şi aleagă, reaua-voinţă. 
Supremă dibăcie ar fi preschimbarea lor în calităţi. Astfel a ştiut 
Cezar să-şi încunune cu lauri restriştea din fire 

24. Cumpătează-ţi imaginația. Uneori strunind-o, alteori 
ajutând-o, căci ea e totul pentru fericire şi corectează chiar şi 
cuminţenia. Devine tirană: nu se mai mulţumeşte cu speculaţia, 
ci lucrează, ba chiar obişnuieşte să pună stăpânire pe viaţă, 
făcând-o plăcută ori apăsătoare, după nebunia în care cade, căci 
ea îi face pe oameni nemul- ţumiţi sau mulţumiţi de ei înşişi. 
Unora le înfăţişează chinuri fără istov, ajungând călău domestic 
al proştilor; altora le propune norociri şi aventuri cu veselă 
înfumurare. lată cât de mare îi e puterea dacă n-o ţine-n frâu 
atotprudenta rațiune. 

25. Om cu înțelegere adâncă”. A şti să gândeşti era 
arta artelor; azi nu mai e de-ajuns: trebuie să ghiceşti şi cu atât 
mai vârtos în dezamăgiri. Nu poate fi înţeles cine nu are 
înţelegere adâncă. Există clarvăzători ai inimii şi lincşi ai 
intenţiilor. Adevărurile care ne interesează cel mai mult vin 
întotdeauna spuse pe jumătate; prevăzătorul cată a le primi în 
tot înţelesul lor; când sunt de bine, strângând hăţurile crezării; 
când sunt de rău, dându-i pinteni. 

26. Descoperă-i fiecăruia punctul slab. E arta de-a pune 


că nu există mai mare noroc şi nenoroc decît prudenţa şi 
imprudenţa, 

51 în orîg. Buen entendedor, după proverbul: „A buen enten- dor, pocas palabras“ („Omului 
cuminte îl ajung două cuvinte"). 


în mişcare voinţele. Constă mai mult în dibăcie decât în 
hotărâre: a şti pe unde să-l câştigi pe fiecare. Nu există voinţă 
fără o patimă anume, şi diferite după varietatea gusturilor. Toţi 
sunt idolatri, unii ai consideraţiei, alţii ai interesului, iar cei mai 
mulţi ai plăcerii. Şiretlicul stă în a cunoaşte aceşti idoli pentru a-i 
stârni, cunoscându-i fiecăruia imboldul eficient: e ca şi cum ai 
avea cheia voinţei celorlalţi. Trebuie să mergi la mobilul prim, 
care nu totdeauna e şi cel suprem; mai totdeauna e cel mai de 
jos, fiindcă pe lume dezordonaţii sunt mai numeroşi decât cei 
supuşi ordinii. Trebuie să prevezi întâi firea, apoi să pontezi pe 
manie, să ataci cu slăbiciunea care, negreşit, va da mat liberul 
arbitru. 

27. Preferă extensiunii intensiunea. Desăvârşirea nu 
constă în cantitate, ci în calitate. Tot ce e foarte bun a fost 
întotdeauna puţin şi rar: multul discreditează. Chiar şi printre 
oameni, uriaşi sunt de obicei adevărații pitici. Unii preţuiesc 
cărţile după grosime, ca şi cum ar fi fost scrise pentru 
încordarea braţelor, nu a minţilor. Extensiunea singură n-a putut 
depăşi niciodată mediocritatea şi e flagelul oamenilor universali 
care, vrând să fie peste tot, nu-s nicăieri. Intensiunea zămisleşte 
excelarea, chiar eroică, dacă din plămadă sublimă. 

28. în nimic vulgar. Nu în gust. O, mare înţelept cel ce 
se dădea de ceasul morţii că faptele sale erau pe placul celor 
mulţi! îmbuibările cu aplauze de rând nu-i satură pe cuminţi. 
Sunt unii atare cameleoni ai popularității, incit nu-şi află 
multumirea în adierile nespus de blânde ale lui Apolo, ci doar în 
răsuflarea vulgară. Nici în inteligenţă: nu te îmbăta cu 
miracolele vulgului, căci nu pot altceva decât să-i mire pe 
ignoranţi, uimind neghiobia obştească tocmai prin ceea ce 
dezamăgeşte luarea-aminte ieşită din comun. 

29. Bărbat integru. Pururi de partea dreptăţii, cu alita 
Uârzenie în gând, încât nici patima vulgului, nici silnicia tiranică 
să nu-l poată împinge vreodată să-ncalce hotarul dreptăţii. Dar 
cine va fi fiind oare acest tenix al nepărtinirii? Căci integritatea 
are puţini adepţi. Mulţi o ridică-n slavă, dar nu la ei acasă; alţii o 
urmează până la un pericol; văzându-l, făţarnicii o tăgăduiesc, 
politicienii o dosesc. Ea nu se sfieşte să rupă cu prietenia, cu 
puterea şi chiar cu interesul propriu, şi aici e primejdia de-a o 
necunoaşte. Viclenii stabilesc distincţii cu o metafizică de bâlci, 
ca să nu jignească fie raţiunea superioară, fie cea de stat, dar 


bărbatul statornic judecă prefăcătoria drept un soi de trădare, 
se mândreşte mai mult cu consecvenţa decât cu iscusinţa, se 
află acolo unde e şi adevărul şi, da- că-i părăseşte pe oameni, o 
face minat nu de propria lui nestatornicie, ci de a lor, care, ei cei 
dinţii, au părăsit adevărul. 

30. Nu te făli cu îndeletniciri desconsiderate. Cu atât 
mai puţin cu cele himerice, pentru că-ţi atragi mai degrabă 
dispreţ decât prestigiu. Multe sunt sectele capriciului şi de toate 
trebuie să fugă bărbatul cuminte. Există oameni cu gusturi 
bizare ce se lipesc mereu de tot ceea ce resping înţelepţii; 
trăiesc cum nu se poate mai satisfăcuţi de orice extravaganţă şi, 
chiar dacă devin astfel foarte cunoscuţi, motiv e mai degrabă 
râsul decât bunul-nume. Atentul nu trebuie să se laude nici chiar 
cu însuşirea de înţelept, necum cu acelea ce-şi acoperă de 
ridicol adepţii; nu le numim, fiindcă de mult le-a specificat 
discreditarea unanimă. 

31, Cunoaşte-i pe fericiți, ca să-i alegi, şi pe nenorociti, 
ca să-i ocoleştP?. Nenorocirea e de obicei delict de prostie, şi nu 
e altul mai molipsitor între părtaşi. Să nu deschizi niciodată uşa 
nici celui mai mărunt rău, căci pe urma lui vor venj totdeauna 
multe, şi mai mari, pe furiş. Cea mai bună stratagemă e a şti să 
decartezi: mai de folos e cea mai slabă carte de atac ce taie 
acum, decât cea mai tare din altă mână. Când eşti în cumpănă, 
e nimerit să te alături înţelepţilor şi prudenţilor, căci, mai 
devreme ori mai târziu, le iese norocul în cale. 

32. Fă-ţi renume de îndatoritor. Pentru cei ce câr- 
muiesc, spor de reputaţie de se fac plăcuţi: un dar al suveranilor 
pentru a cuceri simpatia universală. Acesta e singurul folos al 
domniei: putinţa de a face mai mult bine decât toţi. Prieteni sunt 
aceia care se poartă prieteneşte. Dimpotrivă, alţii sunt dornici să 
nu fie îndatoritori, nu atât fiindcă i-ar împovăra, cât din răutate, 
întru totul opuşi divinei munificenţe. 

33, învaţă să te sustragi. Căci dacă o mare lecţie a vieţii 
e a şti să refuzi, una şi mai mare e a şti să te refuzi pe tine însuţi 
treburilor, oamenilor. Sunt îndeletniciri străine, molii ale timpului 
preţios, şi mai rău e să te îndeletniceşti cu ceva nepotrivit decât 
să nu faci nimic. Pentru omul prudent a nu se amesteca nu-i de 


52 Izvorul acestei fraze, după Romero-Navarro <ed. Orâculo, p. 70) e Lucan, Farsalia, 
VIII, 487 („et cole felice.i, miseros fuge"), în prelucrarea lui Botero (Detti). La Graciăn însă 
fericiţii sînt „înţelepţii şi prudenţii", iar nenorociţii sînt „proştii", sensul cinic iniţial fiind 
suprimat. 


ajuns, ci cată a nu se lăsa amestecat. Nu trebuie să aparţii în 
asemenea măsură tuturor, încât să nu-ţi mai aparţii deloc ţie 
însuţi. Nici de prieteni nu trebuie să abuzezi şi nici să nu aştepţi 
de la ei mai mult decât îţi acordă. Orice exces e stricător şi cu 
atât mai mult în relaţiile dintre oameni. Cu această cuminte 
cumpătare îţi păstrezi cu mai mult succes bunăvoința şi 
consideraţia tuturor, pentru că astfel nu se toceşte nespus de 
preţioasa cuviință.  Aibi, aşadar, neatârnarea unei firi 
îndrăgostite de tot ce-i ales şi nu păcătui nicicând împotriva 
credinţei bunului tău gust. 

34. Cunoaşte-ţi harul-rege: darul eminent, cultivându-l 
pe el şi ajutorându-le pe celelalte. Oricine ar fi putut să exceleze 
în ceva dacă şi-ar fi cunoscut talentul. Obser- vă-ţi atributul-rege 
şi-ncordează-ţi sârguinţa; la unii prisoseşte judecata, la alţii 
curajul. Cei mai mulţi îşi silnicesc capacitatea şi astfel nu 
dobândesc superioritate în nimic: în tot ceea ce patima 
măguleşte iute, timpul dezamăgeşte mai târziu. 

35, Fă-ţi o idee precisă. Şi cu atât mai mult despre ceea 
ce e mai însemnat. Pentru că nu cugetă îşi află toţi proştii 
pierzania: nu pătrund în lucruri nici la jumătatea lor şi, cum nu-şi 
dau seama de pagubă sau de folos, nici nu se străduiesc. Unii 
fac mare caz de ceea ce are puţină însemnătate şi mai deloc 'de 
ceea ce este foarte important, cântărind totdeauna pe dos. 
Mulţi, lipsiţi de simţire fiind, n-o pierd. Sunt lucruri pe care ar 
trebui să le observi cu cea mai mare silinţă şi să le păstrezi în 
adâncul minţii, înțeleptul caută să-şi facă o idee exactă despre 
toate, deşi sapă cu osebire unde vede adâncime şi anevoinţă, 
crezând că poate acolo e mai mult decât crede el: astfel ajunge 
cugetarea unde n-a ajuns închipuirea. 

36. Cântureşte-ţi întotdeauna norocul: pentru a 
purcede, pentru a te amesteca în ceva. E de mai mare 
însemnătate decât observarea temperamentului, căci dacă 
prost e omul care la patruzeci de ani îl cheamă pe Hipocrat. 
Pentru sănătate, şi mai prost e cel care-l cheamă pe Se- neca 
pentru cuminţenie. Mare artă să ştii a-ţi îndruma norocul, când 
aşteptându-l, căci şi răbdarea îşi are rostul ei în ce-l priveşte, 
când prinzându-l, căci îşi are sorocul şi locul lui: deşi nu-i poţi 


53 Cf. Tacit, Anale VI, 46 : „[Tiberiu] obişnuia să-şi bată joc de arta doctorilor şi de cei ce după 
treizeci de ani mai aveau nevoie de sfaturile altora pentru a cunoaşte ce le era vătămător sau 
folositor" (trad. de E. Lovinescu). 


surprinde şi toana, atât de schimbătoare îi e comportarea. Cel 
care a văzut că-i este binevoitor să meargă mai departe cu 
îndrăzneală, căci Fortuna obişnuieşte a se îndrăgosti de cei 
îndrăzneţi şi, chiar ca o cochetă, de tineri. Nenorocosul să-şi 
înceteze lucrarea, să se retragă şi să nu-i dea prilej de a-l 
neferici şi-a doua oară. Purceadă înainte cine îl domină. 

37. Cunoaşte săgețile şi-nvață să te foloseşti de ele. E 
punctul cel mai subtil al relaţiilor dintre oameni. Sunt aruncate 
pentru ispitirea cugetelor şi cu ele se săvârşeşte cea mai 
ascunsă şi mai pătrunzătoare iscodire a inimii. Sunt altele 
răutăcioase, lesne de aruncat, atinse cu buruiana invidiei, 
muiate în veninul patimii, trăsnete imperceptibile în stare să te 
prăvălească din simpatia şi consideraţia lumii. Mulţi s-au 
prăbuşit din favoarea înaltă şi din cea de rând răniţi de o 
asemenea vorbă măruntă, după ce o-ntreagă uneltire de 
murmurare obştească şi de răutate personală nu izbutise a le 
pricinui nici cel mai uşor zdruncin. Altele, dimpotrivă, lucrează 
prielnic, ajutând şi confirmând reputaţia. Dar cu aceeaşi dibăcie 
cu care le aruncă intenţia, cată a le primi atenţia şi-a le aştepta 
prudenţa, deoarece apărarea se bizuie pe cunoaştere, iar 
lovitura prevăzută este totdeauna zădărnicită”*. 

; 38. A şti să te retragi cină norocul ţi-e prielnic. Ca marii 
jucători. La fel de însemnată e o retragere frumoasă ca şi un 
atac vitejesc; să pui la adăpost isprăvile măreţe când sunt 
destule şi chiar multe. Norocul necurmat a fost totdeauna 
îndoielnic: mai sigur e cel amestecat, iar dacă e şi niţel acru- 
dulce, e mai bun la gust. Cu cât se grămădesc mai mult 
noroacele, cu atât le paşte mai rău primejdia de-a luneca şi-a da 
de râpă totul. Uneori scurtimea hatârului e răscumpărată de 
mărimea lui. Osteneşte şi soarta să-l tot ducă-n circă pe unul şi- 
acelaşi. 

“39. Cunoaşte lucrurtte-n apogeul lor, la vremea po- trivită, și- 
nvață să le ăobândeşti atunci. Lucrările naturii ajung toate în 
culmea desăvârşirii lor; pân-acolo au câşti- gat, de-acolo-ncep 
să piardă. Dintre cele ale artei, puţine ţijung să nu mai poată fi 
îmbunătăţite. E o înaltă dovadă de bun-gust savurarea fiecărui 
lucru la vremea împlinirii lui; nu toţi pot şi nu toţi care pot ştiu. 
Până şi roadele minţii îşi au clipa coacerii; totul e s-o cunoşti, 


54 Adaptare a proverbului latin : „Praevisus ante molilor fetus venit” („Dacă e prevăzută, 
lovitura cade mai moale"). 


pentru a le preţui şi cultiva. 

10. Simpatia oamenilor. Mare lucru să cucereşti uimirea 
obştească, dar şi mai mare, iubirea; ţine întrucâtva de steaua, 
dar cel mai mult de străduinţa fiecăruia; începe cu aceea şi 
continuă cu aceasta. Nu ajung înzestrările excelente, deşi se 
presupun, deoarece câştigi inima odată ce-ai câştigat opinia. E 
nevoie, aşadar, pentru bine- meritare, de binefacere: de bine, 
făcut cu amândouă mâi- nile, de vorbe bune şi de fapte şi mai 
bune, iubind ca să fii iubit. Politeţea e cea mai mare vrajă 
politică a marilor oameni. Întinde mina întâi isprăvilor şi-abia pe 
urmă penelor: de la oştire la o ştire în cărţi, căci există şi o 
simpatie a scriitorilor, şi e veşnică. 

41. Nu exagera niciodată. Grijă de căpetenie a atenției: 
a nu vorbi în superlative, fie pentru a nu risca să jignească ade\ 
rărul, fie pentru a nu-şi stigmatiza cumințenia. Exagerările sunt 
risipe ale prețuirii şi dau semn de mărginire a cunoaşterii şi-a 
gustului. Lauda trezeşte iute curiozitatea, îmboldeşte dorinţa, iar 
apoi, dacă valoarea nu se potriveşte cu prețuirea, cum 
îndeobşte  se-n- tâmplă, aşteptarea se-ntoarce împotriva 
amăgirii şi se răzbună prin dispreţuirea obiectului şi 
proslăvitorului. Omul cuminte umblă, aşadar, cu multă măsură 
şi ţine să păcătuiască mai degrabă prin mai puţin decât prin mai 
mult. Calitățile eminente sunt rare: deci prețuirea să se 
înfrâneze. Lauda excesivă e un soi de minciună şi din pricina ei 
îţi pierzi tot renumele de om de bun-gust, care e mare, şi cel de 
inteligent, care-l întrece. 

42.Despre  ascendentul firesc. E o forţă tainică a 
superiorității. Nu purcede dintr-un artificiu supărător, ci dintr-o 
fire poruncitoare. | se supun toţi fără a-şi da seama cum, 
recunoscând vigoarea tainică a autorităţii înnăscute. Aceştia, 
caractere imperiale, sunt regi prin merit şi lei printr-un privilegiu 
al naşterii'; subjugând inima şi chiar gândul celorlalţi prin 
respectul pe care-l impun. Dacă şi celelalte daruri îi ajută, 
asemenea oameni vin pe lume pentru cele mai înalte cauze 
politice, deoarece mai mult lac ei c-un singur semn decât alţii cu 
o droaie. 

43. Gindeşte cu cei puțini şi vorbeşte cu cei mulți. A voi 
să mergi împotriva curentului este pe cât de imposibil pentru 
dezamăgire pe-atât de lesnicios pentru primejduire. Numai 
Socrate ar li în stare s-o lacă. Părerea opusă e socotită 


jignitoare, pentru că înseamnă osân- direa judecății celorlalți; 
se-nmulţesc cei nemulţumiţi, fie din pricina subiectului criticat, 
fie a celui care-l aplaudă. Adevărul e al câtorva, amăgirea e pe 
cât de universală, pe-atât de vulgară. Şi nici după cuvântarea 
din piaţă nu trebuie deosebit înțeleptul, de vreme ce acolo nu cu 
glasul lui vorbeşte, ci cu cel al prostiei obşteşti, oricât ar 
dezminţi-o el în sinea lui. Cumintele se fereşte atât de a fi 
contrazis cât şi de a contrazice: pe cât e de iute la critică, pe- 
atât e de reţinut să şi-o dea în vileag. Cugetarea e liberă, nu 
poate şi nu trebuie să fie siluită; se retrage în sanctuarul tăcerii 
ei, şi dacă uneori iese, o i'ace numai în umbra celor puţini şi 
cuminţi. 

45. Uz, nu abuz de vicleşuguri. Nu trebuie să faci paradă 
cu ele, necum să ţi le dai în vileag: orice artificiu trebuie ţinut 
sub tibroc, suspect fiind, şi cu atât mai vârtos şiretenia, care-i 
odioasă. Amăgirea este larg folosită; sporească bănuiala, - fără 
a se face cunoscută, deoarece ar da prilej de neîncredere: iscă 
mari nemulțumiri şi-mpinge la răzbunare, trezeşte răul pe care 
nimeni nu şi-l închipuise. Chibzuinţă în purtare e de nespus folos 
în lucrare: nu există un mai puternic argument al raţiunii. Cea 
mai mare desăvârşire a acţiunilor e chezăşuită de stăpânirea cu 
care sunt săvârşite, 

46. /nfrinează-ţi antipatia. Obişnuim să urâm fără temei şi 
chiar înainte de-a cunoaşte însuşirile oamenilor. lar uneori, 
această înjositoare aversiune înnăscută se încumetă şi-mpotriva 
bărbaţilor eminenţi. Cată s-o înfrâneze cuminţenia, căci nimic 
nu-i mai compromiţător decât a-i un pe cei mai buni; pe cât te- 
nalţă simpatia pentru eroi, pe-atât te stigmatizează antipatia. 

47.Fugi de amestecuri. E una din cele mai însemnate 
preocupări ale prudenţei. La marile capacităţi, distanţele până la 
ultimele limite sunt totdeauna mari; e mult de mers de lao 
extremă la alta, iar ei stau mereu în mijlocul cuminţeniei lor: 


55 Simpatie pentru marii bărbaţi. Alăturarea cu eroii este o- 
nsuşire de erou, minune a naturii prin taină şi folos. Există o 
înrudire a inimilor şi firilor, urmările ei fiind aidoma celor pe care 
ignoranţa vulgului le pune în seama elixirelor. Nu se opreşte la 
simpla preţuire, ci zoreşte bunăvoința, ajungînd chiar la afecţiune ; 
şi una, şi alta cu atît mai fericite cu cît mai sublime. Mare dibăcie să 
le cunoşti, să le deosebeşti şi să ştii a le dobîndi, căci nici o stăruinţă 
nu-i de-ajuns fără această favoare tainică. 

56 Ei, adică „oamenii de mare capacitate", în acord logic cu „marile capacităţi" de mai sus. 


ajung târziu la o ruptură, căci e mai uşor să te sustragi unui 
prilej decât să ieşi cu bine dintr-însul. Sunt ispite ale judecăţii2, 
e mai sigur să fugi de ele decât să le-nvingi. Un amestec aduce 
altul mai greu, şi foarte aproape de prăpastie. Sunt oameni 
provocatori din fire sau chiar prin nație, gata oricând să se 
amestece, dar cel ce umblă în lumina raţiunii cercetează 
totdeauna cu luare-aminte cazul; consideră că e mai mare curaj 
să nu te amesteci decât să ieşi biruitor şi, chiar dacă se iveşte 
un prost provocator, se fereşte să fie el al doilea. 

48. Omul cu mult fond e în egală măsură persoana. 
Totdeauna şi în toate interiorul trebuie să valoreze de două ori 
cât exteriorul. Sunt inşi numai de faţadă, ca nişte case 
neisprăvite din lipsă de capital; au intrare de paiat şi încăperi de 
cocioabă. Cu eij n-ai la ce te opri sau te opreşti de tot, pentru 
că, de cum s-a isprăvit primul salut, s-a isprăvit şi conversaţia. 
Pornesc cu cele dinţii complimente ca nişte cai sicilienidai' 
numaidecât devin taciturni, căci vorbele seacă iute unde nu-i 
perenitate de idei. Aceştia îi amăgesc lesne pe cei cu privirea la 
fel de superficială, dar nu înşală iscusinţa care, privind pe 
dinăuntru, îi găseşte deşerţi, buni de râsul celor deştepţi”'*E. 

49. Omul judicios şi pătrunzător. El e stăpân pe lucruri, 
nu lucrurile pe el. Sondează pe loc străfundul celei mai mari 
adâncimi. Ştie să facă-n chip desăvârşit anatomia unei 
capacităţi. Văzând un personaj, îl înţelege şi-l judecă-n esenţă. 
Om al observaţiilor neobişnuite, mare descifrator al celei mai 
ascunse intimităţi. Observă pătrunzător, concepe subtil, încheie 
judicios: descoperă, remarcă, surprinde şi cuprinde totul. 

50.Nu-ți pierde niciodată respectul de sine. Nici nu fi prea 
familiar cu tine însuţi. Regulă de dreaptă purtare fie-ţi 
integritatea însăşi, iar judecata să-ţi fie mai îndatorată proprie-ţi 
severităţi decât oricăror precepte exterioare. Renunţă la 
săvârşirea necuwviinţelor mai mult de teama propriei tale 
cuminţenil decât constrâns de asprimea autorităţii altora. Teme- 
te de tine însuţi şi nu vei mai avea nevoie de padagogul fictiv al 
lui Seneca”. 


57 Caii sicilieni erau renumiţi prin harnaşamentele şi armurile lor fastuoase. 

58 Cf. Esop, Fabule, 43 ("Vulpea şi masca); trad. de Traian Dia- conescu, Univers, 1972, 
p. 36. 

59 E vorba de conştiinţa curată, ca în Seneca : „Val şi amar de tine dacă dispreţuieşti pe 


acest martor" (Seri.sori către Luc.iliu, trad. de Gh. Guţu, Ed. ştiinţifică, ser. a XLIII-n, p. 105)- 


51. Omul care ştie să aleagă. Cel mai mult din asta 
trăieşti: alegerea presupune bun-gust şi judecată fermă, nefiind 
de ajuns nici studiul, nici mintea. Nu există perfecţie fără 
selecţie, foloasele fiind două: putinţa de-a alege, şi de-a alege 
tot ce e mai bun. Mulţi oameni cu spirit fecund şi subtil, cu 
judecată ageră, studioşi şi ştiutori totodată, se pierd când sunt 
puşi să aleagă; trec întotdeauna de partea a tot ce-i mai rău, de 
parcă s-ar făli cu greşeala, şi astfel, alegerea e unul din darurile 
cele mai înalte ale Cerului. 

52. Nu-ţi pierde niciodată cumpătul. Preocupare de 
seamă a cuminţeniei, să nu-şi iasă niciodată din fire: 
învederează om deplin, cu inimă dintr-o bucată, fiindcă orice 
măreție e anevoie de tulburat. Patimile sunt umorile sufletului şi 
orice prisos al lor duce la îmbolnăvirea cuminţeniei, iar dacă răul 
răzbate cumva până în gură, primejduieşte reputaţia. Fii, 
aşadar, stăpân pe tine şi într-atât de puternic, incit nici în 
culmea prosperității, nici în Biculmea restriştii, nimeni să nu-ţi 
poată reproşa minia, ci să -ți admire superioritatea. 

53, Diligent şi inteligent. Silinţa îăptuieşte iute ceea ce 
inteligenţa cumpăneşte pe îndelete. Graba e patima proştilor, 
care, nevăzând hopul, lucrează fără luare-aminte. Înţelepţii, 
dimpotrivă,  păcătuiesc de obicei prin  încetineală, căci 
observaţia naşte din atenţie. Inefieienţa amână- rli iroseşte 
uneori corectitudinea judecății. Promptitudinea e mama 
norocului. Mult a făptuit cel ce n-a lăsat nimic de azi pe mâine. 
Augustă deviză: grăbeşte-te încet 

54. Fii brav înțelepțeşte. Pe leul mort îl păruiesc până şi 
iepurii. Cu vitejia nu-i de glumit; dacă dă înapoi prima 

1 În lat.: festin a lente, sentinţă atribuita de Suetoniu lui 
August. 

dată, va trebui să dea şi-a doua oară şi tot aşa până la sfârşit; 
aceeaşi greutate va trebui s-o-nvingă şi mai târziu, când mai 
bine-ar i'i de-ndată. Curajul sufletesc îl întrece pe cel al trupului; 
e asemenea spadei; cată să stea pururi în teaca înţelepciunii 
aşteptând prilejul. E apărarea persoanei. Decăderea cugetului e 
mai dăunătoare decât cea a trupului. Mulţi au fost hărăziţi cu 
înzestrări eminente, dar, lipsindu-le îndrăzneala aceasta, au 
părut morţi şi au sfârşit înmormântați în delăsarea lor: căci nu 
fără rost natura prevăzătoare a-ngemănat la albină dulceaţa 
mierii cu ascuţişul acului. Trupul mai are şi nervi, şi oase: 


cugetul să nu fie deci numai moliciune. 

55,Omul care ştie să aştepte. Dovadă de inimă mare cu 
lărgimi de răbdare. Nu te pripi şi nu te-nflăcăra niciodată. Fii 
întâi stăpân pe tine însuţi şi vei fi apoi şi peste ceilalţi. Trebuie 
să străbaţi întinderile timpului către centrul prilejului. Zăbava 
înţeleaptă pârguieşte succesele şi coace tainele. Cârja timpului 
face mai multă treabă decât măciuca ghintuită a lui Hercule. 
Dumnezeu însuşi ne pedepseşte nu cu bâta, ci cu sorocul h 
Mare vorbă: „Timpul şi cu mine facem cât doi“S$%!. Chiar Fortuna 
răsplăteşte sporit aşteptarea. 

56. Bunele improvizații. Nasc dintr-o fericită spontaneitate. 
Pentru ea nu există nimic constrângător, nici surprinzător, 
datorită vioiciunii şi agerimii ei. Unii chibzuiesc mult, ca mai apoi 
să dea greş în toate, iar alţii o brodesc în toate fără a chibzui 
înainte. Sunt mari caractere anti- peristatice*? care, la 
strâmtoare, se descurcă mai bine, monştri care, improvizat, o 
nimeresc în toate, dar, premeditat, greşesc în toate: ceea ce nu 
le vine-n gând numai- decât, nu le mai vine nicicând, zadarnic ar 
face apel după. Cei ageri sunt vrednici de aplauze pentru că 
dovedesc o miraculoasă capacitate: în idei, subtilitate; în fapte, 
cuminţenie. 

57. Mai siguri sunt cei ce chibzuiesc. Foarte repede, 
dacă bine. Ce se face iute, iute se desface | dar ceea ce trebuie 
să dureze o veşnicie are a zăbovi o alta pentru a se înjgheba. Nu 
interesează decât perfecțiunea şi numai reuşita dăinuieşte. 
Mintea cu ape adinei dobândeşte veşnicii. Ceea ce valorează 
mult costă mult, deoarece şi cel mai preţios dintre metale e cel 
mai zăbavnic şi mai greu. 

58. învață să te acomodezi. Nu trebuie să te araţi 
tuturor la fel de inteligent, nici să foloseşti mai multe forţe decât 
e nevoie; să nu faci risipă nici de ştiinţă, nici de putere: bunul 
şoimar nu slobozeşte asupra prăzii mai multe răpitoare decât 
trebuie ca să-o vâneze. Nu te făli necontenit, căci mâine nu vei 
mai uimi pe nimeni. Cată să ai totdeauna o noutate cu care să 
străluceşti, întrucât cine zilnic dezvăluieşte încă ceva, întreţine 


60 Proverb catalan : „Deu no pega de basto, sino de sao“ („Dumnezeu nu bate cu băţul, cl 
cu timpul"). 

61 Reflecţie atribuită lui Carol Qulntul : „El tiempo y ijo a otros dos“. 

62 Antiperistatic de la antiperistază; rezistența sau reacția provocată de opoziția sau de 


acțiunea unui principiu sau a unei calități contrarii. 


aşteptarea şi nimeni nu ajunge să-i descopere vreodată hotarele 
marii capacităţi. A 

59. Omul cu sfirşit bun. |n casa Fortunei, dacă intri pe 
uşa plăcerii, ieşi pe cea a durerii, şi dimpotrivă; atenţie, dar, la 
sfirşit, luând mai mult seama la norocul de la ieşire decât la 
aplauzele de la intrare. Obişnuita restrişte a’ norocoşilor este că 
au începuturi foarte prielnice, dar încheieri nespus de tragice. 
Lucrul cel mai însemnat nu sunt aplauzele mulţimii la intrare, 
căci a tuturor este lăudabilă, ci simţirea obştească de la ieşire, 
foarte puţini fiind cei regretaţi; rareori îi însoţeşte norocul pe cei 
ce ies] pe cât se-arată de curtenitor cu cei ce vin, pe-atât de 
nepoliticos cu cei ce se duc. 

60. Judecăți sigure. Unii se nasc prudenţi; pornesc spre 
învăţătură cu acest folos al bunului-simţ înnăscut, şi astfel au şi 
străbătut jumătate din drumul către succese. Cu vârsta şi cu 
experienţa, raţiunea se coace pe deplin, şi ei ajung la o judecată 
foarte cumpănită; urăsc orice capriciu ca pe-o ispitire a 
cuminţeniei şi mai cu seamă în probleme de stat, care, datorită 
însemnătăţii lor supreme, cer siguranţă fără greş. Asemenea 
oameni merită să stea la cârma statului, fie pentru mânuire, fie 
pentru sfat. 

61. Fii eminent în tot ce-i superior: e mare singularitate 
în pluralitatea desăvârşirilor. Nu poate exista erou fără vreo 
însuşire sublimă: mediocrităţile nu sunt obiect al aplauzelor. 
Remarcarea într-o îndeletnicire ieşită din comun te scoate din 
rândul mulţimii şi te-nalţă pe treapta excepţionalului. A fi 
eminent într-o profesiune umilă înseamnă a fi ceva în puţin; 
sporul de desfătare aduce un minus de glorie. Excelarea în 
domenii privilegiate ecao trăsătură a suveranităţii: impune 
admiraţia şi atrage afecțiunea. 

62. Lucrează cu. Unelte bune. Unii vor ca extrema 
subtilităţii lor să le fie pusă-n lumină de ticăloşia uneltelor: 
primejdioasă mulţumire, vrednică de pedeapsa destinului! 
Niciodată destoinicia ministrului n-a ştirbit măreţia suveranului; 
mai degrabă toată gloria izbânzilor recade apoi asupra cauzei 
prime, ca şi, dimpotrivă, ocara. Faima merge totdeauna cu cei 


63 Romera-Navarro (Ordculo, p. 124) citează în această ordine de idei Fcclesiastul, 7, 8 : 
„Hai bun este sfîrşitul unui lucru decît începutul lui", şi proverbul „No la entrada, sino la solida 
hace a tos hombres venturosos“ („Nu intrarea, ci ieşirea îi face pe oameni norocoşi"). E, de 
fapt, un loc comun al înţelepciunii universale, dovadă şi proverbul românesc : „Sfirşitul laudă 
începutul". 


de sus. Nu zice niciodată: „Acela a avut miniştri buni sau răi“, ci 
„acela a fost meşter bun sau prost“. Alege-i, aşadar, încearcă-i, 
fiindcă lor le vei încredința nemurirea reputației. 

63. Excelare cu întârziere. lar dacă o-nsoţeşte şi 
perfecțiunea, e îndoită. Mare folos să joci mina întâi, deoarece 
câştigi în condiţii de egalitate. Mulţi ar fi devenit fenicşi în 
slujbele lor dacă nu le-ar fi luat-o alţii înainte. Cei dintâi au 
dreptul de primogenitură la moştenirea faimei, iar ceilalţi se 
aleg doar cu hrana obţinută prin proces; oricât ar năduşi, nu pot 
ispăşi vulgarul ponos al imitaţiei. Subtilitate a prodigioşilor este 
născocirea de noi drumuri către excelări, numai să le stea 
cuminţenia de strajă la greu. Prin noutatea preocupărilor şi-au 
făcut loc înţelepţii în catalogul eroilor. Câte unul vrea să fie mai 
degrabă primul în a doua categorie decât al doilea în prima. 

64. A şti să te păzeşti de necazuri. A te feri de neplăceri 
e o cuminţenie de mare folos, înţelepciunea evită multe: este 
Lucina *norocului şi, ca atare, a mulţumirii. Nu da şi, cu atât mai 
mult, nu primi veşti rele: trebuie să li se închidă toate intrările, 
fără doar cea a leacului. Unora li se strică urechile de prea multă 
dulceaţă auzită în linguşiri; altora de amarul ascultat în bârfeli, 
şi sunt unii care nu pot trăi fără vreo neplăcere zilnică, precum 
Mi- tridate 3 fără otravă. Regulă a păstrării de sine nu e însă 
dorinţa de a-ţi pricinui un necaz de-o viaţă întreagă doar ca să-i 
faci o dată plăcere altuia, fie şi celui mai apropiat. Niciodată să 
nu păcătuieşti împotriva propriei tale fericiri ca să-i faci pe plac 
celui care sfătuieşte şi stă deoparte, iar în orice împrejurare, ori 
de câte ori ai avea de ales între a-i face altuia o bucurie şi a-ţi 
pricinui ţie necaz, o lecţie binefăcătoare spune că e mai bine să 
se amărască celălalt acum decât tu pe urmă şi încă fără leac. 

65. Gust ales. Gustul, ca şi mintea, cere cultivare. 
Superioritatea inteligenţei înnobilează pofta dorinţei şi apoi 
plăcerea posesiunii. Nivelul unei capacităţi se cunoaşte după 
înălţimea aspiraţiei. Spre a se mulţumi, o mare capacitate are 
nevoie de un obiect vast; aşa cum marile îmbucături sunt pentru 
gurile mari, materiile sublime pentru geniile sublime. Cele mai 
vajnice lucruri îi ştiu de frică, şi cele mai neclătinate desăvârşiri i 
se-nfăţişează cu inima sirânsă; rare sunt cele de prima mărime; 
zgârcită fie dar prețuirea. Gusturile se deprind prin conversaţie 
şi se moştenesc prin frecventare necurmată: mare noroc să ai 


G4tăţi progresive de otravă pentru a se imuniza. 


de-a face cu cineva al cărui gust e-n apogeu. Dar nu trebuie să 
declari că toate îţi displac, pentru că aceasta e una din 
extremele prostiei, şi mai respingătoare când provine din 
afectare decât din nesăbuire. Unii ar vrea ca Dumnezeu să facă 
o altă lume şi alte perfecţiuni pentru îndestularea închipuirii lor 
extravagante h 

66. Atenţie ca să-ți iasă bine toate. Unii iau aminte mai 
mult la nestrămutarea drumului decât la fericita izbutire a 
încercării, dar întotdeauna mai greu atârnă dezonoarea eşecului 
decât chezăşia silinţei, învingătorul n-are nevoie să dea 
socoteală. Cei mai mulţi nici nu observă  înlănţuirea 
împrejurărilor, ci rezultatele bune sau rele; astfel, nu-ţi pierzi 
niciodată reputaţia când îţi atingi țelul. Un sfârşit 

1 Aluzie la Alfons al X-lea cel înţelept, ironizat în Criticonul/, 

|, 3. 

Suri poleieşte totul, chiar de i-ar dezminţi nechibzuinţele 
mijloacelor. Căci e o măiestrie să mergi împotriva măiestriei 
când nu poţi dobândi altfel fericirea de-a ieşi cu bine. 

87. Alege-ti slujbele vrednice de aplauze. Mai toate 
lucrurile atârnă de satisfacția celorlalţi. Preţuirea e pentru 
desăvârşiri ceea ce e favoniul® pentru flori: suflare şi viaţă. Sunt 
slujbe menite aclamaţiei universale şi sunt altele, deşi mai mari, 
deloc vizibile; acelea, înfăptuindu-se în văzul tuturor, captează 
bunăvoința obştească; acestea, deşi mai dăruite cu neobişnuit şi 
desăvârşire, rănim în taina imperceptibilităţii lor: venerate, dar 
neaplaudate. Printre principi, cei proslăviţi sunt biruitorii, şi de- 
aceea regii Aragonului au fost atât de vrednici de laudă ca 
războinici, cuceritori şi mărinimoşi$$. Bărbatul de seamă aleagă 
îndeletnicirile celebre, pe care toţi le văd şi din care toţi se- 
mpărtăşesc, astfel ca prin sufragiile obşteşti să devină 
nemuritor. 

68 Dă înțelegere. Este o mai mare desăvârşire decât să dai 
memorie, după cum şi cea dintâi e mai mare. Uneori trebuie să 
reaminteşti, alteori să atragi atenţia. Unii nu fac anumite lucruri, 
care ar fi fost tocmai coapte, doar pentru că nu le-a dat prin 
gând; ajute-i atunci povaţa prietenească să-şi dea seama de 
interese. Una din cele mai înalte înzestrări ale minţii e să-ţi dea 


65 Favoniul (lat. favontus), vînt prielnic de apus, zefir. 


66 Se referi, in ordine, Ia Pedro al 111-lea cel Mare (1236— 1285), lacob (Jaime) I 
Cuceritorul (1208—1276) şi Alfons al V-lea cel Mărinimos (1416—1458). 


prin gând ceea ce se cade. Lipsind ea, multe izbânzi rămân 
nerealizate. Deie lumină cel ce are şi caute-o cel care o 
cerşeşte: primul cu chibzuinţă, al doilea cu atenţie: ajungă şi-un 
cuvânt în treacăt. Această subtilitate e de trebuinţă când e 
vorba de folosul celui care se trezeşte; cată să dovedeşti bun- 
gust şi să treci la mai mult dacă nu va fi de-ajuns. De îndată ce 
te vezi cu un nu, porneşte cu dibăcie în căutarea lui da, căci de 
cele mai multe ori nu izbuteşti pentru că nu încerci. 

69. Nu cădea într-o toană vulgară. Mare om cel ce 
'âiiciodată nu se supune impresiilor trecătoare. E o lecţie de 
prudenţă reflecţia despre sine, cunoaşterea dispoziţiei tale reale 
şi preîntâmpinarea ei, ba chiar înclinarea spre cealaltă extremă 
pentru a găsi între natură şi artă limba de cumpănă a raţiunii h 
Inceputul îndreptării e cunoaşterea de sine. Căci există monştri 
de neobrăzare: veşnic le vine câte o toană şi-şi schimbă simţirile 
odată cu ele; şi, târâţi pururi de această pornire grosolană, se- 
avântă mereu contradictoriu. Şi necumpătarea aceasta nu 
numai că distruge voinţa, dar se-ncumetă să atace şi judecata, 
tulburând afectul şi intelectul. 

70. Știința de-a refuza. Nu trebuie să admiţi orice, mei 
oricui. E tot atât de însemnată ca şi ştiinţa de-a admite, iar 
pentru cârmuitori e o prudenţă de nelipsit. Un mare rol are 
forma: e mai prețuit un nu al unora decât un da al altora, pentru 
că un nu poleit place mai mult decât un da sec. Sunt mulţi care 
veşnic au un nu pe limbă şi strepezesc totul cu el; primul lor 
răspuns e totdeauna nu şi, chiar dacă pe urmă admit tot, nu 
sunt preţuiţi din cauza nemulțumirii dinainte. Nu refuza pe 
nepusă masă; dezamăgirea să fie servită în dumicaturi mici; nici 
nu refuza de tot, căci ai reteza orice nădejde celor ce atârnă de 
tine. Lasă totdeauna câteva rămăşiţe de speranţă ca să- 
ndulceşti amărăciunea refuzului. Golul bunăvoinţei fie umplut de 
politeţe, iar lipsa faptelor fie înlocuită de vorbele bune. Nu şi da 
se rostesc iute, dar cer multă gândire. 

71. Nu ji inconsecvent, schimbător în purtare: nici din 
fire, nici din afectare. Bărbatul cuminte este totdeauna acelaşi 
în tot ce e desăvârşit, dând dovadă că este inteligent. 
Schimbarea lui depindă de cea a cauzelor şi a meritelor. Pentru 
cuminţenie, varietatea e urâtă. Sunt unii care zilnic sunt altfel; 
până şi înţelegerea lor e inconsecventă, cu atât mai mult voinţa, 
ba chiar norocul: albul da-ului de ieri e azi negrul nu-ului lor, 


contrazicându-şi veşnic reputaţia şi derutând părerea celorlalţi. 

72. Om hotărât. Mai puţin dăunătoare e proasta făptuire 
decât nehotărârea. Lucrurile nu se strică atât curgând cât 
băltind. Există oameni incapabili de o decizie, care au nevoie de 
un imbold în toate; şi uneori pricina nu-i atât descumpănirea 
judecății, de vreme ce le e pătrunzătoare, cât neputinţa. A 
vedea greutăţile e ingenios, dar şi mai ingenios e a găsi o ieşire 
din ele. Sunt alţii pe care nimic nu-i încurcă, oameni cu judecată 
limpede şi fermă; au venit pe lume pentru slujbe sublime, 
fiindcă mintea lor vie înlesneşte nimerirea şi îndeplinirea; fac şi 
desfac totul în calea lor, încât, după ce-a dat legi unei lumi, 
unuia de teapa lor i-a rămas timp şi pentru alta; iar dacă norocul 
le stă chezaş, se avântă cu şi mai mare siguranţă. 

73. A şti sa treci cu vederea. Modul de a ieşi din impas 
al celor cuminţi. Cu eleganța unei vorbe de duh obişnuiesc să 
iasă din cel mai încux'cat labirint. De cea mai primejdioasă 
gâlceavă scapă în chip grațios cu un zâmbet: pe aceasta-şi 
întemeia curajul cel mai mare dintre marii căpitani“, 
Stratagemă politicoasă a refuzului, schimbarea vorbei; şi nu 
există o mai mare înţelepciune decât a te face că nu înţelegi. 

74. Nu fi neîndurat. Adevăratele fiare hălăduiesc unde e 
cea mai multă lume. lInaccesibilitatea e viciul celor fără 
cunoaştere de sine, întrucât îşi schimbă toanele odată cu 
galoanele. Nu-i mijloc prielnic consideraţiei să-ncepi prin a fi 
supărător. Merită să vezi un asemenea monstru neîndurător 
veşnic gata de obraznica-i cruzime! Cei care, spre nefericirea 
lor, atârnă de asemenea oameni, intră să le vorbească pregătiţi 
ca pentru o luptă cu tigrii, înarmaţi atât cu boldul cât şi cu 
teama. Ca să urce în postul aceia, s-au făcut plăcuţi tuturor, iar 
o dată aici, vor să se despăgubească supărându-i pe toţi. Când 
prin slujba lor ar trebui să fie ai multora, nu sunt ai nimănui prin 
ursuzenia şi aroganţa lor. Pedeapsă curtenească pentru cei de 
teapa lor e să fie ţinuţi deoparte, răpindu-le şi cuminţenia odată 
cu frecventarea oamenilor. 

75. Alege-ți un prototip eroic: mai mult pentru a-l 
întrece decât pentru a-l imita. Există pilde de măreție, texte 
însufleţite ale reputației. Fiecare în propria îndelt- nicire să-i 
aibă-n gând pe cei mai buni, nu atât ca să-i urmeze, cât ca să le- 
o ia înainte. Alexandru, la groapa lui Abile, nu pe el l-a plâns, ci 


67 Aluzie posibilă la Gonzalo Fernândez de Cordoba, Marele Căpitan. 


pe sine însuşi, încă nenăscut întru strălucire. Nimic nu 
stârneşte mai multă râvnă-n cuget ca trâmbiţa faimei altora: 
aceeaşi care doboară pizma, încurajează mărinimia. 

76. Nu glumi tot timpul. Prudenţa se cunoaşte după 
seriozitate, aceasta bucurându-se de mai multă trecere decât 
ingeniozitatea. Cel ce glumeşte mereu nu-i niciodată om 
adevărat. Cu aceştia ne purtăm ca şi cu mincinoşii, nedându-le 
crezare: unora, de teama minciunii, celorlalţi, de-a zeflemelii. Nu 
poţi şti când vorbesc cu cap, ceea ce e ca şi cum nu l-ar avea. 
Necazul cel mai mare este hazul necurmat. Alţii îşi câştigă faimă 
de mucaliţi, dar îşi pierd creditul de oameni cuminţi. Trebuie să- 
şi aibă şi voia- bună clipa ei; toate celelalte, seriozităţii. 

77. învață să te deprimi cu toți. Proteu înţelept: cu 
doctul, doct, iar cu sfântul, sfânt. Mare artă să-i câştigi pe toţi, 
deoarece asemănarea atrage bunăvoința. Observă firile şi 
potriveşte-te după fiecare: cu cel serios şi cu cel glumeţ, 
urmează-le înclinarea,  supunându-te unei transformări 
curtenitoare: necesară celor ce aiârnă de alții. Această mare 
subtilitate a vieții pretinde o mare capacitate, mai puţin 
anevoioasă pentru bărbatul universal, cu mintea bogată-n 
cunoştinţe şi firea-n gusturi. 

78. Artă în felul de-a începe. Prostia intră totdeauna 
dând buzna, căci toţi proştii sunt îndrăzneţi. Însuşi simplismul 
lor, care-i împiedică să ia aminte la neajunsuri, le răpeşte apoi şi 
mâhnirea dezastrelor. Cuminţenia intră cu multă băgare de 
seamă; cercetaşii ei sunt Luarea-aminte şi Prevederea: merg în 
recunoaştere pentru a purcede fără primejdie. Chibzuinţă 
osândeşte orice Temeritate la prăvălire, măcar că uneori le iartă 
Norocul. Unde te temi de mari adâneimi, cată a păşi cu grijă: 
meargă înainte Iscusinţa şi după ea Prudenţa, pas cu pas. 
Pândesc bancuri mari în relaţiile cu oamenii din ziua de azi; se 
cade să navighezi aruncând mereu sonda. 

791 Fire veselă. Cu măsură, nu-i cusur, ci dar. Un grăunte de 


68 Graciăn amalgamează aici două anecdote diferite : cea cu Alexandru Macedon care, 
vizitînd mormîntul lui Ahile nu-1 plînge, ci îl fericeşte fiindcă a avut în viaţă un prieten 
credincios, iar după moarte un poet faimos care i-a proslăvit faptele (Plutarh, Vie fi paralele, 
Alexandru, 15 ; vezi trad. N. I. Barbu, Ed. ştiinţifică, voi. UI, p. 370) ; şi anecdota cu Cezar care 
plînge citind ceva despre Alexandru cel Mare, râspunzîndu-le prielenilor miraţi de plînsul său 
că e firesc să se întristeze, cînd Alexandru, deşi atît de tînăr, domnise peste atitea popoare, în 
timp ce el nu făcuse nimic de seamă pînă la virsta sa (Ibidem, Caesar, 11, ed. cit., voi, III, p. 
4<37). Dau datele după A. del Hoyo, Graciân, Obras completas, p, 31, col. 1, n. 1, corectînd 
însă trimiterile la Plutarh. 


voioşie dă gust bun la orice. Şi cei mai mari oameni mută piesa 
hazului, care le atrage simpatia universală, păstrând însă locul 
de cinste pentru înţelepciune şi cerându-i voie cuviinţei. Alţii 
dintr-o vorbă de duh îşi fac scurtătură spre ieşirea din 
încurcătură, căci silit lucruri pe care trebuie să le iei în glumă, şi 
uneori tocmai lucrurile pe care celălalt le ia mai în serios. 
Dovedeşte seninătate, cârlig la inimi. 

80. Atenţie la ceea ce afli. Oamenii trăiesc mai mult din 
ceea ce află, cel mai puţin văd; trăim cu credinţă în ceilalţi. 
Auzul e uşa din dos a adevărului“ şi poarta principală a 
minciunii. Adevărul îndeobşte e văzut, doar în mod excepţional 
auzit; rareori ajunge la noi în toată puritatea sa şi cu atât mai 
puţin când vine de departe; aduce totdeauna cu sine şi ceva din 
amestecul simţirilor prin care trece. Patima vopseşte în culorile 
ei tot ce atinge, când pornită, când binevoitoare; tinde mereu să 
impresioneze: mare grijă cu cine laudă, şi mai mare cu cine 
osândeşte. E nevoie aici de toată atenţia spre a descoperi 
intenţia mijlocitorului, cunoscând dinainte cum calcă. Vicleşugul 
fie încercătorul capului şi calpului. 

81. Foloseşte înnoirea strălucirii. E privilegiul fenixului. 
Excelarea de obicei îmbătrâneşte, şi odată cu ea şi faima; 
deprinderea micşorează admiraţia, iar o noutate mediocră 
învinge de obicei şi cea mai eminentă calitate îmbătrânită. Fă 
uz, aşadar, de renaştere în curaj, în minte, în noroc, în toate: 
avântă-te cu noutăţi de splendoare, 'răsărind de multe ori, ca 
soarele, schimbând scenele strălucirii, pentru ea într-o parte 
lipsa, într-alta noutatea, să atragă aici aplauzele, dincolo 
dorinţa. 

82. Nu istovi niciodată nici răul, nici binele. La măsură în 
toate a redus un înţelept toată înţelepciunea b Suprema 
dreptate devine strâmbătate 2, iar portocala prea stoarsă 
ajunge să dea amăreală. Nici în desfătare nu trebuie să mergi 
până la extreme. Chiar şi spiritul secătuieşte dacă-l istoveşti, şi 
va scoate sânge-n loc de lapte cel ce mulge ca un tiran. 

83. îngaduieşte-ți câte o mică greşeală. Căci o 
neglijenţă e uneori cea mai bună recomandare a înzestrărilor. 
Invidia îşi are ostracismul ei, cu atât mai josnic cu cât mai 
ucigaş; acuză atotdesăvârşirea că păcătuieşte nepăcătuind şi 
osândeşte cu totul ceea ce e întru totul desăvârşit; se face 


69 Uşa din faţă fiind văzul. 


Argus ca să găsească defecte în tot ce-i mai bun, fie şi numai 
spre a se mângâia. Blamul loveşte, ca trăsnetul, cele mai 
semeţe culmi. Dormiteze, aşadar, din când în când Homer3, 
simulând câte o neglijenţă în minte sau în curaj, dar niciodată 
cuminţenie, spre a linişti reaua- voinţă ca nu cumva să crape de 
venin: e ca şi cum ţi-ai arunca mantia în ochii taurului invidiei ca 
să-ţi mântuieşti nemurirea. 

84. A şti să te foloseşti de duşmani. Trebuie să ştii cum 
să apuci toate lucrurile, nu de tăiş, căci vatămă, ci de plăsea, 
căci apără; mult mai mult rivalitatea. Bărbatului înţelept îi sunt 
mai de folos duşmanii decât prostului prietenii. O rea-voinţă 
poate netezi munţi de greutăţi pe care hatârul nici nu s-ar 
încumeta să-i atace. Măreţia multora le-a fost făurită de rău- 
voitorii lor. Mai crudă e linguşirea decât ura, deoarece aceasta 
din urmă lecuieşte negreşit petele pe care cealaltă le ascunde. 
Omul cuminte îşi face din pica celorlalţi o oglindă mai 
credincioasă decât cea a afecțiunii şi preîntâmpină ponegrirea 
cusururilor sau şi le-ndreaptă, căci mare e prudenţa când 
trăieşti fa- tă-n fată cu o rivalitate, cu o rea-voinţă. 

85. Nu fi as. Năravul a tot ce-i excelent e că prea multul 
uz devine abuz; însuşi faptul că e râvnit de toţi ajunge să-i 
dezguste pe toţi. Mare nefericire să nu fii bun de nimic, dar nu 
mai mică să vrei a fi bun la toate; aceştia ajung să piardă de 
mult ce-au câştigat şi sfârşesc prin a fi la fel de detestaţi pe cât 
au fost înainte de doriţi. Se întâlnesc astfel de aşi în toate 
soiurile de perfecţiune şi, pierzând prețuirea dinţii pentru 
raritate, se aleg cu disprețul fiindcă sunt pe toate drumurile. 
Singurul leac al oricărei lipse de măsură e de a păstra o cale de 
mijloc în strălucire: prisosul să fie în desăvârşire şi moderaţia în 
fălire. Torța, cu cât străluceşte mai tare, cu atât se mistuie mai 
mult şi durează mai puţin. Zgârcenia arătării e răsplătită de 
câştigurile preţuirii. “Ştergerea lui costă scump. Bărbatul 
cuminte ferească-se, clar, de aceste restrişti şi ţină piept cu 
atenţia lui vulgarei obrăznicii, căci e mai uşor să previi decât să 
dregi. 


70 Preîntîmpină gurile rele. Vulgul are multe capete şi deci mulţi 
ochi pentru răutate şi multe limbi pentru defăimare. Se-ntimplă să 
umble-n rândurile lui cîte o vorbă rea care stigmatizează cea mai 
înaltă reputaţie, iar dacă apucă să devină şi poreclă vulgară, dă gata 
bunul 


87. Cultură şi împodobire. Omul se naşte barbar; se 
izbăveşte de  animalitate cultivându-se. Cultura făureşte 
persoane, cu atât mai depline cu cât e mai înaltă. In temeiul ei a 
putut numi Grecia barbar tot restul universului. Neştiinţa e 
nespus de grosolană. Nimic nu cultivă mai bine ca ştiinţa. Dar, 
lipsită de podoabă, chiar şi învăţătura e necioplită. Nu numai 
inteligenţa trebuie împodobită, ci şi vrerea şi încă mai mult 
conversaţia. Se-ntâlnesc oameni împodobiţi' din fire cu eleganţă 
lăuntrică şi exterioară, în cugetări şi-n cuvinte, în gătelile 
trupului, care sunt asemeni coajei, şi-n înzestrările sufletului, 
care sunt fructul. Sunt alţii, dimpotrivă, atât de grosolani, încât 
toate lucrurile, iar uneori chiar calităţile, şi le întinează cu o 
barbară şi nesuferită neîngrijire. 

88. Fii măreț în comportare, străduindu-te să-ţi fie 
sublimă. Bărbatul mare nu trebuie să fie mărunt în purtări. Nu 
amănunţi niciodată prea mult lucrurile şi cu atât mai puţin de 
cele mai neplăcute, căci deşi a observa totul într-o doară e de 
folos, nu tot aşa este a voi să cercetezi totul înadins. Trebuie să 
te porţi îndeobşte cu o nobilă generalitate, lăstar de filotimie. De 
o mare însemnătate în câr- muire e a face pe neştiutorul; se 
cade să treci cu vederea cele mai multe lucruri între rude, între 
prieteni şi mai cu seamă între duşmani. Orice pedanterie e 
supărătoare, iar în felul de-a fi, apăsătoare. Revenirea 
necurmată la o nemulţumire e un soi de manie. Şi, îndeobşte, 
felul de a se purta al fiecăruia va fi după cum îi este inima şi 
capacitatea. Mai întâi nu te cunoşti temeinic. Există oglinzi ale 
chipului, nu însă ale cugetului: una să-ţi fie judicioasa reflecţie 
despre tine însuţi. Şi chiar de ţi-ai uita de icoana ta dinafară, 
păstrează-ţi-o pe cea lăuntrică, spre a ţi-o-n- drepta şi 
îmbunătăţi. CunoaştO-ţi puterile cuminţeniei şi-ale dibăciei 
înainte de-a întreprinde ceva; pipăie-ţi cerbicia înainte de a te 
avânta; măsoară-ţi adâncurile şi cân- tăreşte-ţi capacitatea 
pentru orice. 

90. Arta de a trăi mult: a trăi frumos. Două lucruri vin 
repede de hac vieţii: prostia sau ticăloşia. Unii şi-au pierdut-o 
pentru că n-au ştiut să şi-o păstreze, alţii pentru că n-au vrut. 
Precum virtutea îşi este propria răsplată, tot astfel viciul îşi este 
pedeapsă sieşi: cine trăieşte grăbit în viciu, sfârşeşte iute în 
două feluri'!; cine trăieşte grăbit în virtute nu moare niciodată. 


71 Adică îşi pierde şi viaţa, şi reputaţia. 


Integritatea cugetului se transmite trupului, şi viaţa frumoasă e 
socotită lungă nu numai în intensitate, ci şi-n întindere. 

91. Acționează totdeauna fără temeri de imprudență. 
Bănuiala de nereuşită în cel ce acţionează e o certitudine pentru 
cel ce priveşte, cu atât mai vârtos de este rival. Dacă judecata 
îşi face scrupule şi-n fierbinţeala patimii, mai târziu, la rece, se 
va osândi pentru prostie notorie. Sunt primejdioase acţiunile în 
care prudenţa stă la-ndoială: mai sigură ar fi renunţarea. 
Cuminţenia nu admite probabilităţi; păşeşte totdeauna în lumina 
de amiază a raţiunii. Cum poate ieşi cu bine o treabă care, abia 
pusă la cale, se şi vede osândită de neîncredere? lar dacă 
hotărârea cea mai aprobată de un nemine discrepante 2 lăuntric 
se-ntâmplă să sfârşească rău, ce-o aşteaptă pe aceea în care 
raţiunea a şovăit de la bun început, iar judecata a avut 
presimţiri rele? 

92. Creier superior: adică-n toate. E întâia şi suprema 
regulă a lucrării şi-a vorbirii, cu atât mai trebuincioasă cu cât 
slujbele sunt mai mari şi mai înalte. Mai de preţ e un dram de 
cuminţenie decât ocale de subtilitate. E o purce- dere sigură, 
deşi nu prea aplaudată, dar reputaţia de om cuminte e însuşi 
triumful faimei: va fi de ajuns să-i mulţumeşti pe cei cuminţi, a 
căror aprobare e piatra de încercare a succeselor. 

93. Om universal. Alcătuit din toate desăvârşirile, 
valorează cât mulţi. Fericeşte nespus viaţa, împărtăşind această 
desfătare celor apropiaţi. Varietatea însoţită de desăvârşire e 
petrecerea vieţii. Mare artă aceea de a şti să dobândeşti tot ce e 
bun. Şi de vreme ce natura l-a făcut pe om compendiu al întregii 
firi prin înălţimea calităţilor sale, facă din el şi arta un univers 
prin exercitarea şi cultivarea gustului şi-a inteligenţei. 

94. Capacitate de necuprins. Bărbatul atent cată a se feri să-i 
fie sondată profunzimea, fie a ştiinţei, fie a valorii, dacă vrea să 
fie venerat de toţi: dezvăluiască-se cunoaşterii, nu cuprinderii. 
Nimeni să nu-ţi dibuiască hotarele capacităţii, din pricina văditei 
primejdii a dezamăgirii. Să nu dai niciodată prilej cuiva să te 
priceapă în întregime: nasc mai multă venerație părerea şi 
îndoiala asupra întinderii capacităţii fiecăruia dintre noi decât 
certitudinea ei, oricât ar fi ea de mare. 

9 5, A şti să întreții aşteptarea: nutreşte-o necurmat; Wmultul 
făgăduiască mai mult, şi cea mai bună faptă fie maz 1 pentru 
altele mai bune. Nu. Etala totul din prima dată: mare iscusinţă a 


şti să-ţi drămuieşti forţele, ştiinţa, şi a propăşi neîntrerupt în 
succes. 

96. Despre marea sindereză'?. E tronul raţiunii, temelia 
prevederii, căci, datorită ei, nimerirea țintei nu-i costisitoare. E 
dar ceresc şi încă cel mai râvnit, fiind întâiul şi cel mai bun: 
prima piesă din armură, atât de trebuincioasă, încât oricare alta 
i-ar lipsi omului, nu s-ar socoti lipsit; puţinul ei se vede cel mai 
mult. Toate lucrările vieţii atârnă de înrâurirea ei şi toate îi cer 
întărirea, căci totul trebuie să fie cu cap. Constă într-o înclinare 
înnăscută către tot ce e cât mai potrivit cu raţiunea, însoţindu- 
se totdeauna cu tot ce e mai nimerit. 

97. Dobândeşte şi păstrează-ţi reputația. E uzufructul 
faimei. Costă scump, fiindcă naşte din însuşirile eminente, care 
sunt la fel de rare pe cât de răspândite sunt mediocrităţile. O 
dată dobândită, e lesne de păstrat. Obligă mult şi lucrează şi 
mai mult. Prin sublimitatea cauzei şi-a sferei sale e un soi de 
maiestate când ajunge să se preschimbe-n venerație; totuşi, 
numai reputaţia miezoasă e ţinută mereu la mare preţ. 

98. Tncijrează-li voința.  Pasiunile sunt  spărturile 
cugetului. Ştiinţa cea mai practică e disimularea. Cine joacă cu 
cărţile pe faţă riscă să piardă. Paza prudentului lupte cu 
iscodirea curiosului: lincşilor cuvântului, sepiile tainei lăuntrice. 
Gustul să nu-ţi fie cunoscut pentru a nu-ţi fi prevenit, de unii ca 
să ţi-l contrazică, de alţii ca să ţi-l măgulească. 

99. Realitate şi aparentă. Lucrurile nu trec drept ceea ce sunt, 
ci drept ceea ce par; rari sunt cei ce privesc pe dinăuntru şi 
numeroşi cei ce se mulţumesc cu aparenţa. Nu e de-ajuns să ai 
dreptate cu faţă măsluită. 

100. Bărbat dezamăgit: creştin înţelept, curtean filosof. 
Dar nu să pari, necum să te prefaci. Filosofia e discreditată, deşi 
e îndeletnicirea de căpetenie a înţelepţilor. Ştiinţa celor cuminţi 
trăieşte văduvită de autoritate. Se- neca a introdus-o la Roma; 
s-a păstrat eâtva timp pe la curţi; azi trece drept necuviinţă. 
Dezamăgirea a fost însă totdeauna hrana prudenţei, desfătarea 


72 Sindereză (synderesis), cunoaştere înnăscută a principiilor 
acţiunii morale şi, totodată, cunoaşterea exactă a propriei stări 
morale, In limbajul ascetic, spre deosebire de sineideză (syneide- 
sis), care este capacitatea de a aplica principiile generale ale 
judecății morale la cazuri particulare. Aici, în sensul mai general de 
„discernămînt", „rațiune practică" sau „bun-simţ". 


integrităţii. 

101. Jumătate de lume îşi râde de cealaltă jumătate, 
prostia fiind universală. Totul e bun sau totul e rău, după cum ţi 
se pare; unul goneşte după ceea ce altul prigoneşte. Prost de 
nesuferit cel ce vrea să rânduiască totul după gândul său. 
Desăvârşirile nu depind de un singur plac: atâtea gusturi câte 
chipuri şi la fel de felurite. Nu-i defect fără afect, nici nu trebuie 
să te descumpăneşti din pricină că un anumit lucru nu le place 
unora, căci nu vor lipsi alţii care să-l preţuiască; ci nici aplauzele 
lor să nu-ți fie prilej de înfumurare, pentru că alţii le vor osândi. 
Regula adevăratei mulţumiri e aprobarea bărbaţilor renumiţi şi 
care-şi pot da părerea în acea ordine de lucruri. Nu trăim după o 
singură părere”, nici după un sfpgur obicei, nici într-un singur 
veac. 

102. Stomac pentru marii dumicaţi ai soartei”. O pipotă 
încăpătoare nu e partea cea mai neînsemnată a trupului 
înţelepciunii, căci o mare capacitate e alcătuită din mădulare 
mari. Marile noroace nu-l împovărează pe cine merită altele şi 
mai mari: saţul unora e foamea altora. Mulţi sunt cei cărora 
bucatele foarte alese le cad greu numai din pricina micimii firii 
lor, necrescută şi nici născută pentru îndeletniciri atât de 
sublime; relaţiile cu lumea li se amărăsc, iar din pricina 
fumurilor ce se ridică din reputaţia lor calpă, ajung să-şi piardă 
capul; sunt pân- . Diţi de mari primejdii în locurile înalte şi nu-şi 
încap în sine pentru că nici norocul nu încape-n ei. Dovedească, 
aşadar, bărbatul de seamă că încă-i mai rămân sânuri pentru 
lucruri şi mai mari şi cată a se feri cu multă grijă de orice semn 
de inimă mică, 

103. Fiecare cu maiestate după măsură. Fie-ţi toate 
faptele, dacă nu ale unui rege, demne de unul, după sfera ta; 
purtarea regească, în hotarele soartei tale cuminţi: sublimitate 
în lucrări, însufleţite-n. Cugetări. Şi-n tot ce faci să-nchipui un 
rege prin merite, dacă nu în realitate, căci adevărata 
suveranitate stă în integritatea moravurilor; şi cine poate sta 
pildă măreției nu va avea nici de ce s-o pizmuiască. Mai ales cei 


73! „Nec voio i'il'itur uno“, Persius, V, 53. 

74 Aforism bazat pe o vorbă a lui Filip al 11-lea, culeasă de Botero fDetti, fol. 49) : „Filip al II- 
lea, regele Spaniei, nu şi-a înălţat niciodată peste măsură slujitorii, fiindcă zicea că nu toate 

7 Bstomacurile sînt potrivite să mistuie un mare noroc" („non tutti gli stomachi sono acconci 
per digerir una grande fortuna"). 


din preajma tronului să ia ceva din adevărata superioritate; 
împărtăşească-se mai degrabă din înzestrările maiestăţii decât 
din ceremoniile  deşertăciunii, fără a năzui la neajunsul 
înfumurării, ci la înnobilarea miezului, deloc. Slujbă de neîndurat 
aceea care-l cere pe om în întregime, cu ceasuri numărate şi 
muncă  neschimbătoare; mai bune sunt cele scutite de 
neplăcere, îmbinând varietatea cu gravitatea, deoarece 
alternarea împrospătează gustul. Cele mai preţioase sunt cele 
care presupun o atâr- nare mai redusă ori mai îndepărtată; iar 
cea mai rea e cea care la urmă te face să năduşeşti la judecata 
omenească şi, mai vârtos, la cea dumnezeiască. 

105. Nu fi obositor. Omul cu o singură preocupare şi un 
singur subiect e îndeobşte supărător. Concizia e măgulitoare şi 
mai negustoroasă: câştigă prin curtenie tot ce pierde prin 
scurtime, Ce-i bun, de-i scurt, bun îndoit; şi chiar răul, dacă e 
puţin, nu e atât de rău. Mai mult lucrează chintesenţele decât 
peltelele. Şi e un adevăr ştiut că omul lung e rareori deşteptnu 
atât în latura materială a spunerii, cât în cea spirituală a 
gândirii. Sunt oameni care slujesc mai mult de povară decât de 
podoabă universului, scule rătăcite pe care toţi le ocolesc. 
Cumintele cată a nu încurca pe nimeni, şi cu atât mai puţin pe 
marile personaje, - căci îşi duc viaţa copleşiţi de ocupaţii, şi-ar fi 
mai rău să-l tulburi pe unul dintre ei decât pe tot restul lumii. 
Ce-i bine spus se spune iute. 

106. Nu face paradă cu norocul. Mai jignitoare este lauda 
cu rangul decât cu persoana proprie. Făcând pe omul cu 
greutate, îţi atragi ura: îţi era de-ajuns invidia. Consideraţia o 
dobândeşti cu atât mai puţin cu cât o cauţi mai mult; atârnă de 
respectul celorlalţi şi, ca atare, nu ţi-o poţi însuşi, ci trebuie s-o 
meriţi şi s-o aştepţi. Slujbele înalte cer autoritate pe măsura 
exercitării lor, fără ea nu se pot îndeplini în chip demn. P, 
letreaz-o pe cea meritată ca să-ţi duci la bun sfârşit obligaţiile în 
esenţa 

1 După proverbul latin „Homo /ortgus raro sapiens”. 

lor; n-o stoarce 'de vlagă, ci ajut-o; şi toţi cei ce fac pe 
neodihniţii în slujbă dau semn că n-o merită şi că rangul îi 
depăşeşte. Dacă e vorba să te afirmi, fă-o mai degrabă prin 
înzestrările tale eminente decât prin întâmplare, căci până şi un 
rege se cade a fi venerat mai mult pentru persoana decât 
pentru suveranitatea lui exterioară. 


107. Nu arăta mulțumire de sine. Nu trăi nici nemulţumit, 
căci e slăbiciune, nici satisfăcut, căci e prostie. La cei mai mulţi 
mulţumirea naşte din ignoranță şi devine până la urmă o fericire 
neghioabă care, deşi întreţine plăcerea, nu păstrează reputaţia. 
Cum nu pricepe desăvârşirile superlative ale celorlalți, se bucură 
de orice vulgară mediocritate proprie. Neîncrederea, pe lângă 
faptul că e cuminte, e şi totdeauna folositoare, fie ca prevedere, 
pentru ca toate să iasă bine, fie ca mângâiere, dacă ies rău; căci 
restriştile soartei nu-l surprind pe cel ce se temea de ele. Insuşi 
Homer aţipeşte câteodată, iar Alexandru cade din rangul şi 
amăgirea sa. Lucrurile atârnă de multe circumstanţe, şi ceea ce 
triumfă într-un anumit loc şi într-o anumită împrejurare, în altele 
dă greş. Dar incorigibili- tatea prostiei stă în faptul că 
mulţumirea de sine cea mai vană ajunge să-nflorească, iar 
sămânţa ei încolţeşte mereu. Lor şi mai micilor tăi, căci, prin 
apropierea extremelor, se va potrivi o mijlocie foarte înţeleaptă. 

109. Nu ti acuzator. Sunt oameni cu fire sălbatică, fac din 
toate o crimă, şi nu minaţi de patimă, ci de felul lor de-a fi; pe 
toţi îi condamnă, pe unii pentru că au făcut, pe alţii pentru că 
vor face. Aceasta vădeşte un suflet mai rău decât crud, şi 
anume mârşav; ei acuză cu atâta lipsă de măsură, incit din 
atomi fac bârne ca să scoată ochii cu ele; vătafi peste tot, 
făcând galeră din ceea ce ar fi elizeu. Dar dacă se amestecă şi 
patima, n-au margini în pornirea lor. Dimpotrivă, buna credinţă 
găseşte scuză pentru orice, dacă nu din intenţie, din neatentie. 

110. Nu aştepta să ţii soare ce apune. E maxima celor 
cuminţi să te lepezi de lucruri înainte de a se lepăda ele de tine. 
Învață să faci un triumf chiar din propriul tău sfârşit, căci uneori 
şi soarele, încă-n plină strălucire, obişnuieşte a se retrage după 
un nor pentru ca nimeni să nu-l vadă căzând şi lasă în urma-i 
nedumerire dacă a apus ori nu. Fereşte-te de apusuri ca să nu 
plesneşti de restrişti; nu aştepta să ţi se-ntoarcă spatele, căci 
vei fi îngropat de viu pentru mâhnire şi mort pentru 
considerație’. Ştiutorul îşi pensionează la timp calul şi nu 
aşteaptă să-l vadă poticnindu-se şi. Stârnind hohote de râs în 
toiul alergării; frumuseţea spargă-şi oglinda la vreme şi cu 
prevedere, nu târziu, cu nerăbdare, văzându-şi dezamăgirea. 


76 Am ţinut să păstrăm şi în traducere concizia construcţiei metonimice din original, 
caracteristică de altfel pentru Gracidn, şi al cărei înţeles este că „vei fi uitat încă din timpul 
vieţii şi de către cei ce te-ar putea regreta şi de către cei ce erau plini de consideraţie pentru 
tine“. 


111. Aibi prieteni. E o a doua existenţă. Orice prieten e 
bun şi înţelept pentru prieten; între ei, totul merge bine. Valorezi 
atâta cât vor ceilalţi şi, ca să vrea, se cade să le câştigi gura prin 
inimă. Nu e vrăjitorie mai tare ca bunul serviciu, iar pentru a 
câştiga prieteniile, cel mai bun mijloc e să le legi. Tot ce avem 
mai mult şi mai bun atârnă de ceilalţi. Trebuie să trăim fie între 
amici, fie între inamici; străduieşte-te zilnic să-ţi agoniseşti câte 
un prieten, dacă nu intim, măcar afectuos, căci unii îţi ră- mân 
confidenţi după nimerirea alegerii. 

112. Câştigă-ți iubire. Căci şi Cauza primă şi supremă o 
prevede rânduind-o printre cele mai de seamă lucrări ale ei. La 
buna părere se ajunge prin bunele sentimente. Unii se încred 
atât de mult în valoare, încât dispreţuiesc străduinţa; atenţia 
ştie însă bine cât de mare e ocolul meritelor singure dacă nu 
sunt ajutate de favoare. Bunăvoinţa înlesneşte şi înlocuieşte 
totul; ea nu numai presupune, ci şi pune, înzestrările, precum 
curajul, integritatea, ştiinţa şi chiar înţelepciunea; nu vede 
niciodată părţile urile fiindcă nu vrea să le vadă. Naşte de obicei 
dintr-o potrivire materială ţinând de fire, naţionalitate, rudenie, 
patrie şi slujbă; cea spirituală e mai sublimă, ţinând de 
înzestrări, îndatoriri, reputaţie, merite. Toată greutatea e s-o 
câştigi, căci-de păstrat e lesne; o poţi dobândi prin strădanii şi 
trebuie să ştii s-o foloseşti. 

113. Când soarta ti-e prielnică, pregăteşte-te pentru cea 
vitregă. E o măsură chibzuită a-ţi strânge vara cele de trebuinţă 
pentru iarnă, şi e mai lesne: atunci, hatâru- rile sunt ieftine, e 
belşug de prietenii. Bine e să pui deoparte pentru vremea rea, 
căci restriştea vine cu scumpete şi sărăcie lucie. Caută să-ţi faci 
zaherea de prieteni şi de inşi recunoscători, fiindcă într-o bună zi 
vei pune mare preţ pe ceea ce acum nu iei în seamă. Mojicia nu 
are niciodată prieteni în prosperitate, căci îi nesocoteşte; în 
restrişte, o nesocotesc ei pe ea. _ 

114. Nu concura niciodată. Orice pretenţie care. In- 
tâmpină opoziţie dăunează bunului nume; competiţia tinde 
numaidecât să stigmatizeze pentru a discredita. Puţini sunt cei 
care poartă război cinstit. Intrecerea dezvăluie cusururile pe 
care curtenia le uitase: mulţi au trăit bucurându-se de vază 
atâta vreme cât n-au avut concurenţi. Fierbinţeala rivalități 
aţâţă sau reînvie nelegiuirile moarte, dezgroapă duhorile trecute 
şi arhitrecute. Competiţia începe cu învederarea petelor, 


ajutându-se cu orice poate şi nu se cuvine; şi cu toate că uneori, 
şi chiar cel mai adesea, jignirile nu sunt arme de folos, îşi 
găseşte totuşi în ele o josnică mulţumire pentru răzbunarea ei, 
iar aceasta scutură totul cu atâta năduf, încât suflă colbul uitării 
de pe prdduful ponoaselor. Bunăvoinţa a fost totdeauna paşnică, 
iar reputaţia binevoitoare. 

115. Deprinăe-te cu relele apucături ale celor din preajma 
ta: ca şi cu chipurile urâte; e de folos când atârni de ei. Sunt firi 
sălbatice, încât nu poţi trăi nici cu ele, nici fără ele. Este, prin 
urmare, o iscusinţă de a te obişnui treptat cu ele, cum te 
obişnuieşti cu urâţenia, pentru a nu te lua prin surprindere în 
străşnicia împrejurării. Prima oară înspăimântă, dar încetul cu- 
ncetul îşi mai pierd din grozăvia de la început, iar luarea-aminte 
preîntâm- până neplăcerile sau le îngăduieşte. 

116. Intră totdeauna în legătură cu oameni probi. Poţi să-i 
crezi şi să li te-ncrezi. Insăşi probitatea lor le e cel mai bun zălog 
al purtării, chiar intr-un conflict, pentru că taptuiesc după cum 
sunt; şi e preferabil să lupţi cu oameni de bine decât să triumfi 
asupra oamenilor de rău, Cu ticăloşia nu poate fi vorba de bune 
legături, pentru că nu se socoteşte datoare integrităţii; de 
aceea, între ticăloşi nici nu există prietenie adevărată, iar 
dovezile de afecţiune nu sunt de soi bun deoarece nu se- 
ntemeiază pe onoare. Leapădă-te întotdeauna de oamenii lipsiţi 
de ea, fiindcă cine n-o preţuieşte nu preţuieşte virtutea. Şi bunul 
nume e tronul integrităţii. 

117. Nil vorbi niciodată despre tine însuți. Ori ai să te 
lauzi, ceea ce dovedeşte înfumurare, ori ai să te învinuieşti, 
ceea ce dovedeşte micime sufletească, şi, fiind o încălcare a 
cuminţeniei din partea vorbitorului, e un chin pentru ascultător. 
Dacă trebuie să te fereşti de aşa ceva în intimitate, cu atât mai 
mult în posturile sublime, unde vorbeşti în public şi e luată drept 
prostie orice aparenţă a ei. De aceeaşi lipsă de cuminţenie 
sufefe şi vorbirea despre cei de faţă din cauza primejdiei de a te 
izbi de una din aceste două stânci: a linguşirii sau a dojenirii. 

118. Câşiigă-li faimă de om politicos: căci e de ajuns spre 
a te face vrednic de aplauze. Politeţea e partea cea mai 
însemnată a culturii, un soi de vrajă, atrăgând astfel simpatia 
tuturor, la fel şi impoliteţea, disprețul şi supâ- x-area universală. 
Dacă aceasta naşte din trufie, e vrednică de ură; dacă din 
grosolănie, vrednică de dispreţ. Politeţea se cade a fi totdeauna 


mai multă decât mai puţină, nu însă generală, deoarece ar 
degenera în nedreptate: e socotită ca o datorie între duşmani, 
ca să li se vădească meritul. Costă puţin şi valoi-ează mult; 
oricine onorează e onorat”. Curtenia şi bunul nume au un 
avantaj şi anume că rămân, cea dântâi, cui o foloseşte, a doua, 
cui o făureşte. 

119. Nu fi răuvoitor. Nu stârni aversiunea, pentru că 
iuţeşte pasul şi fără să vrei. Sunt mulţi cei care urăsc pe 
degeaba, fără să ştie cum şi de ce. Reaua-voinţă e mai grăbită 
ca bunăvoința. Pornirea e mai activă şi mai promptă la rău decât 
dorinţa la bine. Unii îşi fac un titlu de glorie din a se pune rău cu 
toţi, fie din plăcerea de a necăji, fie de necaz. Şi dacă ura apucă 
să se înstăpânească, şi ea, ca şi proasta reputaţie, anevoie se 
şterge. Oamenii cu judecată sunt temuţi, clevetitorii urâţi, 
înfumuraţii scârbesc, zeflemitorii sunt detestaţi, singularii 
părăsiţi. Arată deci că-i preţuieşti pe oameni ca să fii prețuit, iar 
dacă vrei să-ţi faci casă, fă caz de ceilalţi. 

120. Trăieşte-n pas cu vremea. Până şi ştiinţa se cade să 
fie la modă, şi unde nu e, trebuie să faci pe neştiutorul. Ideile şi 
gusturile se schimbă după vremuri. Nu trebuie să gândeşti 
învechit şi caută să ai gusturi moderne. Gustul majorităţii dă 
sentinţa în orice. Ea trebuie urmată cât ţine şi dusă la 
desăvârşire. Omul cuminte obiş- nuiască-se cu prezentul, chiar 
dacă mai bun i se pare trecutul, atât în podoabele sufletului cât 
şi în cele ale trupului. Numai în privinţa bunătăţii nu e valabilă 
această regulă de viaţă, pentru că virtutea trebuie cultivată 
mereu. A spune adevărul, a te ţine de cuvânt au şi ajuns lucruri 
necunoscute şi ca din alte vremuri, iar oamenii buni par croiţi 
după bunele vremuri vechi, deşi iubiţi sunt totdeauna; aşa incit, 
dacă se mai găsesc câţiva, nu mai sunt la modă, nici imitaţi. O 
mare nenorocire a veacului nostru ca virtutea să treacă drept o 
ciudăţenie şi răutatea drept ceva obişnuit! înțeleptul trăiască 
deci cum poate dacă nu poate cum ar vrea. Să ia drept bun ce i- 
a hărăzit soarta, nu ce i-a refuzat. 

121. Nu face cap de țară din ceea ce nu-i. Aşa cum unii 
fac haz de orice, alţii fac caz: vorbesc totdeauna cu importanţă, 
iau de bune toate, făcând obiect de dispută şi mister din orice. 


77 AU exemplu de variaţiuni proprii pe teme din fondul paremiologic tradiţional : „Cortesia de 

Puţine lucruri supărătoare trebuie luate în serios, căci ar fi un 
impas neserios; ar fi să răs- torni lucrurile, punând la inimă ceea 
ce trebuie să arunci la spate. Multe lucruri care erau ceva, odată 
părăsite n-au mai fost nimic; iar altele care nu erau nimic au 
ajuns să însemneze mult pentru că s-a făcut caz de ele. 'La- 
nceput e lesne să pui capăt la orice, dar mai târziu, nu. Deseori, 
însuşi leacul aduce boala. Şi nu e cea mai proastă regulă de 
viaţă să laşi lucrurile în pace. 

122. Autoritate în vorbă şi-n faptă. Are multă trecere 
pretutindeni şi-şi câştigă dinainte respectul. Inrâureşte totul: 
conversaţia, elocinţa, până şi umbletul şi chiar privirea şi voinţa. 
E o mare biruinţă să captivezi inimile. Nu naşte din îndrăzneală 
prostească, nici din petrecere plicticoasă, ci dintr-o prestanţă 
cuviincioasă născută dintr-o fire superioară şi ajutată de merite. 

123. Om fără afectare. Cu cât mai multe înzestrări, cu 
atât mai puţină afectare, căci obişnuieşte a fi stigmatul vulgar al 
tuturora. E tot atât de supărătoare pentru ceilalţi pe cât e de 
apăsătoare pentru cel ce-o hrăneşte, din pricină că duce o viaţă 
de mucenic al grijii, fiind chinuit de scrupulozâtate. Inseşi 
calităţile eminente îşi pierd meritul din pricina afectării, 
deoarece sunt socotite a se fi născut mai degrabă dintr-o silnicie 
artificială decât din natura nestânjenită, iar naturalul a plăcut 
totdeauna mai mult decât artificialul. Oamenii afectaţi sunt 
socotiți străini de ceea ce afectează. Cu cât faci mai bine ceva, 
cu atât mai mult cată să ascunzi truda, pentru ca lumea să vadă 
că desăvârşirea izvorăşte dintr-un dar firesc. Dar nici să nu cazi 
în afectare fugind de ea şi afectând neafectarea. Inţeleptul nu 
trebuie să arate că îşi cunoaşte meritele, deoarece însăşi 
nepăsarea lui trezeşte atenţia celorlalţi, E de două ori eminent 
cel ce poartă toate desăvârşirile în sine şi niciuna în lauda de 
sine, ajungând la ţinta aplau-! zelor pe un drum opus. 

124. A ajunge să fii dorit. Puţini au ajuns la o asemenea 
simpatie din partea oamenilor, iar dacă vine din partea celor 
cuminţi, adevărat noroc. Nepăsarea e ceva obişnuit faţă de cei 
ce sfârşesc. Există însă mijloace de a merita această răsplată a 
afecțiunii: excelarea în slujbă şi înzestrări e sigură; amabilitatea, 
de mare folos. Excelarea creează atârnare, astfel încât să se 
observe că slujba a avut nevoie de tine, nu tu de slujbă: unii 
onorează posturile, pe alţii îi onorează ele. Nu e un merit să-ţi 
scoată nume bun un urmaş rău, căci asta nu înseamnă neapărat 


că eşti dorit, ci că urmaşul tău e detestat. 

125. Nu fi carte verde”. Grija de infamia celorlalţi e semn 
că propria ta faimă e putredă. Unii ar vrea, cu petele celorlalţi, 
să şi le-ascundă, dacă nu chiar să şi le spele, pe-ale lor; sau se 
mângâie, mângâiere a proştilor. Acestora le duhneşte gura, 
întrucât sunt haznalele necurăţeniilor triviale. În aşa ceva, cu cât 
scurmi mai mult cu atât mai rău te înglodezi; puţini scapă de 
vreo meteahnă moştenită, fie în linie dreaptă, fie prin alianţă; 
greşelile celor puţini cunoscuţi sunt necunoscute. Atentul să se 
ferească a deveni catastif de nelegiuiri, căci înseamnă a fi 
hulitor detestat şi, deşi viu, fără suflet. 

126. Prost nu e cine face o prostie, ci acela care, fă- 
când-o, nu ştie s-o acopere. Afectele, şi cu atât mai mult 
defectele, trebuie ţinute sub pecete. Toţi oamenii cad în 
greşeală, cu o deosebire însă: deştepţii şi le-ascund pe cele 
săvârşite, iar proştii şi le dau în vileag pe cele abia puse la cale. 
Reputația stă mai mult în grijă decât în faptă, căci dacă nu eşti 
preacast, fii măcar precaut. Neglijenţele marilor oameni se 
observă mai lesne, ca eclipsele marilor luminători. Fă o excepţie 
în prietenie, nu-i încredința defectele; nici chiar ţie însuţi, de-i cu 
putinţă. Dar aici te poţi folosi de cealaltă regulă de viaţă, şi 
anume a şti să uiţi. 

127. Farmec în toate. E viaţa înzestrărilor, suflul vorbirii, 
sufletul făptuirii, strălucire a strălucirilor. Celelalte desăvârşiri 
sunt podoabe ale naturii,. Dar farmecul e al’ desăvârşirilor 
înseşi: este proslăvit până şi-n gândire. E în cea mai mare 
măsură un har şi mai deloc dator studiului. Căci e superior 
oricărei discipline; nu este doar uşurinţă şi întrece eleganța; 
presupune dezinvoltură şi adaugă desăvârşire. Fără el, orice 
frumuseţe e moartă, iar orice graţie, dizgrație. Inrâureşte 
curajul, înțelepciunea,  prudenţa, chiar maiestatea. E o 
scurtătură politică în ho- tărâre şi o ieşire curtenitoare din orice 
impas. 

128. înălțime sufletească. Se numără printre cele mai de 
seamă cerinţe ale eroului, deoarece înflăcărează toate soiurile 
de măreţii: subţie gustul, măreşte inima, înalţă gândirea, 
înnobilează caracterul şi predispune la demnitate. Oriunde se 

află, iese deasupra, iar uneori, dezminţită de pizma sorții, se 
încordează spre a trona; se lărgeşte cu voinţa, oricât de silnicită 
i-ar fi putinţa. Şi-o recunosc drept izvor mărinimia, noblețea şi 
orice înzestrare eroică. 

128. Nu te plânge niciodată. Plângerea discreditează 
totdeauna; dă mai curând pildă de cutezanţă patimii decât de 
mângâiere compătimirii; celui ce-o ascultă îi deschide calea tot 
spre răul ei, iar cunoaşterea nedreptăţii săvârşite de primul e 
dezvinovăţire pentru cel de-al doilea. Unii, cu plângerile lor 
despre păgubirile trecute, dau prilej celor viitoare şi, pretinzând 
lecuire sau mângâiere, stârnesc satisfacţie şi chiar dispreţ. O 
mai bună politică e să proslăveşti dovezile de recunoştinţă ale 
unora ca să le fie imbold altora, iar pomenirea hatârurilor făcute 
de cei absenţi înseamnă a le cere şi celor prezenţi: înseamnă că 
vinzi unora consideraţia altora. lar bărbatul atent să nu-şi dea 
niciodată în vileag nici restriştile, nici cusururile: consideraţia 
însă da, căci ea slujeşte la păstrarea prietenilor şi la stăvilirea 
duşmanilor. 

130. Fă şi fă să pară. Lucrurile nu trec drept ceea ce sunt, 
ci drept ceea ce par. A valora ceva şi a şti s-o arăţi înseamnă a 
valora îndoit: ceea ce nu se vede e ca şi cum n-ar fi. Nici 
raţiunea însăşi nu e venerată când n-are aparenţă potrivită. 
Sunt mult mai numeroşi amăgiţii decât ştiutorii; precumpăneşte 
amăgirea, iar lucrurile sunt judecate din afară. Sunt lucruri cu 
totul deosebite de cum par. Exteriorul bun e cea mai bună 
recomandare adesăvârş irii lăuntrice. 

131. Nobleţe de caracter. Sufletele îşi au măreţia lor, o 
graţie a spiritului, cu ale căror fapte nobile inima se umple de 
splendoare. Nu toţi sunt în stare de ea, căci presupune 
mărinimie. Prima ei grijă e să-şi vorbească de bine duşmanul şi 
să se poarte şi mai bine cu el. Suprema strălucire îi înfloreşte 
când are prilejuri de răzbunare: nu le pierde, ci le dă o 
întrebuințare mai bună, preschimbându-le, când e gata să 
biruiască, într-o nebănuită generozitate. Este şi o politică, ba 
chiar lamura raţiunii de stat. Nu se făleşte niciodată cu victorii, 
pentru că nu se făleşte cu nimic, iar când i le câştigă bunul 
merit, i le ascunde neprefăcătoria. 

r 

132. Foloseşie-te de arhichibzuire. Calea re privirii e cea 
mai sigură, mai ales când folosul nu e vădit; lasă-ţi timp, fie ca 


să accepti, fie ca să chibzuieşti mai bine: se ivesc noi temeiuri 
care-ntărese şi-adeveresc judecata. Dacă e vorba să dai, darul e 
mai preţios ca dovadă de cuminţenie decât pentru plăcerea 
promptitudinii: ceea ce este dorit e totdeauna mai prețuit. Dacă 
trebuie să refuzi, e nevoie de timp ca să găseşti forma şi ca să 
se coacă nu-ul, spre a fi mai gustos; şi de cele mai multe ori, 
odată trecută prima fierbinţeală a dorinţei, mai târziu, la rece, 
asprimea refuzului nu mai e simțită. Celui care-ţi cere grabnic, 
dă-i târziu, tertip de a distrage atenţia. 

133. Mai degrabă nebun laolaltă cu toți decât cuminte ele unul 
singur: zic oamenii politici. Căci dacă toţi sunt nebuni, n-ai nimic 
de pierdut cu niciunul. Dar dacă înţelepciunea e singură, va fi 
luată drept nebunie: se cade, aşadar, să urmezi curentul. Cea 
mai mare ştiinţă e, uneori, a nu şti sau a te face că nu ştii. Eşti 
nevoit să trăieşti cu alţii, şi ignoranţii sunt cei mai numeroşi. Ca 
să trăieşti singur trebuie să fii sau aproape Dumnezeu sau pe 
de-a-n- tregul dobitoc *. Dar eu unul aş prelucra aforismul, 
zicând: mai degrabă cuminte laolaltă cu ceilalţi decât nebun de 
unul singur. Unii vor să fie aparte în himere. 

1-34. Îndoieşte cele necesare vietii. Îţi îndoieşti astfel viaţa. 
Nu atârna de un singur ins, nici nu te restrânge la un singur 
lucru, fie şi excepţional: totul să fie de două ori mai mult şi mai 
ales izvoarele  câştigului,  bunăvoinţei, plăcerii. E mare 
nestatornicia lunii, hotar al dăinuirii, dar o-ntrec lucrurile care- 
atârnă de şubreda voinţă omenească. Fragilităţii să-i opunem 
întăririle, şi o regulă de căpetenie în arta vieţii să fie dublarea 
prilejurilor de bine şi folos. După cum natura a dublat 
mădularele cele mai însemnate şi mai primejduite, aşa să facă şi 
dibăcia cu cele de care depindem. 

135. Nu avea spirit de contradicţie: căci e povară de 
prostie şi supărare. Impotriva lui se cade a porni cuminţenia. A 
găsi nod în papură la fiecare pas poate dovedi spirit, dar 
îndărătnicul nu scapă neîncondeiat de prostie. Aceşti oameni 
prefac dulcea conversaţie într-o hărţuială şi sunt astfel mai mult 
duşmanii celor apropiaţi decât ai celor cu care nu au legături. Cu 
cât e mai gustoasă îmbucătura cu atât mai rău simţi osul înfipt 
într-însa, aşa ceva fiind şi contrazicerea în răstimpurile plăcute. 
Sunt oameni proşti, vătămători, ce adaugă dobitociei lor 
sălbăticia. 

136. Cunoaşte adânc lucrurile: ia numaidecât pulsul 


treburilor. Mulţi umblă creanga prin raționamente inutile sau 
taie frunză unei limbuţii obositoare, fără a dibui miezul 
problemei; dau roată de o sută de ori aceluiaşi punct, ostenindu- 
se şi ostenind, şi nu ajung niciodată în centrul însemnătăţii. E 
din pricina unor minţi încilcite care nu ştiu să descurce nimic. 
lrosesc timpul şi răbdarea cu ceea ce ar fi trebuit să lase 
deoparte. Şi nu le mai rămâne pentru ceea ce au lăsat. 

137. înțeleptul să-şi fie sieşi de ajuns. Acela 1 îşi era sieşi 
întreg avutul şi, ducându-se în altă parte, şi-l lua pe tot cu sine. 
Dacă un prieten universal e de ajuns să-ţi fie cât Roma şi tot 
restul universului, cată a-ţi fi tu însuţi un asemenea prieten şi 
vei putea trăi singur. Cui oare i-ai mai duce lipsa dacă n-ar fi nici 
gând, nici gust mai înalt decât al tău? Vei atârna de tine însuţi, 
căci e o supremă fericire să semeni cu Entitatea supremă. Cel 
ce poate vieţui astfel de unul singur nu va avea nimic din 
dobitoc, ci mult din înţelept şi totul din Dumnezeu. 

Î38. Arta de-a lăsa lucrurile aşa cum sunt. Şi mai ales când 
marea obştească sau cea privată e mai răscolită. In legăturile 
omeneşti sunt trâmbe, furtuni ale voinţei: atunci e cuminte să te 
retragi în portul sigur al aşezării lucrurilor. Adesea bolile se 
înrăutăţesc datorită leacurilor. Lasă natura să lucreze acolo, iar 
aici, moralitatea; medicul înţelept trebuie să ştie deopotrivă să 
prescrie şi să nu prescrie, şi arta stă uneori mai mult în 
neaplicarea unor leacuri. Mijlocul de-a potoli trâmhele vulgare e 
să nu intervii, aşteptând să se potolească; a ceda în faţa 
timpului acum înseamnă a învinge pe urmă. O fântână se 
tulbură cu un pic de nelinişte; va redeveni limpede nu prin 
strădania ta, ci dându-i pace. Nu e leac mai bun pentru 
dezordini decât a le lăsa să bântuie, căci astfel se vor opri de la 
sine. 

139. Cunoaşte ziua nefasta: căci există. Nimic nu va izbuti 
atunci şi vei putea schimba jocul, dar nu şi norocul. După două 
încercări se cade s-o cunoşti şi să te retragi, luând seama dacă e 
bine ori nu. Chiar şi inteligenţa îşi are sorocul său, căci nimeni 
nu este înţelept la orice oră. A cugeta nimerit, ca şi a scrie bine 
o scrisoare, e un noroc. Toate perfecţiunile atârnă de vremea lor 
prielnică. Nici frumuseţea nu-şi are totdeauna clipa ei. Judecata 
se dezminte, când trecându-se, când întrecându-se pe sine; şi 
totul, spre a izbuti, trebuie să aibă zi bună. După cum unora 
totul le iese prost, altora totul după plac şi cu mai puţine 


strădanii: câte unul găseşte totul gata făcut, mintea îi este vie, 
firea călită şi totul cu stea bună. Atunci se cade să profiţi şi să 
nu risipeşti nici cea mai mică îă” rimă. Dar bărbatul chibzuit, 
zărind o singură piedică, să nu condamne fără apel un ceas ca 
fiind rău, nici, dimpo- 

trivă, pe altul ca bun, căci s-ar putea ca primul să nu fi fost 
decât un mic păs, iar celălalt doar un mic pas. 

— 140. Dă mimaidecât de partea bună din fiecare lucru. E 
norocul bunului-gust. Albina dă iute fuga la dulceaţă pentru 
fagure şi vipera la amăreală pentru venin. Aşa şi gusturile, unele 
la ce-i mai bun, şi celelalte la ce-i mai rău. Nu-i lucru să nu aibă 
ceva bun, şi mai ales dacă e carte”, ca rod al minţii. Firea unora 
e, aşadar, atât de nenorocită, incit dintre o mie de desăvârşiri 
vor da de singurul cusur existent, veştejindu-l şi trâmbiţindu-l 
numai pe acesta: strângători de necurăţenii ale voinţelor şi 
inteligenţelor, apăsând eu infamii şi metehne, pedeapsă mai 
degrabă a slabului discernământ decât lucrare a subtilităţii lor. 
Duc 
o viaţă rea, deoarece se hrănesc tot timpul cu amăreli şi se 
nutresc cu neajunsuri. Mai fericit e gustul celor care, între o mie 
de cusururi, dau numaidecât de o singură de- săvârşire ce le-a 
picat intâmplător. 


141. Nu te asculta. De puţin folos este să-ţi fii ţie însuţi 
pe plac dacă pe ceilalţi nu-i mulţumeşti şi, de obicei, disprețul 
obştesc pedepseşte satisfacția particulară. Cine e convins că 
plăteşte mult le rămâne dator tuturor. Nu-i bine să vrei a vorbi şi 
a te şi auzi, iar dacă a vorbi de unul singur e o nebunie, ate 
asculta faţă de alţii este nebunie îndoită. E un nărav al celor 
mari de a-şi împăna vorbirea cu câte un zic bine? şi cu acel ei? 
care-i plictisesc de moarte pe ascultători; la fiecare cuvânt 
ciulesc urechea după aprobare sau  linguşire, necăjind 
cuminţenia. Infumuraţii vorbesc şi cu ecou, şi conversaţia lor, 
întrucât Umblă-n conduri de trufie, cere la fiecare vorbă ajutorul 
nerodului bine zis! 

142.Nu urma niciodată din încăpătânare calea cea mai rea: 
doar pentru că adversarul ţi-a iuat-o înainte si-a ales-o pe cea 


79 1 Pliniu cel Tînăr (Scrisori, III, V) povesteşte că unchiul său, Pliniu cel BătrLn, obişnuia 
să spună că nu există nici o carte atît de proastă, încît să nu conţină şi ceva bun. 
GO 


mai bună. Începi, lupta gata învins şi astfel vei Îi silit să cedezi 
mofluz. Niciodată nu te vei răzbuna bine cu răul., A fost viclenia 
adversarului de a se grăbi la mai bine şi prostia ta de-a-l 
înfrunta târziu cu mai râul. Îndârijiţii faptei sunt la mai greu 
impas decât cei ai cuvântului, întrucât e mai mare primejdie în 
faptă decât în + spusă. Apucătură vulgară a îndărătnicilor, a nu 
lua în seamă adevărul, ca să contrazică, nici folosul, de draguL 
litigiului. Atentul e totdeauna de partea dreptăţii, nu a patimii, 
fie alergând înainte, fie alergând mai bine după; căci dacă 
adversarul e prost, tocmai de-aceea îşi va schimba drumul, 
trecând de partea opusă, drept care îşi va înrăutăţi poziţia. Ca 
să-l îndepărtezi de calea bună, singurul mijloc e să o îmbrăţişezi 
ca pe a ta, căci prostia îl va face s-o părăsească, iar 
încăpăţânarea îi va aduce prăbuşirea. 

143. Nu cădea în paradox ca să fugi de vulgaritate. Ambele 
extreme aparţin discreditării. Orice îndeletnicire care se dezice 
de gravitate e lăstar de prostie. Paradoxul este la-nceput un fel 
de amăgire lăudabilă, care uimeşte prin noutate şi duh: dar 
apoi, dezamăgirea sfârşitului berc îl face să rămână mofluz de 
tot. E un soi de şarlata- nie şi, în trebuia politice, ruină a 
statelor. Cei ce nu pot sau nu se-ncumetă s-ajungă la eroism pe 
calea virtuţii, se dedau paradoxului, uluindu-i pe proşti, dar şi 
adeverindu-i pe mulţi cuminţi. Dovedeşte necumpătare în 
judecată, motiv pentru care e atât de potrivnic prudenţei. Şi 
dacă uneori nu se întemeiază pe neadevăr, cel puţin pe 
nesiguranţă, spre marea primejduire a însemnătăţii. 

144. Intră pe placul altuia ca să ieşi pe-al tău. E o stratagemă 
pentru a dobindi; magistrii creştini propovăduiesc această 
sfântă viclenie chiar şi-n materii cereşti. E o disi- ' Of 


mulare înscir. Nată, liândcă folosul închipuit slujeşte drept 
momeală pentru caplivarea unei voințe: i se pare că merge în 
întâmpinarea placului ei, dar n-o face decât spre a deschide 
drum năzuinţei străine. Nu porni niciodată nebuneşte, mai ales 
când adâncul ascunde primejdii. De asemenea, cu persoane a 
căror vorbă dinţii obişnuieşte să fie nu, se cuvine să-ţi ascunzi 
ţinta, pentru ca nu cumva să ia seama la greutatea acceptării, 
mai ales când presimţi repulsie. Sfatul acesta este dintre cele 
ale intenţiei secunde, toate fiind de încincită subtilitate. 


145. Nu-ţi descoperi degetul bolnav: căci toate loviturile vor - 
cădea acolo. Nu te plânge de el, căci răutatea zdruncină 
totdeauna locul dureros al slăbiciunii. Nu-ţi este de niciun alt 
folos să te simţi înţepat, decât ca să îmboldeşti plăcerea 
petrecerii. Reaua intenţie caută cu sârg meteahna prin care să 
te scoată din sărite: azvârla săgeți ca să-ţi găsească supărarea; 
va încerca în o mie de chipuri, până ce va da de carne vie. 
Atentul să nu se dea niciodată în vileag şi nici să nu-şi 
descopere suferinţa proprie sau moştenită, căci înseşi soartei îi 
place uneori a vătăma unde ştie că doare mai tare; izbeşte 
totdeauna-n carne vie. De-aceea nu trebuie să dezvălui nici ce 
te ucide, nici ce-ţi dă viaţă: una, ca să-i pui capăt, alta, ca să 
dăinuiască. 

i 

146. Priveşte pe dinăuntru. Se întî. Mplă de obicei ca lucrurile 
să fie mult diferite de ceea ce par, iar neştiinţa, care nu trece 
dincolo de coajă, se preface în Dezamăgire când pătrunde 
înăuntru. Minciuna e mereu cea dintâi în toate; îi duce de nas pe 
proşti cu câte o vulgaritate necurmată. Adevărul vine mereu 
ultimul şi târziu, schiopătind alături de Timp; cuminţii îi 
păstrează cealaltă jumătate a facultăţii pe care cu atâta 
înţelepciune obşteasca mamă a hărăzit-o îndoit. Amăgirea e 
foarte superficială, şi cei de-o seamă cad iute într-însa. 
Pătrunderea trăieşte retrasă în sine spre a fi şi mai preţuită de 
înţelepţii şi prevăzătorii săi. 

147. Nu Şi inaccesibil. Nu e nimeni atât de desăvârşit încât să 
nu aibă vreodată nevoie de îndrumare. E prost fără leac cel ce 
nu pleacă urechea. Până şi cel mai ştiutor, trebuie să primească 
sfatul prietenesc; nici suveranitatea nu trebuie să înlăture 
ascultarea. Există oameni incurabili pentru că sunt inaccesibili, 
şi aceştia se prăbuşesc fiindcă nimeni nu-ndrăzneşte a se 
apropia de ei ca să-i oprească. Şi cel mai neînduplecat om se 
cade să-i lase prieteniei o uşă deschisă, care va fi uşa ajutorării; 
trebuie să aibă trecere pe lângă el un prieten care să-l poată 
sfătui şi chiar mustra nestingherit. Mulţumirea, precum şi înalta 
părere despre credinţa şi înţelepciunea lui sunt datoare a-l 
învesti cu această autoritate. Nu le acorda tuturor asemenea 
credit şi crezare, dar în iatacul tainic al reţinerii tale aibi oglinda 
credincioasă a unui confident, căruia să-i datorezi şi să-i 
preţuieşti corectitudinea în dezamăgire. 


148. Stăpâneşte aria de a conversa: prin ea faci dovada că eşti 
persoană. În nicio îndeletnicire omenească nu se cere mai multă 
atenţie, ea fiind cea mai obişnuită în viaţă. Aici pierzi sau câştigi 
totul, căci dacă prudenţa e necesară ca să scrii o epistolă, adică 
o conversaţie meditată şi scrisă, cu atât mai mult în cea de 
toate zilele, unde priceperea e supusă unui examen neaşteptat 
1 Experții iau pulsul cugetului pe limbă şi tocmai de-aceea a 
spus înțeleptul: „Vorbeşte dacă vrei să te cunosc111. Unii 
socotesc că arta în conversaţie e curgerea fără artă, cerându-se 
doar să fie comodă ca veşmintele. Între prieteni foarte buni, se- 
nţelege, căci între oameni respeictabili se cade să fie mai 
miezoasă şi să vădească miezul bogat al per- soanei. Ca să 
izbândeşti, cată a te potrivi după firea şi mintea celor ce iau 
parte la ea; nu face pe cenzorul cuvintelor, căci vei li luat drept 
grămătic, necum pe acuzatorul public al gândurilor, căci toţi te 
vor ocoli şi-ţi vor interzice tovărăşia lor. Discernământul în 
vorbire e de mai mare însemnătate ca elocinţa. 

149.A şti să abati asupra altuia relele: a avea paveze 
împotriva relei-voinţe, mare iscusinţă a cârmuitorilor. Nu naşte 
din incapacitate, după cum îşi închipuieşte răutatea, ci dintr-o 
superioară  dibăcie, a avea asupra cui să cadă Critica 
nereuşitelor şi pedeapsa obştească a clevetirii. Nu e cu putinţă 
ca totul să iasă bine şi nici să-i mulţumeşti pe toţi. Să existe, 
dar, un ţap ispăşitor, o ciucă a nenorocirilor, cu preţul propriei 
ambiţii. 

150.A şti să-ți vinzi lucrurile, Nu-i de-ajuns calitatea lor în 
sine! deoarece nu toţi muşcă din miez şi nici nu privesc pe 
dinăuntru. Cei mai mulţi aleargă unde se strânge lume; merg 
pentru că-i văd pe alţii mergând. O parte însemnată a- 
meşteşugului e ştiinţa de a face reclamă: uneori proslăvind, căci 
lauda e îmbietoarea doiânţei; alteori scoțând nume bun, mare 
mijloc de-a glorifica, dar totdeauna evitând afectarea. A meni 
ceva numai oamenilor inteligenţi e o nadă obişnuită, deoarece 
toţi cred că sunt, iar dacă nu, dorinţei îi va da pinteni lipsa. Nu-ţi 
înfăţişa niciodată preocupările drept uşoare sau de rând, căci 
mai mult le banalizezi decât înlesneşti. Toţi se dau în vânt după 
neobişnuit, ca mai ispititor atât pentru gust cât şi pentru minte, 

151. Gândeşte din vreme: azi pentru mâine şi chiar pentru 
multe zile. Cea mai mare prevedere e să ai ceasuri închinate ei; 
pentru cei preveniţi nu există intâmplări, nici pentru cei pregătiţi 


ananghii. Nu amina cugetarea până te îneci de-a binelea, ci să 
fie înainte; cată să previi cu maturitatea arhichibzuirii impasul 
cel mai grozav. Perna e sibilă mută, şi somnul cu gândul la griji 
e mai bun decât trezirea în toiul lor. Unii făptuiesc şi pe urmă 
gândesc: ceea ce înseamnă a căuta mai degrabă scuze decât 
urmări; alţii, nici înainte, nici după. Toată viaţa trebuie să cugeţi 
ca să nimereşti drumul. Arhichibzuirea şi prevederea dau 
putinţa de a-ţi trăi viaţa din vreme. 

152.Nu te însoți niciodată cu cineva care te-ar putea umbri: 
nici prin mai mult, nici prin mai puţin. Mai marea desăvârşire 
aduce mai mare preţuire. Celălalt va juca tot rolul principal, iar 
tu pe cel secundar, iar dacă ţi-ar mai ajunge şi ţie oarecare 
apreciere, ar fi doar rămăşiţele lui. Tronează luna, cât e una, 
între stele, dar de cum soarele răsare, ea ori nu apare, ori 
dispare. Nu te-alătura niciodată cuiva care să te eclipseze, ci 
care să te lumineze. Aşa a izbutit să pară frumoasă mintoasa 
Fabulla a lui Marţial, strălucind în mijlocul urâţeniei sau 
neorânduielii însoţitoarelor ei *. Necum nu te primejdui 
înconjurându-te rău, nici nu cinsti pe alţii cu preţul bunului tău 
nume. Cât eşti în formare, umblă cu oamenii eminenti; o dată 
format, cu cei mediocri. 

153. Fugi de obligația de-a umple mari goluri. lar dacă te 
avânţi, fă-o numai sigur fiind de surplusul propriu. 10 nevoie de 
îndoită valoare ca s-o egalezi pe-a înaintaşului. După cum eo 
şiretenie ca urmaşul să fie astfel incit să te facă dorit, tot astfel 
e o dibăcie ca acela ce s-a dus să nu te eclipseze. E greu 
să umpli un mare gol, pentru că trecutul pare totdeauna mai 
bun; şi nici chiar egalitatea nu este de-ajuns, pentru că 
înaintaşul este primulocupant. Trebuie, aşadar, să adaugi 
înzestrări ca să-i smulgi celuilalt stăpânirea mai înaltei reputaţii. 

154. Nu fi uşuratic nici în crezare, nici în iubire. Maturitatea se 
cunoaşte după ammarea crezării: minciuna e foarte obişnuită, 
crezarea fie, dar, neobişnuită. Cine pleacă prea lesne urechea se 
pomeneşte-apoi urecheat. Nu trebuie să-ţi arăţi însă îndoiala în 
mărturia altuia, căci aşa ceva merge de la impoliteţe până la 
jignire, în'tru- cât îl tratezi pe cel ce-ţi răspunde ca pe un 
amăgitor sau amăgit. Şi nu aceasta e cel mai mare neajuns, ci 
faptul că neîncrederea e semn de minciună, deoarece 
mincinosul are două păcate: nici nu crede, nici nu e crezut. 
Animarea judecății e un lucru cuminte din partea celui ce 


ascultă, iar spre încredințare, adresează-te autorului care zice: 
„Tot un fel de nesocotinţă e şi uşurătatea în iu- bire“ 1; căci, 
dacă se minte cu vorba, o poţi face şi cu fapta, şi mai 
dăunătoare e această amăgire prin urmările ei. 

155.Artă în împătimire. Reflecţia prudentă să pre- întâmpine, 
de-i cu putinţă, vulgaritatea pornirii; prudentului nu-i va fi greu 
s-o facă. Primul pas în împătimire e să-ţi dai seama că te 
cuprinde patima, căci astfel începi să-ţi stăpâneşti simţământul, 
măsurând până la ce punct, şi nu mai mult, e nevoie să meargă 
supărarea; cu aceasta superioară strajă, lasă-te prins de minie şi 
desprinde-te de ea. Invaţă să stai bine şi la timp, căci partea cea 
mai anevoioasă în alergat e statul. Mare dovadă de judecată a 
rămâne cuminte la ceasuri de sminteală. Orice exces de pasiune 
decade din raţional, dar, cu această precauţie magistrală, 
raţiunea nu se va năpusti niciodată şi nu va încălca fruntariile 
bunului-simţ. Ca să poţi struni o patimă trebuie să ţii totdeauna 
strânse hăţurile atenţiei, şi vei fi astfel cel -clintii înţelept călare 
dacă nu cel din urmă. 

156. Fiieleni selecționați. Să fie, la examenul discer- 
nământului şi la încercarea soartei, promovați nu numai de 
voinţă, ci şi de inteligenţă. Şi cu toate că-i cea mai însemnată 
izbândire a vieţii, e cea mai puţin ajutorată de grijă: la unii intră 
în joc nepoftirea, iar la cei mai mulţi întâmplarea. Eşti judecat 
după prietenii pe care-i ai8%!, căci înțeleptul nu s-a împăcat 
niciodată cu ignoranţii; dar plăcerea pe care ţi-o face societatea 
cuiva nu dovedeşte intimitate, căci poate purcede. Mai degrabă 
din buna dispoziţie creată de amabilitatea sa decât din 
încrederea ta în capacitatea lui. Există prietenii legitime şi altele 
adulterine: acestea pentru desfătare, acelea pentru belşugul de 
izbândiri. Puţini sunt prieteni ai persoanei şi mulţi ai stării. Mai 
de l'olos e inteligenţa sănătoasă a unui prieten decât toate 
bunăvoinţele celorlalţi: fie, dar, selecţie, nu sorţi. Un înţelept ştie 
-să cruţe de necazuri, pe când prietenul prost le căşunează. Şi 
prietenilor nu le dori mult noroc dacă nu vrei să-i pierzi. 

157. Nu ie amăgi în privința persoanelor: căci este cea mai rea 
şi mai lesnicioasă amăgire. E mai bine să te-nşeli la preţ decât la 
marfă. Şi nu există lucru care să aibă mai mare nevoie de a fi 


80 Aluzie la proverbul spaniol : „Nu există om înţelept călare, nici mînios cu judecată". 


81 Cf. proverbul „Dime con quien anclas, y te dire quien erex”“ cu corespondent aproape 
literal în româneşte : „Spune-mi cu cine te-nsoțeşti ca să-ți spun cine eşti“. 


privit pe dinăuntru. E o deosebire între a înţelege lucrurile şi a 
cunoaşte persoanele şi este o înaltă filosofie a pătrunde firile şi- 
a desluşi toanele oamenilor. E la fel de necesar să studiezi 
oamenii ca şi cărţile. 

158. A şti să te foloseşti de prieteni. E aici o adevărată artă a 
discernerii: unii sunt buni de departe şi alţii de aproape, iar cel 
care poate nu este bun pentru conversaţie e bun pentru 
corespondenţă. Distanţa purifică unele cusururi care, de 
aproape, ar fi nesuferite. Caută în ei nu numai desfătarea, ci şi 
folosul, căci prietenul trebuie să aibă cele trei calităţi ale binelui 
sau, după alţii, ale Fiinţei: unul, bun şi adevărat, deoarece 
prietenul ţine loc de toate. Puţini pot fi buni, iar nepriceperea în 
a-i alege îi face şi mai puţini. A şti să-i păstrezi e mai mult decât 
a ţi-i face prieteni. Caută-i astfel încât să dăinuiască şi chiar 
dacă la început sunt noi, fii mulţumit că se vor putea învechi. 
Negreşit, cei mai buni sunt cei foarte săraţi chiar de-ai cheltui o 
bute ca să-i câştigi. Nu e pustie mai grozavă ca viaţa fără 
prieteni: prietenia le înmulţeşte pe cele bune şi le împarte pe 
cele rele; e leac fără pereche împotriva soartei potrivnice şi 
uşurare a sufletului. g 

159.A şti să-i rabzi pe proşti. Ințelepții au fost întotdeauna 
puţin îndurători, fiindcă cine agoniseşte ştiinţă agoniseşte 
nerăbdare: multa cunoaştere e greu de mulţumit. Regula cea 
mai de seamă a vieţii, după Epictet, e puterea de a îndura, şi-n 
ea vedea el jumătate din înţelepciunet. Dacă ar fi să îngăduim 
toate neroziile, ar fi nevoie de multă răbdare. Uneori avem de 
îndurat mai mult din partea celor de care suntem mai legaţi, 
fapt însemnat ca exerciţiu pentru a te birui pe tine însuţi. Din 
suferinţă naşte nepreţuita pace, care e fericirea pămân- tulul, 
far cel ce nu se simte-n stare să rabde, caute retragerea în el 
însuşi, numai dacă se va fi putând îngădui şi pe sine. 

160. Vorbeşte cu băgare de seamă; faţă de rivali, din 


82 Romera-Navarro citează proverbul : „No ie has de fiar sino con quien comieres un 
moyo de sal“ („Să nu te-ncrezi decît în cel cu care ai mîncat un moyo de sare"). Ţinînd seama că 
moyo <ţ lat. modius (258 1) echivala cu a şaptea parte dintr-o hanega (tradus aici cu bute), 
încercarea prieteniei la Graciăn e mult mai exigentă. Există şi un proverb francez asemănător : 
„Pour bien connattre un homme îl faut avoir mange un muid de sel avec lui" [„Pentru u-1 
cunoaşte bine pe un om trebuie să fi mîncat un muid « lat. modius) de sare împreună cu el"]. 
83: Aluzie la „cele două cuvinte foarte sănătoase" ale lui Epictet, care ni s-au păstrat în 
relatarea lui Aulus Gellius (Nopțile atice, XVII, 10, 5—6) : „Aceste două cuvinte spunea că sînt 
avtyvi xai aTcsjfo'j (lat. abstine et susține) : suportă şi stăpîneşte-te“ (trad. de David Popescu, 
Ed. Academiei, 1965, pp, 442—443). 


precauţie, faţă de ceilalţi, din bună-cuviinţă. E totdeauna timp 
să dai drumul vorbei, dar nu să o-ntorci. Se cade să vorbeşti ca 
într-un testament, căci cu cât mai puţine vorbe, cu atât mai 
puţine procese. Incearcă-te în lucruri fără însemnătate pentru 
ceea ce are însemnătate. Arcanele au trăsături de divinitate. 
Cine este uşuratic în vorbire lesne e-nvins şi convins. 

161.Cunoaşte-li defectele plăcute. Nici omul cel mai 
desăvârşit nu scapă de unele din ele, fiindu-le soţ sau mai 
curând ibovnic. Se oploşesc în minte, şi cu cât aceasta e mai 
mare, cu atât mai mari şi mai bătătoare la ochi sunt şi ele. Nu 
pentru că nu le-ar cunoaşte cel ce le are, ci pentru că şi le- 
ndrăgeşte. Două rele laolaltă: patima şi patima pentru vicii. Sunt 
petele desăvârşirii; îi jignesc la fel de mult pe cei dimprejur pe 
cât de mare plăcere le fac celor ce le au. lată un prilej de a te 
învinge pe tine şi-a dărui această fericire celorlalte străluciri. 
Toţi se izbesc de ele şi-n loc să laude multul bine vrednic de 
admiraţie, se opresc la ceea ce pot critica, înfierând acest cusur 
spre ruşinea celorlalte înzestrări. 

162. A şti să triumfi asupra invidiei şi relei-voinţe. Puțin lucru a 
devenit disprețul; deşi prudent, mai mare e noblețea. Nu-s 
aplauze destule pentru o vorbă bună. Spusă despre cel ce 
vorbeşte de rău; nu există răzbunare - mai eroică decât cea 
înfăptuită prin merite şi înzestrări care-nfrâng şi torturează 
invidia. Fiecare triumf e un juvăţ mai tare strâns în jurul 
simţământului înveninat, iar gloria pizmuitului este iad pentru 
pizmaş. Aceasta e pedeapsa socotită cea mai aspră: să faci 
otravă din fericire. Invidiosul nu moare o singură dată, ci de tot 
atâtea ori câte trăieşte din aplauze cel invidiat, veşnicul nume al 
unuia stimulând vajnicul chin al celuilalt: primul e nemuritor 
întru slavă, al doilea întru caznă. Trâmbiţa faimei, care sună a 
imortalitate pentru unul, vesteşte moarte pentru celălalt, 
osândindu-l la patibulele unei patimi atât de pizmaşe. 

163.Wu cădea niciodată în dizgrația] eric. Itului din milă 
pentru nenorocit. Pentru unii e nenoroc ceea ce pentru alţii e de 
obicei noroc, căci nimeni n-ar putea fi fericit dacă n-ar fi mulţi 
alţi nefericiţi. Nenorociţilor le stă în fire să-şi atragă bunăvoința 
lumii, care vrea să răsplătească prin favoarea sa inutilă 
defavoarea soartei; şi s-a putut vedea uneori cum cel urât de 
toţi în prosperitate, în restrişte a fost compătimit de toţi: dorinţa 
de răzbunare împotriva celui înălţat se preface în compasiune 


pentru cel prăbuşit. Omul iscusit să ia seama însă cum 
amestecă soarta cărţile. Sunt unii care nu umblă decât cu 
nefericiţii, azi ţinându-i tovărăşie, deoarece e nenorocit, aceluia 
de care ieri fugiseră fiindcă era fericit; asta dovedeşte poate 
nobleţe de caracter, dar nicidecum pătrundere. 

1 

16ă. Tragem aer câteva focuri: ca să cercetezi acceptarea, 
văzând cum sunt primite unele lucruri, mai ales cele cu reuşită 
şi trecere îndoielnică. Asiguri bunul deznodământ, rămânându-ţi 
şi posibilitatea avântului, şi cea a retragerii. In acest chip se pot 
sonda voinţele, iar atentul ştie pe ce calcă: maximă prevedere 
în cerere, iubire şi guvernare. 

165. Poartă război cinstit. Înțeleptul poate fi silit să-l 
poarte, dar nu strâmb; fiecare trebuie să acţioneze după cum îi 
e felul, nu după cum e silit. Nobleţea în rivalitate e vrednică de 
aplauze; se cade să lupţi nu doar ca să birui prin forţă, ci şi prin 
formă. A învinge mârşav nu e victorie, ci înfrângere. 
Generozitatea a însemnat totdeauna superioritate. Omul de bine 
nu recurge niciodată la arme oprite, cum ar fi cele ale prieteniei 
sfârşite pentru ura născândă, căci nu e-ngăduit a te folosi de 
încredere în vederea răzbunării; tot ce miroase a trădare. 
Srmredu- ieşte bunul nume. La oamenii de onoare orice atom de 
josnicie e'je şi mai ţipător; se cade ca noblețea şi mojicia să fie 
cât mai deosebite. Fii mândru că eşti astfel încât, dacă noblețea, 
mărinimia şi credinţa ar dispărea de pe lume, ele ar trebui 
căutate în pieptul tău. 

166. Deosebeşte pe omul vorbelor de cel al faptelor. E o 
distincţie fără pereche, ca şi cea între prietenul persoanei ori al 
slujbei, căci sunt foarte diferiţi unul de altul. Rău e să n-ai nici 
vorbă bună şi nici faptă rea; şi mai rău. Să n-ai nici vorbă rea şi 
nici faptă bună. Azi nu ne mai hrănim cu vorbe, căci nu-s decât. 
Vânt, nici nu mai trăim din curtenii, căci sunt o amăgire 
curtenitoare: a vâna păsări cu oglinda este adevărata -orbire. 
Vanitoşii se dau în vânt după vânt. Vorbele trebuie să fie 
zălogurile faptelor, căci astfel au valoare. Copacii care nu dau 
rod, ci frunze, nu prea au inimă: se cuvine să-i cunoşti: pomii 
pentru folos, copacii pentru umbră. 

167. învaţă să te ajuţi. Nu există mai bună tovărăşie în 
marile ananghii ca o inimă dârză: iar dacă precretă. Inlocuieşte- 
o cu mădularele din apropiere. Necazurile îi sunt mai uşoare cui 


ştie să se afirme. Nu te preda în faţa soartei, altminteri îţi va 
deveni de nesuferit. Unii se aiută prea puţin la necazuri, ba chiar 
le îndoiesc neştiind să le-n dure. Cel care-a ajuns să se cunoască 
vine-n ajutorul propriei slăbiciuni cu chibzuinţă, iar înțeleptul 
iese învingător în toate, biruind chiar şi stelele. 

168. Nu deveni monstru de prostie. Aşa sunt toţi 
vanitoşii,  încrezuţii,  încăpăţânaţii,  capricioşii, capsomanii, 
excentricii, sclitosiţii, măscăricii, zvonarii, paradoxiştii, sectarii şi 
tot soiul de capete capii, cu toţii monştri de neobrăzare. Orice 
monstruozitate a sufletului e mai slută clecit cea a trupului, 
deoarece se dezice de frumuseţea superioară. Dar cine să- 
ndrepte atâta scrântire obştească? Unde lipseşte raţiunea 1l-are 
ce căuta îndrumarea, iar ceea ce ar trebui să fie scrutare 
adâncită a  pricinilor de- râderii publice nu este decât o 
împăunare rău întemeiată pe aplauze închipuite. 

169. Fii mai atent să nu dai greş o dată decât să 
nimereşti de o sută de orf*. Nimeni nu se uită la soarele 
strălucitor, iar la cel eclipsat, toţi. Critica vulgara nu va număra 
de câte ori nimereşti, ci de câte dai greş. Mai cunoscuţi sunt 
oamenii răi după clevetiri decât cei buni după aplauze; mulţi n- 
au fost cunoscuţi până ce n-au călcat strâmb şi nici toate 
succesele la un loc nu sunt de-ajuns spre a dezminţi un singur şi 
minim stigmat. Şi tot omul fie pe deplin încredinţat că reaua- 
voinţă are să-i însemne toate greşelile, dar’ nicio faptă bună. 

170. Foloseşie-te de întăriri în toate cele. iți asiguri astfel 
importanţa. Nu-ţi întrebuința întreaga capacitate şi nici nu-ți 
desfăşura toate forţele de fiecare dată. Până şi-n ştiinţă trebuie 
să ai provizii, căci astfel îndoieşti de- săvârşirile; cată să ai 
întotdeauna la ce recurge când te pin deşte, necazul unui impas 
fără ieşire. Mai greu atârnă ajutorul decât atacul, fiindcă ţine de 
curaj şi de reputaţie. 

Cuminţenia merge totdeauna la sigur. Şi, tot în sensul acesta, 
e adevărat şi ingeniosul paradox: jumătatea e mai mare decât 
întregul 

171. Nu  irosi favoarea. Marii prieteni sunt pentru 
împrejurările mari. Nu folosi încrederea multă pe lucruri 
mărunte, căci e risipă de bunăvoință: ancora sacrăl e păstrată 
numai pentru suprema primejdie. Dacă la puţin abuzezi de mult, 


84 încă un exemplu de adaptare a unui vechi,proverb : „Hazme ciento y yerrame una y se 
cicabd iu buena fortuna” („Nimereşte o sută şt greşeşte o dată, că s-a zis cu norocul tău"! 


ce-ţi mai rămâne pentru mai târziu? Nimic mai vrednic de 
protecţie ca protectorii şi nimic mai preţios decât batirul: face şi 
desface totul pe lume, până şi mintea o dă şi-o ia înapoi; 
înţelepţii, pe cât de favorizați sunt de natură şi faimă, pe-atâta 
sunt de pizmuiţi de către soartă. E mai bine a şti să-ţi păstrezi şi 
să-ţi cultivi sprijinitorii decât averea. 

172. Nu intra în conflict cu cine n-are nimic de pierdut. 
Înseamnă să accepţi o luptă inegală. Celălalt o-ncepe Tară 
sfială, deoarece şi-a pierdut până şi ruşinea; a isprăvit cu totul, 
nu mai are ce pierde, aşa încât se năpusteşte cu toată 
neobrăzarea. Să nu-ţi expui niciodată unei primejdii atât de 
crunte nepreţuita reputaţie; agonisirea ei te-a costat ani mulţi 
şi-o poţi pierde într-o clipă pe toată dintr-o nimica toată: o 
adiere de discredit îngheaţă multă sudoare cinstită. Pe omul 
prob faptul că are mult de pierdut îl pune pe gânduri; luând 
seama la onoare, ia seama la opusul ei şi, întrucât purcede cu 
atenţie, procedează cu atâta reţinere, încât îi lasă prudenţei 
timp să se retraga ia timp şi să pună reputaţia la adăpost. Nici 
biruinţa nu te va face să câştigi ceea ce ai şi pierdut doar 
expunându-te să pierzi 

i 

1 Ancora sacră (în text: sagrada ancora), era ancora cea mai 
mare, păstrată ca ultim mijloc de salvare în caz de furtună. A. 
Doi linyo crede că ar putea fi vorba şi de un joc de idei între 
termenul nautic şi conceptul Fecioarei ca ancoră a mântuirii. 

173. Nu jl de sticlă în lume. Şi cu atât mai puţin în 
prietenie. Unii se sparg cu mare uşurinţă, dezvăluindu-şi puţina 
consistenţă; se umplu pe ei înşişi de ofensă, iar pe ceilalţi de 
supărare. Vădesc o fire mai firavă decât luminile ochilor, de 
vreme ce nu îngăduie să fie atinsă nici în glumă, nici adevărat; o 
jigneşte şi-un nor, mui nevoie de noroi. Cei care-i frecventează 
trebuie să se poarte cu foarte mult tact, menajându-le 
necontenit susceptibilităţile; li se dau după păr, ştiind că şi cel 
mai părelnic răspăr le displace. Asemenea oameni sunt prea 
plini de sine, robi ai placului lor, de dragul căruia ar trece peste 
orice, idolatri ai propriei ţâfne. Caracterul omului amabil are 
miez de diamant: în durare şi-n îndurare. 

174. Nu trăi grăbit. A şti să împărţi lucrurile înseamnă a 
şti să te bucuri de ele. Multora le prisoseşte viaţa şi li se 
isprăveşte norocul; irosesc” mulţumirile, intrucit nu se bucură 


de ele, şi după ce înaintează atât de mult, ar vrea să se 
întoarcă; surugii ai vieţuirii, care, la goana bine cunoscută a 
timpului, adaugă şi zorul firii lor; ar vrea să devoreze într-o zi 
ceea ce abia ar putea mistui într-o viaţă de om; îşi trăiesc pripit 
fericirile, îşi mănâncă anii c° vin şi, umblând cu atâta grăbire, 
isprăvesc iute cu toate. Chiar în setea de ştiinţă se cade să fie o 
măsură, ca să nu ştii lucruri rău ştiute. Sunt mai multe zilele 
decât noroacele. La desfătare, încet, la faptă, iute. Treburilor le 
stă bine încheiate; mulţumirilor, rău, isprăvite. 

175. Om miezos. lar celui ce este nu-i pasă de cei ce nU 
sunt. Nefericită calitatea eminentă care nu se-nteme- iază pe 
miez. Nu sunt oameni toţi cei ce par: sunt unii calpi, care 
zămislesc himeră şi nasc farse; şi mai sunt alţii de-o teapă cu ei 
care-i sprijină şi preferă incertitudinea  făgăduită de-o 
înşelătorie, deoarece e multă, certitudinii ehezăşuite de adevăr, 
deoarece este puţină. Până la urmă, toanele lor sfârşesc rău, din 
pricină că n-au temelie trainică. Singur, adevărul poate hărăzi 
reputaţie adevărată, iar miezul aduce folos. O farsă are nevoie 
de multe altele şi, astfel, întreaga zidire e himeră şi, întrucât se- 
ntemeiază pe aer, se prăbuşeşte neapărat la pământ: lipsa de 
noimă n-ajunge niciodată la adinei bătrâneţe; multul pe care-l 
făgăduieşte e destul ca s-o facă suspectă, după cum lucrul prea 
dov edit nu e cu putinţă. 

176. Fii ştiutor sau ascultă-l pe cel ce ştie. Nu se poate 
trăi fără inteligenţă, fie proprie, fie de împrumut; sunt însă mulţi 
care nu ştiu că nu ştiu, iar alţii care cred că ştiu, neştiind. 
Metehnele din prostie sunt de nelecuit, deoarece neştiutorii, 
necunoscându-se, nici nu caută ce le lipseşte. Unii ar fi înţelepţi 
dacă n-ar crede că sunt. Aşa stând lucrurile, stau degeaba şi 
oracolele de înţelepciune, deşi rare, fiindcă nimeni nu le 
cercetează. A cere un sfat nu micşorează măreţia, nici nu 
contrazice capacitatea, ba chiar o confirmă. Dezbate, aşadar, cu 
raţiunea, căci altminteri te bate nenorocul. 

177, Evită familiaritatea în lume. Nu o folosi şi nici n-o 
îngădui. Cel prea familiar îşi pierde iute superioritatea pe care i- 
o dădea gravitatea, şi, odată cu ea, şi consi- deraţia. Aştrii, 
nefiindu-ne apropiaţi, îşi păstrează întreaga splendoare. 
Divinitatea impune respect; orice intimitate înlesneşte disprețul. 
Lucrurile omeneşti, cu cât le ai mai mult cu atât îţi şi lipsesc mai 
mult, deoarece împărtăşirea împărtăşeşte şi imperfecţiunile 


tăinuite mai-nuinte de către băgarea de seamă. Cu nimeni nu 
este bine să te porţi familiar: cu superiorii nu, din pricina 
primejdiei, nici cu inferiorii, din pricina necuviinţei; necum cu 
mojicimea care, din prostie, se obrăzniceşte şi, nerecunoscând 
hatârul ce i se face, îşi închipuie că i se cade. Uşurătatea e 
lăstar de vulgaritate. 

178. încrede-te în inimă. Şi mai cu seamă dacă e 
încercată. N-o contrazice niciodată, căci obişnuieşte a prog- 
nostica tot ce ne priveşte mai îndeaproape: oracol de casă. Mulţi 
au pierit de ceea ce se temeau, dar la ce bun temerea iară 
lecuire? Unii au o inimă nespus de leală, privilegiu al firii lor 
superioare, ce-i previne totdeauna şi dă alarma de aflare a 
leacului. Nu-i o cuminţenie să ieşi în drumul relelor ca să le- 
ntâmpini, ci să le stai în drum ca să le birui. 

179. Discreţia e pecetea capacității. Inima fără taină o 
scrisoare deschisă. Unde este afund sunt şi secretele profunde, 
căci există vaste spaţii şi sânuri în care sunt cufundate lucrurile 
de preţ. Izvorăşte dintr-o mare stăpi- nire de sine, şi-a te învinge 
aici este adevăratul triumf. Le plăteşti tribut tuturor celor cărora 
li te dezvăluieşti. Sănătatea înţelepciunii constă în cumpătarea 
lăuntrică. Riscurile discreţiei stau în ispitirea de către ceilalţi, 
contrazicerea spre a descoase cu sila, aruncarea de săgeți 
pentru a-l scoate din sărite şi pe prudentul cel mai zăvorit. 
Lucrurile pe care vrei să le faci nu le spune, iar cele pe care vrei 
să le spui nu le face. 

180. Mu te călăuzi niciodată după ceea ce ar gândi să 
facă duşmanul. Prostul nu face niciodată ceea ce judecă omul 
cuminte, pentru că nu pricepe ce e potrivit. Dacă cineva e 
deştept, nici atât, deoarece va vrea să-şi ascundă gândul 
pătruns şi chiar prevăzut. Lucrurile trebuie cumpănite pe 
ambele feţe şi răsucite pe-o parte şi pe alta, pregătindu-le 
pentru două cline. Judecăţile diferă: nepăr- tinirea să fie atentă 
nu atât la ce va fi, cât la ceea ce poate fi. 

181. Nu minti, dar nu spune toate adevărurile. Nimic nu 
cere mai multă circumspecţie decât adevărul, căci e sângerare 
a inimii. De tot atâta dibăcie ai nevoie pentru a şti să-l spui ca şi 
pentru a şti să-l treci sub tăcere. Cu o singură minciună se 
năruieşte tot creditul integrităţii. Se crede că amăgitul n-are 
cap, iar amăgitorul e calp, ceea ce e şi mai rău. Nu toate 


adevărurile pot fi spuse: unele pentru că te privesc pe tine, 
altele pe altul. 

182. Un grăunte de îndrăzneală cu toţi este o cumin-— 
tenie de seamă. Trebuie să-ţi cumpătezi părerea despre ceilalţi 
pentru a nu-ţi tace despre ei o idee atât de înaltă, incit să te 
sfieşti de ei; închipuirea să nu supună niciodată inima. Unii par 
mult până când ai de-a face cu ei, dar asemenea legături au 
adus mai degrabă dezamăgire decât preţuire. Nimeni nu 
depăşeşte hotarele strimte ale omului: toţi îşi au un dar al lor, 
unii la minte, alţii la fire. Rangul conferă o autoritate aparentă, 
rareori însoţită şi de cea personală, căci soarta obişnuieşte să 
răzbune superioritatea dregătoriei prin inferioritatea meritelor, 
închipuirea întrece mereu şi zugrăveşte lucrurile mult mai mari 
decât sunt; nu concepe doar ceea ce există, ci şi ceea ce-ar 
putea exista. Cată s-o îndrepte raţiunea, izbăvită de amăgiri, 
după atitea experienţe. Nici prostia să nu fie îndrăzneață, dar 
nici virtutea sfioasă. Şi dacă încrederea în sine îi este de ajutor 
chiar sărăciei cu duhul, cu atât mai mult curajului şi ştiinţei! 

183. Nu fi îndârjit în păreri. Orice prost e încăpățânat şi 
orice încăpățânat, prost, şi cu cât îi e mai greşită părerea cu 
atât mai mar” înverşunarea. Chiar în cazul unei evidențe e 
onorabil să cedezi, întrucât nu ţi se ignoră dreptatea de atunci şi 
ţi se recunoaşte curtenia de acum. Mai mult pierzi de pe urma 
îndărătniciei decât poţi câştiga de pe urma biruinţei: aşa nu 
aperi adevărul, ci grosolănia. l'ixistă capete de fier, greu de 
convins, cu porniri de nelecuit; când toanei i se alătură 
încăpăţânarea, fac casă bună şi de nezdruncinat cu prostia. 
Dirzenia e la locul ei în voinţă, nu în judecată. Deşi sunt şi 
excepţii pentru a nu ne lăsa păgubiţi şi învinşi de două ori: o 
dată în chib- zuire, altă dată în săvârşire. 

| 

184. Nu fi ceremonios: căci până şi la un rege afectarea 
în această privinţă a lost veştejită ca o ciudăţenie. Pedantul cu 
nas de ceară e supărător şi există naţii întregi atinse de această 
susceptibilitate. Straiul prostiei este cusut doar cu asemenea 
puncte; aceşti idolatri ai onoarei arată că onoarea lor n-are mai 
deloc temei, de vreme ce se tem că totul ar putea-o vătăma. E 
bine să ai grijă de respect, dar să nu treci drept mare maestru 
de ceremonii; e foarte adevărat că omul neceremonios are 


85 Aluzie la Pedro al IV-lea cel Ceremonios (1236—1285), rege ai Aragonului (din 1276). 


nevoie de merite ieşite din comun. Nu trebuie nici să afectezi, 
dar nici să dispreţuieşti curtenia. Nu dovedeşte măreție cel ce ia 
seama doar la mărunţişuri. 

135. Nu-ţi expune niciodată reputația la riscul unei singure 
încercări: căci dacă nu izbuteşte, dauna este ireparabilă.. Se 
prea poate să dai greş o dată, şi mai ales prima oară; n-ai 
totdeauna prilej norocos, de-aici venind zicala „a avea zi bună“. 
Prima încercare să şi-o aibă che- zaşă pe cea de-a doua în caz 
de greşeală; iar în caz de reuşită, prima o va răscumpăra şi pe-a 
doua; trebuie să poţi recurge totdeauna la mai bine şi să faci 
apel la mai mult. Lucrurile atârnă de împrejurări fortuite, şi încă 
de multe, de aceea norocul succesului este rar. 

186. Cunoaşte defectele: de oricâtă autoritate s-ar 
bucura ele. Integritatea să nu lipsească a recunoaşte viciul, fie 
şi-n veşminte de brocart: poartă uneori coroană de aur, dar prin 
aceasta nu-şi poate ascunde fiarele. Nu-şi pierde sclavia 
josniciei nici chiar dezminţit de rangul insului. Viciile pot fi 
înnobilate oricât, daruri nobile însă nu devin. Unii văd că eroul 
cutare a avut cutare scăder e, dar nu văd că nu prin aceasta a 
fost erou. Pilda de sus e atât de elocventă, incit face 
convingătoare şi hidoşeniile; linguşirea le-a imitat uneori până şi 
pe cele ale chipului, nedându-şi seama că dacă la cei mari trec 
neobservate, la cei mici sunt detestate. 

187. Tot ce-i prielnic fă singur, tot ce-i odios, prin 
interpuşi b Printr-una îţi atragi dragostea, prin cealaltă abaţi 
reaua-voinţă. Pentru marii oameni e mai plăcut să facă binele 
decât să-l primească, aceasta fiind fericirea generozităţii lor. 
Rareori pricinuieşti cuiva o neplăcere fără a-ţi lua şi tu partea, 
fie că eşti mişcat, fie muşcat. Cauzele superioare nu lucrează 
fără plată sau răsplată. Binele înrâureşte nemijlocit, şi răul 
mijlocit. Aibi asupra cui să cadă loviturile nemulțumirii, şi anume 
ura şi clevetirea. Turbarea vulgului seamănă de obicei cu cea 
canină, care, ignorându-şi cauza suferinţe”, se năpusteşte 
asupra uneltei; şi, cu toate că nu aceasta poartă vina, pedeapsa 
o suferă nemijlocit. 

188. Adu cu tine lucruri de lăudat. E temei al reputației 
gustului, semn că-ţi e deprins cu tot ce-i mai bun, putându-i-se 
datora prețuirea bunurilor prezente: cine s-a priceput să 
cunoască mai-nainte perfecțiunea va şti s-o preţuiască şi mai 
apoi, Acdasta oferă subiecte conversaţiei şi imitaţiei, înmulţind 


cunoştinţele vrednice de aplauze. E un mod politic de a vinde 
curtenie perfecţiunilor de faţă. Alţii, dimpotrivă, aduc totdeauna 
ceva de hulit, linguşindu-l pe cel de faţă cu disprețul faţă de cel 
absent; le izbuteşte cu cei superficiali, care nu observă tertipul 
de a-i ponegri pe unii prin alţii. Unii îşi fac o politică din a preţui 
mai mult mediocrităţile de azi decât cul-mile 'de ieri. Atentul 
cată să cunoască aceste subtilităţi ale răzbirii şi să nu simtă nici 
descurajare la îngroşarea unuia, nici înfumurare la linguşirea 
celuilalt; şi să priceapă că se poartă la fel şi într-o parte, şi-n 
cealaltă; îşi schimbă părerile şi se potrivesc totdeauna după 
locul unde se găsesc. 

189. Slujeşte-te de nevoia altuia: căci dacă devine 
dorinţă, e cea mai sigură constrângere. Filosofii au spus că 
nevoia nu e nimic, iar oamenii politici că ea e totul: aceştia au 
cunoscut-o mai bine. Unii, ca să-şi atingă ţelurile, îşi fac treaptă 
din dorinţa celorlalţi. Profită de prilej şi le-ntărâtă pofta cu 
dificultatea obţinerii. Îşi pun mai mari nădejdi în imboldul 
pasiunii decât în lâncezeala posesiunii; şi, pe măsură ce 
sporeşte rezistenţa, dorinţa devine şi mai pătimaşă. Mare 
subtilitate în împlinirea scopului, a-i lăsa pe oameni să depindă 
de tine. 

190. Gaseşte-ţi consolare în toate. Până şi cei nefolositori 
o au pe aceea că sunt veşnici. Nu este necaz fără îmbărbătare: 
proştii şi-o află-n faptul că sunt norocoşi, după cum s-a spus. ŞI 
norocul urâteix... Mijlocul de-a trăi mult e să valorezi puţin. 
Ulciorul crăpat n-apucă să se spargă, plictisind cu dăinuirea lui. 
Pare-se că soarta îi pizmuieşte pe oamenii cei mai însemnați, de 
vreme ce unora le potriveşte durata după inutilitate, iar altora 
însemnătatea după scurtimea vieţii; vor lipsi toţi citi ar fi fost 
trebuincioşi şi va rămâne veşnic cel ce nu-i de niciun folos, fie că 
aşa pare, fie că aşa este intr-adevăr. Nefericitului i se pare că şi 
soarta, şi moartea s-au vorbit să-l dea uitării, 

191. Nu te mulțumi cu multa politețe: căci e un soi de 
amăgire. Unii, pentru a vrăji, n-au nevoie de buruâe- nile 
Tesalieil căci şi cu o simplă rotire plăcută de căciulă îi farmecă 
pe proşti, adică pe înfumuraţi. Scot la tocmeală onoarea şi 
plătesc cu vânt de vorbe frumoase. Cine făgăduieşte tot nu 
făgăduieşte nimic, iar făgăduinţa e lu- necuş pentru proşti. 
Adevărata politeţe e o datorie; cea afectată, şi mai ales cea 
neobişnuită, amăgire: nu e bună- cuviinţă, ci îndatorinţă. Aceştia 


nu fac plecăciuni persoanei, ci averii, iar linguşirea, nu 
înzestrărilor pe care le recunoaşte, ci foloaselor pe care le 
nădăjduieşte. 

192. Om al marii păci, om cu viață lungă. Ca să trăieşti, 
lasă-i pe ceilalţi să trăiască. Oamenii paşnici nu numai trăiesc, ci 
domnesc. Se cade să auzi şi să vezi, dar să taci. Ziua fără proces 
aduce noaptea cu somn adine. A trăi mult şi a trăi plăcut 
înseamnă a trăi cât doi, fiind rod al păcii. Are- de toate cel 
căruia nu-i pasă de ceea ce nu-l apasă. Nu este mai mare 
neseriozitate decât a lua totul în serios. Prostie la fel de mare să 
pui la inimă ceea ce nu te priveşte ca şi să fii surd la ceea cete 
doare. 

193. Atenţie la cine începe cu ale altuia ca să termine cu 
ale lui. Nu-i mai bună apărare împotriva şireteniei ca băgarea 
de seamă. Priceputului, un bun pricepător. Unii îşi văd de 
treburile proprii ca de-ale altora, şi fără con- tracifrul intenţiilor 
te pomeneşti consirins la fiecare pas să scoţi din foc folosul 
altuia, vătămându-ţi tu mina. 

194. Judecă-te cuminte pe tine şi lucrurile tale. Şi mai 
ales în zorii vieţii. Toţi îşi fac despre sine o idee înaltă şi cu atât 
mai mult cei ce înseamnă mai puţin: fiecare îşi visează soarta şi 
se închipuie un miracol. Speranţa se avmtă nesăbuit, iar apoi 
experienţa nu îndepli- neşte nimic; dezamăgirea realităţii 
nemincinoase e cazna închipuirii lor deşarte. Indrepte 
cuminţenia atare rătăciri şi chiar dacă poţi dori mai binele, 
trebuie să te aştepţi mereii la mai rău, ca să-ntâmpim cu 
seninătate tot ce-ar fi să vină. E o dibăcie să ţinteşti ceva mai 
sus ca să reglezi tirul, dar nu într-atâta incit să se prefacă în gre- 
N şeală. La intrarea în. Slujbe e neapărat trebuincioasă această 
reformă a ideii despre tine, căci prea marea încredere de sine 
fără experienţă dă de obicei greş. Leac universal împotriva 
tuturor prostiilor nu e decât creierul. Cunoas- că-şi fiecare sfera 
activităţii şi stării sale şi-şi va putea îndrepta ideea după 
realitate. 

195. A şti să apreciezi. Nu e nimeni care să nu poată fi 
învățătorul altuia în ceva şi nu se poate să nu-l întreacă cineva 
pe cel ce întrece. A şti să tragi foloase de pe urma fiecăruia e o 
ştiinţă de mare folos. Înțeleptul îi preţuieşte pe toţi pentru că 
recunoaşte partea bună a fiecăruia şi ştie ce preţ au lucrurile 
când sunt bine făcute; prostul îi dispreţuieşte pe toţi deoarece 


ignoră binele şi alege tot ce-i mai rău. 

196. Cunoaşte-ţi steaua. Nimeni nu-i atât de oropsit încât 
să nu şi-o aibă, iar dacă este nenorocit e din pricină că nu şi-o 
cunoaşte. Unii au trecere la principi şi potentaţi fără a şti cum 
sau de ce, doar că soarta le-a înlesnit favoarea; rămâne doar s-o 
ajute şi străduinţa. Alţii au parte de simpatia înţelepţilor: unul a 
fost mai bine primit într-o ţară decât în alta şi mai bine văzut 
intr-un oraş decât în altul. Ai, de asemenea, mai mult noroc într- 
o slujbă şi într-o stare decât în celelalte, şi toate acestea cu 
merite egale şi chiar identice. Soarta face cărţile cum şi când 
vrea; cunoască-şi fiecare steaua, ca şi propriul cap, căci este-h 
joc câştâgul sau pierderea. Invaţă s-o urmezi şi s-o ajuţi, fără s-o 
schimbi, căci ar însemna să nu mai găseşti nordul pe care ţi-l 
urseşte Ursa învecinată. 

197. Nu ie incurca niciodată cu proşti. Aşa e cel ce nu-i 
cunoaşte şi încă mai vârtos cel ce, cunoscindu-i, nu-i înlătură. 
Sunt primejdioşi pentru relaţiile superficiale şi dăunători pentru 
confidenţă. Şi cu toate că o vreme îi ţine-n i'râu propria lor sfială 
şi grija celorlalţi, până la urmă tot fac sau spun prostia, iar dacă 
au zăbovit, a fost doar ca s-o facă şi mai solemnă. Greu poate 
sprijini reputaţia altuia cine n-o are pe-a sa. Sunt foarte 
nefericiţi, altă pacoste a prostiei, molipsindu-se una pe alta. Un 
singur- lucru îl au mai puţin rău şi anume că, deşi cuminţii nu le 
sunt de niciun folos, ei, dimpotrivă, le sunt de mare folos 
înţelepţilor, fie ca învăţăminte, fie ca învăţătură de minte. 

198. învaţă să te transplantezi. Sunt oameni care, pentru 
a se afirma, sunt nevoiţi să se strămute, mai ales când e vorba 
de posturi înalte. Patriile sunt maştere ale desăvârşirilor 
eminente: în ele domneşte invidia ca la ea acasă şi se ţin mai 
mult minte scăderile cu care ai început decât măreţia la care ai 
ajuns. Un bold a izbutit să câştige preţuire trecând dintr-o lume 
într-alta, iar o sticlă, pentru că şi-a schimbat locul, a atras 
disprețul asupra diamantului. Tot ce e străin este prețuit, fie 
pentru că vine de departe, fie pentru că se obţine gata făcut şi 
desăvârşit în felul său. Am văzut inşi care nu demult erau ocara 
colţului lor de lume, iar astăzi sunt mândria lumii, preţuiţi fiind şi 
de compatrioți, şi de străini: de unii, pentru că-i văd de departe, 
de ceilalţi pentru că sunt departe. Niciodată nu va înălța rugă 
statuii de pe altar acela care a cunoscut-o ca buturugă în 
grădină. 


199. învață să-ți faci loc ca om cuminte: nu înfigându-te. 
Adevăratul drum către preţuire este cel al meritelor, iar dacă 
străduinţa se întemeiază pe destoinicie, ^ e cea mai bună 
scurtătură spre ţel. Integritatea singură nu-i de ajuns; stăruința 
singură este nevrednică, fiindcă lucrurile se înglodează atât de 
rău, incit scârbesc reputaţia. E o medie între merit şi ştiinţa de a 
te introduce. 

200. Aibi ceva de dorit: ca să nu fii fericitul nenorocit. 
Trupul respiră şi sufletul aspiră. Dacă totul ar putea fi stăpânit, 
totul ar fi dezamăgire şi nemulţumire; chiar şi în plăvinţa 
intelectului, cată să rămână mereu ceva de ştiut, în care să-şi 
găsească hrană curiozitatea. Nădejdea însufleţeşte; îmbuibările 
de fericire sunt ucigătoare. Cât despre răsplată, e o dibăcie să 
nu satisfaci niciodată pe deplin; când nu mai e nimic de dorit, 
totul e de temut: fericire nefericită. Unde sfârşeşte dorinţa 
începe frica. 

201. Sunt tonti toți cei ce par şi jumătate din cei ce nu 
par h Prostia a pus stăpânire pe lume şi dacă mai e o fă- râmă 
de înţelepciune, este nebunie în faţa celei cereşti ş dar cel mai 
mare prost e cel ce nu-şi dă seama că este, dar îi socoteşte 
proşti pe toţi ceilalţi. Pentru a fi înţelept nu e de-ajuns să pari, 
necum să-ţi pari: ştie acela care îşi dă seama că nu ştie; şi nu 
vede acela care nu vede că ceilalţi văd. Deşi toată lumea e plină 
de proşti, nu e unul care să-şi dea seama sau măcar s-o 
bănuiască. 

i 

202. Spusele şi faptele fac un bărbat desăvârşit. Trebuie 
să spui tot ce e mai bun şi să făptuieşti tot ce e mai cinstit; una 
e perfecțiunea capului, cealaltă a inimii, şi amândouă nasc din 
superioritatea sufletului. Vorbele sunt umbra faptelor: primele 
sunt femeile, iar celelalte sunt bărbaţii. E mai bine să fii lăudat 
decât lăudător: spusul e uşor, dar făcutul e greu. Isprăvile sunt 
miezul vieţii, iar zisele podoaba ei: măreţia faptelor dăinuieşte, 
cea a spuselor trece. Biruinţele sunt rodul chibzuinţelor: acestea 
înțelepte, celelalte cutezătoare. 

203. Cunoaşte mărețiile veacului tău. Nu-s multe: un 
fenix într-o lume întreagă, un mare căpitan, un orator 
desăvârşit, un înţelept la un secol o dată, un rege eminent la 


86 Cf. Cmiconul, |, 13 : „Tales Milesianul vindea înfăptuiri Iară cuvinte şi zicea că faptele sînt 
bărbaţi, iar vorbele femei". 


câteva sute de ani. Mediocrităţile sunt obişnuite ca număr şi 
consideraţie, măreţiile, rare în totul, căci pretind culininarea 
desăvârşirii, şi cu cât mai sublimă categoria, cu atât mai greu de 
atins piscul. Mulţi le-au uzurpat renumele de Mare lui Cezar şi 
Alexandru, dar în van, căci fără fapte, cuvântul nu-i decât un pic 
de aer: au fost puţini Seneca şi-un singur Apelles prăznuit de 
faimă. ’ 

204. Fă lucrul uşor ca şi cum ar fi greu, iar lucrul greu ca 
şi cum ar fi uşor: primul, pentru ca încrederea să nu ne 
adoarmă, al doilea, pentru ca neîncrederea să nu ne 
descurajeze. Nu-i nevoie de altceva ca să nu faci un lucru decât 
să-l crezi gata făcut şi, dimpotrivă, străduinţa netezeşte 
neputinţa. Cât despre marile încercări, nu trebuie să' te 
gândeşti de pe-acum la ele, e de-ajuns să fii pregătit, pentru ca 
nu cumva dificultatea, văzută, să dea prilej şovăiel i. 

205. învaţă să foloseşti disprețul, stratagemă pentru a 
dobândi lucrurile e dispreţuirea lor. Nu le găseşti de obicei când 
le cauţi, iar apoi, pe negândite, îţi vin singure-n mână. Cum 
toate cele de pe lumea aceasta sunt umbra celor veşnice, 
împărtăşesc însuşirea umbrei: lug de cei ce gonesc după ele şi-i 
prigonesc pe cei ce fug de ele. Dispreţul e şi cea mai dibace 
răzbunare. Maximă fără pereche a înţelepţilor, nu te apăra 
niciodată cu pana, căci lasă dâră şi mai degrabă aduce glorie 
rivalităţii decât pedeapsă sfruntării. Vicleşug de nevrednici, să 
se împotrivească bărbaţilor de seamă spre a fi proslăviţi pe 
ocolite, când pe drept n-ar merita-o, căci pe mulţi nu i-am 
cunoaşte dacă n-ar fi făcut caz de ei rivalii lor excelenți. Nicio 
răzbunare nu întrece uitarea, căci ea îi îngroapă în praful 
nimicniciei lor. Îşi închipuie, temerari, că devin veşnici dând foc 
minunilor lumii şi ale veacurilor h Artă de a cârpi clevetirea, să 
nu faci caz de ea: înfruntarea ei pricinuieşte pagubă, iar 
crezarea, discredit. Invidiei, satisfacţie, căci până şi o umbră de 
stigmat, chiar dacă nu întunecă de tot, pătează cea mai mare 
desăvârşire. 

206. Află că pretutindeni există vulg: chiar în Corint2, în 
familia cea mai aleasă. Fiecare îl încearcă în propria sa casă. 
Dar există vulg şi arhivulg, care e şi mai rău. Vulgul aparte are 
aceleaşi însuşiri cu cel de rând, precum cioburile oglinzii sparte, 
ba e chiar mai păgubitor: vorbeşte prosteşte şi critică obraznic, 
mare discipol al ignoranței, naş al prostiei şi aliat al scornirilor. 


Nu lua seama la ceea ce zice şi cu atât mai puţin la ceea ce 
cugetă. Se cade să-l cunoşti ca să te scuturi de el, atât ca părtaş 
cât şi ca obiect, căci orice prostie înseamnă vulgaritate, iar 
vulgul este alcătuit din proşti. 

207. Foloseşte înfrânarea. Trebuie să iii prevăzător mai 
ales cu neprevăzutul. Zvâcnirile patimilor sunt lune- cuşuri ale 
cuminţeniei, şi aici e primejdia pierzaniei. Mergi mai departe 
într-o clipă de mânie sau bucurie decât în multe ceasuri de 
nepăsare; păşeşti uneori prea departe un scurt răstimp şi apoi 
spăşeşti tot restul vieţii. Intenţia vicleană a celorlalţi îi ticluieşte 
prudenţei asemenea ispitiri spre a da de fundul şi străfundul 
cugetului; se foloseşte de con. Strângeri ale tainelor ce izbutesc 
a da de istov cele mai mari capacităţi. Fie înfrânarea con- 
travicleşug, mai ales în izbucniri. E nevoie de multă chibzuinţă 
pentru ca patima să n-o ia razna şi mare înţelept e cei ce 
rămâne înţelept şi călare. Cine-şi dă seama de primejdie umblă 
cu grijă. Pe cât de uşoară i se pare vorba celui ce-o aruncă, pe- 
atât de grea celui ce-o primeşte şi-o cântăreşte. 

208. Nu muri de beteşugul prostului. Inţelepţii mor în deobşte 
lipsiţi de cuminţenie; dimpotrivă, proştii, sătui de sfat. A muri ca 
prostul înseamnă a muri de prea multă cugetare. Unii mor 
pentru că simt şi alţii trăiesc pentru că nu simt. Şi astfel, unii 
sunt proşti pentru că nu mor de gânduri-, iar alţii, pentru că mor 
de ele. Prost e cel ce moare de prea multă inteligenţă. Aşa încâi, 
unii mor fiindcă sunt înţelegători şi alţii trăiesc fiindcă sunt neîn- 
ţeleşi. Dar cu toate că mulţi mor ca proştii, puţini proşti mor. | 

t 

209. Scuturu-te de prostiile obşteşti. E o rară cuminţenie. 
Acestea au mare autoritate din pricina răspândirii, iar unii care 
nu s-au plecat ignoranței particulare n-au izbutit să scape de 
cea obştească. E o stare de rând că nimeni nu este mulţumit de 
soarta sa, chiar dacă e cea mai înaltă, nici nemulţumit de 
mintea sa, chiar cea mai săracă. Nemulţumiţi de norocul lor, toţi 
îl pizmuiesc pe-al celorlalţi. Tot aşa, cei de azi laudă lucrurile de 
ieri, iar cei de-aici pe cele de dincolo: tot ce ţine de trecut pare 
mai hun şi tot ce o depaite este mai prețuit. La fel de prost e cel 
ce râde de toate ca şi cel pe care-l amărăsc toate. 

210. învață sa foloseşti adevărul. E primejdios, dar omul 
de bine nu poate să nu-l spună: aici e nevoie de artă. Doctorii 
dibaci ai sufletului au născocit modul de a-l îndulci, deoarece, 


când loveşte dezamăgind, e chintesenţa amărăciunii. Forma 
potrivită îşi pune-n joc aici întreaga-i dexteritate: cu acelaşi 
adevăr îl măguleşte pe unul şi-i dă la cap altuia. Celor de faţă să 
le vorbeşti sub chipul celor duşi. Unui bun pricepător îi e de- 
ajuns un semn, iar dacă tot n-ajunge, intră-n joc amuţirea. 
Principii nu trebuie lecuiţi cu leacuri amare; de-aceea există arta 
poleirii ţlezamăgiriior, 

211. În cer, totul e mulțumire, în iad, toiul e necaz: în 
lume, adică la mijloc, şi una, şi alta; stăm între două extreme şi 
ne-mpârtăşim din ambele. Sorţii se schimbă: nu poale fi totul 
noroc, nici totul restrişte. Lumea aceasta e un zero: singură, nu 
valorează nimic; alăturând-o cerului, mult. Nepăsarea faţă de 
nestatornicia ei înseamnă cuminţenie, iar pentru înţelepţi, nimic 
nu-i noutate. Viaţa noastră se înnoadă ca la teatru; la sfârşit, se 
descurcă: veghează, aşadar, să sfârşeşti bine. 

212. Păstrează-ți totdeauna supremele stratageme ale 
artei. Purtare de mari magistri, care-şi mânuiesc subtilitatea 
chiar predând-o; să rărnâi pururi superior şi pururi magistru. Se 
cade să purcezi cu artă în împărtăşirea artei; niciodată să nu 
sece izvorul învăţăturii, nici cel al dăruirii. Astfel îţi păstrezi 
reputaţia şi autoritatea. Dacă e vorba să placi şi să dai 
învăţătură, trebuie să urmezi acea mare lecţie de a hrăni 
necurmat admiraţia şi de a duce tot mai departe desăvârşirea. 
Provizii în toate îndeletnicirile, însemnată regulă de viaţă, de 
biruinţă, mai ales în slujbele cele mai sublime. 

213 învață să contrazici. E o mare stratagemă a ispitirii, nu 
pentru a te descoperi, ci pentru a descoperi. E constrângerea 
fără pereche, cea care face să ţâşnească afectele; zăbava 
crezării e un vomitiv pentru secrete, cheie a celui mai zăvorit 
piept. Dubla cercare a voinţei şi-a judecății cere multă 
subtilitate. Un dispreţ dibaci arătat vorbei misterioase a celuilalt 
hăituieşte tainele cele mai profunde şi le-mbucătăţeşte cu 
gingăşie, până ce le-aduce pe limbă şi le-mpinge-n plasele 
amăgirii viclene. Reţinerea atentului o face pe-a celuilalt să se 
năpustească bănuitoare şi astfel dă-n vileag gândul străin, fără 
de care inima i-ar fi rămas de nepătruns. O îndoială simulată e 
cel mai subtil şperaclu al curiozităţii doritoare să afle tot ce va fi 
vrând. Şi chiar pentru a învăţa, o stratagemă a discipolului este 
să-şi contrazică magistrul, care depune şi mai multă râvnă în 
explicarea şi fundamentarea adevărului; aşa incit contestarea 


măsurată este prilej de prelegere aprofundată. 

214. Nu face ăintr-o prostii j două. E un lucru foarte 
obişnuit că, vrând să dregi una, comiţi altele patru. Justificarea 
unei necuviinţe printr-alta şi mai mare ţine de neamul minciunii, 
ori aceasta de cel al prostiei, căci susţinerea uneia are nevoie de 
multe. Mai rea decât o cauză rea a fost întotdeauna apărarea ei; 
mai rea decât însuşi răul, neştiinţa de a-l masca. Tributul 
metehnelor e să instituie dări asupra multor altora. Intr-o 
greşeală poate cădea şi cel mai mare înţelept, dar în două nu, 
şi, oricum, în treacăt, nu necontenit. 

215. Atenţie la cel ce umblă cu intenție secundă h E un 
vicleşug al omului negustoros de a distrage voinţa ca 

1 Ve2i aforismul 13 şi nota aferentă. 

s-o atace, căci o învingi când o convingi. Îşi ascunde gândul 
ca să şi-] atingă şi acceptă locul al doilea pentru ca în clipa 
săvârşirii să fie primul; îşi asigură lovitura pe seama nebăgării 
de seamă. Atenţia să nu doarmă însă când intenţia e atât de 
trează, iar dacă aceasta este secundă în disimulare, cealaltă să 
fie prima în recunoaştere. Precauţia dibuiască şiretlicul cu care 
umblă şi însemne-i târcoa- lele cu care vrea s-ajungă la oalele 
pretenţiei sale; propune una şi vrea alta, întorcându-se cu 
viclenie ca să-şi lovească ţinta intenţiei. Să ştii, aşadar, ce-i 
acorzi, şi uneori va fi bine să-i dai de înţeles c-ai înţeles. 

216. Aibi darul vorbirii. E nu numai uşurinţă, ci” şi farmec 
în idei. Unii concep bine şi nasc prost, căci, fără claritate, copiii 
sufletului, conceptele şi hotărârile, nu ies la lumină. Unii au 
însuşirea acelor ulcioare ce cuprind mult şi dau puţin; alţii, 
dimpotrivă, spun mai mult decât gândesc. Ceea ce e hotărârea 
pentru voinţă, e exprimarea pentru inteligenţă, două înzestrări 
eminente. Minţile limpezi sunt vrednice de aplauze, confuzii sunt 
veneraţi din pricină că nu sunt pricepuţi; uneori e de dorit şi 
obscuritatea, spre a nu fi vulgar. Dar cum oare îşi vor face o 
idee clară ceilalţi despre ceea ce li se cere să asculte, dacă 
vorbitorii înşişi n-au o idee raţională despre ceea ce spun? 

217. Nu se cade să iubeşti sau să urăşti pentru 
totdeauna. Încrede-te azi în prieteni ca mâine în duşmani, şi 
încă din cei mai răi; şi de vreme ce aşa se-ntâmplă în realitate, 
întâmple-se şi-n prevedere. Nu da arme transfugilor prieteniei, 
căci poartă cu ele cel mai cumplit război. Cu duşmanii, 
dimpotrivă, uşă pururi deschisă împăcării, şi anume cea a 


nobleţei, fiind cea mai sigură. Câteodală, răzbunarea se preface 
în chin, iar mulţumirea răului pricinuit neprietenului devine 
părere de rău 

218. Nu jnce nimic din încăpățânare, ci cu atenţie, Orice 
încăpățânare e o tumoare, fiica mai mare a patimii, cea care n-a 
săvârşit niciodată nimic după dreptate. Unii i'ac din toate un mic 
război, tâlhari ai relaţiilor cu oamenii, ar vrea ca tot ce 
înfăptuiesc să fie un triumf; nu ştiu să procedeze paşnic. Aceşti 
oameni sunt un. Adevărat flagel când comanda şi cârmuiesc, 
deoarece îşi prefac guvernarea într-o clică şi în duşmani pe cei 
din care ar îi trebuit să-şi facă fii; vor să rânduiască toate cu 
schepsis şi toate să le aparţină ca rod al vicleşugului lor, dar, de 
îndată ce toana paradoxală le este dată-n vileag, ceilalţi îi 
înfruntă numaidecât, se străduiesc să le îngrădească himerele, 
nelăsându-i să dobândească nimic. Se-aleg cu multe îmbuibări 
de necazuri și toate-i ajută să se lehăme- tească. Au judecata 
beteagă şi inima stricată. Singurul fel de a te purta cu 
asemenea monştri este să fugi de ei la antipozi, căci mai lesne e 
de îndurat barbaria acelora decât sălbăticia acestora. 

/ 

219. Fereşte-te să treci drept om al vicleniei: deşi nu se 
poate trăi fără ea. Mai degrabă prudent decât şiret. Tuturor le 
place francheţea în societate, dar nu tuturor la, ei acasă. 
Sinceritatea să nu cadă în extrema naivităţii, nici isteţimea în 
cea a şireteniei. Fii mai deg'-abă venerat ca înţelept decât 
temut ca perfid. Oamenii sinceri sunt iubiţi, dar amăgiţi. Cel mai 
mare meşteşug e să ascunzi meşteşugul, deoarece trece drept 
amăgire. În veacul de aur a înflorit neprefăcătoria; în acesta de 
fier, răutatea făţarnică. Reputația de om care ştie ce are de 
făcut e onorabilă şi inspiră încredere, dar cea de om viclean e 
sofistică şi zămisleşte doar temere. 

| 

220. Cine nu poate îmbrăca piele de leu, îmbrace una de 
viupe. A şti să fii supus vremii înseamnă a fi suspus. Cine-şi 
urmăreşte scopul nu-şi pierde niciodată reputaţia. 

În lipsa puterii, dibăcie; pe un drum sau pe altul, ori pe cel 
mare al curajului, ori pe scurtătura şireteniei. Mai mult a făptuit 
îndemânarea decât puterea şi mai des i-au înfrânt înţelepţii pe 
viteji decât altminteri. Când nu poţi dobândi lucrul, începe 
disprețul. 


221. Nu fi provocator: nici ca să te amesteci, nici ca să-i 
amesteci pe alţii. Există poticnitori ai bunei-cuviinţe, atxt a lor 
cât şi a celorlalţi, mereu gata de-o neghiobie. Se leagă cu mare 
uşurinţă şi rup în chip nefericit. N-au zi bună fără o sută de 
gâlcevi; toana le este în răspăr şi astfel contrazic toate şi pe toţi; 
şi-au îmbrăcat judecata pe dos şi astfel dezaprobă totul. Cei mai 
mari ispititori ai cuminţeniei sunt însă cei ce nu fac nimic bine şi 
vorbesc rău despre toate, căci sunt monştri mulţi în întinsa ţară 
a obrăzniciei. 

îte 

222. Om măsurat, dovadă de prudență. Fiară sălbatica e 
limba, deoarece, dacă apuci a o slobozi, foarte anevoie o pui 
iarăşi în fiare. E pulsul sufletului, după care înţelepţii îi cunosc 
starea; aici pipăie atenţii bătaia inimii. Răul e că tocmai cine ar 
trebui să fie cel mai atent e cel mai puţin stăpânit. Inţeleptul se 
fereşte de supărări şi buclucuri şi arată cât de stăpân este pe 
sine; se poartă circumspect. lanus în nepărtinire, Argus în 
cercetare. Momos mai bine ar fi simţit lipsa unor ochi la mâini 
decât a unei ferestruici la piept *. 

1 Momos, personificare a criticii defăimătoare, aflat la 
periferia tradiţiei mitologice, deşi e pomenit încă de Hesiod 
(Theog., 214), printre copiii Nopții.. Este eroul mai multor 
legende, dintre care una, reţinută de Graclăn. Îl arată bătându-şi 
joc de omul făurit de Vulcan, care nu prevăzuse o mică 
deschizătură în pieptul creaturii sale pentru a-i putea citi prin ea 
gândurile tainice. Va constitui personajul alegoric ceniral al 
uneia dintre „critieile” Critico- nutui (II, li). Graclăn sugerează 
insă Înlocuirea ferestruicii de la piept cu ochi la mâini, 
inspirându-se dintr-o emblemă a lui Alciati, Sobrie vivendum et 
nou ternare credendum, unde apare faimoasa oculata nranus 
(mina cu ochi). 

223. Nu fi prea singular. Din afectare sau nebăgare de 
seamă, unii vădesc o ciudată singularitate, cu apucături 
smintite, mai mult cusururi decât trăsături proprii. Şi după cum 
unii sunt foarte cunoscuţi printr-o sluţenie aparte a chipului, aşa 
şi aceştia, prin câte un exces în ţinută. Singularizarea nu 
slujeşte decât să atragă blamul, datorită unei necuwviincioase 
ieşiri din comun, care stâr- neşte, pe rând, la unii râsul, la alţii 
supărarea. 

224. învață cum să iei lucrurile: niciodată în răspăr, chiar 


dacă aşa-ţi vin. Toate au faţă şi dos. Cel mai bun şi mai prielnic, 
dacă-l apuci de tăiş, vatămă; dimpotrivă, cel mai ostil, dacă-l 
prinzi de plăsea, apără. Multe lucruri care-au adus năpastă ar fi 
adus mulţumire dacă Îi s-ar fi căutat partea bună. În orişice este 
o parte bună şi alta rea: dibăcia e să dibuieşti folosul. Un acelaşi 
lucru are feţe foarte diferite, după lumina sub care-l priveşti: 
priveşte-l sub cea a fericirii. Nu încurca dârlogii binelui şi-ai 
răului. Aşa se face că unii găsesc în toate mulţumirea, iar alţii 
necazul. Mare leac împotriva loviturilor soartei şi mare regulă de 
viaţă pentru orice vremuri şi pentru orice îndeletnicire. 

225. Cunoaşte-ţi cusurul-rege. Nimeni nu trăieşte fără 
contragreutatea darului eminent, şi, dacă înclinarea i-o 
înlesneşte, îl înrobeşte-n chip tiranic. Cată să porneşti război 
împotrivă-i, chemând sub arme grija, iar primul pas fie darea în 
vileag, deoarece, fiind ştiut, va fi bătut, mai ales dacă cel 
interesat îl va judeca la fel cu cei ce i-l înfierează. Ca să fii 
stăpân pe tine însuţi e nevoie să veghezi asupră-ţi. O dată învins 
acest cap al defectelor, vor capitula toate. 

226. Preocuparea de-a îndatora. Cei mai mulţi nu 
vorbesc' şi nici nu făptuiesc după cum sunt, ci după cum îi 
îndatorezi. Oricine poate cu prisosinţă acredita răul, pentru că 
răul e foarte lesne crezut, chiar dacă uneori e de necrezut. Tot 
ce avem mai mult şi mai bun atârnă de părerea celorlalţi. Unii 
se mulţumesc să aibă dreptatea de partea lor, dar nu-i de-ajuns, 
căci e nevoie să-i vii în ajutor cu sârguinţa. Îndatorarea costă 
uneori foarte puţin şi valorează mult: cu vorbe cumperi fapte. 
Nu e sculă atât de netrebnică în această mare casă a universului 
care, măcar la un an o dată, să nu facă trebuinţă şi, micit ar 
valora de puţin, i se va simţi mult lipsa. Fiecare vorbeşte despre 
obiecte minat de afecte. 

227. Nu le lua după prima impresie. Unii se însoară cu 
prima ştire, aşa încât celelalte sunt concubine şi, cum minciuna 
este totdeauna în frunte, nu mai rămâne loc şi pentru adevăr. 
Nu copleşi nici voinţa cu primul obiect, nici inteligenţa cu prima 
propoziţie, căci înseamnă lipsă de fond. Unii sunt asemeni 
ulciorului nou, pe care pune stâpânire cel dinţii miros, fie al 
licorii proaste, fie al celei bune. Când această îngustime ajunge 
cunoscută, devine dăunătoare, pentru că dă vad vicleniei 
perfide: cei rău intenţionaţi se grăbesc să vopsească în culoarea 
lor credulitatea. Rămână totdeauna loc pentru prevedere; păs- 


treze-şi Alexandru cealaltă ureche pentru partea adversă; 
rămână loc pentru a doua şi-a treia ştire. Supunerea la prima 
impresie e dovadă de incapacitate şi nu-i departe de împătimire. 

228. Nu fi gură rea. Necum să-ţi faci asemenea renume, 
întrucât ţi-ar fi contrafaimă. Nu fi spiritual pe spinarea altuia, 
căci e mai mult odios decât anevoios. Se vor răzbuna toţi pe tine 
şi toţi te vor vorbi de rău şi, cum tu eşti unul, iar ei mulţi, mai 
degrabă vei fi tu învins decât ei convinşi. Răul nu trebuie să 
bucure niciodată, dar nici să nu fie comentat. Clevetitorul e 
detestat pe vecie şi chiar dacă personaje suspuse se mai 
întreţin uneori cu el, o fac mai mult de dragul zeflemeiii lui decât 
din stimă pentru cuminţenia-i. lar cine vorbeşte de rău îşi aude 
vorbe şi mai rele’. 

229, învaţă să-ți împărți viaţa cu înțelepciune: nu la voia 
împrejurărilor, ci cu prevedere şi alegere. Viaţa fără răgazuri e 
trudnică, precum o călătorie lungă fără hanuri; varietatea 
erudită o fericeşte. Cel dintâi popas al vieţii frumoase să ni-l 
cheltuim stând de vorbă cu morţii; ne naştem spre a cunoaşte şi 
a ne cunoaşte pe noi înşine, iar cărţile ne fac cu deplină credinţă 
persoane. A doua etapă foloseşte-o pentru cei vii: vâzând şi 
însemnând tot binele lumii; nu toate lucrurile se găsesc într-o 
singură ţară, Părintele universal a împărţit zestrea şi uneori a 
îmbogăţit-o cel mai mult pe cea urâtă s. A treia etapă fie în 
întregime a ta: suprema fericire, filosofarea. 

230. Deschide ochii la timp. Nu toţi cei ce văd au deschis 
ochii, nici toţi cei ce privesc văd. Dumirirea târzie nu slujeşte de 
leac, ci de necaz. Unii încep să vadă când nu mai au ce: şi-au 
risipit casa şi masa înainte de a se fi adunat pe ei înşişi. Este 
greu să-i dai inteligenţă cui n-are voinţă, dar şi mai greu să-i dai 
voinţă cui n-are inteligenţă; cei din preajma lor se joacă cu ei, 
precum cu nişte orbi, În hazul celorlalţi; şi din pricină că sunt tari 
de urechi, nu deschid ochii ca să vadă. Se găseşte însă câte 
unul care le-ncurajează nesimţirea, întrucât existenţa lui se 
întemeiază pe inexistenţa lor. Nefericit calul al cărui stăpân n- 
are ochi: anevoie se va îngrăşa“?. 

88 După cum spune proverbul : i Fea ? El caudal de mi padre me rehermosea “ („Uriîtă ? 
Averea tatălui meu mă face frumoasă"). 

89 Adaptare a proverbului : „El ojo del amo engorda el ca- ballo“, cu corespondent identic 


în româneşte : „Ochiul stăpînului îngraşă calul". 


231. Nu arăta lucruri pe jumătate jăcute: pot fi sa- vurate 
doar în desăvârşirea lor. Toate începuturile sunt informe şi 
dăinuieşte apoi icoana acelei diformităţi; amintirea lucrului 
văzut nedesăvârşit nu te lasă a te bucura de el împlinit. 
Savurarea dintr-o dată a unui obiect mare, deşi stinghereşte 
judecarea părţilor, satisface singură gustul. Înainte de a fi, toate 
sunt nimic, iar când încep să fie, sunt încă adânc cufundate în 
nimicnicia lor. Priveliştea gătitului celor mai alese bucate mai 
mult în- greţoşează decât stârneşte pofta: ferească-se, aşadar, 
orice mare maestru ca operele să nu-i fie zărite cumva în 
embrion: înveţe de la natură să nu le înfăţişeze până ce nu sunt 
vrednice de a fi arătate. 

232. FU un dram negustor. Să nu fie totul doar meditaţie, 
ci şi acţiune. Preaînţelepţii sunt lesne de amăgit din pricină că, 
deşi cunosc neobişnuitul, ignoră obişnuitul vieţii, care e mai 
necesar. Contemplarea lucrurilor sublime nu le mai lasă loc 
pentru cele de rând; şi, cum ignoră ceea ce ar fi trebuit să ştie 
mai întii şi-n care toţi se iscusesc, ei sunt fie priviţi cu mirare, fie 
socotiți ignoranţi de către vulgul superficial. Bărbatul înţelept 
străduias- că-se, aşadar, să fie un dram negustor, atâta cât 
trebuie ca să nu fie amăgit şi chiar luat peste picior; fii om 
practic, căci, deşi nu dovedeşte superioritate, este de cea mai 
mare trebuinţă în viaţă. La ce este bună oare ştiinţa dacă nu e 
folositoare? far a şti să trăieşti e azi adevărata ştiinţă. 

233. Nu da greş cu gustul altuia: căci ar însemna să-i faci 
un necaz în loc de plăcere. Unii, socotind că îndatorează, de fapt 
supără, fiindcă nu pricep firile. Sunt, fapte care pentru unii sunt 
o măgulire şi pentru alţii o jignire, iar ceea ce voia să fie o mină 
de ajutor a fost o paimă- Costă mai scump uneori să faci cuiva o 
neplăcere decât ar costa să-i faci o plăcere. Pierd şi 
recunoştinţa, şi darul, fiindcă au pierdut busola îndatorării. Dacă 
nu cunoşti firea celuilalt, greu îl vei putea mulţumi; aşa se face 
că unii au gândit să rostească o laudă şi au rostit o mustrare; 
pedeapsă pe deplin meritată. Alţii cred că distrează cu elocinţa 
şi nu fac decât să piseze cugetul cu vorbăria lor. 

234. Nu-ii încredința niciodată reputaţia fără zălogul 
onoarei celuilalt. Trebuie împărţit atât folosul tăcerii cât şi 
paguba limbuţiei. Când e vorba de onoare, negoţul trebuie să fie 
totdeauna în tovărăşie, astfel incit reputaţia proprie să îndemne 
la îngrijirea celei străine. Nu da niciodată pe credit; dacă totuşi 


dai uneori, ia-o cu atare măiestrie, incit prudenţa să poată coda 
în faţa prevederii: fie riscul comun şi cauza reciprocă, aşa încât 
cine se recunoaşte copărtaş să nu ţi se preschimbe-n martor. 

235. Știința de a cere. Nimic mai greu pentru unii şi mai 
uşor pentru alţii. Sunt unii care nu ştiu să refuze; cu ei, nu e 
nevoie de şperaclu. Sunt alţii al căror prim cU- vânt la orice oră 
este nu.; cu ei e nevoie de dibăcie. Şi cu toţi, de clipa cea mai 
potrivită: să-i prinzi în toane bune, după îndestularea cu hrană 
fie trupească, fie sufletească. Dacă nu cumva prudenţa 
vicleanului în aşteptare dejoacă subtilitatea celui ce are de gând 
să ceară., zilele de bucurie sunt şi zile de batir, lâuntrul 
revărsându- te în afară. Nu te înfăţişa când vezi că altul e 
refuzat, căci teama de nu s-a dus. La tristeţe, împrejurările nu 
sunt prielnice. Îndatorarea dinainte e cambie reciprocă ori de 
câte ori n-ai de-a face cu mojicia. 

t 

236. Fă datorie de recunoşiiwț din ceea ee apoi are sa 
devină răsplată. E o dibăcie a marilor politicieni. Favoarea care 
anticipează meritele este piatra de încercare a oamenilor nobili, 
Favoarea astfel anticipată are două însuşiri eminente: prin 
graba care dă, cel' ce primeşte e şi mai obligat; un acelaşi dar, 
dacă pe urmă e datorie, înainte e îndatorare. Subtil mod de a 
preschimba obligaţiile, întrucât ceea ce l-ar fi privit pe s. 
Uperior, ca să răsplătească, revine celui îndatorat, ca să 
mulţumească. E vorba, bineînţeles, de oameni de onoare, căci 
pentru nevrednici, plătindu-le dinainte meritul, le-ai pune mai 
degrabă frâu decât pinteni. 

237. Nu te face niciodată părtaş la secretele mai-marilor 
tăi: îţi închipui că-mparţi pere cu ei şi cândecolo împărţi pietre. 
Mulţi au pierit pentru că au fost confidenţi: aceştia sunt ca 
lingura din coajă de pâine, pândită apoi şi ea de riscul înghiţirii. 
Împărtăşirea tainei nu-i o favoare a principelui, ci un bir. Mulţi 
sparg oglinda pentru că le aminteşte urâţenia; nu-l poţi vedea 
pe cel ce te-a putut vedea şi nici nu-i văzut bine cine a văzut 
rău. Pe nimeni să nu-l socoteşti prea Îndatorat şi cu atât mai 
puţin pe cel puternic; mai curând binefaceri făcute decât 
hatăruri primite. Mai primejdioase decât toate sunt confidenţele 
între prieteni. Cine îşi împărtăşeşte altuia tainele i se înrobeşte; 
pentru suverani, e o silnicie care nu poate dăinui. Doresc să-şi 
răscumpere libertatea pierdută şi, pentru ea, calcă totul în 


picioare, până şi dreptatea. Secretele, aşadar, nu le asculta şi 
nu le spune. 

238. Cunoaşte piesa care-ţi /ioseşte. Mulţi ar fi persoane 
depline dacă nu le-ar lipsi ceva fără de care niciodată nu pot 
ajunge pe culmea desăvârşirii de sine. La unii vezi că ar putea fi 
mult dacă ar lua seama la foarte puţin. Le lipseşte seriozitatea, 
fapt care le întunecă mari înzestrări; altora, blândeţea purtării, 
lipsă pe care cei apropiaţi o simt numaidecât, mai ales la 
persoanele cu vază; pe unii i-am dori mai activi, iar pe alţii mai 
reţinuţi. Toate aceste metehne, dacă ar fi observate, s-ar pu- 


tea îndrepta lesne, căci grija poate face din obişnuinţă o a 
doua natură. 

239. Nu fi arhiascuţit: mai bine prudent. A şti mai mult 
decât se cade înseamnă a-ţi rupe vârful, căci subtilităţile de riad 
se i'râng; mai sigur e adevărul aşezat. E bine să ai minte, dar nu 
limbuţie. Cine prea discută este aproape de dispută; e mai bună 
o judecată plină de miez care nu discută mai mult decât trebuie. 

240. A şti să te foloseşti de prostie. Cel mai mare înţelept 
mută uneori această piesă şi sunt împrejurări în care cea mai 
bună ştiinţă e să arăţi că n-ai ştiinţă. Nu trebuie să ignori, ci să 
simulezi ignoranţa. Degeaba eşti înţelept cu proştii şi cuminte 
cu nebunii; trebuie să-i vorbeşti fiecăruia pe limba lui. Prost nu-i 
cel ce simulează prostia, ci acela care pătimeşte de ea; cea 
făţişă e prostie, nu cea prefăcută, atât de departe ajunge 
vicleşugul. Mijloc fără pereche de a te face iubit e sâ-mbraci 
pielea celui mai nevinovat dobitoc. 

241. Zeflemelele îndură-le, dar nu le folosi. Una e un soi 
de generozitate, cealaltă, de încurcătură. Cine e posomorit la 
vreme de petrecere seamănă mult cr; un dobitoc şi-o vădeşte şi 
mai mult. Zeflemeaua supenbară e plăcută, a şti s-o îndurie o 
dovadă de capacitate. Cine se simte înţepat dă prilej să fie tras 
în ţeapă. E bine să le părăseşti în toiul lor, iar cel mai sigur e să 
nu le stârneşti. Lucrurile cele mai serioase s-au născut 
totdeauna din glume. Nimic nu cere mai multă atenţie şi 
dibăcie; înainte de-a glumi, cată să ştii cât de răbdătoare este 
firea insului. 

242. Urmureşte-ţi izhânda. Unii îşi cheltuiesc totul pe 
început şi nu sfârşesc nimic; pun la cale, dar nu se aştern la 


drum: nestatornicie de caracter. N-au parte niciodată de elogii 
din pricină că nu duc nimic la bun sfârşit; toate cad baltă. La 
alţii, se trage din nerăbdare, cusur al spaniolilor, după cum 
răbdarea este virtutea belgienilor. Aceştia duc la bun sfârşit 
lucrurile, aceia îşi găsesc sfirşitul odată cu ele, nădăjduiesc doar 
până-nving greutatea, mulţumindu-se că au învins-o; nu ştiu să 
ducă până la capăt victoria: dovedesc că pot, dar nu vor. Insă 
tot cusur e, fie din neputinţă, fie din uşurinţă. Dacă fap- ta-i 
bună, de ce n-o isprăveşti? Şi dacă-i rea, de ce-ai început-o? 
Omul iscusit să-şi răpună, aşadar, vânatul: să nu se 
mulţumească doar a-l hăitui. _ 

243. Nu ji hulub în toate. lImpletească-se şiretenia 
şarpelui cu nevinovăția porumbiţei. Nimic răai lesne decât să 
amăgeşti un om de bine: cine, nu minte niciodată, crede mult, 
iar cel ce nu amăgeşte niciodată se-ncrede mult. Omul nu este 
amăgit totdeauna din prostie, ci uneori şi din bunătate. Două 
feluri de inşi ştiu să prevină în mare parte pagubele: păţiţii, mai 
mult pe socoteala lor, şi şi- L'eţii, mai mult pe socoteala 
celorlalţi. Isteţimea să se-arate, prin urmare, la fel de 
neîntrecută în fereală precum e viclenia în uneltire, şi nu căuta 
să fii om bun într-atâta incit să-i dai altuia prilej de-a fi rău; fii 
amestec de porumbiţă şi de şarpe: nu monstru, ci prodigiu. 

244. A şti să îndatorezi. Unii preschimbă hatărul propriu 
în al altuia, încât pare, sau lasă ei să se-nţeleagă, că fac o 
favoare cinci o primesc. Sunt oameni atât de iscusiţi, încât 
onorează cerând şi transformă folosul lor în onoare a celuilalt; în 
aşa fel ticluiesc lucrurile, încât să pară că ceilalţi le plătesc o 
datorie cinci de fapt le fac un dar, răs- turnând printr-o 
neasemuită şiretenie ordinea îndatorărilor; cel puţin pun la- 
ndoială cine cui face hatărul. Cu banul laudelor cumpără tot ce-i 
mai bun, iar din aprecierea pe care-o arată unui lucru fac 
cinstire şi măgulire; obligă politeţea, făcând datorie din ceea ce 
ar fi trebuit să fie recunoştinţă a lor. In felul acesta schimbă 
îndatorarea din pasivă în activă, mai buni politicieni decât 
grămătici. Mare subtilitate, dar şi mai mare ar fi să-i dai de rost. 
Stricând târgul cu prostia, înapoindu-le onoarea şi luând fiecare 
ce i se cuvine. 

245. Cugetă uneori aparte şi departe de modul vulgar: 
dovadă de capacitate superioară. Nu-l preţui pe cel ce nu te 
contrazice niciodată, căci nu-i semn de afecţiune, ci de amor 


propriu; nu te lăsa înşelat de linguşire plătind-o, ci osândeşte-o. 
Fă-ţi chiar reputaţia de a fi bârfit de câte unii, mai ales de cei 
care-i vorbesc de rău pe toţi cei buni. Să te doară când faptele 
tale sunt pe placul tuturor, căci e semn că nu sunt bune: 
desăvârşirea o au puţini. 

246. Nu da niciodată socoteală cui n-o cere. Şi chiar de ţi 
se cere, e un soi de vinovăţie dacă-i excesivă. A te scuza înainte 
de vreme înseamnă a te acuza, iar a lăsa sânge cât eşti sănătos 
înseamnă a face cu ochiul răului şi răutăţii; scuza anticipată 
trezeşte presimţirea adorrpită. Omul cuminte cată a se face că 
nu înţelege bănuiala celuilalt, căci ar însemna să-şi caute 
jignirea cu luminarea; dimpotrivă, să încerce a i-o dezminţi prin 
integritatea purtării sale. 

— 247. A şti ceva mai mult şi a trăi ceva mai puțin. Alţii 
gândesc altminteri. Mai de preţ e buna odihnă decât negoţul 
fără tihnă. N-avem nimic al nostru fără doar timpul, în care 
locuieşte cine n-are loc. La fel de mare nenorocire e să-ţi iroseşti 
viaţa în îndeletniciri vulgare, ca şi-n prea multe sublime; nu 
trebuie să te laşi cople-ît nici de ocupaţii, nici de invidie: altfel 
nesocoteşti viaţa şi înăbuşi cugetul. Unii o extind şi asupra 
ştiinţei, dar nu trăieşti dacă nu ştii. 

248. Nu te lua după ultimul. Există oameni ai ultimei 
păreri, căci neobrăzarea umblă dintr-o extremă-n alta. Gândirea 
şi, vrerea le sunt de ceară: ultimul sosit îşi pune pecetea şi-i 
şterge pe ceilalţi. Asemenea oameni nu sunt niciodată câştigaţi, 
pentru că la fel de lesne se şi pierd; fiecare îi vopseşte în 
culoarea lui. Nu sunt buni de confidenţi, i-ămân copii toată viaţa; 
şi astfel, cu nestatornicie în judecăţi şi simţăminte, plutesc 
necontenit în voia valurilor, şchiopi de voinţă şi judecată, 
aplecându-se când intr-o parte, când în cealaltă. 

249. Nu-li începe viata de unde trebuie s-o sjârşeşti. Unii 
îşi dăruiesc odihna la început şi lasă truda la sfirşit. Intâi se cade 
să fie esenţialul şi-abia după, dacă rămâne loc, accesoriul. Alţii 
vor să triumfe înainte de-a lupta; unii încep prin a şti tot ce e de 
mai puţină trebuinţă, iar studiile aducătoare de vază şi folos le 
amână pentru sfârşitul vieţii; altul nici n-a apucat să-şi facă un 
rost, că se şi înfumurează. Metoda e de nelipsit ca să ştii şi ca să 
poţi trăi. 

250. Când trebuie să cugeti pe dos? Când ni se vorbeşte 
cu gând rău. Cu unii totul trebuie să meargă în răspăr: da-ul e 


nu şi nu-ul e da. Bârfirea unui lucru trece drept preţuire, întrucât 
cel care-l vrea pentru sine îl discreditează pentru ceilalţi. A 
lăuda nu înseamnă totdeauna a vorbi de bine, căci unii, ca să 
nu-i laude pe cei buni, îi laudă şi pe cei răi; iar pentru cine 
nimeni nu-i ră'?ni- meni nu-i bun. 

251. Foloseşte mijloacele omeneşti ca şi cum n-ar exista 
şi divine, iar pe cele divine ca şi cură n-ar exista omeneşti: 
precept al unui mare maestru ”, nu e nevoie de alt comentariu.% 

252. Nici cu totul al tău, nici cu totul al celorlalti: tiranie 
deopotrivă de josnică. Vrând să fii intru totul al tău, urmează 
neapărat că vrei toate pentru tine. Oamenii de felul acesta nu 
ştiu să cedeze nici în cele mai neînsemnate lucruri şi nu vor să 
piardă nicio fărâmă din înlesnirea lor; nu sunt prea îndatoritori, 
se încred în soarta lor, dar reazemul acesta îi înşală de obicei. 
Se cuvine uneori să fii al altora pentru ca şi ceilalţi să fie ai tăi, 
iar cine are o slujbă obştească trebuie să fie sclav obştesc ori de 
nu „să-şi lepede şi rangul odată cu ranga lui*4, îi va spune acea 
bă- trână lui Adrian1”. Alţii, dimpotrivă, sunt în întregime ai 
celorlalţi, căci prostia cade totdeauna în excese, iar aici, într- 
unul nefericit; nu au nici zi, nici chiar ceas al lor, aparţinându-le 
celorlalţi într-atâta, incit unuia i s-a zis „omul tuturor": la fel sunt 


90 Maxima îi aparţine lui tgnaţiu de Loyola (c. 1491—1556), fondatorul Societăţii lui lisus şi 
primul general al Ordinului iezuit, fiind consemnată pentru prima oară în Vida de San Ignacio 
(Viaţa sfintului Ignaţiu) a părintelui Ribadeneyra. Integrarea ei în Oracol e semnificativă, 
întrucît Graciân însuşi separă cu stric-, teţe domeniul teologic de cel laic atunci cînd trasează 
„calea" specifică acestu'n din urmă în Criticon. „Pentru Schopenhauer, această maximă este 
regula de înţelepciune a întregului Oracol, regula practică, detaşindu-se dintre toate cele trei 
sute de aforisme cure o încadrează, fără a ştMnsă că-i aparţine sfîntului Jgnaţiu" (Francisco 
Maldonado de Guevara, Lo fictiuo y la anti- ficlivo en el pensamiento de San Ignacio de Loyola, 
pp. 41—61, apud Arturo del Hoyo, ed. cit., p. 218, n. 3). 

91 255. A ști să faci binele» : cîte puţin şi des. îndatorarea nu 
trebuie să depăşească niciodată posibilitatea ; cine dă mult nu dă, ci 
vinde. Nu trebuie să împovărezi recunoştinţa, căci, văzîndu-se 
incapabilă să se arate, va rupe legătura. Ca să-i îndepărtezi pe mulţi 
nu-i nevoie de altceva decît să-i îndatorezi peste măsură ; neputînd 
plăti, se retrag şi-ţi devin din îndatoraţi, duşmani. Idolul n-ar vrea 
să-l vadă-n ochi pe făuritorul lui, nici cel obligat pe binefăcătorul 
său. Marea subtilitate a dăruirii : să coste puţin şi să fie rivnită mult 
pentru a fi cu a-tît mai preţuită. . 

92 Nu e vorba de împăratul Adrian, dar nici de Filip al Macedoniei, după cum susţine Romera- 
Navarro trimiţînd ia Plutarli, ci, cred, de Demelrios Poliorcetes (c. 336—283 î.e.n ). Vezi 
Plutarh, Vieţi paralele, ed. cit., voi. 4, Demetrios, 42, 2 : „Odată o femeie l-a tulburat mereu pe 
drum, rugîndu-l de multe ori să fie ascultată, dar cum Demetrios a spus că n-are timp,, femeia 
a strigat : «Atunci nu mai fi rege»“. Graciân prelucrează în sens baroc adagiul tradiţional, 
introducînd şi un joc de cuvinte pe care ani încercat să-l echivalăm. 


şi-n privinţa intelectului, ştiind pentru toţi şi ignorântl pentru 
sine. Priceapă atentul că nimeni nu-l caută pe el, ci doar propriul 
interes în el sau prin el. 

253. Nu-ţi răspica prea limpede ghidul. Cei mai mulţi nu 
preţuiesc ceea ce înţeleg, venerind doar ceea ce nu pri cep. 
Lucrurile, spre a fi preţuite, trebuie să coste scump; vei fi 
proslăvit când nu vei fi înţeles. Intotdeauna, de dragul 
reputației, trebuie să te arăţi mai înţelept şi mai prudent decât 
ţi-o cere cel cu care ai de-a face, dar mai degrabă cu măsură 
decât exagerat. Şi dacă pentru cei inteligenţi mintea e intr- 
adevăr de mare valoare în orice, pentru cei mai mulţi e 
necesară apoteoza; ocupându-le înţelegerea, nu le da prilej de 
oprobriu. Laudă bucuros ceea ce, întrebaţi, nu ştiu să explice, 
deoarece venerează orice lucru ascuns ca pe un mister şi-l 
proslăvesc fiindcă + aud că e proslăvit. 

254. Nu disprețul răul zicând că e puțin: căci nu vine 
niciodată singur; relele se ţin lanţ, ca şi fericirile. Norocul şi 
nenorocul trag de obicei unde mai sunt, şi aşa se face că toţi fug 
de nenorocit şi se agaţă de norocos; până şi porumbiţele, cu 
toată neprihana lor, dau fuga pe don- jonul cel mai alb. 
Nefericitul ajunge să ducă lipsă de toate, de sine însuşi, de 
judecată şi de mângâiere. Nu trezi nenorocul dacă doarme. O 
alunecare e puţin lucim, după ea însă urmează prăbuşirea 
fatală, despre care nu ştim unde se va opri, căci după cum 
niciun bine nu e desăvârşit, tot aşa niciun rău n-are sfârşit. 
Pentru cel ce vine din cer avem răbdarea, pentru cel de pe 
pământ, prudenta. * 

256. Fii totdeauna gata să ie aperi: de bădărani, de 
încăpăţânaţi, de îngâmfaţi şi de toate celelalte soiuri de proşti. 
Se întâlnesc mulţi, şi cuminţenia e de a nu te inii Ini cu ei. 
Inarmează-te zilnic cu hotărâri, privindu-te în oglinda atenţiei 
tale, şi astfel vei birui încercările prostiei; chibzuieşte cu luare- 
aminte şi nu-ţi vei expune reputaţia unor riscuri vulgare: 
bărbatul întărit de cuminţenie nu va fi doborât de neobrăzare. 
Drumul legăturilor cu oamenii e anevoios, fiind plin de stâncile 
discreditării: ocolirea lor e cea mai sigură, cerându-i sfat de 
iscusinţă lui Ulise. De mare ajutor e aici eschivarea prefăcută; 
mai presus de orice, alege politeţea, care te scoate pe drumul 
cel mai scurt din orice încurcătură. 

257. Nu ajunge niciodată la ruptură: căci de-aici, 


reputaţia iese totdeauna ştirbită. Oricine e-n stare să-ţi fie 
neprieten, nu şi prieten; puţini pot face bine, dar aproape toţi 
rău. Vulturul nu găseşte cuib sigur nici chiar în sinul lui lupiter 
din ziua când se ceartă cu un scarabeu“; duşmanii din umbră, 
care pândesc prilejul, aţâţă focul cu gheara celui făţiş. Din amicii 
înrăiţi ies cei'mai înverşunaţi inamici; umflă defectele celorlalţi, 
pe-al lor şi-l îndrăgesc. Dintre spectatori, fiecare vorbeşte după 
cum gândeşte şi gândeşte după cum doreşte, condamnându-i 
pe toţi, fie, la început, pentru lipsă de prevedere, fie, la sfârşit, 
de răbdare, dar de cuminţenie, totdeauna. Dacă despărţirea e 
inevitabilă, să fie scuzabilă: mai degrabă cu bunăvoință răcită 
decât cu furie dezlănţuită. Şi aici se potriveşte zicala cu 
retragerea frumoasă z. 

258. Caută pe cineva care să te ajute să duci greul 
nefericirilor. Nu fi niciodată singur şi cu atât mai puţin la 
primejdii, căci ar însemna să iei asupră-ţi toată povara urii; unii 
gândesc să-şi asume întreaga răspundere şi na se-aleg decât cu 
clevetirea. Astfel vei avea pe cineva care să te disculpe sau să 
te ajute să duci povara necazului. Nici soarta, nici vulgul nu 
atacă prea lesne doi inşi deodată, şi tocmai de-aceea medicul 
iscusit, deşi a greşit tratamentul, nu greşeşte căutând pe cineva 
care, sub pretextul unui consult, să-l ajute să ducă sicriul; 
împarte, aşadar, cu cineva greul şi răul, căci nefericirea de unul 
singur e de două ori mai greu de îndurat. 

259. Preintâmpină jignirile şi prefă-le în favoruri. Mai 
mare iscusinţă e să le ocoleşti decât să le răzbuni, E o mare 
dibăcie să-ţi faci confident din cel ce era gata să-ţi fie adversar, 
să preschimbi în adăposturi ale reputației tale pe cei ce li-o 
amenințau cu lovituri. De mare. Folos e ştiinţa de-a îndatora: 
cine umple timpul eu dovezi de recunoştinţă, i-l răpeşte ofensei. 
Şi înseamnă a şti să trăieşti dacă prefaci în plăcere ceea ce 
ameninţa să fie durere. Oferă-ţi încrederea chiar şi relei-voinţe. 

260. Nu fi nici tu cu totul al altuia, nici altcineva al tău '. 
N-o justifică nici rudenia, nici prietenia, nici obligaţia cea mai 
strictă, căci e cu totul altceva să-ţi dăruieşti inima sau voinţa. 
Chiar şi cea mai strânsă legătură îngăduie o excepţie, fără ca 
legile afecțiunii să fie încălcate prin asta. Prietenul păstrează 
totdeauna o taină peniru sine, şi însuşi fiul se fereşte uneori de 
părintele său; unele lucruri le tăinuim unora şi le-mpărtăşim 

altora ori dimpotrivă, aşa incit te dăruieşti sau te refuzi în 
întregime, după felul oamenilor cu care ai legături. 

261. Nu duce mai departe prostia. Unii fac o datorie din 
eroare şi, pentru că au început cu o greşeală, a stă- 1 rui în ea Ji 
se pare statornicie; în forul lor lăuntric îşi acuză rătăcirea, dar în 
public şi-o scuză, drept care, dacă la vremea prostiei de început 
sunt blamaţi ca nesocotiţi, când perseverează sunt calificaţi 
drept proşti. Nici făgă- duiala nesăbuită, nici hotărârea greşită 
nu nasc obligaţii. Astfel îşi duc unii mai departe prima neghiobie 
şi-şi poartă la vedere mărginirea: vor să fie nesăbuiţi statornici. 

262. A şti să uiţi: e mai mult noroc decât artă. Lucrurile 
cele mai vrednice de uitare sunt cele mai amintite. Memoria e 
nu numai bădărană, lipsind când avem mai mare nevoie de ea, 
ci şi proastă, dând fuga tocmai când nu e cazul: în tot ce 
pricinuieşte necaz e meticuloasă, iar în tot ce-ar putea aduce 
bucurie este uitucă. Leacul suferinţei e uneori uitarea, dar uităm 
leacul. E bine, aşadar, s-o deprindem cu obiceiuri cât mai 
comode, întrucât ea e de ajuns ca să ne aducă fericirea sau 
iadul. Fac excepţie cei mulţumiţi de sine, căci în starea lor de 
nevinovăție îşi savurează iericirea timpă. 

263. Multe lucruri desfătătoare nu trebuie să le stapi- 
neşti. Te bucuri mai mult de ele dacă sunt ale altuia decât ale 
tale; în prima zi, plăcerea e pentru proprietar, în celelalte, 
pentru străini. Lucrurile altora sunt gustate cu îndoită plăcere, 
adică fără teama pagubei şi cu farmecul noutăţii. Lipsa face ca 
totul să fie mai gustos: până şi apa vecinului se-nchipuie nectar. 
Posesiunea lucrurilor, pe lângă faptul că micşorează desfătarea, 
sporeşte necazul, dacă le dăm ori nu cu împrumut; n-aduce alt 
folos decât că le păstrezi pentru alţii, făcându-ţi mai mulţi 
duşmani decât recunoscători. 

264. Nu avea zile de delăsare. Soartei îi place să joace 
feste, bulucind toate prilejurile ca să ia prin surprindere. 

Mintea, cuminţenia şi curajul, ba chiar frumuseţea, trebuie să- 
ţi fie totdeauna gata de luptă, altminteri ziua încrederii îţi va fi şi 
cea a discreditării; grija lipseşte ori de câte ori este mai de 
trebuinţă, căci „nu m-am gândit“ e piedica pe care ţi-o pune 
pierzania. De obicei, atenţia celorlalţi recurge la stratagema de 
a-ţi surprinde perfecţiunile într-o clipă de neatenţie, pentru ca 
prețuirea să le supună unui şi mai sever examen; zilele de 
paradă sunt bine cunoscute, şi viclenia le cruţă, dar tocmai ziua 


la care te-ai fi aşteptat mai puţin şi-o alege pentru cercarea 
calităţilor. 

205. A şti să-ți pui subalternii în încurcături. O dificultate ivită 
la timp i-a făcut pe mulţi oameni persoane, după cum teama de 
înec ne scoate înotători. Mulţi şi-au descoperit astfel curajul şi 
chiar ştiinţa, care altminteri le-ar fi rămas îngropate în sfiiciunea 
lor dacă nu li s-ar fi arătat ocazia. Primejdiile sunt prilejuri de 
reputaţie, iar omul nobil, în situaţii critice pentru onoare, 
făptuieşte cât 
o mie. Catolica regină Isabela a cunoscut în chip eminent 
această lecţie a punerii în încurcătură, ca şi pe toate celelalte, şi 
tocmai acestei încrederi politice îi datorează Marele Căpitan 
renumele şi mulţi alţii faima lor eternă: a făcut oameni de 
seamă cu această subtilitate. 

1( 

266. Nu fi rău de prea bun. Aşa este cel ce nu se supără 
niciodată; nesimţitorii sunt departe de a fi cu adevărat 
persoane. Nu provine totdeauna din insensibilitate, ci din 
incapacitate. Un simţământ la momentul potrivit e un act de 
personalitate. Păsările nu întârzie a-şi bate joc de nălucirile 
sperietorilor. Alternarea acrului cu dulcele e o dovadă de bun- 
gust: dulceaţa este pentru copii şi proşti. Mare nenorocire să 
cazi de prea bun într-o atare nesimţire. 

267. Cuvinte de mătase”, cu blândețe de caracter. 
Săgeţile străpung trupul, dar vorbele rele sufletul. O pastilă 
bună parfumează gura plăcut; mare subtilitate a vieţii e ştiinţa 
de a vinde aer. Aproape totul se plăteşte cu vorbe, şi vorbele 
sunt de ajuns ca să descurce şi imposibilul; în aer faci negoţ cu 
aer, şi vântul din cuvântul unui suveran însufleţeşte nespus. 
Umblă mereu cu gura plină de zahăr spre a-ţi îndulci vorbele, 
încât să le pară gustoase şi duşmanilor. Mijlocul fără pereche 
de-a fi agreabil e să fii amabil. 

268. Cumintele facă la început ceea ce prostul face la 
sfârşit. Şi unul şi altul fac acelaşi lucru; se deosebesc numai ca 
timp, primul la vreme, celălalt când i-a trecut vremea. Cine şi-a 


94 Expresie frecvent utilizată de Graciân (Criticonul, 1, 11. şi II, 10), provenind din Plutarh, de 
unde ar fi împrumutat-o. după A. Coster, prin intermediul lui Nicolas Faret (L'Honneste 
homme, 1630, trad. spaniolă 1634). După E. Corcea Calderon (Orăculo manual, Anaya, 1969, p. 
233), intermediarul cel mai plauzibil ar fi W iragonezul Juan Vitriân, traducător (1643) al 
Memoriilor lui Phi- lippe de Conunines ; „Verba byssina, dijo Plutarco, palabrus de nccla“ (1, 
26). 


îmbrăcat de la început mintea pe dos umblă şi mai departe tot 
aşa; poartă în picioare ceea ce trebuia să-şi fi pus în cap, face 
stânga din dreapta şi e la Tel de anapoda în toată purtarea sa; o 
singură cădere e bună: pe gânduri, la timp. Fac de nevoie ceea 
ce ar fi putut face de voie. Dar înțeleptul vede numaidecât ce 
trebuie făcut devreme sau târziu şi îndeplineşte totul cu plăcere 
şi bună reputaţie. 

269. Profită de noutatea ta: căci atâta vreme cât eşti nou 
vei fi prețuit, Noutatea place pretutindeni, prin varietate; gustul 
se împrospătează, şi o mediocritate nou- nouţă găseşte mai 
multă preţuire decât un miracol obişnuit. Calitățile eminente se 
tocesc şi cu timpul îmbătrînesc. la seama însă că această glorie 
a noutăţii va dăinui puţin: după patru zile nimeni n-o va mai 
respecta. Învață deci să profiţi de aceste trufandale ale preţuirii 
şi scoate în fuga bunei primiri tot ce se poate spera; căci dacă 
trece căldura noutăţii, pasiunea se va răci, iar plăcerea noului se 
va schimba în plictiseala obişnuitului. Şi fii încredinţat că toate 
şi-au avut vremea lor şi le-a trecut. 

270. Nu osândi tu singur ceea ce place multora. E ceva 
bun de vreme ce-i mulţumeşte pe-atâţia şi cu toate că nu-i 
explicabil, e savurat. Singularitatea e totdeauna odioasă, ba 
chiar, când e greşită, ridicolă; va discredita nu atât obiectul cât 
opinia neîntemeiată despre el: ai să rămâi singur cu prostul tău 
gust. Dacă nu ştii să discerni ceea ce-i bun, ascunde-cţi 
mărginirea şi nu osândi cu hurta, căci prostul gust izvorăşte mai 
totdeauna din ignoranță. Ceea ce spun toţi este sau va să fie. 

271. Cine ştie puțin mulţiitnească-se cu ce e mai sigur în 
orice îndeletnicire: căci deşi nu va fi luat drept subtil, va trece 
drept temeinic. Ştiutorul se poate avânta şi lucra după gândul. 
Său, dar a şti puţin şi a risca înseamnă prăbuşire de bună voie. 
Ţine totdeauna dreapta, căci n-are cum lipsi trăinicia. La ştiinţă 
puţină, drum regal; şi, după toate regulile, atât ale ştiinţei cât şi 
ale neştiinţei, siguranţa e mai cuminte decât singularitatea. 

272. Vinde lucrurile la prețul curleniei: căci îndatorezi mai 
mult. Cererea interesatului nu va egala niciodată dărnicia 
generosului îndatorat. Curtenia nu dă, ci obligă, iar noblețea e 
cea mai mare îndatorare. Nimic nu e mai scump pentru omul de 
bine decât lucrul ce-i este dăi'uit; astfel i-l vinzi de două ori şi la 
două preţuri: al valorii şi al politeţei. E drept că pentru ticălos 
noblețea este o adevărată păsărească, deoarece nu pricepe 


termenii bunilor termeni. 

273. înțelegerea firilor cu care ai ăe-a face: ca să cunoşti 
ţelurile. Cunoscând bine cauza, cunoşti efectul, mai întâi în ea, 
pe urmă în motivul ei. Melancolicul prezice totdeauna 
nenorociri, iar bârfitorul culpe; nu li se-arată decât ce-i mai rău 
şi, nedesluşind binele prezent, vestesc răul posibil. Pătimaşul 
vorbeşte totdeauna un limbaj diferit de ceea ce sunt lucrurile: 
dă glas pasiunii, nu raţiunii. Şi fiecare, după înclinare sau toană, 
şi toţi tare departe de adevăr. Invaţă să descifrezi chipul şi să 
silabiseşti sufletul după semne; află că cine râde mereu n-are 
cap, iar cine nu râde niciodată e calp; fereşte-te de iscoditor, ca 
de un uşuratic sau ca de un cârcotaş; aşteaptă-te la puţin bine 
de la cei rău făcuţi, căci obişnuiesc a se răzbuna pe natură şi la \ 
fel de nu ţin cât i-a cinstit ea pe ei, o cinstesc şi ei pe ea. Prostia 
obişnuieşte a fi tot atâta. Câtă e frumuseţea. 

274. Cultivă-ţi atractia: căci e o vrajă politiceşte 
politicoasă. Curtenitorul cârlig slujească mai mult la atragerea 
voinţei decât a priinţelor, sau la toate; meritele nu-s de-ajuns 
dacă nu sunt puse în valoare de plăcut, întrucât el este acela 
care asigură dreptul la elogiere, cel mai practic instrument al 
suveranităţii. Căderea în picioare ţine de noroc, dar trebuie 
ajutată de meşteşug, căci unde e o natură bogată, artificiul 
prinde şi mai bine. De aici îşi trage obârşia iubirea adâncă, prin 
care se dobândeşte simpatia universală. 

275. In rând cu lumea, dar nu necuviincios. Nu fi mereu 
grav şi mahmur: e lăstar de politeţe. Trebuie să renunţi un pic la 
etichetă ca să câştigi afecțiunea obştească. Poţi păşi uneori şi 
pe urmele celor mulţi, dar fără necuviinţă, întrucât cine trece 
drept prost în public nu va trece 

drept cuminte în. Taină. Mai mult pierzi într-o zi de praznic 
decât ai agonisit prin seriozitatea de-o viață. Dar nu fi totdeauna 
o excepţie: dacă eşti singular înseamnă că-i osândesti pe 
ceilalţi; necum nu face nazuri: lasă-le sexului lor; chiar şi bigoţii 
sunt ridicoli. Cel mai potrivit pentru un bărbat e să pară ceea ce 
e, căci femeia poate afecta bărbăţia, nu însă şi dimpotrivă. 
276. A şti să-ți înnoieşti firea cu ajutorul naturii şi-ai artei. 
Se zice că din şapte-n şapte ani ne schimbăm caracterul: fie 


spre îmbunătăţirea şi înnobilarea gustului. După primii şapte ani 
vine raţiunea; soseşte apoi, la fiece răstimp, câte o nouă 
desăvârşire. la seama la această schimbare naturală ca s-o 
ajuţi, nădăjduind şi-n îmbunătăţirea celorlalte. Aşa se face că 
mulţi şi-au schimbat comportarea fie odată cu starea, fie cu 
slujba, iar uneori nu se observă până când nu sare-n ochi 
excesul prefacerii. La douăzeci de ani vei fi păun; la treizeci, leu; 
la patruzeci, cămilă; la cincizeci, şarpe; la şaizeci, câine; la 
şaptezeci, maimuţă, iar la optzeci, nimic. 

277. Bărbat cu ştiinţa  ostentaţiei. E strălucirea 
înzestrărilor; e o vreme pentru fiecare: foloseşte-o, căci nu 
fiecare zi va fi o zi de triumf. Sunt inşi magnifici, la care puţinul 
străluceşte mult, iar multul stârneşte chiar admiraţie; când 
ostentaţia se uneşte cu excelarea, pare de-a dreptul un miracol. 
Sunt naţii ostentative, cea spaniolă cu deosebire. Lumina a fost 
strălucirea neaşteptată a-ntregii creaţii. Ostentaţia împlineşte 
multe, înlocuieşte multe şi dă tuturor o a doua viaţă, mai ales 
când chezaşă îi stă şi realitatea. Cerul, care hărăzeşte 
desăvârşirile, prevede şi ostentaţia, fiindcă oricare dintre ele, de 
una singură, ar fi silită. E nevoie de artă în ostentare: până şi 
cea mai excelentă însuşire atârnă de împrejurări şi nu e 
totdeauna binevenită; ostentaţia sfârşeşte rău când n-are vreme 
cu prilej. Niciun alt dar nu impune mai puţină afectare, şi piere 
totdeauna intr-o asemenea restrişte, fiindcă e foarte aproape de 
trufie, iar aceasta de dispreţ. Trebuie să fie foarte cumpătată 
spre a nu deveni vulgară, iar în ochii oamenilor cuminţi, excesul 
ei este aproape discreditat. E. Uneori mai mult o eloeinţă mută, 
pricepere de-a arătă desăvârşirea cu nepăsare; căci ascunderea 
înţeleaptă e cea mai lăudabilă paradă, deoarece însăşi lipsa 
stârneşte în chipul cel mai viu curiozitatea. Mare dibăcie din 
partea-i să nu dezvăluiască întreaga perfecţiune dintr-o dată, ci 
doar să o fileze şi s-o lumineze treptat; aşa incit un dar să fie 
nadă altuia mai mare, iar aplauzele pentru cel dinţii, aşteptare 
proaspătă a celorlalte. 

278. Evită semnul peste lot: căci, purtându-l, înseşi 
darurile vor deveni cusururi. Aceasta provine din particularitate, 
care a fost totdeauna criticată; omul ciudat rămâne izolat. Chiar 
şi frumuseţea, dacă întrece măsura, înseamnă discredit; fiind 
prea bătătoare la ochi, jigneşte, şi cu atât mai muit o fac 
particularităţile compromise. Dar până şi prin vicii vor unii să fie 


cunoscuţi, căutând noutatea în ticăloşie, spre a dobândi o faimă 
atât de infamă. Până şi-n inteligenţă prisosul degenerează în 
pălăvrăgeală. 

279. Nu zice nimic cinci cineva te contrazice. Trebuie să 
deosebim împrejurările când contrazicerea purcede din vicleşug 
sau din grosolănie; nu-i totdeauna încăpățânare, uneori e 
şiretenie. Veghează, aşadar, să nu cazi în aceasta din urmă şi să 
nu decazi din pricina celeilalte. Nicio grijă nu-i mai potrivită ca 
împotriva iscoadelor; iar pentru şperaciui cugetelor nu-i mai bun 
contratertip decât să-ncui pe dinăuntru cu cheia precauţiei. 

i 

280. Om leal. S-au isprăvit căile bunei-credintțe, 
îndatoririle sunt date astăzi uitării, bunele raporturi sunt rare: la 
cel mai bun serviciu, cea mai proastă răsplată, după obiceiul 
acum al lumii întregi. Sunt naţii predispuse la rău: la unele e 
pururi de temut trădarea, la altele, nestatornicia, iar la altele, 
înşelăciunea. Relele raporturi dintre ceilalţi slujească, aşadar, nu 
ca pildă de urmat, ci ca îndemn la prevedere; primejdia e ca 
integritatea să nu fie zdruncinată la vederea unei căi mârşave. 
Dar omul leal nu uită niciodată cine este el când vede ce sunt 
ceilalţi. 

281. Aprobarea oamenilor inteligenți. Mai preţios e tza-ul 
căldicel al unui bărbat excepţional decât toate aplauzele 
mulţimii, fiindcă râgâielile de urluială% nu însufleţesc. Înţelepţii 
dau glas înţelegerii şi astfel lauda lor naşte o mulţumire 
nepieritoare. Chibzuitul Antigonos şi-a redus întregul teatru al 
faimei lui la Zenon*, iar Plafon îl numea pe Aristotel întreaga sa 
şcoală”. Unii se-ngrijesc numai să-şi umple stomacul, fie şi cu 
bracuri vulgare. Chiar şi suveranii au nevoie de scriitori, 
temându-se mai tare de penele lor decât femeile urâte de 


95 în original arisfa (ţeapă, prelungirea ascuţită, ţepoasă, la spicele cerealelor). După 
Romera-Navarro şi Correa Calăeron, Graciân se gindeşte la pîinea făcută din făină prost 
cernută, amestecată cu ţepi şi tărîţe, aşa cum o mîncau ţăranii de pe atunci, drept care 
„regueldos de aristas" ar echivala cu „ngiieli de ţărani", Traducerea pe care o propunem 
potenţează tocmai aceste implicaţii ale textului, oferind şi posibilitatea unui calambur (urluială, 
urlă). 

96 E vorba de Antigonos Gonatas (e. 320—239 i.e.n ). regele Macedoniei, şi de filozoful 
Zenon din Cition. fondatorul şcolii sioi- clene, pe care cel dintâi îl preţuia şi admira, regre'îndu-i 
moartea pentru că pierduse „cel mai mare spectacol". Ve/i Diogenes.Luer- tios, Despre viețile şi 
doctrinele filozofilor, Vii, 6—î), 13—13, ed. cit., pp. 331-332 şi 333. 

97 „Favorinus relătează undeva ră, la chîrea dialogulu' Despre suflet, numai Aristotel a 
rămas pină la sfîrşit : toţi ceilalţi auditori s-au ridicat şi au plecat" (Diogenes Laertios, op. cit., 
HI, 37- ed. cit., p. 213). 


peneluri. 
/ 

282. Foloseşte-le de absență: ca să te faci fie respectat, 
fie prețuit. Dacă prezenţa micşorează faima, absenţa o 
sporeşte; cel care, absent, a îost crezut leu, prezent a devenit 
un plod ridicol al munţilor *. Înzestrările îşi pierd strălucirea de 
prea multă purtare, pentru că mai degrabă se vede coaja din 
exterior decât miezul bogat al cugetului, închipuirea bate mai 
departe ca văzul, iar amăgirea, care intră de obicei prin urechi, 
iese prin ochi. Cel ce se păstrează în centrul renumelui său îşi 
păstrează reputaţia, căci şi fenixul se foloseşte de sihăstrie 
pentru consideraţie şi de dor pentru preţuire. 

283. Om inventiv cu socotință. Invederează belşug de 
minte, dar ce s-ar face oare fără grăuntele de nebunie? 
Inventivitatea e partea minţilor ingenioase; alegerea bună - a 
înţelepţilor, E şi un har, şi încă toarte rar, pentru că ştiinţa bunei 
alegeri mulţi şi-au însuşit-o; buna inventivitate, puţini, şi numai 
cei dinţii în excelare şi-n timp. Noutatea e măgulitoare şi, dacă e 
fericită, înnobilează îndoit binele. In probleme de judecată e 
primejdioasă ca paradox; în probleme de ingeniozitate, 
lăudabilă; iar dacă izbândeşie şi-ntr-un fel şi-n altul, e vrednică 
de aplauze. 

284. Nu fi nepoftit: şi nu vei fi disprețuit. Respectă-te 
dacă vrei să fii respectat. Fii mai curând zgârcit decât risipitor cu 
persoana ta; fă-te dorit şi vei fi bine primit; nu veni decât 
chemat şi nu te duce decât trimis. Cine se avântă de capul lui, 
dacă sfârşeşte prost, îşi atrage asupră-i toată ura, iar dacă 
izbuteşte, nu are parte de recunoştinţă. Nepoftitul e ţinta 
dispreţului şi, tocmai din pricină că se vâră cu neruşinare, e scos 
din joc cu ruşine.% 

285. Nu pieri de nenorocirea altuia. Cunoaşte-l pe cel ce 
stă în mocirlă şi ia seama că te va chema ca să se mingile cu 
răul comun. Oamenii ca el caută pe câte cineva pentru a-i ajuta 
să-şi îndure nenorocirea, iar cei care la bine îţi întorceau 
spatele, acum îţi întind mina. E nevoie de multă precauţie cu cei 
gata să se înece, spre a le putea veni în ajutor fără primejdie. 

286. Nu te indatoi'a cu totul şi tuturor. căci ar însemna să 


98 Aluzie la versul lui Horaţiu : Pariununt inontes, nascetur ri- diculus mu.t (în trad. lui I. 
Marinescu : „Munţi cînd s-or sereme-n dureri, se va naşte ridicol un şoarec". Aria poetică, 139)- 
Cf. şi Fedru, Fabule, IV, 21. 


devii sclav obştesc. Unii s-au născut mai norocoşi decât alţii: cei 
dintâi pentru a face binele, iar aceştia pentru a-l primi. Mai 
prețioasă e libertatea decât ploconul, fiindcă o poţi pierde. E de 
preferat să depindă mulţi de tine decât să depinzi tu de unul 
singur. Domnia nu are alt folos decât putinţa de-a face şi mai 
mult bine. Mai ales, nu lua drept hatâr obligaţia pe care ţi-o 
asumi, deşi cel mai adesea o va mijloci viclenia celorlalţi, ca să 
te acapareze. 

287. Nu acţiona niciodată stăpânit de patimi: vei da greş 
în toate. Nu lucra singur dacă nu eşti sigur de tine, căci patima 
surghiuneşte totdeauna raţiunea; fă loc atunci unui mijlocitor 
prudent, căci aşa va fi, dacă e nepătimaş: spectatorii văd 
totdeauna mai mult decât jucătorii, deoarece nu sint robiţi 
patimii. De cum se simte tulburată, cuminţenia să sune 
retragerea, pentru ca sân- gele să nu apuce a-i clocoti, căci 
altminteri toate le va face cu sălbăticie şi-n scurt timp ar da 
hrană multor zile de ruşinare pentru sine şi de clevetire pentru 
ceilalţi. 

288. Trăieşte după împrejurări. Cârmuirea, cugetarea, 
toate trebuie să fie potrivite vremii. Voieşte când poţi, căci 
timpul şi anotimpul nu aşteaptă pe nimeni. Nu te călăuzi în viaţă 
după principii generale, dacă nu sunt în folosul virtuţii, nici nu 
impune legi neclintite voinţei, deoa- 

ne 

rece mâine vei fi silit să bei din apa pe care azi o dispre- 
ţuieşti. Neobrăzarea unora e atât de paradoxală, încât pretind 
ca toate circumstanţele reuşitei să asculte de mania lor, iar nu 
dimpotrivă. Înțeleptul ştie însă că nordul prudenţei e 
comportarea după împrejurări. 

289. Cel mai rău stigmat pentru un om: a da dovadă că 
este om; cgjlalţi încetează a-l mai considera divin din ziua când 
văd că e preaomenesc. Uşurătatea e cea mai mare stavilă a 
reputației. După cum bărbatul rezervat e socotit mai mult decât 
om, tot aşa cel uşuratic, mai puţin. Nu e viciu care să 
discrediteze mai rău, fiindcă uşurătatea e tot ce poate fi mai 
potrivnic seriozităţii; omul uşuratic nu poate fi miezos, mai ales 
la bătrmeţe, când vârsta îl obligă la cuminţenie. Şi cu toate că 
stigmatul acesta e atât de răspândit, nu e mai puţin înconjurat 
de un mare discredit. 

290. E 1 o fericire să îmbini stima cu afecțiunea: pentru a 


fi respectat, nu fi prea iubit. Dragostea e mai îndrăzneață decât 
ura; afecțiunea şi veneraţia nu fac casă bună. Totuşi nu trebuie 
să fii nici prea temut, nici prea iubit. Dragostea aduce 
familiaritatea şi pe măsură ce intră aceasta, iese consideraţia. 
Fii iubit mai degrabă admirativ decât afectiv: iată dragostea cea 
mai potrivită unor adevărate persoane. 

291. A şti să examinezi. Atenţia judiciosului să rivalizeze 
cu reținerea precautului; e nevoie de multă judecată ca s-o 
măsori pe-a celorlalţi. E de mai mare însem- nătate să cunoşti 
firile şi însuşirile persoanelor decât cele ale ierburilor şi pietrelor. 
Aceasta e una dintre cele mai subtile lucrări ale vieţii; metalele 
se cunosc după sunet şi persoanele după vorbire. Dovada 
integrităţii o lac vorbele, dar şi mai mult faptele. Aici e nevoie de 
pătrunderea neobişnuită, de observaţia profundă, de subtila, 
circumspecţie şi de critica judicioasă. 

292. Calitățile personale învingă datoriile slujbei: nu 
dimpotrivă. Oricât de înalt ar fi postul, persoana trebuie să 
arate-Că e şi mai înaltă. O capacitate cu adâncuri se amplifică 
necontenit şi străluceşte tot mai mult în slujbe. Lesne e umplută 
însă o inimă strimtă şi-n cele din urmă plesneşte sub datorie şi 
vază. Marele August se mândrea că e mai mare om decât 
împărat *. Aici, de mare ajutor e înălţimea sufletească, de folos 
fiind şi cuminţea încredere în sine. 

293. Despre maturitate. Străluceşte în exterior, dar şi mai 
mult în morgvuri. Greutatea materială dă preţ aurului, şi cea 
morală persoanei: e onoarea înzestrărilor, născând venerație. 
Portul omului este faţada sufletului. Nu e prostie înceată în 
mişcări, cum ar vrea uşurătatea, ci autoritate foarte liniştită: 
vorbeşte în sentinţe, lucrează cu izbândiri. Presupune un bărbat 
deplin, înzestrat deopotrivă cu personalitate şi maturitate; 
încetând a mai fi copil, începe a fi grav şi impunător. 

294. Modereaza-ți părerea. Fiecare cugetă după propriul 
interes şi are belşug de argumente în reprezenta- rea lor. La mai 
toţi, judecata se retrage în faţa sentimentului. Când se-ntâmplă 
să se înfrunte doi inşi de pe poziţii contradictorii, fiecare cr, ede 
că raţiunea e de partea lui; dar ea, fidelă sieşi, nu poate fi cu 


99 Studiind unicul exemplar păstrat din ediţia princeps a Oracolului, Romera-Navarro observă 
că la începutul epigrafului acestui aforism este o pată de cerneală, pe care o interpretează ca 
posibilă corectură de ultimă oră făcută pe fiecare exemplar şi acoperind cuvîntul No (Nu) : 
„Dacă citim cu atenţie aforismul", spune ci, „vom vedea că se adaptează bine propoziției No es 
felicidad... etc.“ (ed. cit., p. 565). 


două feţe. Înțeleptul procedeze cu grijă într-o situaţie atât de 
gingaşă, iar îndoiala sa va primeni calificarea purtării celorlalţi. 
Să se pună uneori şi-n- locul părţii opuse; să cerceteze motivele 
adversarului. Astfel, nu-l va osândi nici pe el, nici nu se va 
justifica pe sine însuşi cu atâta orbire. 

295. Fă treabă, nu te afla în treabă. Inşii cei mai puţin 
îndreptăţiţi îşi dau totdeauna aere de oameni foarte ocupați. Fac 
un mister din orice, în chipul cel mai răsuflat cu putinţă, 
cameleoni ai aplauzelor, dându-le tuturor prilejuri de râs pe 
săturate. Trufia a fost totdeauna supărătoare; aici e de-a dreptul 
ridicolă: furnicile onoarei cerşesc isprăvi. Arată-ţi cel mai'puţin 
calităţile cele mai mari; niulţumeşte-te să faci şi lasă-i pe ceilalţi 
s-o spună. Dăruie. Şte-ţi isprăvile, nu le vinde; nu închiria pene 
de aur ca să scrie noroi, spre îngreţoşarea cuminţeniei. 
Năzuieşte mai degrabă să fii decât să pari eroic. 

296. Bărbat cu _ înzestrări, şi încă maiestuoase. Cele 
superioare îi făuresc pe bărbaţii superiori; una singură face cât o 
liotă mediocră. Aceluia îi plăcea ca toate lucrurile sale, până şi 
sculele de rând, să fie magnifice: cu atât mai mult se va strădui 
marele bărbat ca înzestrările cugetului să-i fie pe măsură. În 
Dumnezeu totul e ne- sfârşit, totul nemăsurat; la fel intr-un 
erou, totul cată să fie mare şi maiestuos, astfel încât toate 
faptele şi chiar vorbele să-i fie drapate într-o sublimă, 
suprafirească măreție. 

297. Fă iotul ca şi sub ochii lumii K Bărbatul care-şi vede 
de vază e cel ce vede că e văzut sau că va.fi văzut de ceilalţi. 
Ştie că pereţii au urechi şi că mârşâvia moare să răzbată. Chiar 
când e singur, lucrează ca şi sub ochii întregii lumi, deoarece 
ştie că totul are să se ştie; îi priveşte de pe acum ca pe nişte 
martori pe cei care tot vor fi mai apoi prin ştire. Cine doreşte să 
fie văzut de toată lumea nu se teme că din casele învecinate 
poţi privi nestingherit intr-a lui. 

298. Trei lucruri jac un prodigiu: şi sunt cel mai mare dar 
al munificenţei dumnezeieşti: minte fecundă, judecată profundă 
şi gust subtil ieşit în undă!%. Mare folos e buna concepţie, dar şi 
mai mare buna cugetare, înţelegerea binelui. Mintea nu trebuie 
să stea în şira spinării, căci ar fi mai degrabă trudnică decât 
ascuţită; a gândi bine e rodul firii raţionale. La douăzeci de ani 
domneşte voinţa, la treizeci mintea, la patruzeci judecata. Sunt 


100 Exemplu de consonanţă caracteristică retoricii baroce. 


inteligenţe ce răspândesc lumină, ca ochii linxului, şi-n cea mai 
deasă întunecime cugetă mai spornic; altele sunt ale prilejului, 
nimerind totdeauna împrejurarea cea mai favorabilă; au parte 
de mult şi de bine; preafericită rodnicie. Dar un bun gust dă gust 
întregii vieţi. 

299. Lasă joamea nepotolită. Opreşte-te la buze chiar cu 
nectarul. Dorinţa e măsura preţuirii; e o stratagemă de bun gust 
ca până şi setea trupească s-o astâmperi un pic, dar nu s-o 
stingi de tot: bunul, de-i puţin, de două ori bun. Scăderea e 
simţitoare a  dotla oară. Imbuibările cu plăcere sunt 
primejdioase, căci aruncă în discredit şi cea mai nemuritoare 
desăvârşire. Regulă fără pereche pentru a plăcea: să prinzi o 
poftă trezită de foamea cu care ai lăsat-o. Dacă trebuie 5-0 
provoci, fă-o mai de-_ grabă prin nerăbdarea dorinţei decât prin 
satul îndestulării; bucură îndoit fericirea câştigată cu trudă. 

300. Intr-un cuvânt, sjânt, căci prin aceasta spui totul. 
Virtutea e lanţul tuturor desăvârşirilor, centru al beatitudinilor; 
ea îl face pe om prudent, atent, pătrunzător, cuminte, înţelept, 
viteaz, stăpânit, integru, fericit, vrednic de aplauze, adevărat şi 
universal erou. Trei s-uri te fac fericit: sfânt, sănătos şi sapient. 
Virtutea e soarele lumii celei mici, drept emisferă având 
conştiinţa curată; e atât de frumoasă, incit îşi atrage bunăvoința 
lui Dumnezeu şi-a oamenilor. Nu e nimeni mai vrednic de iubire 
ca virtutea, şi de ură ca viciul. Virtutea e un lucru aievea, restul, 
scorniri. Măsura capacităţii şi-a măreției trebuie să fie virtutea, 
nu norocul: doar ea îşi este sieşi de ajuns. Pe om, viu, îl face 
iubit, iar mort, pomenit. 


baltasar graciân 


h 


v 
«Gracian crede în perfectibilitatea Omului, scris cu majusculă, 
ca simbol. Mai multe scopuri nobile îl pot face pe acesta să se 


ditura minerva 


ridice din condiţia sa mizerabilă: entuziasmul pentru măreție şi 
frumuseţe, emulaţia faptelor exemplare, cultivarea inteligenţei, 
victoria asupra slăbiciunilor proprii, lupta generoasă şi sagace 
împotriva înşelăciunilor şi duplicităţii adversarilor. Mai mult 
decât la prohibiţii şi ameninţări, în definitiv prea puţin eficiente, 
Graciân recurge la sfat, la exorta- ţie, şi, dacă e nevoie, la glumă 
şi sarcasm. Ştie că perfecțiunea şi virtutea sunt transmisibile şi- 
şi dă toată osteneala de a le insufla celorlalţi năzuinţe ideale, 
aşa încât întreaga-i operă şi îndeosebi Oracolul manual devine o 
operă de persuasiune, o stăruitoare pedagogie destinată ridicării 
morale a oamenilor.» 

EVARISTO CORREA CALDERON 

4 Nobilul ilustru din Huesca, spirit cu vaste curiozităţi 
umaniste şi ştiinţifice, prietenul şi protectorul lui Graciân. Pentru 
alte amănunte, vezi studiul introductiv: însemnări despre 
Baltasar Graciân, p. IX 

— Subiînţeles: amestecurile i 1 /imba de cumpănă a rațiunii: 
emblema „Prudentes“ de Al- ciati are ca element principal o 
balanţă, ilustrând sentinţa lui Cleobul: „Măsura e lucrul cel mai 
bun” (Diogenes Laertios, Despre vietile şi doctrinele filosofilor, |, 
93, trad. De C. Balmuş, Ed. Academiei, 1903, p. 143). 

1 Ca Erostrat, un obscur cetăţean al Efesului, care, vrind să 
devină nemuritor prin faima sa, a incendiat templul Dianei din 
Efes, una dintre cele şapte minuni ale lumii, chiar în noaptea 
când s-a născut Alexandru cel Mare. 

2 Pentru Graciân, Corintul e sinonim cu „centru de cultură'1 2 
„Cultul Corint". 


